
U životu Marie Ćurie toliko je 
značajnih crta, da bi morali pripovijedati njenu povijest 
kao legendu. 

k 

Žena je, pripadnica potlačiva- 
nog naroda, siromašna, lijepa. 

Jak nagon privede je iz njene 
domovine Poljske u Pariz, gdje studira i žixn nekoliko 
godina u samoći i u bijedi. 

Tu sretne čovjeka, genijalnoga 
kao što je i sama. Za njega se uda. 1 njezina je sreća neiz- 
mjerna. 

Sa svestranim naporom otkriju 
Marija i Pierre Curie čudotvorno počelo — radij. Njihovim 
otkrićem ne porodiše se samo nove znanosti i nove filozo- 
fije, nego je ono također donijelo ljudima sredstvo za li- 
ječenje strahovite bolesti. 

1 upravo, kada postaje slava 
oboje učenjaka svjetovna, prignječi žalost Mariju. Smrt 
joj iznenada ugrabi divnoga druga. 

Usprkos groznoj duševnoj rani 
i tjelesnim mukama, nastavlja ona sama započeto djelo i 
divotno razvije znanost, što je stvoriše oboje. 

Ostatak njezinog života još je 
samo darivanje. Potpuno bezobzirna do sebe brine se ona 
isprva sa najvećim požrtvovanjem za ratne ranjenike. Po- 
slije dijeli znanje, vrijeme i savjete učenicima, budućim 
učenjacima koji pridolaze k njoj iz sviju strana, svijeta. 

Kada je ispunila svoje posla- 
nje, iscrpljena umre; bogatstva nikada nije tražila, a slavu 
je primala ravnodušno. 

it 

Ne bi bilo pravo, ako bih bilo 
čime polje pšala ovu povijesti sličnu bajku. Nisam navela 
niti jednog događaja iz njezinog života, koji nije siguran 
i utvrđen. Niti jednoga stavka od bitne važnosti nisam iz- 
mijenila, da, niti boje kakovoj haljini nisam izmijenila. 
Čini su izvršeni, a riječi bijahu izgovorene. 

Svojim poljskim rođacima, pri- 
je svega starijoj sestri moje majke, gospođi Dluski, koja 
joj je bila najvažnija drugarica, moram se zahvaliti za dra- 
gocjena pisma i za neposredno pripovi jedan je o mladosti 
učenjakinje. Za opis njezinih kasnijih godina upotreblja- 
vala sam njezine osobne dokumente i kratke životopisne 


podatke što ih je bila još ona sama napisala; nadalje ne- 
brojene službene tekstove, svjedočanstva i pisma francus- 
kih i poljskih prijatelja, kojima se ne mogu dosta toplo 
zahvaliti, te konačno uspomene moje sestre Irene Jolliot- 
Curie, svaka Frederika Jolliota, kao i moje vlastite. 

Htjela bih, da bude čitatelj ove 
knjige svijestan onoga, što je kod gospođe Curie još mnogo 
dragocjenije nego njezino djelo ili ona bujna raznoličnost 
njezinog života, da bude svijestan čvrstoće njezinog zna- 
čaja, neisprosne i prodorne inteligencije, mogućnosti pot- 
pune zaboravi na samu sebe, radi koje može samo davati, 
a ne može ničega primili niti prihvatiti te konačno izvan- 
redne duševne čistoće koju nije mogao nagraditi ni najveći 
uspjeh, a niti najstrašnija protivništva. 

Jer joj je duša bila takova, Ma- 
rija Curie se mogla bez žrtve odricati prednosti što ih pri- 
znati geniji mogu uživati radi svoje izvanredne slave. 

Trpjela je već zbog lika što ga 
je svijet htio vidjeti u njoj. Toliko je bila zahtjevna i 
uporna, da se čak ni do svoje smrti nije priučila ponašanju 
što ga traži slava: povjerljivosti mehaničnoj Ijubeznosti, 
jednostavnosti volje, prividnoj skromnosti. 

Ona nije znala biti slavna. 

★ 

Mojoj je majci bilo trideset i 
sedam godina, kada sam se rodila. Prije nego sam bila to- 
liko stara da bih je mogla dobro upoznati, već je bila ona 
starija, slavna žena. Upravo ta »slavna - učenjakinja« u 
njoj ostala mi je najviše tuđa — sigurno zato, jer za po- 
misao, da je slavna, u duševnosti Marije Curie nije bilo 
mjesta. Imam pak osjećaj, da sam cijelo vrijeme živjela 
pokraj siromašne, sanjive študentice, kako je to bila Marija 
Shlodowska davno prije, još prije nego sam bila na svijetu. 

Toj mladoj djevojci sličila je 
Marija i u trenutku svoje smrti. Duga, naporna i blistava 
staza života nije mogla Marije niti uzvisiti, niti počastiti, 
niti je osramotiti. Ka zadnji dan bila je isto tako mila, sa- 
movoljna, bojažljiva i sposobna za sve stvari kao i u vri- 
jeme nepoznatih početaka. 

Bilo bi oskvrnuće, kad bi poko- 
pavali takovu pokojnicu sa blještavim sjajem kakov daje 
država svojim velikanima. Ona je pokopana na pokrajin- 
skom groblju, usred ljetnih ruža, tiho i priprosto, kao da se 
život, koji je upravo ugasnuo, nimalo ne razlikuje od tisuća 
drugih života. 

Htjela bih posjedovati darove 
pisca, kako bih mogla prikazati vječnu studenticu kojoj je 
bila njena vlastita životna staza tuđa, koja je bila uvijek 
jednostavna, naravna, gotovo ravnodušna na svoju čudno- 
vatu sudbinu i o kojoj je Einstein rekao: »Gospođa Curie 
je između sviju slavnih bića jedina koju slava nije iskva- 
rila.« 


Eva Curie. 

PRVI DIO 



Prvo poglavlje 
MANJA 


Poput svake nedjelje, gimnazija 
na Nowolipkama počiva u nedjeljnoj tišini. Glavna vrata 
pod kamenim svodom, sa natpisom u ćirilici: »Muška 
gimnazija«, zatvorena su i veža sa stupićima sliči napu- 
štenom hramu. Iz te duguljaste, niske, jednokatne zgrade, 
iz svijetlih učionica sa redovima crnih drvenih klupa, 
koje su uzduž i poprijeko izrezuckane i ispisane najraz- 
ličnijim inicijalima, život je nestao. Ovamo se čuje tek 

zvono sa crkve BI. Djevice, koje poziva na litanije, te 
katkada drndanje kola ili lijeni korak u »dorošku« 
upregnutog konja. Zaprašena i siromašna četiri grma 
španjolske bazge za zgradom kod ulaza prepuna su cvi- 
jeća i nedjeljno obučeni šetaoci okreću se, kada ih nena- 
dano oblije val slatkoga mirisa. Vruće je, premda je tek 
konac svibnja. U Varšavi je sunce podjednako namet- 
ljivo i jednako žeže kako god je i oštra zima. 

Ipak tu nešto narušuje nedjelj- 
ni mir. Iz lijevoga krila zgrade, odanle, gdje u prizemlju 
stanuje gospodin Vladislav Sklodowski, profesor fizike i 
gimnazijski podinspektor, dolaze mukli glasovi tajanstve- 
ne zaposlenosti; kao da netko neredovito i nepravilno 
razbija sa čekićem. Zatim se čuje tresk, kao kad se ruši 
pozornica, a istovremeno se razliježu poklici veselja. Još 
nekoliko udaraca . . . Kratki nalozi na poljskom jeziku. 

»Hela, municije mi je ponestalo!« 

»Toranj, Joža... Ciljaj na toranj!« 

»Marija, ukloni mi se s puta!« 

»Ne, ta nosim ti kocke! O — oh, — oh!!!« 

Štropot. Drvene kocke sruše se _ 
s paklenim treskom na ulašteni parket: toranj ne stoji 
više, Vika raste, meci postaju još žešći i pogodaka je 
sve više i više . . . 

Bojište je opsežna kvadratna 
soba sa prozorima na unutarnje gimnazijsko dvorište. 

U uglovima stoje četiri dječja kreveta. Četvero djece od 
pet do devet godina uz groznu viku polazi u rat. Kada 
je stric, koji rado igra whist i patience, poklonio mladim 
Sklodowskima za Božić zamotak drvenih kocaka, sigurno 
nije pomislio što će oni započeti s njegovim darom. Ne- 
koliko su dana doista Josip, Bronja, Hela i Manja mar- 
ljivo gradili gradove, mostove i crkve za koje su našli 
nacrte u velikom zamotku. No ubrzo uvidješe, da bi bile 
kocke i prečke i za drugu upotrebu: kratki stupići posta- 
doše im topovi, male kocke taneta, a arhitekti se pre- 
tvoriše u maršale. 


Joža, ležeći na trbuhu, osvaja 
zemljište i premješta po nacrtu svoje topove prema ne- 
prijatelju. I u najžešćoj bici njegovo je zdravo lice ozbilj- 
no kako se pristoji zapovjedniku armade. Od četvero, 
što su ovdje, najstariji je i najpametniji. Osim toga on 
je i jedini muškarac. Oko njega same djevojčice, sve same 
djevojčice jednako obučene. Sve imadu sitno naborane 
okovratnike na nedjeljnim haljinicama i tamne pregače 
obrubljene čipkama. 

No moramo biti pravedni i 
priznati: te se djevojčice dobro bore. Oči Jožinog savez- 
nika Hele iskre se divljim bljeskom. Srdita je što je stara 
istom šest godina i pol, htjela bi bacati kocke još dalje 
i jače. Baš ništa ne mari za Bronjinih osam godina. Tak- 
miči se s tim krasnim, okruglim bićem, čija plava kosa 
leprša po zraku, dok živahno brani svoja uporišta ležeći 
između dva prozora. 

Na Bronjinoj strani pobire ma- 
ljušni ađjutant u obrubljenoj pregači taneta i požrtvovno 
trči od bataljuna do bataljuna. Obrazići mu gore i nje- 
gove usnice od prejakog vikanja i prevelikog smijeha 
osušiše se . . . 

»Manja! . . .« 

Dijete zastane i spusti prega- 
ču koju je zamotanu stiskalo k sebi. Zaliha kocaka pro- 
sipa se uz štropot po podu. 

»Što je?« 

Ušla je Zoša, najstarija od pe- 
tero djece Sklođowskoga. Iako još nije navršila dvanaest 
godina, među mlađima već izgleda kao odrasla. Pepelja- 
sta, unazad počešljana kosa pada joj na ramena, njezino 
odrješito lice je lijepo, a sanjave oči imadu svojstvenu 
sivu boju. 

»Mama, veli da se već predugo igraš. Moraš pre- 
stati«. 

»Ali Bronja me treba... nosim joj kocke!« 

»Mama je rekla, da idem po tebe«. 

Poslije kratkog oklijevanja Ma- 
nja se prihvati sestrine ruke i dostojanstveno izvede 
uzmak. Sa svojih pet godina želi ratovati i djevojčica, 
koja je iscrpla svoju snagu, nije baš nezadovoljna što 
mora ostaviti bojište. Iz susjedne sobe zove je nježni 
glas nabrajajući sva ljupka imena: 

»Manjo . . . Manjušo . . . Ančupečo . . .« 

U Poljskoj strastveno ljube 
deminutive. Kod Sklodowskih su odvajkada zvali najsta- 
riju »Zoša« namjesto Sofija, »Bronja« je zamijenjivalo 
Bronislavu, Helena je bila »Hela«, a Josip »Joža«. Nitko 
pak nije dobivao toliko imena kao Marija, najmlađa, lju- 
bimica obitelji. 

»Moj Ančupečo, kako si ras- 
kuštran, kako vruć!« Dvije bijele i suhe ruke zavežu raz- 
vezani trak od pregače i poravnaju kratku kosu što 
okružuje tvrdoglavi obraščić kasnijeg učenjaka. Blago- 
tvorna nježnost osvoji dijete i polako ga umiri. 

Manja neizmjerno ljubi svoju 
majku. Čini joj se, da na svijetu nema bića koje bi bilo 
tako milo, dobro, pametno ... 

Gospođa Sklodowska je najsta- 
rija kći plemića Feliksa Boguskoga koji pripada mnogo- 
brojnom poljskom pokrajinskom plemstvu. Kako je bio 
presiromašan da bi živio na svome posjedu, upravljao je 
vlastelinstva bogatijih porodica. Njegova ženidba bila je 
romantična: zaljubio se u mladu plemkinju, također bez 
imetka, ali iz uglednije obitelji nego što je bila njegova. 
Odveo ju je i protiv volje njezinih roditelja potajno ože- 
nio. Onda su prolazile godine . . . Zavodnik je postao bo- 
jažljiv, smrznuti starčić, a njegova »velika ljubav« pre- 
tvorila se u zajedljivu staru babu. 

Od njihovih šestero djece go- 
spođa Sklođowka još je najbistrija i najinteligentnija. Na 
njoj ne možeš opaziti niti jedne između slavenskih »ose- 
bina«. Ona nije niti mušičava, niti prenagla, a niti raz- 
dražljiva. U jednoj od varšavskih škola ona se odlično 
izobrazila. Kako se odlučila za učiteljsko zvanje, postala 

je na istoj školi učiteljica i poslije ravnateljica zavoda. 
Kada je, dakle, profesor Vlađislav Sklodowski zaprosio 
godine 1860. njezinu ruku, nije slabo izabrao. Nema do- 
duše imetka; ali je iz dobre obitelji, pobožna je i vrijed- 
na. Pa i kariera joj je osigurana, štaviše i glazbeno je 
nadarena: svira glasovir i pjeva krasnim, ponešto čez- 
nutljivim glasom savremene romance. A konačno i lijepa 
je. Odlična fotografija iz vremena, dok je bila nevjesta, 
odaje nam lice bez prigovora, gustu, glatko začešljanu 
kosu, prekrasne obrve te miran i dubok pogled iz sivih, 
nekako egipatskih očiju. 

Par, koji dobro pristaje, kako 
vele ljudi. I Sklođowski pripadaju nižem plemstvu, koje 
je propalo zajedno s nesretnom Poljskom. Sklody, gdje im 
je kolijevka, naselje je sa većim seljačkim gospodarstvi- 
ma, a udaljeno je kakovih sto kilometara sjeverno od 
Varšave. Odanle potječe i više obitelji sa imenom Sklo- 
dowski. Međusobno su si u daljnjem rodu: nekoć je naime 
vlastelin dozvolio po tadanjem običaju svojim zakupni- 
cima, da smiju nositi njegov grb. 

Prirodno zanimanje ovih obi- 
telji je obrađivanje zemlje. Ali u nemirno doba zemlja 
osiromaši i tek slabo vraća trud. Iako je u osamnaestom 
stoljeću izravni pred Vladislava Sklodowskog imao još 
nekoliko stotina hektara zemlje te je mogao udobno ži- 
vjeti, iako su njegovi potomci bili još uvijek bogati za- 
kupnici, nije imao Josip, otac mladoga učitelja, od svega 
toga ništa više. Taj je Sklođowski študirao, da bi si tako 
poboljšao neugodan položaj i proslavio ime, na koje je 
hio ponosan. Radi revolucija i ratova bio mu je životni 
put vrlo buran, dok nije konačno postao ravnateljem 
muške gimnazije u Lublinu, a što je dobro mjesto. On je 
"bio prvi intelektualac u ovoj obitelji. 

Boguski i Sklođowski bili su i 
te kako brojne obitelji: ovdje šestero, ondje sedmero 
djece. Poljodjelci, učitelji, notar, časna sestra. Osim 
ovih, bilo je i nekoliko ekscentričnih tipova. Henrik Bo- 
guski, jedan od braće gospođe Sklodowski, nepopravljivi 


2 Marija 8klodowska 

je diletant koji se osjeća pozvanim izvršivati genijalne 
i nesigurne poslove. A šta tek vratolomni sladokusac 
Zdzistav Sklodovvski, profesorov brat, koji je bio redom 
student u Petrogradu, vojnik za vrijeme poljskog ustan- 
ka, provensalski pjesnik u doba prognanstva, a po po- 
vratku kući notar u pokrajini; neprestano je lebdio 
između neuspjeha i uspjeha. 

U obim granama obitelji žive 
uz romantične nature također umjereni značaji i životni 
mudrijaši kraj putujućih vitezova. 

Roditelji Marije Curie nalaze 
se među mudrima. On je po očevom primjeru dobio višu 
izobrazbu na petrogradskom sveučilištu, našto se vratio 
u Varšavu, da bi tu podučavao matematiku i fiziku. 
Majka uspješno vodi penzionat u ulici Freti u koji po- 
najbolje varšavske obitelji šalju svoje djevojčice u školu. 
Osam godina boravi bračni par u ovome zavodu. Stan 
im je u prvome katu sa izgledom na dvorište i zgodnim 
balkončićima koji se kao girlande pletu od prozora do 
prozora. Svakoga jutra, kada ga učitelj napušta, već 
odzvanja prednji prostor od glasnog žamora mlađarije 
koja čeka na početak školskoga sata. 

Kada je pak bio godine 1868. 
Vladislav Sklodovvski imenovan profesorom i pođinspek- 
torom gimnazije na Nowolipkama, morala se i njegova 
žena prilagoditi novim prilikama. Nemoguće je boraviti 
u stanu, do kojega muž imade pravo po službi, i održati 
još dalje vodstvo penzionata te kod toga po svojim nače- 
lima uzgajati petero djece kojima je dala život. Sa ža- 
lošću se je gospođa Sklodovvska oprostila od svog djevo- 
jačkog penzionata i napustila stan, u kojemu se neko- 
liko mjeesci prije, naime 7. prosinca 1867., rodila gospođa 
Curie — mala Manja . . . 

★ 

»Da li spavaš, Ančupečo?« 

Manja, koja sjedi na klupčici 
do maminih nogu, odvrati: 

»Ne, mama . . . već je dobro«. 


Još jednom pogladi gospođa 
Sklodovvska nježnom rukom najmlađu po čelu. Ta po- 
vjerljiva kretnja je Manjin najmiliji doživljaj. Doklegod 
siže njezino pamćenje, nikada je maka nije poljubila. 
I zato ne pozna veće sreće nego da se stisne k toj zami- 
šljenoj ženi i da osjeća po skoro neopaznim znakovima 
i po kakovoj riječi, osmijehu ili ljubeznom pogledu, da je 
okružuje beskonačna nježnost koja bdije nad njezinom 
sudbinom. 

Ništa još ne zna o krutom 
uzroku ove suzđržljivosti i osamljenosti na koju se njena 
majka sama osudila: gospođa Sklodovvska je opasno bo- 
lesna. Prvi znaci sušice pokazaše se kod Manjinog poro- 
da. U pet se godina bolest znatno razvila usprkos liječ- 
ničkoj pomoći i brižnoj njezi. A srčana, kršćanska žena 
htjela je, da u vječno zaposlenoj domaćici ne bi nitko 
naslutio bolesnice. Odredila si je stroga pravila: upotreb- 
ljava posudu koje nitko drugi ne smije rabiti, a sina i 
svoje kćeri nikada ne ljubi. O strašnoj bolesti ne znaju 
djeca gotovo ništa . . . Kratki napadaji suhoga kašlja, što 
ga čuju u svoju sobu, tamna sjenka očaja na profesoro- 
vom licu i kratki stavak: »Daj opet zdravlja našoj mami« 
koji nedavno primiše u svoju molitvu. To je sve. 

Mlada se žena ustane i lagano 
odgurne dijete koje se privije uz nju. 

»Pusti me, Manjušo . . . imam posla«. 

»Smijem li još ostati ovdje? . . Smijem. . . smijem 
li čitati?« 

»Radije bih vidjela, da pođeš u vrt. Lijepo je!« 

Ako nadođe razgovor na čita- 
nje, navre Manji od neke posebne plašljivosti sva krv u 
lice. Bronji se, kada je lanjske godine bila na selu, nije 
dalo samoj učiti abecede, pa si je uzela kao vježbenika 
mlađu sestru te se s njome igrala »škole«. Nekoliko su 
tjedana djevojčice u vrlo čudnom redosljedu razvrstavale 
slova izrezana iz Ijepenke. Kad je zatim jednoga jutra 
Bronja pred roditeljima teško sricala sasvim jednostavni 

tekst, uzela joj je nestrpljiva Manja knjigu iz ruku i prvi 
stavak na stranici gotovo glatko pročitala. A jer joj je 
šutnja, s kojom svi primiše njezino nastojanje, laskala, 
ona je tu krasnu igru nastavila. No odmah nato spopađe 
je silni strah. Kada je opazila iznenađene poglede svojih 
roditelja i uvrijeđenu Bronju, još je nešto nerazumljivo 
izmucala i jedva sustavila plač: čudnovato dijete od jed- 
noć je opet samo četverogodišnja djevojčica koja grčevito 
plače i žalosno ponavlja: »Nemojte se ljutiti . . . nemojte 
se ljutiti . . . nisam to hotimice učinila . . . nisam kriva. . . 
i Bronja nije kriva! ... To je zato, jer je to tako lako! . . « 
I u očaju se Manji najedanput pričini, da joj možda neće 
nikada oprostiti što je naučila čitati. 

Od tog značajnog dana posta- 
doše djetetu sva mala i velika slova potpuno domaća; da 
nije još i više uznapredovala, krivi su roditelji koji joj 
oduzeše knjige. Kao dobri odgojitelji pobojali su se pre- 
rane dječje zrelosti. Svaki puta, kada je posegnula po 
kojoj od knjiga, tiskanih velikim slovima, a koje su bile 
razbacane po sobi, opomenuo bi je glas: »Mogla bi se 
igrati s kockama . . . Gdje ti je lutka? . . . Daj mi zapje- 
vaj onu . . .« ili pak kao danas: »Radije bih vidjela, da 
pođeš u vrt . . .« 

Manja se okrene prema vra- 
tima kroz koja je trenutak prije unišla. Štropot od pada- 
nja kocaka po podu i povici, što se tek neznatno sobnim 
zidom ublažuju, uvjeravaju je da tamo neće naći društva 
za šetnju. Upravo je tako očajan položaj i u kuhinji, jer 
je neprestani žamor i buka posla oko štednjaka jasan 
dokaz da djevojke pripravljaju večeru. 

»Potražit ću Zošu«. 

»Možeš, ako hoćeš«. 

»Zošo . . . Zošo! . . .« 

Držeći se za ruku pođu sestre 
preko livade, gdje se svaki dan love ili igraju »slijepoga 
miša«, zatim uz gimn azijsku zgradu, dok ne stignu do 
vrta, što ga zatvaraju rastočena vrata. S rijetko obra- 


slih livada i sa drveća, zatvorenog u ove zidove, širi se 
lagani miris po kraju, po zemlji . . . 

»Zošo, da li ćemo skoro u Zwole?« 

»Još ne . . . prije srpnja sigurno ne. Zar se još 
sjećaš Zwola?« 

Manja imade izvanredno pam- 
ćenje i još se svega sjeća: brzog potočića, gdje je sate 
i sate lađarila sa sestrama; kolača, što su ih kriomice 
mjesile iz blata i sušile na suncu na dasci, za koju su 
samo one znale, te su si pošteno zamazale svoje halji- 
ne — Sjeća se ona i stare lipe, na koju se katkada uzve- 
ralo po sedam ili osam urotnika, bratića i drugova u igri 
i kamo posjedoše i nju, »malu« s još preslabim rukama 
i prekratkim nožicama; veće grane oviše s mrzlim i šu- 
štavim zeljastim listovima, a među manje grane spremiše 
zalihe trešanja, mekog sirovog korijenja i ribizla te sve 
to opet prekriše lišćem. 

Sjeća se još da je u Markama 
onaj strašni hambar gdje se Joža učio računanja i gdje 
su nju zakopali u žito. I sjeća se još starog Skrzypow- 
skog koji je tako veselo pucketao bićem tjerajući »brek«! 
Pa onda konj strica Ksavera! 

Ta gradska djeca imađu uvijek 
čudesne praznike. Od cijele brojne obitelji samo se jedna 
grana pogospodila: u svakoj se pokrajini moglo pronaći 
po nekoliko Sklođowskih i po nekoliko Boguskih koji 
ostadoše na komadu poljske zemlje i koji imađu pripro- 
ste domove, a ipak dosta prostrane, da ljeti uzmognu 
primiti pod svoje okrilje gimnazijskog profesora i nje- 
gove. Tako se kroz ljeto ovo gradsko dijete izmijeni u 
krepko seljačko djevojče slijedeći pri tom duboko uko- 
rijenjeni nagon svoje rase. 

»Sad ćemo potrčati . . . Kladim se da ću biti prije 
tebe na kraju vrta!« poviče veselo Zoša. Upravo ozbiljno 
preuzima ulogu »matere«. 

»Neću trčati. Radije mi pripovjedaj priču . . .« 

Ni profesor, a ni njegva žena 
ne znadu tako lijepo pripovijedati priče kao što to znade 

Zoša. Njena mašta pridodaje pripovijestima i pričama 
najčudnije potankosti. Ona znade također izmisliti i krat- 
ke vesele igre koje onda s najvećim žarom igra pred se- 
strama i bratom. Sa svojim pjesničkim talentom i darom 
za igranje ona si je zarobila Manju, da se smije i dršće, 
kada sluša čudesne zgode kojima mašta petgodišnjeg 
djeteta često još nije dorasla. 

Djevojčice se ubrzo vraćaju. 
Čim se više približuju školskoj zgradi, tim tiši postaje 
glas Zoši. Pripovijest, koju si uzput izmišlja, još nije 
završena; Zoša usprkos tome umukne. Šuteći idu djeca 
pokraj prozora u desnom krilu zgrade. 

Iza tih prozora prebiva netko 
kojega se obitelj Sklodowski najviše boji te ga i najviše 
mrzi: gospodin Ivanov, ravnatelj gimnazije, čovjek koji 
među ovim zidinama predstavlja carsku vladu. 

★ 

U godini 1872. sudbonosno je 
biti Poljak i ruski državljanin te pripadati upravo do 
skrajnosti živčano razdraženoj inteligenciji među kojom 
tinja nezadovoljstvo, jer osjeća tlačenje bolnije od osta- 
lih staleža. 

Prošlo je točno sto godina, ot- 
kako su lakomi vladari, opasni susjedi oslabljene Poljske, 
zaključili da je dokrajče. U tri diobe redom Njemačka, 
Rusija i Austrija raskomadale su tu nesretnu zemlju i 
prisvojile si njezine dijelove. Poljaci se svojim tlačitelji- 
ma odupriješe. Ali uzalud: ovi još više pritegnuše uzice. 
Poslije neuspjelog, junačkog ustanka godine 1831. car 
Nikola naložio je ruskoj Poljskoj najstroža prinudna 
sredstva. Mnoštvo rodoljuba zatvoreno je i deportirano, 
a imetak im je zaplijenjen . . . 

Godine 1863. opet nov pokušaj 
i nov poraz. Pobunjenici se suprostavljaju carskim pu- 
škama s kopljima, kosama i toljagama. Poslije osam- 
naest mjeseci očajnih bitki postavljeno je na varšavskoj 

tvrđavi pet vješala i na njima svršiše tjelesa vođa ovoga 
ustanka. 

Nakon ove drame pokušaše sa 
svim sredstvima da bi Poljsku, koja neće da umre, pri- 
tisnuli na tle. U međuvremenu, dok se prema sniježnim 
sibirskim poljanama vuku duge kolone okovanih pobu- 
njenika, preplavljuje zemlju bujica »rusifikatora« — poli- 
caja, učitelja i činovnika. A njihova je misija? Da nad- 
ziru Poljake, da progone njihovu vjeru, da zabranjuju 
časopise i sumnjive knjige, da postepeno zatru narodni 
jezik . . . Ukratko : da narodu ubiju dušu. 

Ali i protivnik ne miruje. Ža- 
losni pokušaji poučiše Poljake, da se u takovđm polo- 
žaju silom ne mogu osloboditi. Moraju čekati i dotle se 
boriti protiv opasnosti koje su s čekanjem u vezi: protiv 
mlakosti i malodušja. 

Oblik se borbe promijenio. Ju- 
naci ove borbe nisu više s kosama naoružani vojnici, koji 
napadaju kozake i umiru kao slavni Louis Narbutt sa 
usklikom: »Koliko sreća umrijeti za domovinu!« Sada 
su an redu inteligenti, umjetnici, svećenici, učitelji — oni 
koji daju oblik budućim pokoljenjima. Njihova snaga je 
u tome, da su veliki u pretvaranju, da radije trpe sva 
poniženja, nego da izgube mjesta na kojima ih je još 
pustio car i s kojih mogu kriomice uzgajati mladež i vo- 
diti sunarodnjake. 

I tako se pod krinkom lojal- 
nosti na svim poljskim gimnazijama pojavilo jako trve- 
nje između pobjeđenih i pobjednika, između zapostavlja- 
nih učitelja i njuškavih ravnatelja, između Sklodovvskih 
i Ivanova. 

Ivanov je na Nowolipkama još 
posebice oduran. Spram podređenih, koji moraju pou- 
čavati djecu svoje domovine u ruskom jeziku, on je neis- 
prosan. Sladak je kao med, a već u slijedećem trenutku 
napada čovjeka s najsurovijim riječima. Neznalica je, ali 
njegova zagrijanost je tako velika, da njuška po biljež- 
nicama za »polonizmima« koji su se možda eksternisti- 

ma izmakli. Njegov odnošaj s profesorom Sklodowskim i 

vidljivo se ohladio onoga dana kada mu je ovaj, htijući I 

zaštititi jednoga od svojih učenika, mimo rekao u brk: 

»Gospodine Ivanov, ako je dijete pogriješilo, sigurno se 
zabunilo. I vi pišete — i to štaviše vrlo često — nepra- 
vilno ruski. Uvjeren sam, da to nije hotimice, kao što ni 
dijete nije namjerno učinilo pogrješku . . .« 

'i k 

Upravo o tom Ivanovu, s prigu- ] 

šenim glasom razgovara profesor sa svojom ženom, kada i 

Zoša i Manja na povratku iz šetnje strugnu u očevu jj 

radnu sobu. ; 

»Da li se sjećaš, kako su prošli \ 

tjedan drugoškolci naručih i platili misu da bi im se | 

ispunila njihova najgorljivija želja? Potrebni novac sa- 
braše međusobno, a svećeniku nisu nikako htjeli reći 
koja je to njihova izvanredna želja. No, jučer mi je mali 
Barzynski sve priznao: dečki saznadoše, da je ravnate- 
ljeva kći oboljela od tifusa pa su iz neprijateljstva do 
ravnatelja naručili misu, da bi mu dijete umrlo . . . Siro- 
mašni župnik; kako bi on bio nesretan, da znade, kakovu 
si je odgovornost naprtio«. 

Gospodina Sklodowskog taj 

događaj po svoj prilici zabavlja, no njegova žena, koja 1 

je pobožnija od njega, ne smije se. Još se više prigne nad 
svoj dosta teški posao: spretno upotrebljavajući šilo i 

iglu šiva cipele. Nema posla kojega bi se ona sramila. 

Kad su je trudnoće i bolest vezale na dom, naučila se 
cipelarstvu i danas je cipele, koje djeca tako brzo raz- 
deru, stanu samo toliko, koliko stoji koža. Život nije baš 
tako lagan . . . 

»Taj će par biti tvoj, Manjušo. Gle, kako će biti 

lijepi!« 

Manja gleda, kako se njezini 
dugi, uski prsti bave dretvom ili prirezuju potplate. 

Odmah pokraj nalazi se najdraži očev naslonjač u koji 
se čovjek udobno posjeo. Zapravo bi bilo vrlo prijatno 

popeti mu se na koljena, poigrati se s njegovom brižno 
zavezanom kravatom ili pak ga malo povući za kestenja- 
stu bradu koja mu obrubljuje donekle grubo, a ipak 
dobroćudno nasmijano lice. 

Radije ne! Razgovor je od- 
raslih previše dugočasan. »Ivanov . . . policija . . . car . . . 
deportacija . . . urota . . . Sibirija . . .« Otkada živi, sluša 
Marija dan na dan iste riječi, te im nesvijesno pripisuje 
sudbonosno značenje. I nagonski ih izbjegava te odlaže 
vrijeme kada će sve razumjeti. 

Dijete se zatvorilo u svijet 
svojih sanja, zaboravilo na roditelje i na njihov tihi 
razgovor koji prati šklocanje škara, što režu kožu, ili 
tvrdi udarac čekića koji zabija čavao. S uzdignutom gla- 
vicom hita po sobi i radoznalo zastaje pred najdražim 
predmetima. 

Marija drži, da je radna soba 
najljepša ili bar najzanimljivija soba u cijelome stanu. 
Osjeća poštovanje do mahagonijevog širokog francuskog 
pisaćeg stola i do naslonjača iz vremena restauracije 
koji su presvučeni s nevjerojatno izdržljivim crvenim 
baršunom. Kako čisto je to pokućtvo, kako se blista! 
Jednoć, kad bude veća i kad će ići u školu, dozvolit će i 
njoj da sjedi kod velikog radnog stola profesora Sklo- 
dowskog gdje imade toliko pretinaca i oko kojega se 
poslije podne sakupe djeca, da načine zadaće. 

Veličanstvena, zlatno uokvire- 
na slika, koja prikazuje nekog biskupa i resi zadnji zid 
te ju u obitelji — ali samo u obitelji! — pripisuju Tizia- 
nu, Mariju baš odviše ne zanima. Ali se zato divi zanim- 
ljivom trbušastom satu iz živozelenog malahita koji stoji 
na pisaćem stolu i stoliću što ga je prošle godine neki 
rođak donio iz Palerma. Ploča mu je ujedno šahovsko 
polje i svaka četvorina imade uložak iz drugačijeg mra- 
mora. 

Onda se brižno izmakne polici, 
na kojoj je šalica iz plavog sevreškog porcelana sa por- 
tretom dobrodušnog Ljudevita XVIII. — već je tisuću 

puta opomenuta, da se je ne dotiče — te zastane pred 
svojim najvećim blagom. 

Jedno od toga visi na zidu: 
precizni barometar s bijelim brojčanikom i pozlaćenim 
kazaljkama koje profesor od vremena do vremena pred 
pozornom djecom brižno naravna i očisti. 

Drugo je pak blago vitrina s 
mnogim policama po kojima su naslagani čudni, fini in- 
strumenti. Tu su staklene cjevčice, osjatljive vage, raz- 
ličite rude, da, štaviše i elektroskop sa zlatnim listićem je 
ovdje . . . Nekada je gospodin Sklodovvski uzimao ove 
predmete sa sobom u učionicu. Ali otkada je vlada sma- 
njila broj prirodoslovnih satova, ormar je uvijek zatvo- 
ren. 

Marija si ne može zamisliti, za 
što bi se ti čudnovati predmeti mogli rabiti. Kada ih je 
jednoć, stojeći na prstima, ogledavala, rekao joj je otac 
samo kako se zovu: »Fi - zi - kal - ni - a - pa - ra - ti!« 

Čudan naziv. 

Nije ga zaboravila, ta i ona- 
ko nikada ništa ne zaboravlja, a kada je dobre volje 
pjevajući ga ponavlja. 


i 

i 


26 


Drugo poglavlje 
MRAČNI DANI 


»Marija Sklodowska!« 

»Ovdje!« 

»Pripovijedaj nam o Stanislavu Augustu!« 

»Stanislav August Poniatowski bio je godine 1764. 
izabran za poljskoga kralja. Bio je mudar, vrlo izobražen 
i prijatelj -umjetnika i književnika. Poznavao je pogrješ- 
ke, koje su slabile kraljevstvo, i zato ih je pokušao odstra- 
niti. No na nesreću bio je bez smjelosti . . .«. 

Učenica, koja je ustala — a 
bila je u trećem redu pokraj velikog prozora sa izgledom 
na sniježne gredice đačkoga vrta — i koja je ugodnim, 
jasnim glasom odgovarala na pitanje, gotovo se i nije 
razlikovala od svojih drugarica. Tamnoplava penzionat- 
ska odora, sa kovinastim dugmetima i jako naškroblje- 
inm bijelim okovratnikom, odavala je obris desetgodišnje 
djevojčice. A šta je sa njezinom plavom i uvijek rasku- 
štranom kosom? Pretvrdo spletena, sa uskim trakom po- 
vezana kita zadržava je iza malih lijepih ušiju tako, da 
prkosni obraščić izgleda sasvim svakidašnje. I Marijina 
sestra Hela, koja sjedi u susjednoj klupi, morala je svo- 
ju, do sada po engleski povijenu kosu, splesti u kite. U 
posebničkoj školi gospođice Sikorske dozvoljene su sa- 
mo najpriprostije haljinice i češljanja. A ne bismo mogli 
prigovoriti niti učiteljici za katedrom zbog koketnosti u 
oblačenju. Tamno-svilena bluza sa visoko zatvorenim 
ovratnikom nije baš bila nikada modema kao što niti 
gospođica Antonija Tupalska nije nikada bila ljepotica. 
Ali njezino grdo i bez oblika lice ipak je prijatno. »Tup- 
ca«, kako je djevojčice nazivaju, nastavnica je iz mate- 
matike i povijesti te imade povrh toga još i nadzornu 
vlast. A kao nadzornica mora često nastupiti protiv 
»male Sklođowske« koja je više puta svojeglava i »slo- 
bodoljubiva«. 

Ipak je u pogledu, koji počiva 
na Mariji, mnogo srdačnosti. A kako da i ne bude po- 
nosna na učenicu, koja znade sve, iako je dvije^ godine 
mlađa od svojih saučenica, za koju nema poteškoća, koja 
je bez sumnje najbolja u matematici, najbolja u povi- 
jesti,, najbolja u literaturi, francuskom, vjeronauku? 

U razredu je potpuni mir, da, 
gotovo više nego mir. Povijesni sat stvara dojam napete 
duševne sabranosti. Oči dvadeset i pet mladih rodoljupki 
kao i oporo lice Tupčino rasplamćuje veliko oduševljenje. 
Ma da Marija govori o davno već mrtvom kralju, njezin 
glas podrhtava od uzbuđenosti: 


»Na nesreću bio je bez smjelosti . . .« 

Ta slabo privlačiva učiteljica, 
što podučava poljsku povijest poljskim jezikom, te ova i 
previše tiha djeca sliče družbi sukrivaca, družbi urotnika. 

I doista se svi kao sukrivci 
prenu, kada lagano pozvoni zvono. 

Dva duga, dva kratka signala. 

Ovaj znak uskomeša cijeli 
razred. Tupca skoči i pobere svoje knjige što se brže 
dalo. Brze ruke pobiru s klupa poljske knjige i bilježnice 
te sve nestaje u pregačama pet djevojčica; ove odbrzaju 
sa svojim plijenom u internatsku spavaonicu. Još se 
čuje odmicanje stolica, otvaranje i lagano zatvaranje 
pretinaca i ulaženje onih pet djevojčica koje opet sjednu 
na svoja mjesta. I vrata predsoblja polako se otvore . . . 

Na pragu se pojavi gospodin 
Hornberg, nadzornih posebničkih škola u Varšavi. Ukru- 
ćen je u svojoj lijepoj uniformi — žute hlaće, plava blu- 
za — na kojoj se svjetlucaju dugmeta. Čovjek je ugojen 
te imade kratku, po njemački podrezanu kosu. Obrazi su 
mu usaljeni, a oči iza zlatno obrubljenih naočala proni- 
cave. 

Šuteći bulji inspektor u uče- 
nice, a isto tako i nepomična predstojnica Sikorska koja 
ga prati. No koliko je prikrite bojazni u njezinom po- 
gledu! Danas su tako malo vremena imali . . . Jedva je 
podvornik dao dogovoreni znak, već ga je Hornberg pre- 
tekao i upao u školsku sobu. Bog zna, da li je sve u redu! 

Sve je u redu. Dvadeset i pet 
malih djevojčica sagiblje se nad ručnim radom i mar- 
ljivo šiva rupice za gumbe . . . Škare i konci leže, doduše, 
na praznim pultevima. Tupci je navrla krv u obraze, ta 
pred sobom imade otvorenu rusku knjigu. 

»Djeca imađu dva sata tjedno pouku u šivanju, 
gospodine inšpektore«, reče mirno ruskim jezikom pred- 
stojnica. 

Hornberg se približi učiteljici. 

»Čitali ste na glas, a kakova je to knjiga, go- 
spođice ? « 

»Krilove basne. Danas smo s njima počeli«. 

Tupca je odgovorila sasvim 
hladnokrvno. I njezini obrazi dobiše opet običajnu boju. 

Sa rastresenom kretnjom po- 
digne Hornberg pokrivač s najbližeg pulta. Ništa. Ni 
bilježnice, ni knjige. 

Kad su učenice dovršile zadnje 
ubode i brižno zataklo igle u jastučiće, odlože posao. Sa- 
da sjede prekriženih ruku, nepomične, sve podjednake u 
svojim tamnim odjećama sa bijelim ovratnicima. A tih 
dvadeset i pet dječjih lica postaralo se za godine i do- 
bilo odrasli izraz za kojim se sakrivaju strah, lukavost i 
neprijateljstvo. 

Gospođica Tupalska ponudi 
Hornbregu stolicu na koju se on nekako nemarno sjedne. 

»Pozovite, molim, jednu od tih djevojčica!« 

U trećem redu instinktivno 
Marija Sklođowska okrene svoje naprčeno lice prama pro- 
zoru. Preuzme je potajna želja: »Daj, dragi Bože, da ne 
budem ja. Samo ne ja! Samo ne ja! . . .« 

Pa ipak dobro znade da će biti 
upravo ona pozvana. Još je svaki puta pozvaše, kada je 
trebalo odgovarati vladinom nadzorniku, jer najviše zna, 
a i ruski govori bez pogrješke. . 

Kad je pozovu, ustane. Pričini 
joj se, da žari — ne, da se ledi. Jako se stidi te imade 
osjećaj da će je zadušiti. 

»Moli!« zapovjedi Hornberg. 

S lica mu čitaš ravnodušnost i dosadu. 

Skoro bez glasa moli Manja 
pravilno očenaš. Među najrafiniranija poniženja, što si 
ih je car izmislio, nedvojbeno spada običaj, kojim sile 
poljsku djecu da svaki dan mole katoličke molitve na ru- 
skom jeziku. Pod krinkom vjerske snošljivosti oskvmju- 
ju time ono što im je sveto. 


Tišina. 

»Koji su carevi vladali našom svetom Rusijom od 
smrti Katarine II.?« 

»Katarina II., Pavao I., Aleksandar I, Nikola I., 
Aleksandar II. . . .« 

Nadzornik je zadovoljan. Dijete 
imade dobro pamćenje. I kako krasno izgovara. Kao da 
je iz Petrograda. 

»Nabroj mi imena i nazive članova carske obitelji!« 

»Njezino Veličanstvo carica. Njegovo carsko Viso- 
čanstvo carević Aleksandar, Njegovo Visočanstvo veliki 
knez . . .« 

Kad je završila dugo nabraja- 
nje, Hornbreg se smješka. To je vrlo dobro, sigurno! 
Čovjek ne vidi — ili bar neće vidjeti — da je Manja sme- 
tena i da tek s najvećom težinom prikriva svoju od- 
vratnost. 

»Kakov je carev naziv po redoslijedu dostojan- 
stvenika?« 

»Veličanstvo«. 

»A moj naziv?« 

»Visokorođe«. 

Nadzorniku se čine potankosti 
iz rodoslovlja važnije od matematike ili slovnice. Više od 
veselja — postavi on još jedno pitanje: 

»Tko nama vlada?« 

Budući odgovor nije dosta 
brzo uslijedio pitanju, Hornberg ga nešto glasnije i raz- 
đraženo ponovi. 

»Njegovo Veličanstvo Aleksandar II., car sviju 
Rusa«, izusti Manja zadnjim silama; obrazi joj probli- 
jedješe. 

Dosta je bilo. Inspektor ustane 
i otputi se sa škrtim pozdravom u susjednu sobu. Sikor- 
ska ga prati. 

Sada Tupca odahne. 

»Dođi amo, dušice . . .« 

Manja pristupi učiteljici koja 
je bez riječi poljubi u čelo. Cijeli razred iznova oživi, a 
mlada se Poljakinja više ne može svladati i obliju je 
suze; njeni živci popustiše. 

★ 

»Inspektor je bio kod nas! . . .« 

Uzbuđene djevojčice pripovije- 
daju novost svojim majkama ili pak svojim »njanjama« 
što ih čekaju pred izlazom, od kuda se djeca i odrasli što 
prije raštrkaju. I razgovarati se moraju prigušenim gla- 
sovima: svaki uličnjak, svako zurilo pred izlogom zna 

biti u službi policije. 

Teti Mihalowski — teti Luciji 
— koja je čekala obadvije sestre, Hela oduševljeno pri- 
povijeda o dopodnevnom događaju. 

»Hornberg je ispitivao Manju . . . Vrlo dobro je 
odgovarala ... a najposlije je plakala. 

Manja ide šuteći kraj tete. 
Iako je prošlo već nekoliko sati od ispitivanja, ona je još 
uvijek uznemirena. Djevojče mrzi takova neočekivana 
iznenađenja, takovo ponižavanje i postavljanje na ogled, 
kad moraš uvijek lagati, samo lagati . . . 

Zbog Hornbergovog posjeta 
osjeti danas težinu svojega života više no ikada. Da li se 
uopće sjeća, da je kada bila bezbrižno dijete? Nesreća za 
nesrećom se u zadnje četiri godine gomilala nad obitelj 
Sklodowskih. Da li su to bile samo teške sanje? 

Najprije je otputovala majka 
sa Zošom u Niču. Manji su tada tvrdili, da će se mama 
vratiti potpuno zdrava. A kada je poslije godinu dana 
dijete opet ugledalo majku, jedva je još prepoznalo osta- 
rjelu i od sudbine obilježenu ženu. 

Nato je u jesen godine 1873. 
došao žalosni dan, kada se vratiše s praznika. Otac je 
tada našao na svom pisaćem stolu službeni izvještaj 
kojim mu se oduzima besplatan stan, zabranjuje naslov 
podinspektora i smanjuju službena beriva. Bio je u nemi- 


losti. Ravnatelj Ivanov bezobzirno se osvetio nad podre- 
đenim koji se nije dovoljno služinski ponašao. 

Pošto su nekoliko puta mije- 
njali stan Sklodowski se naseliše u kući na uglu između 
Nowolipki i Karmelićanske ulice. U njihov život neopa- 
zice dođoše promjene što ih uzrokuje pomanjkanje. Naj- 
prije je profesor uzeo na hranu i stan, dva, tri — nato 
pet, osam i dapače deset svojih đaka te ih također po- 
sebno podučavao. Kuća se izmijenila u bučni mlin i iz obi- 
teljskog života nestalo je svako osjećanje doma. 

Na sve to ne prisiliše ih samo 
izdaci za liječenje na Rivieri, pa ni smanjeni dohoci go- 
spodina Sklodowskog; toga inače tako mudrog čovjeka 
zaveo je njegov svak u čudnu špekulaciju — postao je 
suvlasnikom parnoga mlina. Preko noći je izgubio tride- 
set tisuća rubalja, svu svoju uštednju. Od tada je neu- 
tješiv, taru ga brige za budućnost, predbacuje si i optu- 
žuje sebe, da je obitelj osiromašio i djevojke lišio miraza. 

A pred dvije godine, mjeseca 
siječnja Manja je još brutalnije spoznala nesreću. Jedan 
od gojenaca, koji je obolio od tifusa, zarazio je njime 
također Bronju i Zošu. Kako su to bili strašni tjedni! U 
jednoj sobi majka koja kuša ugušiti mučni kašalj, u 
drugoj djevojčice koje uzdišu u vrućici . . . 

Bila je upravo srijeda, kada je 
otac pozvao Josipa, Helu i Manju k starijoj sestri. Zoša 
je ležala na mrtvačkom odru, bijelo obučena, sklopljenih 
ruku i bekrvnog lica koje se smješkalo; bila je neiz- 
mjerno lijepa, iako su joj kosu na kratko podrezali. 

To je bio prvi Manjin susret 
sa smrću. Prvi puta je išla sa sprovodom; a gospođa 
Sklodowska, kako je bila preslabašna da bi smjela na 
ulicu, vukla se od prozora do prozora i pogledima slijedila 
lijes sa djetetom. 

★ 

Pet je sati. Poslije večere su 
sluškinje pospremile stol i zapalile petrolejsku svjetiljku. 
To je ura posla. Đaci se razmjestiše po sobama, gdje 

borave zajedno po dvojica ili trojica. Profesorov sin i 
kćerke ostadoše u blagovaonici, koja se pretvorila u uči- 
onicu, te otvoriše svoje knjige i bilježnice. Ubrzo se po- 
češe razlijegati iz svih kuteva nesnosne litanije koje će 
ostati dugo godina osebujnost domaćeg života. 

Uvijek su isti koji moraju na 
glas odbubati svoje latinske stihove, godine, zadaće . . . 
U svakom kutu te tvornice znanja netko jauče, netko se 
muči. Kako je sve to teško! Koliko puta mora profesor 
miriti očajnog učenika, koji vrlo dobro slijedi tumačenje 
u materinskom jeziku, a koji, ma da se trsi, ne može 
razumjeti stvari na ruskom jeziku, a još je manje može 
ponoviti u ovom službeno propisanom jeziku. 

Mala Manja ne poznaje tako- 
vih briga. Njezino je pamćenje tako odlično, da je dru- 
garice optužuju prevare, misleći, da se je učila kriomice, 
jer im bez pogrješke izdeklamira pjesmicu što ju je tek 
dva puta pročitala. Svoje zadaće svršava uvijek prva i 
u svojoj prirođenoj uslužnosti, pa i jer imade vremena 
na pretek, pomoghe često saučenici iz nevolje. 

A najradije sjedne, kao ovu 
večer, za stol tako, da se podboči na lakte, pritisne ruke 
na sljepočice, s palcima si začepi uši i zadube se u knji- 
gu. Tako se osigura pred Helom koja ne zna učiti dru- 
gačije nego da viče. A zaštitna sredstva zapravo su joj 
nepotrebna, jedva naime prođe nekoliko minuta, već 
izgubi u čitanje zadubljena Manja svaki dodir sa svije- 
tom oko sebe. 

Sposobnost potpunog usređoto- 
čenja, koja je jedina nesvakidanja osebina normalnog, 
dobro razvijenog djeteta, jako zabavlja njezine sestre i 
prijateljice. Koliko su puta Bronja i Hela s domaćim 
đacima organizirale kraj zađubene Manje paklenu dreku, 
a nisu postigle niti toga da bi ona odvratila pogled od 
knjige. 

Danas, kad je ovdje također 
Henrika, kćerka tete Lucije, izmisliše nešto posebno. Ne- 
pomičnoj Manji približiše se na prstima i sagradiše iz 


stolica kule oko nje. Nato su tiho uzmakle i pričinjale se, 
da rade. Čekale su. 

A čekati su morale dosta dugo. 
Dijete nije ništa opazilo. Niti prišaptavanja, niti priguše- 
nog smijeha, niti sjena što ih bacahu stolice po njenoj 
kosi. Pola je sata sjedjela tako u toj strašnoj piramidi. 
Kada je zatvorila knjigu i podigla glavu, zgrada oko nje 
srušila se sa užasnim štropotom. Stolice su plesale po 
podu. Hela je od veselja vriskala, a Henrika i Bronja 
pripremile se na obranu; očekivale su protunapadaj. 

Ali Manja ostade hladnokrvna. 
Nije se znala razbjesniti, a nije je niti zabavljala šala od 
koje se prestrašila. Njezine pepeljaste sive oči izražavale 
su samo zatečenu mjesečarku koju iznenada trgoše iz 
njezinih sanja. Lecne lijevim laktom, što ga je stolica u 
padu dosta nesmiljeno dohvatila, uzme zatim knjigu i 
ode s njome u susjednu sobu. Kad morade mimo »veli- 
kih«, izusti samo tri riječi: 

»To je bedasto!« 

Činjenična presuda, koja »veli- 
kima« sigurno nije baš mila. 

Trenuci potpune zadubljenosti 
u knjige jedini su trenuci u kojima Manja iznova preživ- 
ljava sreću svog ranog djetinjstva. Čita sve što joj dođe 
pod ruku: školske knjige, pjesme, pustolovne dogodov- 
štine, a i stručna djela, koja si potraži u knjižnici gospo- 
dina Sklođowskog . . . 

Tako umakne za kratke sate 
tamnim sjenama što je progone. Tada zaboravi na ruske 
uhode, na Hornbergove posjete, zaboravi na umomost, 
od sitnih briga izmučeno očevo lice, na vječni nemir u 
kući i na prerano ustajanje, kada mora, još na pol spava- 
jući, isprazniti uski divan, da se uzmogne blagovaonica, 
koja je ujedno i spavaonica mlade Sklodowske, urediti 
još prije nego stanari dođu k zajutarku. 

Zaboravi također na svoje 
strahove: na strah pred tlačiteljima, na grozu pred bole- 


34 


35 


sti i smrti te na svoje vjerske sumnje. U njoj živi nesvi- 
sna želja da pobjegne iz te mučne okolice. 

Kratki trenuci odmora. Jedva si 
je svijesna da je opet sve tu. Prije svega briga za majku. 
Nekada tako lijepa, danas je bolesnica samo još sjena. 
Utješne riječi, što ih čuje, Manje ne mogu varati; zna, 
da neće ni njezina silna ljubav, a ni iskrenost njezinih 
molitava zaustaviti strahote koja dolazi. 

Manja je opet obučena u crno. 
Lunja po stanu i ne može se sprijateljiti sa istinom da 
sada prebiva u majčinoj sobi Bronja, da ostadoše na 
divanu još samo Hela i ona, da dolazi nadzirati sluškinje 
i djecu druga domaćica. Profesor posvećuje siroticama 
sve svoje slobodno vrijeme, ali njegova dirljiva i nespret- 
na muška njega ne može nadomjestiti majke. 

Rano spoznaje Manja da je 
život težak; težak za čovječanstvo i težak za pojedinca. 

Zoša je mrtva, mrtva je go- 
spođa Sklodowska. Bez majčine nježnosti, bez zaštite 
starije sestre raste dijete u djelomičnoj zapuštenosti, no 
bez optužbe. 

Ipak Manja ne klone. Neki 
mrki otpor osjeća u sebi, kada kleči u crkvi kamo ju je 
nekoć pratila mati. Ne obraća se više s prijašnjom po- 
vjerljivošću Bogu koji ju je tako kruto pogodio i ubio u 
njoj radost i veselje za život. 

Treće poglavlje 

MLADOST 


Gimnazije; penzionati, škole... 
cijela je mladost Marije Sklodovvske izražena tim riječi- 
ma. Sklodowski podučava na gimanziji, Bronja je svrši- 
la gimnaziju, Marija polazi gimnaziju, Josip sveučilište, 
Hela penzionat Sikorske ... I dom je neke vrsti škola! 
Marija si predstavlja svijet sigurno kao ogromnu gim- 
naziju u kojoj su sami profesori i učenici i gdje je samo 
jedan ideal: učenje! 

Gojenci postađoše podnošljiviji 
otkada se obitelj preselila iz žalosne Karmelićanske u 
Lesznu ulicu. Nov stan je lijep: pročelje je u starom 

slogu, dvorište, po kome guču sivi golubovi, mirno je, a 
balkone ovija divlja loza. Stan, koji zaprema cijeli prvi 
kat, dosta je prostran da mogu živjeti odijeljeno od go- 
jenaca te da za se zadrže četiri sobe. 

Sa školskom torbicom na leđi- 
ma žuri Manja k palači Zamoyskih, k »Plavoj palači« . . . 
Ugne se glavnom ulazu na starovječno dvorište koje čuva 
brončani lav. Iznenada zastade: na dvorištu nema 

nikoga. Prijazni glas je pozove: 

»Pričekaj, Manjušo, Kaža će odmah doći«. 

»Hvala, gospođo . . . Dobar dan, gospođo!« 

Nagovorila ju je gospođa Pr- 
zyborowska, žena knjižničara grofa Zamoyskog; na pro- 
zoru je u prizemlju i dobrodušno motri mladu, okruglu i 
živooku Sklodowsku. Manja je već dvije godine najbo- 
lja prijateljica njezine kćerke Kaže. 

»Danas poslije podne moraš k nama na užinu. 
Pripravit ću vam »pačke« i ledenu čokoladu!« 

»Jasno da moraš doći«, vikne Kaža i dotrči po 
stepenicama prihvativši se svoje prijateljice. »Ajde, br- 
že pođimo, Manjo, čini mi se da smo zakasnile . . .« 

Kaža je vrlo milo, živahno i 
veselo građansko djevojče što ga nježni roditelji previše 
razmazuju. I Manju razmazuju, smatraju je skoro svo- 
jom i čine sve, da bi zaboravila na svoju osirotjelost. Pa 
ipak se može već po vanjskim znacima odmah prepozna- 
ti da jednu od njih svako jutro njeguje brižna majka, a da 
druga četrnaest i pol godišnja djevojčica raste u kući 
gdje nitko nema vremena da se brine za nju. 

Držeći se pod ruku, hitaju dje- 
vojčice po uskoj Žabljoj ulici. Još od sinoć se nisu vidjele, 


pa zato imadu tisuću nužnih stvari što si ih moraju reći! 
A sve se više ili manje tiču gimnazije u Krakovskom 
predgrađu. 

Prijelaz iz penzionata na gim- 
naziju značio je za djevojčice veliku promjenu. Dok je 
zavod gospođice Sikorske posve poljski, na državnoj ško- 
li prevladava rusifikatorski duh. A morale su prijeći, jer 
se valjane svjedodžbe mogu dobiti samo na carskoj gim- 
naziji. Djevojčice to osjećaju kao nasilje pa se zato i 
osvećuju. Kadgod im je to moguće, zagude one ruskim 
profesorima i pastoru Medingu, učitelju njemačkog je- 
zika, a još posebice omraženoj nadzornici, maloj, sme- 
đoj i masne kose gospođici Mayer koja je najveća Ma- 
njina neprijateljica. Predbacuje joj sve njezinu tvrdo- 
glavost i njezin »prezimi smijeh« s kojim da se Manja 
ruga njezinim uvredljivim opaskama. 

»Izaći na kraj sa Sklodowskom je upravo tako ne- 
moguće, kao što je nemoguće glavom kroz zid!« jadiku- 
je cjepidlaka. Osobito je uznemiruje neupokorljiva kosa 
djevojčice; čini joj se »neuređenom i smiješnom«, te je 
pokušava urediti jakim češljanjem; iz Poljakinje bi ona 
htjela učiniti njemačku Gretchen sa pletenicama. A 
uzalud! Već za nekoliko minuta, njezina je glava opet 
lagano kovrčava, a njezin svježi obraščić s nedužnim ži- 
vim očima izvanrednom ustrajnošću upire se u masnu 
nadzorničinu prečku. 

»Zabranjujem ti, da me tako gledaš . . . tako s 
visoka!« izbaci kroz zube rasrđena Mayerova. 

»Pa kad ne znam drugačije!« odgovori joj smio- 
no za glavu viša Manja. 

Između kisele gospođice i sa- 
mostalne učenice ne dođe do primirja. Najgore je bilo 
lani. Kada je gospođica Mayerova jednoć iznenada stu- 
pila u razred, uhvatila je Manju i Kažu kako su od 
veselja plesale među pultevima i tako slavile ubojstvo 
cara Aleksandra II. Jedna od najžalosnijih posljedica 

političkog terena je podivljalost potlačenih. Manja i Kaža 
mogu mrziti što je slobodnim licima uvijek tuđe. Istina, 
po naravi su mekane i dobroćudne, no za njih ipak vri- 
jedi zakon nekog svojevrsnog morala, morala robova, po 
kome je neprijateljstvo krijepost, a pokoravanje kuka- 
vičluk. 

Protivno tome, djevojčice se 
silno oduševljavaju za sve što im je dozvoljeno ljubiti. 
Mnogo poštuju mladog i lijepog profesora Glassa koji 
im predaje matematiku; isto tako i profesora prirodo- 
pisa gospodina Slozarskoga: obojica su Poljaci — dakle 
saveznici u uroti. Pa ni do Rusa nisu čuvstva uvijek sa- 
svim jednaka. Što neka na primjer misle o profesoru 
Mikieszynu koji je nekoj učenici dao za nagradu primje- 
rak pjesama revolucionara Nekrasova ? Školarke su 
iznenađene ustanovile, da su i u protivnom taboru su- 
mišljenici. U svetoj Rusiji, dakle, ne prebivaju samo ca- 
ru vjerni podanici. 

U manjinom razredu sjede za- 
jedno Poljakinje, Židovke, Ruskinje i Njemice. Među 
njima nema ozbiljnih prepiranja. Njihova mlada dob i 
međusobno takmičenje izbrisuju razlike u narodnostima 
i u nazorima. Kad bi ih gledao kako kod učenja jedna 
drugoj pomažu ili kako se u odmorima zajednički igraju, 
mislio bi, da među njima vlada potpuna sloga. No jedva 
što prestupe gimnazijski prag i nađu se izvan škole, na 
ulici, već nađe svaka između njih svoj govor, svoju lju- 
bav prema domovini i svoju vjeru. Od sviju su najpo- 
nosnije Poljakinje. Ponosne su, jer su progonjene. Ođi- 
laze kući u gustim redovima. Na zajedničke sastanke, što 
ih priređuju, ne smije ni jedna pozvati Ruskinju ili Nje- 
micu. 

A kazna je za njihovo nepomi- 
renje vječni nemir. Koliko im muka prouzrokuje njihova 
zla savjest! Sa svime, tako im se čini, griješe: ako 

osjete prijateljstvo od tuđinke i ako se u srcu vesele, kad 
slijede poduku svojih tlačitelja. A ta od države priznata 

nastava, koja im se potajno tako sviđa, ipak je ono što 

moraju načelno osuđivati. 

U Manjinom pismu iz tog vre- 
mena nalazimo ganutljivo i sramežljivo priznanje: 

Da znaš, Kažo, usprkos svemu volim gim- 
naziju. Možda ćeš mi se podsmjehivati , a ipak Ti 
ponavljam, da je volim, dapače vrlo volim. Sada 
sam. to spoznala. Dakako, ne smiješ misliti, da mi 
manjka! O ne, niti najmanje ne! Ali misao, da ću se 
morati ubrzo onamo vratiti, baš ništa me ne uznemi- 
ruje i godine, koje ću još na njoj proboraviti, ne čine 
mi se više tako teške, strašne i duge, kako sam to is- 
početka mislila. 

,★ 

Lazienki su Manjin najmiliji 
perivoj. Tamo proboravi najviše slobodnog vremena. A 
vrlo voli i Šaški trg. 

S Kažom ide mimo širokih stu- 
pova šaške palače i već dolaze na široki trg, kad Manja 
iznenada usklikne: 

»Zaboravile smo na spomenik! Odmah moramo 
natrag!« 

Kaža se bez riječi okrene. Ka- 
da ne bi propušteno popravile, ne bi im bilo oprošteno. 
Nasred Saškog trga*) stoji naime veličanstven obelisk 
kojega okružuju četiri lava. Na obilesku je ruski natpis 
u ćirilici: »Poljacima, vjernim svome vladaru«. Taj je 
poklon dao načiniti car onima koji postadoše saveznici 
svoga tlačitelja; zato je rodoljubima trn u oku te se 
ukorjenio običaj, da svaki, koji prođe mimo, pljune . . . 
Ako je tko na to slučajno zaboravio, morao se vratiti. 

Kad su savjesno udovoljile obi- 
čaju, nastavljaju razgovor: 

*) današnji trg maršala Pilsudskog 

»Danas će kod nas plesati«, reče Manja, »hoćeš Li 
doći gledati!?« 

»Da . . . Oh, Manjušo, kad ćemo i nas dvije smjeti 
na ples«, uzdahne nestrpljiva Kaža. 

»Kada? Prije ne, dok učenice ne budu uvedene u 
svijet.« Jasno, da se smiju djevojčice međusobno ih sa 
gimnazijskim plesnim učiteljem vježbati u polki, mazurci 
ili obereku. Isto tako smiju gledati plesne vježbe što ih 
kod Sklođowskih priređuju svaki tjedan nekoje prijatelj- 
ske obitelji. No s muškima će smjeti plesati istom onda, 
kada napuste gimnaziju. 

Već su pred golom, velikom 
gimnazijskom zgradom. I mala plavokosa Wulfova je već 
ovdje i Anja Rottertova, Njemica, koja je poslije Manje 
najbolja učenica u razredu, pa Leonija Kunicka .... 

Ali što je danas Kunicki? Sva 
je zaplakana i, premda je uvijek brižno obučena, danas 
izgleda kao da je haljinu samo nabacila na sebe. 

Manja i Kaža odmah se pre- 
stanu smijati. Već su kod nje. 

»Što se dogodilo? Što je, Kunicka?« 

Njezino je fino lice bez kapi 
krvi. Govori s najvećom mukom. 

»Zbog brata . . . sudjelovao je u uroti . . . Prijavili 
su ga . . . Tri dana nismo znali gdje je . . .« 

Zatim nadoda gušeći se u 

plaču: 

»Sutra u jutro će ga objesiti.« 

Potresene djevojčice htjele bi 
je još i dalje ispitivati, pomoći joj. Ali ih pozove oštar 
glas gospođice Mayerove: 

»Idemo, gospojice, dosta je brbljanja. Požurimo!« 

Od strave onijemila Manja 
potraži svoje mjesto. Još je čas prije sanjala o glazbi i 
plesu. A sada, kad joj u uho udaraju prvi stavci zemljo- 

pisne lekcije, a koje niti površno ne slijedi, u duhu tek 
gleda mladog i vatrenog osuđenika — i vješala, i krvnika, 
i uže . . . 

Tu noć probdije šestero pet- 
naestgođišnje djece u sobi Leonije Kunicke; od tih je 
četvero nosilo još gimnazijsku odoru. 

Kad je blijeda zora obasjala 
njihova već i onako blijeda lica i navijestila da je nado- 
šao trenutak smrti, svih se šest djevojčica bacilo na ko- 
ljena i mrmljajući zadnju molitvu sakrilo dlanovima 
obraze koji su se grčili u neopisivoj grozi. 

!★ 

12. lipnja 1883. Marija je za- 
vršila gimnaziju. Zlatna medalja, koju je dobila tom pri- 
likom, već je treća u obitelji. U zagušljivoj vrućini pro- 
čitaše imena nagrađenih, nato su slijedili govori, fanfare 
i čestitanja profesora. Gospodinu Apuhtinu, glavaru sve- 
ga školstva u ruskoj Poljskoj, zahvalila se Manja za la- 
gani stisak ruke zadnjim poklonom . . . Zatim se sa obe- 
ćanjem da će svaki tjedan pisati, oprostila od prijate- 
ljica i otišla u svojoj svečanoj crnoj i s ružama ukraše- 
noj haljini u pratnji svog ponosnog oca za uvijek iz 
gimnazije. Natovarena je bila s ruskim knjigama što ih 
je dobila za nagradu i koje je dosta glasno — a što bi joj 
se sada još moglo dogoditi — nazvala bezvrijednima. 

Manja je mnogo radila. A ra- 
dila je dobro. Profesor Sklodowski odluči, da će je, prije 
nego si Marija izabere zvanje, poslati kroz godinu dana 
u pokrajinu. 

Godinu dana praznika! Skoro 
bismo očekivah, da će se genijalno djevojče, slijedeći unu- 
tarnjem glasu, potajno baciti na študij znanstvenih knji- 
ga. Ah ne ... U Mariji se događa tajanstveni proces sa- 
zrijevanja u djevojku, tijelo joj se obhkuje i obraz joj 
dobiva još finije crte, te je cijelu preuzme umorna lije- 

nost. Odbacivši školske knjige, uživa prvi i zadnji puta u 
životu slatku omamljenost nerada. 

»Jedva još mogu vjerovati, da postoji geometrija 
i algebra«, piše Kaši. »Na oboje sam sasvim zaboravila«. 
Daleko od Varšave i gimnazije zadržava se mjesece i 
mjesece kod svojih rođaka u pokrajini. I tek tu i tamo 
pomaže njihovoj djeci kod učenja. Potpuno se predala 
životnoj radosti. 

Kako je vesela i kako se po- 
mladila! Doista, mlađa je nego što je bila u tamnim da- 
nima svog djetinjstva! 

U godini ljenčarenja, kada joj 
je umni polet tako reći zaspao, Manju je obuzela strast 
kojoj cijeli život više neće izbjeći: strast za životom na 
selu. Kada opaža danas u ovoj, sutra u onoj pokrajini 
izmijenjivanje godišnjih doba, otkriva svaki puta nove 
ljepote poljske zemlje po kojoj su se raštrkali članovi 
njezinog roda. U Zwolama je pokrajina mirna; ništa ne 
zaustavlja pogled sve do obzorja koje izgleda udaljeni- 
je nego bilo gdje na svijetu. U Zawieprzycama, kod strica 
Ksavera, u ogradama je do pedeset rasnih konja, već go- 
tovo pravo veliko gojilište. Kod svojih bratića Manja si 
unajmila ne baš elegantne hlaće i naučila se jahati u kasu 
i propnju. 

Kako je oduševljena, kada 
ugleda prvi puta Karpate! Sniježni vrhunci i visoke omo- 
rike izvanredno jako djeluju na dijete ravnice. Nikada ne- 
će zaboraviti kako se uspinjala po putevima između bo- 
rova, neće zaboraviti na planinske kuće kod kojih je 
svaki drveni predmet mala umjetnina i nikada na čisto, 
poput leda hladno i svjetloplavo jezerce, gore među vr- 
hovima koje se, dakako, zove »Morsko oko«. 

Nedaleko odavle na galici jskoj 
granici, u veseloj obitelji strica Zđzislawa, proživjela je 
Manja zimu. Stric, notar u Skalomiercima, pravi je ve- 
seljak. Žena mu je ljepotica. Tri se kćerke cijeli dan sa- 
mo raduju svome životu. Kako bi se ovdje Manja do- 


sađivala? Svakog tjedna dođe kakov gost ili su tu blag- 
dani — i život je postavljen naglavce. Roditelji priprav- 
ljaju divljač, a djevojke se brinu za kolače, ako se nisu 
pozatvarale u svoje sobe, da u najvećoj tišini sašiju za 
slijedeći »kuhg« nove kostime. 

»Kulig!« Plesna priredba? Još 
više! Usred pokladnog veselja »kulig« je bajoslovni do- 
življaj. Na dvjema saonicama odjure Manja i njene tri 
sestrične u noć. Obučene su u nošnju galicijskih seljaki- 
nja. Prate ih momci na konjima; i oni su u šarenim na- 
rodnim nošnjama. U rukama im baklje. Već se vidi kroz 
omorike niz drugih baklji; uskoro uho razlučuje melo- 
dije. Četvorica seoskih židovskih svirača bez odmora će 
vabiti iz svojih gusala još dva dana i dvije noći obredne 
napjeve valcera, krakovjaka i mazurki, a tekst će pje- 
vati u zboru cijela družba. Mali Židovi sviraju, dok im se 
ne pridruži još pet, deset saonica. Makar za vratolomne 
vožnje nizbrdo, po zaleđenoj cesti saonice samo odska- 
kuju, sviraju oni dalje koliko mogu i pobjedonosno dove- 
zu svoju noćnu fantastičnu farandolu do prve stanice. 

Raspojasana družba dođe 
pred prvu kuću, koja izgleda zagljibljena u san, i pokuca 
na vrata. Glumljeno iznenađenje . . . Nekoliko časaka kas- 
nije već sjede svirači za stolom i ples započinje. Plesalište 
rasvjetljuju baklje i svjetiljke. Otvore se spremnice u 
kojima su već davno pripravljena jela. Nato kratki znak 
i kuća se isprazni.. Maske, ukućani, hrana, konji, saonice 
— svega nestane u tamnoj noći. Tako porasla farandola 
ode kroz šumu, dođe do slijedeće kuće, koju isto tako 
isprazni, zatim do treće, četvrte, priključivši si uvijek ne- 
što novih četa. Sunce izađe, sunce zađe. Svirači gotovo 
nemaju prilike da odahnu i da se na kakvom sjeniku za 
nekoliko minuta zajedno sa umornim plesačima odmore. 
Kad se konačno druge večeri zaustavi povorka pred naj- 
bogatijom kućom, gdje će istom »pravi ples« započeti, za- 
guđe mali Židovi napokon svoj prvi krakovjak u tako 
pobjedonosnom fortissimu, da se svi razvrstaju za ples. 


44 


45 


Iz vrste istupi mlad momak. 
Obučen je u bijelo vuneno odijelo sa šarenim vezovima. 
Pozvat će najbolju plesačicu. Zaustavi se pred jedrim 
šesnaestgodišnjim djevojčetom koje u svojoj nošnji iz- 
gleda kao prava goranka u vilinskim haljinama. Ime joj 
je Manja Sklođowska ... 

★ 

Mnogo godina kasnije više mi 
puta moja majka tihim rezigniranim glasom oživljavala 
svoje svijetle uspomene. Kada sam onda promatrala nje- 
zino od briga i gotovo polstoljetnim intenzivnim radom 
obilježeno i izmoreno lice, bila sam zahvalna sudbini, da 
je dala toj ženi, još prije nego ju je pozvala na strogi i 
neisprosni put njenoga zvanja, doživjeti divlje noći »ku- 
liga« i u jednoj samo noći isplesati par pozlaćenih cipela. 

Četvrto poglavlje 
ZVANJE 


. U rujnu, poslije četmaestmje- 

secnog skitaranja, Manja se vrati u Varšavu i dođe u 
nov stan Sklođovvskih; bio je u blizini one gimnazije u 
kojoj je Manja proživjela svoju mladost. 

Profesorove novčane prilike 
međutim su se tako jako izmijenile, da je morao otka- 
zati stan u Lesznoj ulici i preseliti se u Nowolpke. Radi 
starosti nije se mogao više baviti gojencima, iako je još 

i dalje zadržao svoje učiteljsko mjesto na gimnaziji. Nov 
stan je dakako, mnogo manji i siromašniji, no zato i bes- 
primjerno familijamiji. Njegov položaj i sve sto je s nji- 
me u vezi potiče na rad i razmišljanje. 

Profesor Sklodowski ičim do- 
jam nepristupačnog čovjeka na one koji ga prvi puta 
susretnu. Trideset go<Jina školskoga rada dalo je malom, 
ponešto debeljuškastom čovjeku svečani izraz; mnogo 
pojedinosti na njemu svjedoči, da je skroz na skroz 
ispravan činovnik; njegovo odijelo je tamno i uvijek 
brižno očišćeno, kretnje su mu umjerene, a govor pro- 
mišljen. Sve svoje poslove obavlja metodicno. Njegova 
pisma su sitno ispisana, misli logično izgrađene. Ako se 
u praznicima otputi s djecom na izlet, ne ostavlja on 
ništa slučajnosti. Prema potanko pripremljenom nacrtu 
on iih vodi na znamenita mjesta te ih putem upozorava 
na ljepotu okolice ili pak na povijesno značenje kakvog 

spomenika. Manja nije niti svijesna ovih 

malih očevih nastranosti. Odana mu je s nježnom lju- 
bavlju. On je njezin zaštitnik i njezin učitelj. Jos malo, 

pa bi vjerovala, da njezin otac sve znade. . 

1 Profesorovo znanje je stvarno 

izvanredno opsežno i temeljito. Taj otac obitelji koji 

jedva i s teškoćom drži svoj proračun u ravnoteži, ne 

boji se nikakovih poteškoća, kada si mora nabaviti novih 

znanstvenih publikacija. Ne čini mu se ničim naročitim, 

da prati razvoj kemije i fizike, da poznaje ruski, fran 

cuski engleski i njemački jezik te da prevađa na poljski 

po izbor-djela tuđih pjesnika i književnika. I sam 

pjesme brižno zapisuje u crno i zeleno ukoričene skolske 

bilježnice: »Mojim prijateljima za obljetnicu«. »Zdravica 

na svadbi«. »Mojim bivšim učenicima . . .« 

na svauui j gvaku subo tu uveče sabere se 

obitelj oko samovara: večer je posvećena književnosti. 

Otac deklamira pjesme ili na glas /^likTgS 

sa iskrenim oduševljenjem, jer u profesora je veliki go 
vomički dar. Tako upoznaje Manju od subote do subote 

taj dobro poznati glas sa najboljim djelima iz prošlosti. 
Pred više godina ovaj joj je glas pripovijedao priče i do- 
življaje s putovanja te joj čitao Davida Copperfielda iz 
izvornika tako, da joj ga je odmah prevađao na poljski, 
a da nije pri tom niti jedanput zastao. Sada pak taj glas, 
kome su brojni školski satovi oduzeli nešto svježine, 
upoznava svojih četvero mladih slušaoca s djelima 
romantičara koji su u Poljskoj bili pjesnici ustanaka: 
Slovvackoga, Krasinskoga, Mickiewicza. Okrećući stra- 
nice knjiga, od kojih su neke bile zabranjene i potajno 
tiskane, skandira čitaoc junačke tirade iz »Pana Tadeu- 
sza« i Kordyanove bolne stihove. 

Manja ovih večeri neće nikada 
zaboraviti. Ocu mora zahvaliti, da je izrasla u duhovnoj 
atmosferi, što je bilo malo kojoj djevojci dano. Jaka je 
veza drži za čovjeka koji se tako ganutljivo trudio uči- 
niti život zanimljivim i napuniti ga sadržajem. Ljubi ga 
i zato naslućuje bol koja se krije pod njegovom privid- 
nom veselošću. Bol osamljenog supruga koji ne može 
zaboraviti. Bol nepoćudnog činovnika koji mora izvrši- 
vati podređeni posao. Vlastitu osudu tankoćutnog čovje- 
ka koji si još uvijek predbacuje lakoumnost radi koje je 
izgubio svoj skromni imetak. 

Katkada zajadikuje: 

»Kako sam se ipak mogao tako prenagliti! Ja, koji 
sam vam htio pružiti najbolji odgoj, poslati vas na puto- 
vanja i omogućiti vam studij na stranim sveučilištima. . . 
Sada vam ne mogu pomoći. Nije daleko vrijeme, kada 
ću vam i sam biti na teret. A šta će biti s vama?« 

A pred sobom vidi četiri prkos- 
na čela, četiri prpošna smiješka ... U svim tim živahnim 
očima titra isti zanos, ista nada: 

»Mladi smo. Jaki smo«. 

★ 

Problem je vrlo jednostavan. 
Sa svojom će plaćom ili sa još manjom mirovinom pro- 
fesor jedva pokrivati izdatke za stan, za hranu i za sluš- 

kinju. Josip, Bronja, Hela i Manja moraju se, dakle, sami 
za sebe pobrinuti. 

Za djecu dvojice pedagoga je 
najnaravnije da prvo pomisle na istrukcije. »Slušatelj 
medicine želi instruirati«. »Abiturientica želi podučavati 
aritmetiku, geometriju, francuski. Honorar umjeren«. 
Tako su se mladi Sklodowski uvrstili među one stotine 
varšavskih inteligenata koji se prehranjuju poučava- 
njem. 

Vrlo je to nezahvalan posao. 
Još niti sedamnaestgodišnja Manja okuša sve napore i 
sva poniženja koji su sastavni dio pomoćne učiteljice. 
Po zimi i kiši mora ona naokolo po gradu. Učenici su 
lijeni ili pak neposlušni. Njihovi je roditelji puštaju bes- 
konačno čekati po predsobljima gdje je nesmiljeni pro- 
puh. (»Samo časak . . . kćerka će doći najkasnije za 
četvrt sata!«) Ili pak iz zaboravljivosti ne plate koncem 
mjeseca ono par rubalja na koje taj dan računa sa svom 
sigurnošću. 

Da li je Manja sad samo podu- 
zetna i pametna gospojica bez miraza kojoj je samo jed- 
na želja: povećati broj svojih učenika? Ne... Jer je to 
bila potreba, bez prigovora je popustila zahtjevima života. 
No uz ovaj vanjski život živi još i drugim sakrivenim 
kojemu se sva predaje. Kao i sve Poljakinje u toj dobi 
i iz takovih okolnosti, i ona se predaje sanjama. 

Svi ti mladi ljudi imadu nešto 
zajedničkoga: nacionalni san. U svim njihovim nacrtima 
prvenstveno mjesto imade volja služiti narodu; njoj su 
podređeni svi ciljevi ličnog častohleplja i ljubavi. Netko 
sanja o udaru i organizira urote na vlastitu ruku i vla- 
stitu opasnost. Drugi hoće da postane polemičar. Treći 
se izživljava u misticizmu — jer i katolička vjera je uto- 
čište i obrana pred pravoslavnim tlačiteljima. 

Crkva za Manju više ne znači 
mnogo. Crkvene obrede posjećuje još jedino iz običaja. 
Kad joj je umrla majka, njezina je vjera počela jenja- 
vati. Šest do sedam godina živjela je pod očevim uplivom 

koji je bio u vjerskim stvarima mlak i po svom bistvu 
slobodouman. Od one djetinjske pobožnosti ostala joj je 
samo neodređena želja, da bi mogla obožavati nešto vrlo 
veliko, vrlo uzvišeno . . . 

Iako su među njezinim prija- 
teljima također pravi revolucionarci, kojima štaviše po- 
suđuje svoju izkaznicu, kad su u pogibelji, ne sanja ni- 
kada o tome da bi bacala bombe na carevu ili guverne- 
rovu kočiju. Kod »inteligencije«, u koju se ubraja, pora- 
sao je otpor protiv nesmotrenih nacrta i individu alnih 
obračunavanja. Tek jedno je potrebno: raditi, stvoriti u 
Poljskoj silni duhovni kapital, dignuti razinu ljudske izo- 
brazbe o kojoj oni na vlasti namjerice neće ništa čuti. 

Filozofske nauke toga vremena 
daju narodnoj prosvjeti neki određeni, smjer. Pozitiviste 
August Comte i Herbert Spencer stvoriše u Evropi novo 
mišljenje. Upravo tada djela Pasteura, Darwina i Clauda 
Bernarda pribaviše eksatnim naukama ogromon ugled. 
Romantika gubi također u Varšavi — a tu možda još i 
više nego drugdje — svoje značenje. Čustvenost i umjet- 
nost postaju nemoderni.. Mladež, koju njihova dob sili 
na kategorička rasuđivanja, cijeni sada kemiju i biolo- 
giju više od literature; ne obožava više pjesnike nego 
učenjake. No u Poljskoj je svaka manifestacija duha 
sumnjiva: ideje, koje se mogoše u slobodnim državama 
nesmetano razvijati, ovamo su dolazile podzemnim pu- 
tovima. 

Manja je bila uskoro nakon 
svoga povratka primljena u kolo gorljivih »pozitivista«. 
Neka Piasecka zadobi nad njome veliku moć. Suha i grda, 
no ipak simpatična dvadesetsedamgodišnja gimnazijska 
učiteljica zaljubljena je u Studenta Norblina kojega zbog 
političkog djelovanja isključiše sa sveučilišta i ona cijela 
živi za modeme ideje. 

Manja je isprva oprezna i ne- 
povjerjiva, no doskora joj nije više moguće odhrvati se 
smionim prijateljičinim osnovama. Sa sestrama Bronjom 
i Helom te sa prijateljicom Marijom Rakowskom smjede 

prisustvovati sastancima »Putujuće univerze« koja po- 
dučava mlade ljude anatomiju, prirodoznanstvo i socijal- 
ne nauke. Tajne tečajeve priređuju u stanu Piasecke ili 
pak u kojoj drugoj posebničkoj kući. Tečajci se sastaju 
između osam i deset sati. Među njima kruže brošure i 
članci. Na najmanji štropot lecnu se: ako ih zateče poli- 
cija, svi će u zatvor. 

Još se živo sjećam prijazne atmosfere ovog du- 
hovnog i socijalnog drugarstva, napisat ce Marija 
Gurie četrnaest godina kasnije. Mogućnosti za rad bile 
su vrlo ograničene, pa i postignuti uspjesi nisu mogli 
biti zadovoljivi. A ipak još uvijek vjerujem, da. je- 
dino ideje, koje su nas tada vodile, znače socijaljii 
napredak. Ne očekujemo, da ćemo stvoriti bolji svijet, 
dok ne stvorimo boljeg čovjeka. S tim ciljem pred 
očima mora se svaki najprije sam usavršiti; neka 
preuzme na se svoj dio odgovornosti, što ga nalaze 
opća humanost, neka prije svega pomogne onima ko- 
jima može koristiti. 

Cilj »Putujuće univerze« nije 
bio samo u tome, da mladež, koja je završila gimnazijski 
studij, usavršuje u znanju. Učenici moradoše biti i uči- 
telji. Po želji Piasecke Manja je počela podučavati pri- 
proste žene iz puka. Izabrala si je namještenice nekog 
većeg krojačkog poduzeća te im polako stvorila malu 
poljsku knjižnicu. 

Sedamnaestgođišnje đjevojce 
zaživjelo je novim opojnim životom. Sada Manja sva 
kipi i vrije, ne zadovoljava je više domaći svijet. Lagano 
prodire u dosada nepoznate znanstvene discipline. Bavi 
se Augustom Comtom i problemima socijalne evolucije. 
Ne sanja samo o tome kako bi upoznala matematiku i 
kemiju. Izmijeniti želi red koji postoji. Široke ljudske 
slojeve hoće prosvijetliti. Sa svojim naprednim idejama 
i plemenitošću duše ona je socijalistkinja u najčistijem 
smislu te riječi, iako neće pripadati organiziranoj socija- 
lističkoj đačkoj skupini u Varsavi. Sačuvati si želi slo- 



bodno rasuđivanje i zato je plaši duh, što ga donosi opre- 
dijeljenost za stranku. A uz to je njezino poljsko rodo- 
ljublje udaljuje marksizmu i internacionalizmu. Iznad 
svega i pred svim joj je služba domovini. Još si nije svi- 
jesna, da će morati među tim svojim sanjama birati i iza- 
brati. aZ sada je u njoj još sve pomiješano: nacionalno 
čustvovanje, ideali humanosti i nejzine intelektualne 
težnje. 

Usred tih nauka i gibanja saču- 
vala si je na čudovit način svoju đražest. Strogi odgoj, 
što ga je primila, i svijetli primjeri, što su bdjeli nad nje- 
zinom mladošću, očuvaše je sada pred pretjerivanjem. U 
njezinoj prirodi nalazi se neko mirno dostojanstvo i mi- 
lina, pa je ni najveća oduševljenost neće zamoriti. Nikad 
neće igrati nezadovoljnice, nikad neće pokazivati loših 
navika. Iako je duhovno slobodna, ipak neće upotrebiti 
kakove nepristojne riječi. Nikad joj neće pasti na pamet, 
da bi si pripalila cigaretu . . . 

Ako imade između instruk- 
cija, između podučavanja po radionicama ili između teča- 
jeva »Putujuće univerze« po koji sat vremena, zatvori se 
u svoju sobu gdje čita i piše. U to vrijeme guta Dosto- 
jevskoga i Gončarova te »Emancipiranke« od Boleslava 
Prusa koji slika njoj jednake i znanja željne mlade Po- 
ljakinje. Njezin dnevnik odaje mladu djevojku koja još 
traži sebe i koja je smetena zbog darova što ih otkriva 
u sebi. U njem ćemo naći kakvih deset stranica risarija 
olovkom koje bi imale ilustrirati La Fontainove basne. 
Pjesme na njemačkom i poljskom jeziku. Odlomak iz 
knjige Maksa Nordaua »Konvencionalna laž«. Krasinski, 
Slowacki, Heine. Tri stranice iz Renanove knjige »Život 
Isusov«. »Nitko osim njega nije još tako visoko podigao 
opće ljudske/ probitke nad ništavilo svega svjetovnog. . .« 
Slijede eseji ruskih filozofa, stavak Louisa Blanca, stra- 
nica iz Branđesa. Nato opet risarije cvijeća i životinja. 
Pa iznova Heine, Musset, Sully Pruđhomme i Frangois 
Coppee, što ih je Manja prevela u poljske stihove. Ka- 
kova protivnost! Emancipiranka, koja si je dala lijepu 


52 


53 


plavu kosu podrezati sasvim na kratko, jer nije htjela 
biti koketna, kriomice katkada ipak uzdiše i prepisuje 
stranice plitkih stihova: 

Kad bih reko vam na sve to, da vas ljubim, 
Crnko plavokosa, kakvo bi vam bilo lice? 

Svojim drugovima, koji baš 
nisu pjesnički nadahnuti, Manja nije sigurno nikada priz- 
nala ovih »slabosti«. Skoro da se boji priznati ih i sebi. 
Priprosto obučena, kratko podrezane kose koja daje nje- 
zinom djetinjskom licu dječački izraz, što je dakako u 
protivnosti s njezinom ozbiljnom naravi, trči od zboro- 
vanja do zborovanja, uznemirena je, raspravlja. Ako 
krasnoslovi svojim prijateljima, onda je sigurno izabrala 
oduševljene stihove pjesnika Asnyka, koji postadoše 
Credo toga kruga: 

‘Tražite jasne, istinske zrake, 
tražite nove, neznane pute. 

. . . Pa da i čovjek vidi još dalje, 
nestalo ne bi božjih čudesa. 

. . . Svaki trenutak drukčije sanja, 
sanje od jučer zaboravi šalje. 

Zapalite baklje znanja, 

Umetnite nova djela u zgrade stoljeća 
Sagradite palaču budućnosti . . . 

Pa čak i preko fotografije, na 
kojoj je naslikana s Bronjom, a koju je poklonila prija- 
teljici Mariji Rakowskoj, napisala je stavak, koji zvuči 
kao vjeroispovijest: »Idealnoj pozitivistkinji — dvije po- 
zitivističke idealistkinje«. 

★ 

Naše »pozitivističke idealistki- 
nje« razmišljaju sate i sate kako bi si stvorile buduć- 
nost. Niti Asnyk niti Brandes ne može im otvoriti sveu- 
čilišna vrata u gradu gdje žene nemaju prava 1 na sveuči- 
lišnu izobrazbu. Upravo tako ne mogu im ova dvojica 


dočarati takovih prihoda, da bi za kratko vrijeme obo- 
gatjele. Od lekcije zasluže samo po pol rublja. 

Manja očajava. Najmlađi član 
obitelji misli, da je odgovoran za daljnju sudbinu starijih. 
Na sreću ne zadaju im mnogo briga Josip i Hela. Josip 
će postati liječnik, lijepa i vjetrenjasta Hela, koja još 
uvijek oklijeva između učiteljskog zvanja i pjevačke kari- 
jere, posvećuje se pjevanju, dobiva dipome i dijeli koša- 
rice proscima koji se pojavljuju. 

No Bronja! Kako da pomogne 
Bronji? Otkako je završila gimnaziju, sav je teret ku- 
ćanstva na njoj. Ona je, doduše, postala dobra domaćica 
— a muči je, da je samo to. Manja zna za njezinu bol, 
zna za njezinu veliku tihu želju, da uzmogne doći u Pariz, 
studirati tamo medicinu, vratiti se potom u Poljsku i 
raditi negdje u pokrajini. Sirotica je doista nešto ušte- 
djela, no život je u tuđini skup. Koliko će mjeseci, koliko 
godina još morati čekati? 

Manja je po značaju takova, da 
ne može mirovati kraj Bronjina jada i malodušja. Zbog 
nje zaboravi na svoje vlastite nacrte. Zaboravi, da je i 
sama sanjala o obećanoj zemlji, da je u snima nebrojeno 
puta preletljela daljinu, što je dijeli od pariške Sorbonne 
na kojoj bi mogla utažiti žeđu za znanjem, žeđu koja je 
postala dio njenoga bivstva. S dragocjenim blagom bi se 
zatim vratila ljubljenom narodu i postala priprosta uči- 
teljica u Varšavi. 

Kad je jednoga dana Bronja 
opet zbrajala na komadiću papira svoje uštednje, a to je 
učinila sigurno već i po tisuću puta, iako joj se imetak 
pri tom baš ništa nije uvećao, Manja joj u lice rekne što 
misli. 

»Već dosta dugo razmišljam o stvari, pa i s ocem 
sam već o tome govorila. Mislim, da bi išlo«. 

»Što bi išlo?« 

Manja se približi sasvim Bronji. 
Ono, što će joj predložiti, zakučasta je stvar. Odvagnuti 
mora svaku riječ, prije nego je izrekne. 

»Pa to. Koliko bi mjeseci mogla živjeti u Parizu 
sa svojom uštedom?« 

»Mogla bih si platiti vošnju do Pariza i godinu 
dana tamo živjeti«, odvrati naglo Bronja. »No ti znaš, da 
medicinski študij traje pet godina«. 

»Znam. Sigurno je dakle, da sa instrukcijama po 
pol rublja nećemo nikada doći na zelenu granu«. 

»No, pa?« 

»Povezati se moramo. Ako će svaka raditi za se, 
neće nikada niti jedna otputovati. A ako prihvatiš moj 
nacrt, bit ćeš možda na jesen već u Parizu . . .« 

»Zar si poludjela, Manjo?« 

»Nisam. Najprije ćeš trošiti svoj novac. Onda ću 
ti ja pomagati, a i otac također. Istovremeno ću štedjeti 
već i za se. Kad budeš liječnica, dolazi red na mene. Tada 
ćeš ti meni pomagati«. 

Bronji navru suze na oči. Svi- 
jesna je veličine koja se nalazi u toj ponudi. Ipak joj 
nešto u Manjinom nacrtu nije sasvim jasno. 

»Ne shvaćam pravo ... A kako misliš toliko zaslu- 
žiti, da ćeš moći uzdržavati sebe, bar djelomično i mene, 
i još si kraj toga nešto prištedjeti?« 

»A ipak će biti tako!« odvrati joj Manja s potpuno 
bezbrižnim glasom. »Baš u tome je moj nacrt. Ići ću za 
odgojiteljicu. To znači, da ću osim stana, hrane i rublja 
imati još otprilike četiri stotine rubalja godišnje plaće, 
možda čak i više . . . Vidiš, onda bi išlo«. 

»Manjo... moja mala Manjušo!« 

Bronju to ne uznemiri, da si je 
Manja izabrala tako neslobodno uposlenje. Obadvije su 
u sebi već pobjedile socijalne predrasude. No ne može se 
sprijateljiti s mišlju, da bi se zbog njezinog studija Manja 
osudila na zvanje, koje je bez svake ljepote, i na besplod- 
no čekanje. Još se opire. 

»A zašto da ja započnem? Radije zamijenimo ulo- 
ge. Ti si tako nadarena . . . vjerojatno nadarenija od 
mene. Ti bi brzo postigla cilj. Zašto dakle ja?« 

»Bronjo, molim te, ne budi bedasta! Zato, jer je 
tebi dvadeset, a meni sedamnaest godina. Zato, jer se 
mučiš već svu vječnost, dok ja imadem još mnogo vre- 
- mena pred sobom. I otac veli, da je sasvim pravo, ako 
dođe starija prije na red. Kad si budeš uredila praksu, 
možeš me zakopati zlatom na što dakako načunam! Već 
je vrijeme na započnemo nešto pametno, korisno . . .« 

★ 

Jednog rujanskog jutra godine 
1885. sjedi mlado, tiho djevojče u čekaonici posredništva 
za službe i čeka, da dođe na red. Od dviju haljina, što ih 
posjeduje, obukla si je onu priprostiju. Igle, pod crnim 
šeširom, koliko im je to moguće, drže u redu svijetlu 
kosu koju si je opet pustila rasti. Odgojiteljica ne smije 
biti ošišana. Odgojiteljica mora biti u svakom pogledu 
korektna, svakidanja, ni u čemu se ne smije razlikovati 
od svoje okolice. 

Vrata se otvore. Suha žena, 
porušena lica odlazi i mimogređ pozdravi kretnjom. Kole- 
gica. Čekajući zajedno, neko su se vrijeme razgovarale i 
zaželjele si mnogo uspjeha. 

Manja ustane. Preplašena je. 
Nesvijesno gužva u ruci papire. U susjednoj sobi sjedi 
za miniaturnim pisaćim stolom debela žena. 

»Što želite, gospojice?« 

»Tražim mjesto odgojiteljice«. 

»Imate li preporuke?« 

»Da ... Već sam podučavala. Tu su potvrde rodi- 
telja, a ovdje svjedodžba zrelosti«. 

Vlasnica posredovnice preleti 
vještim okom dokumente. Nato digne glavu i s nešto 
više zanimanja upita: 

»Da li perfektno vladate njemačkim, ruskim, fran- 
cuskim, poljskim, engleskim jezikom?« 

»Da, milostiva, engleski ne sasvim . . . Mogu po- 
dučavati i sve gimnazijske predmete. Gimnaziju sam 
završila sa zlatnom kolajnom«. 

»A!... I koliko zahtijevate?« 

»Opskrbu i četiri stotine rubalja godišnje«. 

»Četiri stotine«, ponovi dama sasvim ravnodušno. 
»Što su vaši roditelji?« 

»Otac je gimnazijski profesor«. 

»Dobro, ispitat ću. Možda će se za vas nešto naći. 
A koliko ste stari?« 

»Sedamnaet«, reče Manja, i oblije ju crvenilo. A 
nato brzo i sa ohrabrenim smiješkom nadoda: » . . .ali 
ću biti ubrzo osamnaest!« 

Debela žena si zabilježi: 

»Marija Sklodovvska. Dobre ocjene. Sposobna. Želi 
mjesto odgojiteljice. Plaća: četiri stotine rubalja godišnje«. 
Potom vrati Manji papire: 

»Hvala, gospojice. Javit ću vam, ako se štogod 

nađe«. 


Peto poglavlje 
ODGOJITELJICA 


Manja svojoj sestrični Henriki 
Mic!halowskoj 10. prosinca 1885: 

Draga Henrika! Od našega rastanka živjela sam 
život zatočenice. Kako Ti je poznato, prihvatila sam 
mjesto kod odvjetnika B. Kiti svom najvećem nepri- 
jatelju ne bih priuštila toga pakla. Kad je moj odno - 
šaj do gospođe B. toliko ohladio , da toga više nisam 

mogla podnosili, rekla sam joj što me muči. Kako je 
ona otprilike isto mnijenje imala o meni, vrlo smo se 
dobro razumjele. 

To je jedna od onih bogatih kuća, gdje pred 
gostima govore francuski — užasni francuski jezik — 
po pola godine ne plaćaju računa, bacaju novac kroz 
prozor, a škrtare na petroleju za svjetiljke. Služinčadi 
je petero, obitelj se drži naprednom, a u njoj vlada 
najveća mračnjačka glupost. S najslađim riječima ogo- 
varaju i to tako temeljito, da na bližnjemu ne ostane 
niti malkac ljepote. 

Sada sam nešto bolje spoznala vrstu kojoj je 
ime čovjek. Život me u toj kući naučio, da doista 
žive i takovi ljudi kakove romani opisuju i da je doista 
tako , ako si u doticaju s ljudima koje je bogatstvo 
demoraliziralo . . . 

Slika, što je Manja crta bez 
svake zlobe, nije baš obzirna, a pokazuje nam također, 
kako je još jako naivna i koliko je još iluzija u njoj. Kad 
je potražila službu kod bogatije poljske obitelji, očekivala 
je, da će naići na razumijevanje roditelja i na prijaznu 
djecu. Htjela im se prilagoditi i zavoljeti ih. A razočara- 
nje je moralo biti teško. 

Dogodilo se, doduše, da je 
Manja naišla i u intelektualnom krugu, iz kojega je izi- 
šla, na poprečne ljude; no s čovjekom bez časti ili s ni- 
skom dušom sigurno se još nikada nije upoznala. Kod 
kuće nije nikada čula gadnih i surovih riječi. Zato se 
pokazao u mladoj djevojčici uvijek neki otpor, kada se 
susrela s glupošću, malenkošću ili prostaklukom. 

Visoka kvaliteta njenih drugo- 
va iz mladosti možda nam razjašnjuje, zašto već prije ne 
otkriše njezine genijalnosti. Zašto je ne poslaše odmah u 
Pariz, umjesto da joj đozvoliše postati odgojiteljicom? 

Jer se nalazila usred samih 
natpoprečnih talenata, jer je rasla kod kuće s troje što 
dobiše redom u školi diplome ili zlatne kolajne i koji 


bjehu baš kao i ona u svakom pogledu svijetli, poletni i 
izvanredno radini, pa nije čudno, kad u budućoj »Marie 
Curie« ne vidješe nikakove iznimke. Nije još ništa oda- 
valo, da bi bila iz drugoga tijesta nego li brat joj i sestre. 
A niti sama si još toga nije bila svijesna. 

Kada sebe uspoređuje sa svo- 
jima, njena skromnost graniči poniznošću. No u građan- 
skoj obitelji, u koju je dovede novo zvanje, pokazala se 
njezina superiornost u tolikoj mjeri, da ju je zapazila i 
ona sama. Djevojka, koja ne cijeni ni prednosti rođenja 
ni prednosti bogatstva i koje se neće zavist nikada do- 
taknuti, ođjedanputa je ponosna na svoj rod i na svoj 
odgoj. U sudovima, što će ih ona izreći o svojim gospo- 
darima, katkada ćemo naići na nedužni ponos i samo- 
svijesno omalovažavanje. 

Ovaj prvi pokušaj nije Manju 
prisilio samo na filozofska razmišljanja o čovjeku, nego 
ju je također uvjerio, da će morati izmijeniti nacrt što 
ga je učinila s Bronjom. 

Zaželjela si je službu u Varša- 
vi misleći da će ovdje dovoljno zaslužiti i da joj neće 
trebati ići u izgnanstvo. Ostati u Varšavi bilo je novo- 
pečenoj odgojiteljici toliko kao i zamijeniti pakao sa 
čistilištem. Mislila je, da će živjeti u neposrednoj blizini 
obitelji i da će svaki dan moći vidjeti bar na čas oca. Pa 
i od prijatelja s »Putujuće univerze« neće se trebati opro- 
stiti; da će možda, štaviše moći polaziti ovaj ili onaj 
večernji tečaj, pa još i sama podučavati. 

Ipak žrtva ne bi bila žrtva, da 
je polovična. Put, što si ga je djevojče izabralo, još nije 
dosta trnovit. Manja ne zaslužuje dosta, a prije svega 
odviše troši. Novac joj samo nestaje za svakidanje sit- 
nice i pod konac mjeseca nema gotovo ništa više. A mo- 
rala bi gospodariti tako, da pomogne i Bronji koja je 
s Marijom Rakowskom otputovala u Pariz i tamo bijedno 
životari u Latinskoj četvrti. A uvijek se više približava 
i vrijeme očevog umirovljenja. Onda će i njemu trebati 
potpore. Što da čini? 

Manja ne razmišlja dugo. Ne- 
davno joj rekoše za dobro plaćeno mjesto u pokrajini. . . 
Rečeno, učinjeno! Odluči se za daleku pokrajinu, za skok 
u nepoznato. Duge godine ce sada biti daleko od svojib 
i od svega što joj je drago. Bit će sama. Pa ništa zato. 
Plaća je veća, a neće moći potrošiti u takvom zabitnom 
kutu niti rublja. 

»Čudno, da već prije nisam pomislila na takvo rje- 
šenje«, rekla si je, »kad već obožavam prirodu«. 

Prvog siječnja 1886. oprosti se 
osamnaestgodišnja Manja od svoga oca. Prvi je puta u 
životu osjetila, da je potpuno osamljena . . . 

Tri sata vožnje vlakom, pa opet 
četiri sata saonicama. Oko sto kilometara sjeverno od 
Varšave imadu svoje posjede princi Czartoryski. U Szezu- 
kama živi njihov upravitelj gospodin Z. i njegova obitelj. 
K njemu se uputila Manja. Već je mrkla noć, kad zakuca 
na njegova vrata. Sva promrzla i umorna jedva još raz- 
lučuje lik gospodara kuće, uz njega nejasno lice žene te 
iza njih radoznale izvjedljive poglede djece. 

Vrući čaj i prijazne riječi, to 
je dobrodošlica novoj odgojiteljici. 

★ 

Manja sestrični Henriki 3. veljače 1886.: 

Već je mjesec dana, otkako sam kod gospođe i 
gospodina Z. Imala sam, dakle, dosta vremena prila- 
godili se. Do sada sam posve zadovoljna. Oboje su 
zgodni ljudi. S Bronhom, njihovom najstarijom kćer- 
kom, sklopila sam prijateljstvo, što opet na svoj način 
pripomaže, da mi život nije težak. Anča, moja deset- 
godišnja učenica, vrlo lako uči, no ipak je vrlo raz- 
mažena i nedisciplinirana. Kaposljetku nešto savršeno 
nisam ni očekivala! 

U ovome kraju zapravo nitko ne radi. Ljudi 
samo razmišljaju o tome, kako bi se zabavljali, a 


kako nismo uvijek prisutni, dosta nas ogovaraju. Pro- 
misli, jedva tjedan dana nakon mog dolaska, već su 
me neprijatno imali na jeziku, što sam odbila poziv 
na neki ples u Karwaczu, glavnome mjestu toga kraja. 
Doduše ja nisam žalila, jer se gospodin i gospođa Z. 
povratiše sa toga plesa u jedan sat poslije podne. 

1 kod nas je već bio ples. Dobro sam se za- 
bavljala promatrajući neke uzvanike koji bi zavri je- 
dili, da ih pero karikaturiste ovjekovječi. Mladež baš 
nije ništa zanimljiva: djevojke su guske koje ne zna- 
du ni usta otvoriti ili pak se vladaju izazovno. Vjero- 
jatno imade medu njima i drugačijih, no zasada mi 
se čini, da je moja Bronka (gdična Z.) izuzetni biser 
koliko zbog zdrave pameti, toliko i zbog životne raz- 
boritosti. 

Raditi moram dnevno po sedam sati: četiri sa 
Ančom, tri sa Bronjom. To je dosta, ali što možemo! 

Manja odloži za nekoliko ča- 
saka pero i pođe na balkon. Pogled, koji joj se pruža, 
nasmiješi je. Doista je zabavno, kad putuješ nekuda u 
pokrajinsku samoću sa uvjerenjem, da ćeš tamo naći 
seljački život, prostrane livade i šume, a onda, jedva što 
otvoriš prozor svoje sobe, već imadeš pred nosom visoki 
tvornički dimnjak sa stupovima dima koji zatamnjuju 
i natmuruju nebo. 

Na kilometre naokolo ne vidiš 
niti jednoga grma, niti jednoga pašnjaka: do kuda seže 
oko, sve su samo jednolična prostrana polja po kojima 
raste šećerna repa. Na jesen voze ove blijede gomolje 
s volovima u tvornicu šećera. Za tu tvornicu seljaci siju, 
plijeve, spremaju. Uz njezine turobne zgrade iz crvene 
cigle nanizale se kućice seoca Krasiniec. Pa i potok je 
rob tvornice. Pritičući je bistar, a kada odtiče, crn je i 
blatan te pokriven slamnatim pjenušavim krpama. 

Z. nadzire prirod repe na dvije 
sto hektara zemlje. Dobar dio tvorničkih dionica nalazi 

se u njegovim rukama. Zato je tvornica i u njegovoj kući 
središtem svega zanimanja kao i kod ostalih. 

»Pa nisam baš ni tako zlo po- 
godila«, misli si Manja zatvarajući prozor. »Istina: tvor- 
nica nije lijepa, a opet njoj se moramo zahvaliti, sto ]e 
to pokrajinsko gnijezdo živahnije od ostahh. Ljudi vise 
puta dolaze iz Varšave, a neki se opet pokatkada voze 
onamo. U tvornici je zgodno društvance inžmjera i rav- 
natelja, pa si od njih čovjek može posuditi kakovu knjigu 
ili reviju. Značaj gospođe Z., doduše, nije bas najbolji, no 
ipak ona nije nimalo loša žena. Ako i nije uvijek taktična 
sa odgojiteljitom, bit će to zato, jer je nekada i sama bila 
odgojiteljica pa je potom prebrzo obogatila. Njezin je 
muž simpatičan, starija kćerka je anđeo, a ostala su 
djeca podnošljiva. Zbilja, mogu biti zadovoljna.« 

Osamljena guvernanta rado 
piše pisma. Na ove dobiva odgovore i s njima novosti iz 
grada. Kada polako prolaze tjedni i mjeseci Manja 
javlja svojima »promjene« u svome životu. Jedino se- 
strični Henriki, koja živi s muzem u Lvovu i koja je po- 
stala vatrena pozitivistkinja, znade prostodusno povjeriti 
i drugih stvari. 

Manja sestrični Henriki 5. travnja 18S6. : 

. . . Živim kako se to već pristoji mome zvan ju. 
Podučavam, katkada i štogod čitam, a ipak to nije 
tako jednostavno, jer često nadolaze gosti pa mi nije 
moguće dobro razdijeliti vrijeme. To me sine ta, jer 
Anča je jedno od one djece koja oduševljeno pozdra- 
ve sve, što ih može odvratiti od rada, pa ih je onda 
teško opametiti. Upravo sam danas doživjela s njome 
takovu neugodnost, kada nije htjela u pravo vrijeme 
ustati. Moradoh je za ruke izvlačiti iz postelje. U 
meni je uzavrelo. Me možeš si predstaviti kako mene 
takove sitnice uznemiruju: još sam nekoliko sati nakon 
toga upravo bolesna. A ne smijem popustiti! 

0 čemu se u našem društvu razgovaraju f Tra- 
čevi i opet tračevi. Govore jedino o plesovima, susje- 
dima i primanjima . . . Što se tiče plesa — boljih ple- 
sačica sigurno nema daleko unaokolo. Misu loše, da, 
imade među njima štaviše i inteligentnih, no njihov 
im odgoj nije razvio duha. Među mladićima je tek 
malo ljubaznih i izobraženi/i. Za prve su, kao i za 
druge, riječi poput »pozitivizam«, »radničko pitanje« 
i slično, prave crne ovce, jasno, ako su ih uopće kada 
i čuli, što pak nije sigurno. Masa je kuća još dosta 
kultivirana. Gospodin je doduše staroga kova, no po- 
šten, simpatičan i uman. S gospođom se teže spora- 
zumjeti, no ako je kušaš shvatiti, vrlo je prijazna. 
Mislim štaviše, da me i voli. 

Šteta, što ne promatraš moje uzorno vlada ri je f 
Svake nedjelje i zapovijedanog blagdana ja sam u 
crkvi. Misam još nikada ostala kod kuće sa isprikom, 
da me glava boli ili da sam prehlađena. Mikada ne 
govorim o akademskoj izobrazbi žene. Uopće pazim na 
svoje riječi kao rijetko koja odgojiteljica.. 

Za uskrsne blagdane doći ću u Uaršavu. Ako 
pomislim na to, ja sam tako sretna, da bih najradije 
vriskala od veselja. 

★ 

Ma da Manja — ne bez po- 
ruge — govori o svom »uzornom vladanju«, ipak je pre- 
više osebujna i prepoduzetna, a da bi dugo mogla izdr- 
žati u hladnoj učtivosti. »Pozitivistička idealistkinja«, 
koja želi biti korisna i boriti se, još uvijek živi u njoj. 

Kako iz dana u dan susreće 
seljačku djecu, u krpe obučenu, sazrije u njoj nov nacrt. 
Zašto ne bi oživjela svojih napređnjačkih ideja u ovom 
ograničenom krugu? Tek je pred godinu dana sanjala 
kako bi prosvjetljivala puk. Zar nema sada krasne pri- 
like? Seoska su djeca većinom nepismena. Oni rijetki, 
što polaze školu, nauče se samo ćirilice. Naučiti ovu 

djecu kriomice poljski, uzbuditi u mladim srcima ljubav 
za materinski jezik i za narodnu prošlost — kako je to 
mamljiva misao! 

Odgojiteljica obrazloži svoje 
ideje gospojici Z. Ova se odmah oduševila i obećala 

pomoć. . . 

»Promislite dobro, čemu se izlažete«, rekne joj 
Manja, da nešto ublaži njezino oduševljenje, »Ako nas 
prijave, morat ćemo obadvije u Sibiriju!« 

Nema priljepčivije stvari od 
srčanosti. Manja čita u Bronkinim očima tvrdu odluku. 
Sad još mora predobiti poglavara obitelji i početi u ku- 
ćama s tihom propagandom. 

Manja Henriki 3. rujna 1886.: 

Ponudiše mi polagodišnji dopust, a jer nisam 
znala, kuda da pođem, ostadoh u Szczukama. Da sam 
otišla u Karpate, potrošila bih odviše novaca. Sa An- 
itom se dosta mutim, s Bronkom čitamo, a svakog 
dana pripravljam za školu i sina nekog radnika. Osim 
toga imademo s Bronkom još po dva sata dnevno 
školu za seosku djecu. Desetero ih je, skoro cijeli raz- 
red. Svi imadu dobru volju, no ipak naš rad nije lak. 
‘Tješi me spoznaja, da se uspjesi vidljivo poboljša- 
vaju, Dani su mi, dakle, ispunjeni, a uza sve to još i 
sama ponešto učim . . . 

Manja Henriki u prosincu 1886.: 

Broj mojih seljačkih učenika popeo se na osam- 
naest. Dakako, ne dolaze svi odjednoč, to mi ne bi 
bilo moguće, a ipak mi i ovako oduzmu po dva sata 
dnevno. Srijedom i subotom zadržim ih dulje, i do pet 
sati. Školu mi omogućuje zgodan položaj moje sobe, 
koja se nalazi u prvome katu, a do koje dolaziš iz 
dvorišta posebnim stepenicama tako, da nikoga ne 
smetam. Moji mališani su mi na veliko veselje i 
utjehu . . . 


Manji, dakle, još nije dosta 
rada, što Anču uvađa u tajne znanja i podučava Bronku 
te potiče Juleka kojega je poslije svog povratka iz Var- 
šave dobila na brigu; ne, jedva što obavi taj posao, umor- 
na djevojka ode u svoju sobu i čeka, dok joj capkanje 
bosih nogu ne navijesti dolazak njezinih učenika. Iz omo- 
ričinog drveta dala si je načiniti stol i stolice. Od svoje 
ušteđevine nakupovala je bilježnice i pera što ih neo- 
kretni prsti s velikom mukom povlače po papiru. Kad se 
sabere sedam do osam mališana, Manja i Bronja dosta 
se trude, da pomognu svojim izgubljenim učenicima koji 
uzdišu od muke i straha, učeći težu riječ. 

Djeca zakupnika, sluškinja i 
tvorničkih radnika, koja se gnjetu oko tamno obučene 
Manje, nisu uvijek umivena i njihov zadah nije najpri- 
jatniji. Imade među njima i po koji zloćko. No ipak se 
većini krijese oči i svjedoče o priprostoj i gorljivoj želji 
ovladati čudovitu spretnost čitanja i pisanja. I kada je 
postignut cilj, kada se velika slova crne na papiru te za 
dečke imadu već i neko značenje, kada su zabezeknuti 
neuki roditelji i djeca triumfiraju — tada pretrese Manju 
oštra bol. 

Misli na neiskorišćenu volju 
tih ljudi. Na nadarenost, koja u njima počiva. Kako sla- 
bašna, kako nemoćna je kraj oceana neznanja. 

Šesto poglavlje 
GODINE ČEKANJA 


Seljaci ne pomišljaju kako 
»gospojica Marija« razmišlja o vlastitom neznanju. Ne 
znaju oni, da bi voljela biti učenica i da bi radije učila 
nego li podučavala. 

Kako da otjera pomisao, da u 
trenutku, kad gleda kroz prozor brojeći uvijek iznova 
s repom natovarena kola, na tisuće mladih ljudi u Ber- 
linu, u Beču, u Petrogradu i Londonu sluša predavanja 


i radi po laboratorijima, muzejima, bolnicama! Kako da 
se posebice riješi misli, da na slavnoj Sorboni uče bio- 
logiju, sociologiju, kemiju, fiziku! 

Više nego ne znam kamo želi 
si Manja Sklodowska u Francusku. U Berlinu i u Petro- 
gradu gospoduju neprijatelji Poljske. A u Francuskoj 
ljube slobodu, poštuju sva čustva, sva vjerovanja, tamo 
primaju nesretne izagnanike, došli oni ma od kuda. Da 
U će nadoći sat, kada će moći sjesti u vlak za Pariz? Da 
li će kada osjetiti tu veliku sreću? 

Već je izgubila nadu. Kroz 
dvanaest mjeseci zagušljivog pokrajinskog života sasule 
se sve iluzije mladoj djevojci koja ni uz duhovne strasti 
i snove nije nikada ipak bila fantastkinja. Ako stvori 
odluku, točno znade, na čemu je, a ne vidi nikakovog 
izlaza. U Varšavi joj je otac, koji će doskora trebati nje- 
zine pomoći, u Parizu Bronja, koju će morati još godi- 
nama podupirati prije nego će sama služiti, ovdje je na 
posjedu u Szczukama opet ona, odgojiteljica Manja Sklo- 
dowska. Ako pomisli na kapital, koji je nekoć nadala se 
uštedjeti, nasmjehne se. To je bio dječji nacrt. Kraju, 
kao što su Szczuki, ne izbjegneš! 

Njezina slomljenost svjedoči, 
kako ni genijalna bića nisu neranjiva. Ni u njoj nema 
vjerovanja koje bi nadilazilo njezine sile. Baš kao i 
svaka druga đevetnaestgodišnja djevojka, trpi i ona i 
gubi srčanost. Dime nas, kad vidimo, kako si protuslovi. 
Jedva što rekne, da se odrekla svega, već se svim sila- 
ma bori, da ne bude živa pokopana. Jaki nagon veže je 
večer za večerom za stol na kojemu leže fizičke i socio- 
loške rasprave što ih je posudila iz tvorničke knjižnice. 
Isti taj nagon tjera je, da se živahno dopisuje sa ocem o 
matematičkim pitanjima te si tako proširuje svoje ma- 
tematičko znanje. 

Njezina je zadaća tako neza- 
hvalna, da se zbilja moramo čuditi kako ustraje. U toj 
pokrajinskoj kući bez uputa je i bez savjeta. Kao u 

tami, gotovo prepuštajući se slučaju, luta po labirintu 
područja znanosti sto ih želi upoznati, a do kojih je 
zastarjele knjige mogu dovesti samo površno. U časo- 
vima malodušnosti slična je svojim seljačkim učenicima 
koji u bijesu baciše knjigu u kut, jer nikada ne mogoše 
iz nje naučiti čitati. I s pravom seljačkom tvrdokor- 
nošću ona se iznova baci na posao. 

Književnost, sociologija, eksaktne znanosti, sve 
me je tada jednako mnogo zanimalo, napisala je četr- 
deset godina kasnije. Ipak sam kušala utvrditi u tim 
godinama rada, gdje je moje pravo područje. Nađoh 
ga u matematici i fizici . . . 

Nije lako sam Studirati. Znanstvene podloge, 
što mi ju je dala srednja škola, bila je manjkava, sva- 
kako je ne mogu usporediti sa izobrazbom francuskog 
abiturienta. Kušala sam je na svoj način upotpuniti 
time, da sam na slijepu sreću nosila kući knjige te ih 
obrađivala. Ta metoda nije najkorisnija, no ipak sam 
se tako priučila samostalnom radu, a i mnogo toga na- 
učila, što mi je kasnije vrlo koristilo . . . 

Ovako pak opisuje jedan svoj 
dan u Szczukama: Manja Henriki u prosincu 1886.: 

Premnogi dan me zvanje zaposlujp od osam do 
pola dvanaest i od dva do pola osam bez ikakovih od- 
mora. Između pol dvanaest i dva moramo u šetnju i 
na ručak. Poslije čaja čitam sa Ančom, ako je bila 
dobra, inače se razgovaramo ili pak sjednem za svoj 
posao. Od devet u večer zadubem se u knjige i radim, 
ako ne dođe što neočekivano . . . 

Da pridobim na vremenu, naučila sam se usta- 
jati u šest, no ipak to ne mogu uvijek. Sada je u posje- 
tima prijazni stari gospodin, Ančin krsni kum kojeg 
sam po želji gospođe Z. morala za?noliti neka me uči 
šahirati, jer se s time rastrese. I karte moram uzeti u 


ruke, ako nema četvrtog igrača, a sve me to odvraća 
od mojih knjiga. 

Sada čitam. 

1. Danielovu fiziku; prošla sam prvu knjigu; 

2. Spencerovu sociologiju na francuskom; 

3. Bersovu anatomiju u fiziologiji na ruskom. 

Čitam uvijek po više stvari u isto vrijeme: s 

neprestanim Studijem jednog samo predmeta previše 
bih umorila već i onako preopterećeni mozak. 

Kad opazim, da već uopće ne znam Sto sam 
čitala, stanem rješavati algebarske i trigonometričke 
zadatke i doskora sam opet u pravom toku, jer oni ne 
trpe ljenčarenja misli. 

Sirota Bronja mi je pisala iz Pariza. Na ispi- 
tima joj čine poteškoće, vrlo je zaposlena, a osjeća se 
slabo. 

Moji nacrti? Nemam ih, odnosno toliko su sva- 
kidanji i priprosti, da o njima zbilja nije vrijedno go- 
voriti. Pokušat ću progurati se; a ako više ne bude išlo, 
reći ću tom »lijepom svijetu« zbogom. Štete neće biti 
velike, a i suza ne više nego za kim drugim. 

Takove su moje namjere. Nekoji me kušaju 
uvjeriti, da još svakako moramo preboljeti bolest, ko- 
joj se veli ljubav, ali za nju nema mjesta mojim na- 
crtima. Nekada sam imala drugačije nacrte; međutim 
se rasplinuše, zatvorila sam ih, pokopala, sakrila i za- 
boravila ih; pa znaš da su zidovi još uvijek tvrđi od 
glava koje se zalijeću u njih . . . 

Neodređene samoubilačke mi- 
sli, što ih spominje, baš kao i skeptičan i razočarani sta- 
vak o ljubavi, trebaju razjašnjenja. 

A razjašnjenje je jednostavno 
i svakidanje. Možemo ga nazvati »roman siromašne dje- 
vojke«. U mnogim sentimentalnim knjigama naslikan je 
upravo takav lik. 

Manja Sklodovvska je postala 
lijepa. Kad je iz Varšave došao na praznike najstariji sin 
K azim ir, našao je u roditeljskoj kući odgojiteljicu, odlič- 
nu plesačicu, vještu veslanju i sklizanju, duhovitu i do- 
bro odgojenu; guvernantu koja je s jednakom lakoćom 
pjevala pjesme, jahala i vozila »brek« — ukratko osobu 
koja se silno razlikovala od djevojaka njegove okolice. I 
on se zaljubio. Manja, prikrivajući pod revolucionarnim 
naukama lako ranjivo srce nije ostala ravnodušna do 
lijepog i simpatičnog studenta . . . 

Nj°j još nije punih devetnaest 
godina, a njemu je jedva nešto više. Htjeli bi se uzeti. 

Zapreka kao da nema. Manja 
je doduše u Szczuzama samo »gospojica Marija« — dječ- 
ja odgojiteljica, no svi je vole; gospodin Z. se s njome 
često šeće, gospođa Z. joj pomaže, Bronka je obožava. 
Poslodavci već više puta pozvaše k sebi njezinog oca, 
brata i sestre. Za rođendan prima cvijeće i darove. 

Kazimir zamoli s velikom na- 
dom roditelje, da mu odobre zaruke. Na odgovor nije 
trebao dugo čekati. Kako si je mogao izabrati djevojku 
koja nema ni pare, koja se mora potucati po tuđim ku- 
ćama! I on, koji se može sutra oženiti, ako to usht jedne, 
s najodličnijom i najbogatijom djevojkom cijeloga kota- 
ra! Pa on je poludio! 

Najednoć bijahu tu dva svije- 
ta, i to u obitelji koja je stvorila na izgled prijateljski 
odnos sa odgojiteljicom. Njezina obitelj, njezina izobraz- 
ba i duhovitost, njezin dobar glas i glas njezinog oca — 
sve je to izblijedjelo pred poraznim stavkom: sa odgo- 
jiteljicom se čovjek ipak ne može oženiti. 

Student nije tvrde kičme. Nje- 
gova odlučnost popusti. Boji se posljedica. A Manja se 
uvrijeđena zbog omalovažavanja ljudi, s osjećajem da je 
iznad njih, zatvori u ledenu šutnju. I odluči: ne ću više ni 
pomisliti na tu idilu. 

A s ljubavlju je baš kao i sa 
častohlepnošću. Želiš li da je satareš, nije dovoljno osu- 
diti je na smrt. 

Manja ne može ostaviti obite- 
lji Z. Strah ju je uznemiriti oca. A prije svega ne smije 
odbaciti dobro plaćene službe. Bronjine uštede već dugo 
nema i sada je Manja sa svojim ocem na redu, da se 
brine za najstariju sestru koja se upisala na medicinski 
fakultet. Svaki joj mjesec šalje petnaest do dvadeset ru- 
balja, skoro polovicu svoje plaće. A gdje da ih onda 
uzme? Između nje i gospodina ili gospođe Z. nije bilo 
nikakvog mučnog razgovora, nikakvih izravnih razjaš- 
njavanja. Bolje je, dakle, da podnese poniženje i ostane u 
Szczukama kao da se nije ništa dogodilo. 

Nesretna u ljubavi, razočarana 
u svojim intelektualnim očekivanjima, novčano skučena 
— jer, pomaže svima i njoj ne može dovoljno ostati — 
želi zaboraviti na svoju sudbinu koja ju je dovela u bez- 
izlazan položaj. Ona živi samo još za svoje. Ne zove ih u 
pomoć, a niti im tuži svoje jade, u svakom ih pismu oba- 
sipa savjetima i pruža im svoju pomoć. Hoće, da bi nje- 
zinima bilo dobro. 

Manja ocu 1886.: 

Prije svega neka se moj dragi otac ne muči s 
mogao učiniti nego što je on učinio. Više ne bi nitko 
mogao učiti nego što je on učinio. Dobro smo školani 
i zadobili smo čvrstu duhovnu kulturu. Kaši značajevi 
nisu medu najslabijima. Keka, dakle, moj otac ne gu- 
bi srčanosti; svi ćemo se sigurno dobro izvući. Što se 
mene tiče, vječno tu biti zahvalna za sve, što je dragi 
otac učinio za me, a toga je mnogo. Jedino, što me 
boli, jest, da ne možemo ocu svoje zahvalnosti iska- 
zati. Ke možemo ništa drugo nego ljubiti i poštivati 
ga, koliko je u ljudskoj moći . . . 

. . . Držim, da bi mogao, ako si posudiš nekoli- 
ko stotina rubalja, ostati u Varšavi umjesto da se zako- 

pas negdje u pokrajini. Ne ljuti se, moj dragi braco , 
ako ti napišem kakovu glupost. Sjeti se, kako smo se 
dogovorili, da ćemo ostati iskreni. 

Gle, svi vele, da znači praksa u malom mje- 
stancu konac za svaki znanstveni rad i da onemogući 
svaki duhovni porast. Ostat ćeš u kakvom zakutku i 
uništili si karijeru. Bez ljekarne, bolnice i knjige ne 
možeš napredovati, pa da imaš ne znam kako dobre 
nakane. 1 ako se bude s Tobom tako dogodilo, vrlo bi 
me boljelo, jer otkako sam za se izgubila svaku nadu 
da postanem netko, usredotočila sam sve svoje želje 
na Tebe i na Bronju. Neka bude bar vama dano, da 
si život usmjerite u skladu sa darovima koje posje- 
dujete. Nezatajiva nadarenost u našoj obitelji ne 
smije biti odbačena bez koristi: barem u jednom od 
nas mora se razviti. Koliko se manje nadam za sebe, 
toliko više očekujem od vas dvoje . . . 

Manja Henriki (koja je poro- 
dila mrtvo dijete) 4 travnja 1887.: 

. . . Kako velika mora biti bol za majku svijest, 
da su tolike muke bile uzalud! Kad bi si barem mogli 
s kršćanskom rezignacijom reći: »Bog je tako htio, ne- 
ka bude njegova volja!« S time bi nam bio oduzet do- 
bar dio gorčine. Ali takova utjeha nije dana svako- 
me. Svjesna sam, da su ljudi, koji se ravnaju po njoj , 
sretni. A čudno je to, da koliko im više zaviđam, toli- 
ko manje mogu dijeliti s njima njihovu vjeru . . . 

. . . Oprosti mi za ova mudrijaška razmišljanja. 
Nastale su pod utiskom Tvojih jadanja, radi nazad- 
njaštva koje Te okružuje u kraju gdje živiš. Ne sudi 
ga prestrogo ; politička i socijalna konzervativnost 
imaide svoje korijenje obično u vjerskoj konzervativ- 
nosti, a ta može biti korisna, iako nam je postala ne- 
razumljiva. Ja neću hotimice nikada nikome oduzima- 
ti vjere. Nek si je svaki čuva, samo da je iskrena. A 

zazirem od licemjerstva koje je baš tako rašireno kao 
što je istinska vjera rijetka . . . Licemjerstvo mrzim. 

A gdjegod naiđem na istinsko vjersko čustvovanje, 
poštujem ga, pa prozašlo ono i iz ograničenog duha . . . 

Manja Henriki 10. prosinca 1887.: 

Moji su nacrti vrlo skromni, o tome sanjam, 
kako bih našla kutić gdje bik mogla prebivati s ocem. 
Teško mu je bez mene. Drage volje bih dala pola ži- 
vota, da budem opet neovisna i da imadem ponovno 
svoj dom. 

Odmah, čim budem mogla — doduše to neće 
biti tako skoro — napustit ću Szczuke i naseliti se u 
Varšavi. Ako bde moguće, postat ću učiteljica u 
kakvom penzionatu, a nešto ću si zaslužiti i s lekcija- 
ma. To su sve moje želje. Život nije vrijedan, da bi 
si radi njega trli glave. 

Manja Josipu 16. ožujka 1888. : 

Dragi Joško, na ovo ću Ti pismo prilijepiti još 
zadnju marku što je imam. I jer nemam niti probi- 
jene pare — niti jedne! — neću vam više pred blag- 
danima pisati, osim ako još gdje slučajno ne nađem 
kakovu marku. 

Joško moj, kad bi Ti znao, kako mi je teško i 
kako bih rada pošla na nekoliko dana u Varšavu! Ne 
radi haljina, iako su i one već dotrajale i trebaju mar- 
ljivih ruku ... Ali moja je duša pri kraju svojih sila. 
Kad bih mogla bar za nekoliko dana pobjeći iz te 
hladne, ledene atmosfere, pobjeći kritici i onom ne- 
prestanom nadzoru nad vlastitim riječima, izrazima i 
kretnjama! Kao kupelji u sparnome danu, koja bi me 
osvježila, potrebna sam toga. Pa i inače imadem dosta 
razloga željeti si takovu promjenu. 

Bronja mi već dosta dugo nije pisala. Sigurno 
ni ona nema marke . . . Ako je Ti još smogneš, mo- 

Um T e, piši mi. Potanko mi opisi, kako je kod kuće, 
jer u očevim i Hcleninim pismima sama su jadova- 
nja tako, da moram ispitivati, ide li zbilja sve po zlu. 
Onda se mučim i nadodam k svemu još i svoje ovda- 
šnje brige o kojima bih ti mogla mnogo toga reći, 
kad bih htjela. Da nemam brige za Bronju, još danas 
bih otkazala, ma da dobro plaćaju . . . 

Manja prijateljici Kaži (koja 
ju je obavijestila o svojoj zamki) 25. listopada 1888.: 

Ne znam, što bi mi sve mogla povjeriti — a da 
mi se neće učiniti pretjeranim ili smiješnim. Kako ne 
bih imala kao 7voja posestrima razumijevanja za 
Tvoje osjećaje kao što ga imadem za svoja? 

0 sebi mogu reći, da sam vrlo vesela — samo 
za mojim smijehom često nema ni trunka prave vese- 
losti. Tome sam se naučila, kad sam upoznala, da lju- 
di koji tako jako osjećaju kao ja i koji ne mogu iz- 
mijeniti svoju narav, moraju nastojati, da je barem, 
koliko je moguće, prikriju. No nipošto ne misli, da mi 
to spoznanje i štogod koristi! Niti malo! Najvećma me 
moja ćud zavede, da govorim riječi za koje mi je po- 
slije žao, i to opet više žao nego je potrebno. 

Ovo pismo ne pišem bez gorčine, Kažo! Kako 
bih i mogla! Ti se nalaziš, kako veliš, u najsretnijem 
tjednu svoga života, a ja, ja sam u ovim praznicima 
proživjela ijedne kakove Ti nećeš nikada spoznati. 
Bilo je mučnih dana na pretek; da mi je bar još uspo- 
mena na njih podnošljiva, moram zahvaliti činjenici, 
da sam usprkos svemu izišla iz njih poštena i da idem 
još uvijek uspravna... ( Kako vidiš, još uvijek nisam 
napustila onog držanja radi kojega me je već gospo- 
jica Mayerova zamrzila.) 

Manja Henriki 25. studenog 1888. : 

Ne misli, da mi svojim pripovijedanjem dosa- 
đuješ. Naprotiv, za me je pravo oslobođenje, kada ču- 


jem, da postoje na svijetu još krajevi gdje se ljudi 
kreću i štaviše — misle ! Međutim, dok Ti živiš u sre- 
dištu djelatnosti, moj je život jako sličan životu me- 
kušaca u prljavim mlakama naše rijeke. Na svu sreću 
ja se nadam, da ću se uskoro iskopati iz te letargije. 

Pitam se, kakov će biti Tvoj sud, kad me po- 
gledaš; da li su mi ove godine koristile ili škodile. 
Ovdje vele, da sam se jako izmijenila otkada sam u 
Szczukama; tjelesno i duševno. Pa nije ni čudo. Kad 
sam došla ovamo, bilo mi je jedva osamnaest godina. 
1 što sam već sve za to vrijeme proživjela! Tu su tre- 
nuci koje ću ubrajati među najgorčije u životu. Sva- 
ku stvar osjetim upravo s fizičkom silom, a onda se 
opet saberem. Moja zdrava priroda ne podleže, svaki 
puta mi se učini kao da sam se riješila teške more . . . 
Najviše načelo treba da bude: ne daj se svladati ni 
ljudima ni događajima. 

Brojim sate i dane što me još dijele od blag- 
dana kada ću otputovati k svojima. Katkada si tako 
jako zaželim novih utisaka, promjene, života i giba- 
nja, da bih mogla počiniti najveće gluposti, samo da 
mi život ne bi tekao uvijek jednako. Na sreću imadem 
toliko posla, da su takovi trenuci dosta rijetki. 

Ovdje sam zadnju godnu. Zato se moram toli- 
ko više potruditi, da djeca dobro završe ispite . . . 

Sedmo poglavlje 
BIJEG 


Već je tri godine »gospođica 
Marija« učiteljica. Tri jednolične godine: mnogo posla za 
malu plaću, nešto veselja, nova žalost. A sada počeše 
donositi nemir u tragičnu nepokretnost Manjinog života 
skoro neprijatni događaji. Neki od tih događaja, što se 
događaju u Parizu, Varšavi i Szczukama, na prvi su po- 
gled sitnice, a odlučuju njezinom sudbinom. 

Kada umiroviše profesora 
Sklodowskog, poče,o je on tražiti zaposlenje koje bi mu 

nešto nosilo. Mora pomoći svojim kćerkama. U travnju 
1888. primio se neprijatnog i nezahvalnog posla: postade 

voditeljem dječjeg popravilišta u Studziencu kraj Var- 
šave. Atmosfera i okolica, sve je neprijatno. Sve, osim 
plaće koja je razmjerno dobra i na koju dobričina odmah 
podigne predujam za Bronjin študij. 

Tada zaprijeti Bronja Mariji, 
da joj novaca ne smije više slati. A oca zamoli, neka joj 
umjesto dosadanjih četrdeset rubalja šalje mjesečno još 
samo trideset i dva, a osam neka zadrži, kako bi mogao 
s njima po malo vratiti najmlađoj svotu što ju je od nje 
dobila. Od toga vremena Manjin imetak, koji je bio još 
uvijek jednak ništici, raste . . . 

Pisma pariške medicinarke 
govore nam i druge stvari. Ona radi. Sa ispitima nema 
poteškoća. I da je zaljubljena! Zaljubljena u vrlo da- 
rovitog i zgodnog Studijskog druga, Poljaka Kazimira 
Dluskog koji imade samo jednu pogrješku, da se nai- 
me ne smije vratiti u rusku Poljsku, jer ga tamo čeka 
deportacija. 

U Szczukama na proljeće 1889. 
neće više biti potrebna Manjina pomoć. Morat će potra- 
žiti drugu službu. Nešto joj se već obećaje, i to u Var- 
šavi, kod veleindustrijalca F. To će ipak jednoć biti 
stvarna promjena, promjena koju si je ona uvijek tako 
živo željela. 

★ 

Slijedeća je godina mladoj 
djevojci gotovo odmor. Gospođa F. je vrlo lijepa, vrlo 
elegantna i vrlo bogata. Imade krzna i dragulja na izbor. 
Kao posmatračica upozna Manja mnoge od tih ljupkih 
frivolnih stvari, što okružuju razmaženu i bogatu ženu, 
stvari kojih sama neće nikada imati. 

To je njezin prvi i zadnji su- 
sret s raskošom. Gospođa F. se oduševila za »neobičnu 

gospođicu Sklodovvski, pjeva joj hvalospjeve i želi da 
prisustvuje svim večerama i svim plesovima .... 

Na jednoć, kao grom iz vedra 
neba, neko jutro donese listonoša pismo. Šalje ga Bronja 
koja ga je napisala u brzini, za odmora između predava- 
nja. Nudi joj gostoprimstvo za slijedeću godinu u svom 
novom domu! 

Bronja Manji u ožujku 1890.: 

. . . Ako se ne dogodi što neočekivano, udat ću 
se u velikim praznicima. Moj zaručnik bit će već 
doktor, a ja ću još samo zadnji ispit imati pred so- 
bom! U Parizu ostajemo još godinu dana, a onda se 
vraćamo u Poljsku . . . 

A sad glede Tebe, draga Manjo! Ako si uštediš 
ove godine nekoliko stotina rubalja, na godinu bi mog- 
la u Pariz. Stajiovala bi i hranila se kod nas. Za upis 
na Sorbonu svakako ti je potrebno par stotina ruba- 
lja. Prvu ćeš godinu živjeti s nama. A drugu i treću, 
ako mi više ne budemo ovdje, pomagat će Te otac, to 
Ti jamčim. 

Odluči se odmah; predugo si morala čekati! Za 
dvije ćeš godine postići licencijat. Misli na to, štedi 
novce i nikome ih ne posuđuj . . . 

A što je Manja odgovorila na 
taj poziv? Manja Bronji (iz Varšave) 12. prosinca 
1890 .: 

Draga Bronja! Bila sam bedasta, bedasta sam 
i bedasta ću ostati za cijelog života! Ako baš hoćeš, 
mogu to reći i ovako: nikada nisam imala sreće, ne- 
mam je i neću je imati u životu. 

O Parizu sam sanjarila kao o oslobođenju. Ali, 
već je dugo što sam izgubla svaku nadu da ću ga 
ikada vidjeti. 1 sada, kada mi se ta mogućnost pruža, 


ne znam što bih s njome . . . S ocem se ne usuđujem 
govoriti o tome, mislim, da mu je naš zajednički bo- 
ravak, koji imademo u nacrtu za drugu godinu, po- 
treba srca, pa bih htjela u njegovu starost unijeti bar 
malo sreće. Dakako ne tajim kako mi se srce grči kod 
pomisli na moje neiskorišćene sposobnosti koje bi ipak 
morale nečemu poslužiti. A osim toga sam i Heli obe- 
ćala, da ću je za godinu dana dopremiti opet kući i u 
Varšavi pronaći zaposlenje za nju. Ne možeš si pred- 
staviti kakve me brige taru zbog nje! Ona će u našoj 
obitelji uvijek biti »pepeljuga«, pa mi je dužnost ču- 
vati je — sirotica, potrebna je toga! 

A Tebe, Bronja, molim, da se energično pobri- 
neš za Josipovu sudbinu . . . Mora ostati u Varšavi i 
tamo prakticirati i usavršavati se .. . Samo u tom će 
slučaju koristiti zajednici. Ako pak bude morao u po- 
krajinu, on je izgubljen. 

, Sigurno Ti dosađujem pripovijedanjem o Heli, 

o Josipu, o ocu i o svojoj promašenoj budućnosti. U 
mome je srcu takva tama, takva žalost, da osjećam, 
kako krivo činim govoreći Ti o svemu tome i trujući 
Tvoju sreću. Ti si jedina između nas, koju je ona po- 
tražila. Oproti mi, ta vidiš koliko imade stvari, koje 
me bole i zato je doista teško naći ovome pismu veseli 
zaglavak . . . 

Bronja ne klone. Nažalost je 
presiromašna, da bi joj jednostavno poslala voznu kartu 
do Pariza i tako je prisilila na odlazak. No konačno se 
ipak sporazumješe: Manja, kada ispuni obveze spram 

gospođe F., neka još godinu dana ostane u Varšavi. Ži- 
vjet će u zajedničkom kućanstvu sa ocem . koji je na- 
pustio službu u Studziencu. Za to se vrijeme može baviti 
posebničkim podučavanjem, a onda će s prištednjom poći 
u Pariz. 

Nakon pokrajinskog mrtvila i 
i mondene kuće gospođe F., Manja se opet našla u dragome 

krugu. Došla je u vlastiti stan, k starom profesoru Sklo- 
đowskom s kojim se zanimljivo i pobudno razgovara. 
Tajanstvena vrata »Putujuće univerze« opet joj se otvo- 
riše. Ina svoju besprimjernu radost — velikog li doživ- 
ljaja — prvi puta u životu stupi Manja u laboratorij. 

Kuća broj 66 u Krakovskom 
predgrađu imade dvorište zasađeno španjolskom bazgom, 
a u njemu je mala jednokatnica s niskim prozorima i 
zvučnog imena »Muzej za industriju i poljodjelstvo«. Vo- 
di ga Manjin bratić Josip Boguski. Ovaj preuzetan i ne- 
određen naslov samo je varka za ruske vlasti. »Muzej« 
ne pobuđuje sumnje! Zato i nitko ne brani, da se iza nje- 
govih prozora podučavaju mladi Poljaci u prirodoslov- 
stvu .... 

Nisam imala dosta vremena za rad u ovom la- 
boratoriju, pisala je kasnije Marija Curie. Obično sam 
mogla onamo tek na večer ili pak u nedjelju i bila 
sam sama sebi prepuštena. Pokušavala sam ponavljati 
eksperimente kako su bili opisani u kemijskim i fi- 
zičkim raspravama i katkada sam postigla neočekivane 
rezultate. Najmanji me uspjeh obodrio; a odmah za- 
tim, jer nisam imala iskustva, slijedili su neuspjesi 
koji bi me bacali ti očaj. No uglavnom me je šteta uči- 
la, da napredak na ovome području ne može biti ni 
lak ni brz; ti prvi pokusi razvili su u meni smisao za 
eksperimentalno istraživanje. 

Manja ostavlja svoje elektro- 
metre i precizne vage istom kasno u noć. Već rasprem- 
Ijena i ispružena na uskom divanu još dugo ne zaspi. 
Oduševljenje, koje ne može usporediti niti s jednim do 
tada joj poznatim čuvstvom , razburkuje joj krv, da ne 
može usnuti. Iznenada začu tajanstven poziv u sebi. Iz 
maglovitih obrisa izluči se jasna svijest o zvanju koje 
mora slijediti. Kad su njene lijepe vješte ruke držale mu- 
zejske epruvete, sjetila se na daleke dječje godine i na. 


fizičke aparate u zatvorenoj očevoj vitrini, a s kojima 
se tako rada igrala. Našla je i opet nit svojega života. 

Kako su joj od vrućice nemir- 
ne noći, tako su — barem na oko — mirni njezini dani. 
Manja krije pred okolicom svoju besmislenu nestrplji- 
vost. Htjela bi vidjeti svojega oca u ovim zadnjim mje- 
secima njihovog zajedničkog života potpuno zadovolj- 
nog. Brine se za bratovu ženidbu, Heli traži službu. 
Možda joj još i po koja lična bol otežava, da odredi dan 
svoga odlaska. Čini joj se, da još uvijek ljubi Kazimira 
Z. I premda je Pariz privlači nesavladivom silom, nešto 
se u njoj kida, kad pomisli da će više godina biti od- 
sutna. 

U Zakopanima, gdje Manja 
provodi praznike, dvoje se mladih ljudi susrelo zadnji 
puta. Kada joj študent, sigurno već po stoti puta, nava- 
da uzroke svoga oklijevanja i svoje bojazni, sruši izmu- 
čena Manja sve mostove među njima sa stavkom: 

»Ako vi sami ne nalazite pravoga puta, da raščis- 
tite položaj, nisam ni ja zvana, da vam ga pokažem.« 

Manja načini račun o mučnim 
godinama, što ih je strpljivo podnosila. Osam je godina 
otkako je ostavila gimnaziju, šest od ovih osam godina 
bila je odgojiteljica. Nije više ono nedoraslo djevojče 
pred kojim se još nalazi cijeli život. Za nekoliko tjedana 
bit će joj dvadeset i četvrta godina! 

I tada zavapi glas u pomoć: 

Manja Bronji 23. rujna 1891.: 

. . . Sada Te molim, Bronjo, da mi dadeš ko- 
načni odgovor. Reci, da li me doista možeš primiti, 
jer sada bih došla. Nisam potpuno bez sredstava. Ako 
me, dakle, možeš prehraniti, a da se ne moraš zbog 
toga čemu odreći, javi mi. Bila bi to za me velika sre- 
ća, jer sam potrebna moralnog oslonca poslije naučnih 
ovogodišnjih iskušenja koja će uplivati na cijeli moj 
život. A ipak Ti ne bih htjela biti na teret. 


Dok mi ne daš svojega odgovora, ne mogu Ti 
pisati ni o čemu drugome, tako me je obuzela misao 
na mogućnost mog odlaska. Zato Te žarko molim, od- 
govori mi odmah ... 

Možete me postaviti kamogod hoćete, neću vam 
biti na putu; obećajem, da vam neću činiti neprilika ili 
nereda. Zaklinjem Te, odgovori mi, ali — iskreno! 

★ 

Preko Njemačke štropotom 
poskakuje na tračnicama vlak četvrtog razreda 

Zgurena na svom zaklopnom 
sjedalu Manja se predaje nebeskim užicima. Noge su joj 
zavijene u gunj, oko sebe je naslagala komade prtljage, 
koju od vremena do vremena brižljivo prebrojava. Misao 
joj bježi natrag, pa se onda odmah vraća na taj tako 
žuđeni odlazak. Pokušava si naslikati i budućnost. Vidi 
sebe kako se vraća u rodni grad, da u njemu bude 
skromna profesorica. 

Tuđa joj je naišao, da je _ u 
času stupanja na vlak birala između tame i svijetla, iz- 
među neznatnih jednoličnih dana i izvanrednog života. 

DRUGI DIO 


* 


Osmo poglavlje 
PARIZ 


Nećeš vidjeti najljepših kraje- 
va Pariza, ako pođeš iz La Villette na Sorbonnu; a i vož- 
nja nije ni brza niti udobna. Od Rue d'Allemagne*), gdje 
stanuje mladi bračni par, do istočnog kolodvora vozi 
dvokatni omnibus sa konjskom spregom. Po pužasto za- 
vijenim stepenicama mogu se ljudi, kojima se ne zavrti 

* Danas Avenue Jean-Jaures. 

u glavi, uspeti na »imperijalku«. Na istočnom kolodvoru 
moraš preći na drugi omnibus, ako hoćeš na Rue des 
Ecoles. 

Manja se, dakako, vozi na »im- 
perijalki«, koja je doduše izvrgnuta svim vremenskim ne- 
pogodama, ali je zabavnija i jeftinija. 

Pod pazuhom stišče staru tor- 
bu za spise koju je upotrebljavala već na »Putujućoj 
univerzi«. Sada sjedi na krovu te pokretne osmatračnice, 
naginje se preko ograde, isteže vrat, da bi bolje vidjela i 
ne mari za oštri zimski vjetar, koji joj brije mimo ušiju. 
Zašto da se brine za svakidašnjost beskrajne Rue La- 
fayette ili za žalobni red prodavaonica na bulvaru Seba- 
stopol! Te prodavaonice, ti goli brijestovi, ta svjetina, taj 
zrak po prahu, sve je to Pariz... Napokon ipak Pariz! 

Kako se čovjek pomladi u to- 
me gradu, kako se pričinja samome sebi jak, živahan, 
pun nada! I — neprocjenjiv osjećaj za mladu Poljakinju 
— osjeća se oslobođenom! 

U trenutku, kada je smućena 
Manja poslije zamorne vožnje sašla na zadimljenom sje- 
vernom kolodvoru, odjednoć je nestao nesnošljiv pritisak 
sužanjstva, leđa joj se izravnaše, pluća joj duboko udah- 
nuše zrak i srce joj se osjeti olakšanim. Manja prvi puta 
u životu udiše zrak slobodne države. Njezino je odušev- 
ljenje toliko, da joj se sve čini neizmjerno lijepo. Divno 
je, što se smiju šetaoci, koji zastajkuju po pločnicima, 
razgovarati o čemu žele; divno, što smiju knjižari pro- 
davati knjige iz cijeloga svijeta ... A čudo nad čudesima 
jest to, da sve ove prema središtu grada lagano naslo- 
njene ravne ulice vode nju, Manju Sklodowsku, upravo 
pred širom otvorena vrata nekog sveučilišta. I to kako- 
vog sveučilišta! Najznamenitijeg, koje je bilo već pred 
stoljećima označeno kao »svijet u malom«; do onog, za 
kojeg je Luther rekao: »»U Parizu je najslavnija i naj- 
bolja škola; zove se Sorbonna!« 

Čini joj se, da doživljava pri- 
ču. Polagani i hladni omnibus ide spotičući se kao zača- 

rana kočija koja vozi ubogu zlatokosu kraljevnu iz bi- 
jednoga doma u plaču njenih snova. 

Kočija vozi kraljevnu upravo 
preko Seine, svuda oko nje sama je krasota: oba rukava 
zamagljene rijeke, veličanstveni, a ipak ljupki otoci, 
spomenici, trgovi i tamo dolje na lijevo tornjevi crkve 
Notre-Dame. Zbog uspona na bulvaru Saint-Michel vuku 
konji polaganije. Tu smo! Studentica pograbi torbu za 
spise i malko pridigne nabore svoje teške vunene suknje. 
U brzini se zaleti u suputnicu. Izvine se bojažljivo i ne- 
kako mucajući francuski. I već se spustila niz stepenice 
»imperijalke« te stala na ulicu. Sa izrazom napetosti u 
licu gotovo potrči prema ogradi palače. 

Ta palača učenosti imađe go- 
dine 1891. vrlo čudnu vanjštinu. Već šest godina pregra- 
đuju Sorbonnu. Slična je ogromnoj zmiji koja mijenja 
kožu. Za dugim novim pročeljima, čija kričava bjelina 
smeta oko, stoje trošne zgrade iz Richelieujevog vreme- 
na, a do njih skele s kojih se razliježu udarci zidarskog 
bata. Ti radovi donašaju prijatan nered u studentski 
život. Predavaonice se sele iz jednoga kraja na drugi, 
kako već napreduju građevni radovi. Privremene labo- 
ratorije moradoše smjestiti u starim kućama ulice Saint- 
Jacques kojih već odavna nisu upotrebljavali u tu svrhu. 

Ali tko da si radi toga tare 
glavu, ako je kao i prijašnjih godina i ove na daski kraj 
vratareve lože obavijest: 

Francuska republika 

Prirodoznanstveni fakultet — Prvi semestar. 

Predavanja na Sorbonni započinju 3. studenog 1891. 


budljive riječi! . . . 


Kako čarobne riječi, kako uz- 


S malenom svotom, koju je 
rubalj po rubalj ušteđjela, Manja je stekla pravo da iza- 
bere između predavanja, čiji komplicirani raspored pre- 
kriva oglasnu ploču. Upravo tako dobila je mjesto u 

laboratoriju, gdje pod stručnim vodstvom bez oklijeva- 
nja upotrebljava aparate i priprema priprostije eksperi- 
mente. Manja je — kolike li sreće — slušateljica priro- 
znanstvenog fakulteta. 

Doduše nije više Manja, a ni 
Marija; kod upisa navela je francusku transkripciju — 
Marie Sklodowska. Budući pak kolege ne mogoše pra- 
vilno izgovoriti barbarske slogove njenog prezimena 
»Sklodowska«, i jer Poljakinja nikome ne dozvoljava, da 
bi je zvali s Marie, ostade ona nekako tajanstveno ano- 
nimna. Često se događa, da je po akustičnim hodnicima 
susreću mladi ljudi. Tada se začuđeno ozru za bijedno 
obučenom djevojkom sa plahim osebujnim licem i lepr- 
šavom svijetlom kosom. »Tko je?« Ako uopće može tko 
na to pitanje odgovoriti, to je odgovor vrlo neodređen: 
»Neka inozemka... S nemogućim imenom!... Na pre- 
davanjima iz fizike sjedi uvijek u prvome redu . . . Vrlo 
je šutljiva . . .« Mladići je slijede očima, dok im dražesna 
pojava ne nestane u susjednom hodniku, pa utvrđuju:' 
»Lijepa kosa!« Ta pepeljasta kosa i njezina slavenska 
glava bit će dosta dugo sve, po čemu će studenti Sor- 
bonne poznati svoju povučenu drugaricu. 

Mladi ljudi tada niti najmanje 
ne zanimaju Marije. Oduševljena je jedino za neku ozbilj- 
nu gospodu od kojih bi htjela izmamiti njihove tajne. 
Zovu se sveučilišni profesori. Po tadanjem časnom obi- 
čaju dolaze na predavanja u frakovima, na kojima su 
uvijek tragovi krede, i sa bijelim kravatama. A Marijine 
oči postoje samo za ove sjedokose u svečanim odijelima. 

Prekjučer je slušala profesora 
Lippmanna. Bio je vrlo određen i logičan. Jučer profe- 
sora Boutya, u čijoj su majmunskoj glavi prave riznice 
znanja. Manja bi najradije polazila sva predavanja i upo- 
znala svih dvadeset i tri profesora, čija su imena nabi- 
jena na oglasnoj ploči. Čini joj se, da nikada neće utažiti 
svoje strašne žeđe. 

Već odmah u prvim tjednima 
pojavile se i neočekivane poteškoće. Mislila je na pri- 

mjer, da doista vlada francuskim jezikom. Varala se. 
Cijele stavke gubi, ako ih prebrzo govore. Upravo je 
tako bila kriva njezina pretpostavka, da je dostatno izo- 
bražena za sveučilišni študij. Samotno učenje u Szczu- 
kama, znanje zadobiveno pismima, što ih je izmijenjivala 
s ocem, eksperimenti, što ih je na slijepu sreću radila u 
Muzeju za industriju i agrikulturu — sve to ne može 
biti zamjena za temeljite »baccalaureate« pariških gim- 
nazijalaca. Marija otkrije ogromne praznine kako u svo- 
me znanju matematike, tako i fizike. Koliko će još biti 
rada prije nego dosegne krasni cilj: licenciat*) iz 

prirodoslovlja! 

Danas predaje Paul Appell. 
Njegovo razglabanje je jasno, a slog slikovit. Marija je 
došla među prvima. Izabrala si je mjesto dolje kod kate- 
dre. Prosinački dani tek skro mn o rasvjetljuju amfitea- 
tralno građenu predavaonicu. Marija stavi preda se držalo 
i bilježnicu u koju će svojim pravilnim i lijepim ruko- 
pisom zapisivati bilješke. Već se unaprijed kuša sabrati 
i usredotočiti svoju pozornost; uvijek glasnijeg žamora 
oko sebe niti ne osjeća; a upravo tako niti ne zapazi izne- 
nadne tišine, kada uđe profesor. 

Napeti mir, što ga znadu ne- 
koji učitelji postići, uviek nas iznova iznenađuje . . . 
Mladi ljudi, kojima se s lica čita umni rad, sagnuti su 
nad bilježnicama; u njih prepisuju jednadžbe koje piše 
na ploču učenjakova ruka. U predavaonici su još samo 
strastveni učenici. Mjesta matematici! U strogom fraku, 
s bradom podrezanom na uglove Appell je sjajan. Nje- 
gov mirni glas, s nešto teškim alzaškim prizvukom izgo- 
vara svaki slog čisto i razgovjetno. Njegove su demon- 
stracije elegantne i jasne. Jak i miran prodire do najsup- 
tilnijih tančina spoznavanja, igra se s brojkama i svijeto- 
vima. I jer se ne boji prispodoba, rekne s najnaravnijim 
glasom prateći svoje riječi kretnjom velikog gospodina: 

*) Akademski stupanj između ispita zrelosti (baccalaureat) i 

doktorata! 

»Uzmem sunce i bacim ga . . .« 

Poljakinji zaigra na usnicama 
blaženi osmijeh najveće sreće. Svjetlosive oči pod viso- 
kim čelom žare joj od sreće. Tko tvrdi, da je znanost 
suhoparna? Imade li na svijetu nešto čudesnijega od 
vječnih zakona, koji vladaju svemirom, nešto vrijedni- 
jega čuđenja od ljudskog duha koji ih je otkrio? Kako 
su prazni romani, kako bez mašte pripovijesti, ako ih 
usporedimo s tim izvanrednim fenomenima, koji su me- 
đusobno povezani skladnim zakonima, ih pak, ako ih 
usporedimo s tim redom u prividnom neredu . . . Zanos, 
što ga poznaje samo još ljubav, spaja dušu mlade dje- 
vojke s beskrajnošću znanja, sa stvarima i njihovim 
zakonitostima. 

»Uzmem sunce i bacim ga . . .« 
Već su time, što je čula taj stavak iz ustiju umjerenog 
i ponosnog učenjaka, bile plaćene sve njezine borbe i sve 
trpljenje zadnjih godina. 

Marija je potpuno sretna. 

★ 

Kazimir Dluski (Bronjin muž) 
svome tastu Sklodowskom: 

. . . Kod nas je sve u redu. Gospojica Marija 
prihvatila se ozbiljno posla. Sve svoje vrijeme pro- 
boravi na Sorbonni, vidimo se svaki dan tek kod ve- 
čere. Jako je samovoljna tako, da je niti ovlaštenji- 
ma, što ste mi ih dali , ne mogu prisiliti k respektu 
i poslušnosti. Moje pedagoške sposobnosti nisu se 
iskazale. Ipak se vrlo dobro razumijemo, i živimo u 
najboljim odnosima. 

Kestprljivo očekujem Bronjin povratak. Mo- 
joj se mladoj ženi baš ništa ne žuri kući, gdje bi bila 
njezina prisutnost koristna i gdje je već teško tre- 
bamo . . . 

To su prve vijesti, što ih šalje 
doktor Dluski o svojoj svastici: Kako je Bronja bila ne- 


koliko tjedana u Poljskoj, morao je sam primiti Mariju i 
smjestiti je u svom stanu na Rue d’Allemagne. Zajed- 
ljivac je odlično izvršio svoju dužnost. Bronja si je iza- 
brala između svih poljskih emigranata, koji su tada pre- 
bivah u Parizu, najljepšeg i najpametnijeg. I kakova je 
aktivnost gorjela u njemu! Studirao je u Petrogradu, 
Odesi i Varšavi. Kad ga osumnjičiše, da je sudjelovao u 
atentatu na Aleksandra n., morade bježati iz Rusije. 
Postao je najprije revolucionarni novinar u Ženevi, za- 
tim u Parizu slušatelj visoke škole za političke znanosti, 
pa onda slušatelj medicinskog fakulteta u Parizu i ko- 
načno liječnik. Negdje u Poljskoj imade doduše bogatu 
rodbinu, ali u spisima francuskog ministarstva vanjskih 
poslova nalazi se za njega vrlo neugodan lični opis, koji 
je preuzet prema izvješćima carske policije, — opis, koji 
će mu za uvijek onemogućiti, da bi zadobio francusko 
državljanstvo i dozvolu stalnog boravka u Parizu. 

Oboje burno primiše Bronju, 
kad se povratila iz Poljske. Ta već je bilo zadnje vrijeme, 
da vješta ruka preuzme brigu za stan i kućanstvo. Već 
nekoliko sati nakon njezinog dolaska sve je po kući u 
najljepšem redu. Hrana je opet ukusna, prašine je nesta- 
lo, u vazama su ruže. Bronja imade organizatorski 
talent ! 

Njezina je bila volja, da su 
napustili središte i unajmili stan u La Villette kod peri- 
voja Buttes - Chaumont. Jednoć si je posudila manju 
svotu i obašla nekoliko radnja. I jednoga dana bio je 
stan opremljen dražesnim venecijanskim pokućtvom, kla- 
virom i lijepo vezenim zastorima. S time je ugođaj doma 
stvoren. Isto je tako mlada žena odredila svakome njegov 
dnevni red. U određene sate pripada orđinacijska soba 
Kazimiru. Tada dolaze onamo njegovi bolesnici, većinom 
mesari iz klaonica. Bronja ipak imade za svoju gineko- 
lošku praksu opet svoje satove. Mladi par se ne boji na- 
pora. Bolesnike obilaze i po njihovim kućama. 

No uveče, kod zapaljenih svje- 
tiljki zaboravljaju na sve brige. Kazimir Dluski rado se 

zabavlja. Ni od najnapornijeg rada, ni od potpune »suše« 
u džepu nije on slabe volje. Poslije vrlo napornog rada 
priušte si jeftino mjesto u kazalištu. Ako pak nemaju ni 
za to novaca, sjedne kod kuće Kazimir za klavir koji 
odlično svira. Još u kasne sate dolaze prijatelji, mladi 
bračni parovi, ta cijela poljska naseobina znade, »da mo- 
žeš doći Dluskim u svako vrijeme.« Bronja nestane i za 
časak je opet ovdje. Čaj kipi, na stolu su uz sladoraču i 
svježu vodu odjedanput i kolačići što ih je doktorica, 
ispekla poslije podne između dviju konzultacija. 

Kad je jedne večeri Marija 
sagnuta nad knjigom u svojoj sobici i sprema se na po- 
sao, koji će tek kasno u noć svršiti, uleti k njoj njezin 
svak. 

»Uzmi ogrtač i šešir, brzo! Imam besplatne ulaz- 
nice za koncert!« 

»Ali . . .« 

»Nikakov ali! Radi se o poljskom pianistu, o kome 
sam ti već govorio. Nije prodano gotovo ništa ulaznica pa 
moramo jadniku učiniti bar tu uslugu, da mu »napuni- 
mo« dvoranu. Sabrao sam već lijepi broj dobrovoljaca 
pa ćemo pljeskati, da nam dlanovi popucaju. Uspjeh mora 
biti . . . Kad bi znala, kako krasno svira!« 

No, pa mu se opri, ako mo- 
žeš! I Manja zatvori knjigu. 

Ubrzo zatim sjedi u dvorani 
Erard. Jedva je zauzeta četvrtina sjedala. Na pozornici 
se pojavi visok, suh čovjek; njegovo je lice nešto izvan- 
redna. Ovjenčavaju ga pramenovi duge crvene kose. Već 
prilazi klaviru. Pod njegovim finim prstima oživljuju 
Liszt, Schumann, Chopin. Oči su zaneseno uprte u da- 
ljinu. Marija se sva predala tom neobičnom interpretu 
koji usprkos ponošenom fraku i praznoj dvorani, ne po- 
buđuje izgled nepoznatog debutanta. Tog je trenutka 
vladar, jest Bog. 

Umjetnik će više puta biti gost 
kod Dluskih. S njime će dolaziti krasna žena, gospođa 


Gorska u koju je zaljubljen i koja će kasnije postati nje- 
govom ženom. O svom bijednom životu, svojim razočara- 
njima i borbama on će govoriti bez gorčine. 

Marija i Bronja obnavljaju s 
gospođom Gorskom uspomene. Ovoj je bilo šesnaest go- 
dina, kada je pratila gospođu Sklođowsku u lječilište. 
»Kad se mama vratila u Varšavu«, pripovijeda nasmija- 
na Bronja, »rekla je, da se nikada više ne bi usudila 
uzeti vas sa sobom u kakovo kupalište, jer ste bili pre- 
lijepi!« 

Glazbom prožeti mladi čovjek 
plamene grive prekine ih sa nekoliko akorda. Pošteni 
pianino Dluskih doživje čudesnu promjenu: postade bo- 
žanski instrument. 

Pianist će postati genijalni 
virtuoz i jednoga dana predsjednik oslobođene i obnov- 
ljene Poljske. 

Ime mu je Paderewski. 

Marija se gorljivo prihvatila 
svega, što joj je pružao nov život. Radi kao u vrućici. 
Otkriva također radosti drugarstva i solidarnosti koju 
stvara zajednički rad na sveučilištu. Ipak je za francusko 
društvo još uvijek previše plašljiva i zato se radije druži 
sa svojim sunarodnjacima koji sačinjavaju u Latinskoj 
četvrti otočić slobodne Poljske. Njezinim prijateljem 
postanu uz druge i Stanislav - Szalay, njezin budući 
svak (oženit će Helu) i mladi Wojeiechowski, jedan od 
budućih predsjednika Poljske. 

Kako je ova mladež bez većih 
novčanih sredstava, priređuje često društvene sastanke, 
božićnice ili slično na kojima poslužuju dobrovoljni 
kuhari sa varšavskim specijalitetima: kipućim »borš- 
čom«, zeljem sa vrganjima, punjenom štukom, makovim 
kolačićima, vodkom i poplavom čaja. Isto tako priređuju 
kazališne predstave. 

Pohađa ih i Marija. Doduše 
ona nema vremena, da bi učila uloge i nastupala u ve- 
selim igrama. A kada je priredio kipar Waszinkowski 
neku rodoljubnu svečanost, izabrao je Mariju za živu 
sliku koja predstavlja Poljsku kako kida okove sužanj- 
stva. Za tu večer postala je stroga studentkinja drugo 
biće: u tunici, zavijena u narodne zastave, raspuštene 
kose, s izrazito slavenskim crtama lica ona je za cijelo 
to društvo pravo utjelovljenje njihovog plemena. 

Kako vidimo, niti Marija, a 
niti njezina sestra nisu se rastavile od Varšave, iako je 
ona tako daleko. Žive na rubu grada u koji se još pravo 
ne usuđuju, kraj sjevernog kolodvora i vlakova koji ih 
dovezoše u Francusku. Njihova domovina ide još s nji- 
ma i veže ih s tisuću veza od kojih nije najmanja ona 
iz dopisivanja s ocem. Dobro uzgojene djevojke, koje 
poštuju oca i nagoravaju ga uvijek u pismima u trećoj 
osobi*) te ih završuju sa stavkom: »Ljubim ruke svome 
ocu«, pripovijedaju mu o svim svojim zgodama i mole 
ga za svakovrsne kupnje, niti na misao im ne dođe, da 
bi bilo moguće nešto kupiti još negdje drugdje osim u 
Varšavi ili da bi se i u Francuskoj moglo naći kakovo 
glačalo . . . 

Jasno, da je Marija javila ocu 
i o svom velikom uspjehu kao »Polonia«. Ipak profesor 
nije odviše oduševljen: 

Profesor Sklodowski Mariji 31. siječnja 1892.: 

Tvoje zadnje pismo me je ražalostilo. Kije 
mi pravo, da si tako aktivno sudjelovala kod organi- 
zacije ove večeri. Makar je stvar potpuno nedužna, 
priređivačima se posvećuje velika pažnja. Vrlo do- 
bro znaš, da je i u Parizu dosta ljudi, koji brižno pa- 
ze na svaki vaš korak, koji bilježe imena osoba koje 


*) U poljskom nadomješta treća osoba vikanje. 


se bilo kako ispostavljaju te potom šalju ovamo iz- 
vještaje o njima. 

Radi tih, izvještaja kasnije imadu ljudi ovdje 
velike poteškoće i zabranjuje im se više puta čak i 
izvr šivan je određenih zvanja. Zato je pametnije, ako 
želiš jednoć u Varšavi služiti kruh, da ostaneš u po- 
zadini. 

Vrlo bi me boljelo, kada bi i Ti došla na po- 
pis osumnjičenika. Upravo zato sam Ti već u pri- 
jašnjim pismima nekoliko puta spomenuo te stvari i 
zamolio te, da ostaneš čim više po strani . . . 

Bilo da je bio uzrok očev au- 
toritet ili pak Marijin prirodni osjećaj koji se opirao ne- 
dužnim zabavama, svakako je uskoro spoznala, da bi je 
ove osjetljivo smetale u radu. Makne im se. Nije u Fran- 
cuskoj zato, da nastupa u živim slikama; svaka minuta, 
koje ne upotrijebi za studij, za nju je izgubljena. 

Treba odstraniti još jednu 
smetnju. Život kod sestre i svaka doista je lijep i prija- 
tan, ali joj je nemoguće kod njih postići pravu sabra- 
nost. Svaku ipak ne može zabraniti sviranje klavira ili 
primanja gostiju, ne može mu ni zabraniti, da dolazi u 
njezinu sobu, kad ona rješava teške jednadžbe kao što 
ne može spriječiti klijentima dolaženje u stan. Noćno 
zvono i nezgrapni koraci onih koji dolaze po Bronju, jer 
negdje leži mesarica na porodu, bude je u spavanju. 

A i neudobno je stanovati u 
La Villette. Do sveučilišta se vozi jedan sat! I jer se 
mora služiti sa dva omnibusa, vožnja je takodjer skup- 
lija. 

Na obiteljskom bojnom vijeću 
konačno zaključe, neka si Marija potraži stan u Latin- 
skoj četvrti, kako bi imala pri ruci sveučilište, laborato- 
rije^ i knjižnice. Dluski joj narinu zajam za selidbene 
troškove i Marija si odmah drugi dan potraži sobu. 

• Marija Sklođoivska 

Žao joj je što napušta stan u 
kraju oko klaonica. Makar je izgubljen u prozaičnoj 
okolici, ipak u njemu domuje nježnost, srdačnost i dobra 
volja. Između Marije i Kazimira unišla je bratska sim- 
patija koja će biti živa do kraja njihova života. Odnos 
pak između Marije i Bronje već je nekoliko godina una- 
zad pijev žrtvovanja i uzajamne pomoći. 

Bronja, kojoj u kretanju već 
smeta trudnoća, nadzire slaganje i utovarivanje bijedne 
imovine, što je cijelu staviše na kolica. U svečanoj prat- 
nji Kazimira i Bronje, stigne »mala« u svoju, studentsku 
sobicu. 

Deveto poglavlje 
CETRDEST RUBALJA NA MJESEC 


Istinski Marijin život još uvi- 
jek nije dosta gol, još uvijek imade stvari kojih će se 
odreći! Tih nekoliko mjeseci u Rue d'Allemagne bilo je 
samo etapa u prilagođivanju novim prilikama. Vidimo je 
kako se pomalo odmiće u samoću. S ljudima, koje susre- 
će, njezine se misli baš tako malo uposluju kao i sa zi- 
dom o koji še slučajno očešala, i razgovori još jedva pre- 
kidaju tišinu kojom se zavila. Živjet će život o kojemu 

je uvijek sanjala, život koji će biti savršen u takovom 
smislu u kakovom je savršen život redovnika i misio- 
nara. 

Sve je u njemu samostanski, 
priprosto. Otkako se je dragovoljno odrekla stana i 
hrane kod Dluskih, mora za sve sama skrbjeti. Njezin 
mjesečni dohodak — mali iznosi, što joj ih šalje otac i 
njezine na obroke razdijeljene prištednje — iznosi če- 
trdeset rubalja. 

Kako može sa četrdeset ru- 
balja na mjesec ili s tri franka na dan pristojno živjeti u 
Parizu godine 1892. žena, i to tuđinka koja s time mora 
plaćati sobu, hranu, odjeću, knjige, bilježnice i upisninu 
na sveučilištu. To je problem koji traži brzo rješenje. 
No, još se nikada nije dogodilo, da Marija ne bi takov 
problem riješila! 

Marija bratu Josipu 17. ožujka 1893.: 

Sigurno "Ti je već otac rekao, da ću se prese- 
liti bliže institutima. To je bilo potrebno s više raz- 
loga, barem za tekući semestar. Nacrt sam izvela; 
pišem Tl i već u novome stanu 3. Rue Flatters. Sobica 
je malena, no ipak prijatna, a prije svega nije sku- 
pa. Do kemijskog laboratorija samo je četvrt sata, do 
Sorbone dvadeset minuta. Jasno, da se bez pomoći 
Dluskih ne bih mogla tako ugodno smjestiti. 

Radim tisuću puta više nego što sam radila u 
Rue d' Allemagne. Moj predragi svak običavao je 
zasmetati me, kada mu se to prohtjelo. Nije nikako 
mogao podnositi misli, da se u njegovoj kući bavi još 
nečim drugim osim ugodnog ćaskanja. Radi toga 
smo se često pograbili. Nekoliko dana poslije seobe 
već se stužili za mnom i došli mi u posjete. Pili smo 
zajedno čaj samotarke, a zatim smo posjetili još 
S. koji isto ovdje stanuje. 


Da li se Tvoja žena brine za oca, kako mi je 
obećala ? Samo neka pazi, da me potpuno ne izgura 
iz kuće! Otac nekako prenježno govori o njoj, pa se 
bojim, da će me i zaboraviti . . . 

Marija nije jedina studentica, 
koja se mora probijati sa sto ranaka na mjesec; većina 
njezinih poljskih drugarica nije ništa bogatija. Nekoje 
od njih stanuju po tri, a i po četiri u jednoj sobi te se i 
zajednički hrane. Druge, talentiranije, stanuju same, po 
više sati na dan bave se kućanstvom, kuhanjem i sprema- 
njem, lože si sobu, štaviše do sita se najedu i još se do- 
sta elegantno oblače. Tako je nekoć radila Bronja koja 
se sa svojim sposobnostima za kućanstvo proslavila u 
cijeloj Latinskoj četvrti. 

To su svijetli primjeri, a Ma- 
rija ih ne želi slijediti. Previše cijeni svoj mir, da bi htjela 
dijeliti sobu sa prijateljicama. Odviše je rob studija, da 
bi se brinula za svoju udobnost. A ne bi ni znala, kad bi 
i htjela. Već je sa sedamnaestom godinom pošla za od- 
gojiteljicu te je podučavala sedam do osam sati na dan. 
Gdje bi si bila uzela vremena, da se privikne kućan- 
stvu? O stvarima, što ih je upoznala Bronja, kad je vo- 
dila kućanstvo ocu, Marija nema ni pojma. Po poljskoj 
koloniji već se širi glas, kako »gospođica Sklodowska ne 
zna iz čega se skuha juha«. 

Istina je, da ona toga ne zna 
i također ne će da zna. Čemu gubiti dopodne sa tajnom 
govedine i govedske juhe, kad se za to vrijeme može na- 
učiti nekoliko stranica fizike ili se pak načini u labora- 
toriju zanimljiva analiza. 

Promišljeno je brisala iz svog 
programa sve zabave, prijateljske sastanke i doticaje s 
ljudima. Isto tako odluči da ne će pripisivati materijal- 
noj eksistenci nikakove važnosti, već će je jednostavno 
zatajiti. Prema ovim načelima izgradila si je neki poseb- 
ni spartanski, gotovo nečovječni život. 

Rue Flatters, Boulevard đu 
Port-Royal, Rue des Feuillantines . . . Sve sobe, u koji- 
ma prebiva, slične su si po manjkavoj opremi i po ne- 
udobnosti. Prva je u sirotinjski opremljenom svratištu 
gdje si traže zaklona studentski bračni parovi te liječnici 
i časnici iz susjedne vojarne. Jer hoće potpuni mir, uzi- 
ma poslije tavansku sobicu u građanskoj kući. Baš se 
ništa ne razlikuje od prostorija za služinčad. Za petnaest- 
dvadeset franaka dobiješ maleni predjel u koji ulazi svi- 
jetlo kroz okno koje ti također pruža izgled na kosi krov 
i komadić neba. Jasno, da je izba neložena, bez osvjetlje- 
nja i bez vode. 

Marija opremi prostoriju sa 
svim što posjeduje: sa željeznom zaklopnom posteljom, 
strunjačom koju je donijela iz Poljske, s peći i stolom 
iz mekoga drva, s kuhinjskim stolcem i umivaonikom. 
Imade još petrolejsku svjetiljku sa sjenilom za dva soua, 
vrč za vodu koji mora puniti na vodovodnoj cijevi stepe- 
ništa, grijalo na špirit koje nije veće od malog tanjura, 
iako će na njemu pripremati tri godine svoje objede; 
dva tanjura, nož, vilice, žlica, šalica i ponva. Tri čaše i 
samovar na kojemu kuha po poljskome običaju čaj, ka- 
da dolaze Dluski u pohode. U rijetkim prilikama, kada je 
tko posjeti, vrijede dakako svi zakoni gostoljublja; tada 
naloži pećicu i za sjedalo dovuče iz kuta svoj veliki, sme- 
ži kovčeg koji joj inače nadomješta ormar. 

Dvorkinje nema; da je naruči 
samo za jedan sat, preopteretila bi s tim izdatkom pro- 
račun. Odrekla se izdataka za vožnju; po svakom vreme- 
nu ide pješice na Sorbonnu. Malenkosna potrošnja goriva: 
za svaku zimu jednu ili dvije vreće briketa što ih kupuje 
kod trgovca na uglu te ih takodjer sama u vedru nosi u 
šesti kat, makar je stepenište tako strmo, da se mora 
odahnuti gotovo na svakoj stepenici, što manje osvjet- 
ljenja; pod noć se studentica sklone u blaženo zaklonište, 
knjižnicu Sainte - Genevieve, gdje svjetli plin i gdje je 
toplo. Tuj, kod jednoga od onih dugih stolova, siromašna 


si Poljakinja može poduprijeti glavu dlanovima i raditi, 
dok u deset sati ne zatvore vrata. Onda još treba samo 
toliko petroleja, koliko ga rabi svjetiljka, do dva sata u 
jutro. Istom tada odloži Marija knjigu i legne upaljenih 
očiju u postelju. 

Jedina stvar, koju znade iz 
pođruččja praktičnog života, jest šivanje. To je zasluga 
»ručnih radova« u penzionatu Sikorske i uspomena na 
duge dane u Szczukama, kada je, nadzirući učenje djece 
zaposlila i svoje ruke. No ne smijemo misliti, da si je 
od vremena do vremena u iznenadnoj provali taštine ku- 
pila komad jetinog tvoriva i sašila si novu bluzu. Napro- 
tiv, izgleda, kao da se zaklela, da ne će nikada odložiti 
svojih varšavskih haljina i da će ih nositi, makar se već 
svijetle te su oguljene i ponošene. Ali ih brižno čuva, 
čisti i prepravlja. Pa i pere si sama u izbici, kada zbog 
umornosti ne može više raditi i treba odmora. 

Marija si nikad ne će priznati, 
da je zebe ili da je gladna. Da prištedi ugljen, a kat- 
kada i radi rastresenosti zaboravi naložiti pećicu, te piše 
brojke i jednadžbe, a da uopće ne bi opazila, kako joj prsti 
utrnjuju i da je zebe. Vruća juha i komadić mesa sigur- 
no bi je oživjeli. Ali Marija ne zna juhe pripremiti, a da 
izda jedan franak i izgubi pola sata za pripremanje na- 
reska, toga se brani. Gotovo nikada ne uđe u mesnicu, a 
još manje u restauraciju; bilo bi to preskupo. Po cijele 
tjedne živi o kruhu, sirovom maslu i čaju. Ako si htjedne 
nešto posebno priuštiti, pođe u najbližu mljekarnicu, gdje 
si naruči dva jaja i kupi komadičak čokolade ih voće. 

Djevojče, koje je pred nekoli- 
ko mjeseci ostavilo Varšavu jako i zdravo, u ovakovim 
prilikama vidljivo propada. Kad ustane od stola, često 
joj se zavrti u glavi. Jedva još stigne do postelje, gdje se 
sruši bez svijesti. Kada dođe k sebi, ispituje se, zašto se 
onesvijestila; misli, da je bolesna i baš kao sve ostalo, 
ona omalovažuje i svoju bolest. Niti se ne sjeti, da gubi 
svijest zbog oslabljenosti i da umire od gladovanja. 


Pred Dluskima se, dakako, ni- 
kada nije pohvalila, da si je prekrasno uredila život. Ako 
je ispituju o njenom napretku u kuharskom umijeću i o 
njenom jelovniku, uvijek je vrlo mučaljiva. Kad se svak 
zabrine za njeno zdravlje, odgovara mu, da se preopte- 
retila radom i misli, da je to doista jedini uzrok njenoj 
slabosti. S bezbrižnim trzajem otrese se takovih briga i 
radije se posvećuje nećakinji, Bronjinom djetetu, koje je 
jako zavoljela. 

Jednom se onesvijesti pred 
drugaricom. Ova o tome odmah izvijesti Dluskog. Sat ka- 
snije popne se u njen stan Kazimir i uđe u tavansku so- 
bicu, gdje nađe svastiku kod knjige i još uvijek vrlo bli- 
jedu. Pregleda je, a prije svega pregleda čiste tanjure, 
praznu ponvu i smočnicu gdje nađe jedino mali omot 
čaja. Tada shvati. Presluša je: 

»Što si danas jela?« 

»Danas? ... Ne znam... Upravo sam objedovala...« 

»Što si jela?« ponovi neumoljivi Kazimir. 

»Trešnje, zatim . . . još mnogo drugih stvari . . .« 

Marija mora klonuti: od jučer 
je založila svežnjić rotkvica i četvrt kilograma trešanja. 
Radila je do tri sata izjutra i spavala svega četiri sata. 
Onda je išla na Sorbonnu. Kad se vratila kući, pojela je 
rotkvice i izgubila svijest. 

Liječnik joj ne propovijeda 
dugo. Bijesan je. Bijesan na Mariju. Njezine pepeljasto- 
sive oči gledaju ga s izrazom nedužne prijaznosti. A srdit 
je i na sebe. Predbacuje si, da nije dosta brižno pazio na 
»malu« koju mu je povjerio profesor Sklodowski. Sva pri- 
govaranja svoje svastike, preču je: mora uzeti ogrtač i 
šešir te knjige i bilježnice koje će trebati slijedeći tjedan. 
Šuteći i slabe volje odvede je u La Villette. Već na vrati- 
ma zove Bronju koja ođmaJi leti u kuhinju. 

Dvadeset minuta kasnije uzi- 
ma Marija na zalogaje lijekove, kako joj je propisao Ka- 
zimir: ogromni, još na pol sirov bifstek i tanjur 

pečenih krumpirovih narezaka. Ubrzo joj se obrazi zaru- 
mene. Uveče u jedanaest sati uđe Bronja u sobu gdje 
pripremi sestri ležaj i ugasi joj svijetlo. Nekoliko se dana 
Marija brani, da je njeguju i dobro hrane. A kada se ne- 
što oporavi, pomisao na skore ispite opet je tjera u nje- 
nu mansardu. Ali mora obećati, da će odsada paziti na 
sebe. 

Slijedećeg dana počela je opet 

živjeti od zraka. 

★ 

Raditi! . . . Raditi! . . . Marija 
se bacila na studije, opijala se uspjesima; htjela je sve 
razumjeti, sve naučiti što su drugi odkrili. Slušala je pre- 
davanje iz matematike, fizike, kemije. Uskoro pridobije 
ručnu spretnost koja je potrebna za uspješne znanstvene 
pokuse. Ubrzo će joj profesor Lippmann učiniti veselje 
povjerivši joj pokuse koji doduše ne će biti važni, ali će 
ipak s njima moći pokazati svoje rukovanje i duhovitost. 
Marija prokušava svoje sile u fizičkom laboratoriju na 
Sorbonni. 

U tu atmosferu napete tišine 
i pozornosti upravo se žarko zaljubila. To je »klima« la- 
boratorija, koja će joj do zadnjega dana biti draža od 
svake druge. Stoji, uvijek stoji kod hrastovog stola, na 
kome je precizni aparat ili pak raspiruje mjehom plamen 
pod lončićem u kome kipi kakva rastopina. U velikom 
ogrtaču iz gruboga platna jedva se što razlikuje od mla- 
dih ljudi koji su kraj nje sagnuti nad drugim grijalima i 
drugim aparatima. S njima zajedno poštiva tišinu toga 
kraja. Ničim ne zaštropoće, a i nepotrebne riječi ne pro- 
govori. 

Samo jedan licenciat joj nije 
dosta! Marija odluči da će absolvirati dva: iz fizike i ma- 
tematike. Nekoć skromni nacrti tako se naglo mijenjaju 
i povećavaju, da niti nema vremena, a još manje srčano- 
sti javiti ih ocu koji već nestrpljivo očekuje njezin povra- 

tak u Poljsku. Kod njega se zapaža neko žaljenje, što je 
pustio u svijet ovu presamostalnu djevojku koja pokuša- 
va nakon žrtvovanja i podređenosti letjeti vlastitim kri- 
lima. 

Sklodowski Bronji 5. ožujka 1893.: 

. . . Istom sam iz Tvog zadnjeg pisma saznao , 
da se Manja želi prijaviti za licenciatske ispite. Ni- 
kada mi to nije spomemđa u svojim pismima, iako 
sam je o tome ispitivao. Piši mi što podrobnije, kada 
će biti ispiti, za koliko će se vremena Manja moći 
na njih pripremiti, kakovi su troškovi i koliko stoji 
diploma. Moramo to znati unaprijed, kako bih mo- 
gao pravovremeno poslati novac. 

Držim, da ću i druge godine ostati u ovome 
stanu. Za mene i Manju — ako dođe — baš je kao 
stvoren. Manja će si s vremenom pridobiti dosta uče- 
nika. Uostalom, uvijek sam spreman dijeliti s njome 
štogod imam. Neće nam biti zlo. 

Marija se uza svu svoju pla- 
host ne može od ljudi sasvim odmaknuti. Nekoliko je mla- 
dića vrlo ljubeznih i srdačnih. Na Sorbonni su tuđinke 
»dobro zapisane«. Siromašne, obično vrlo nadarene dje- 
vojke, koje dođoše iz dalekih krajeva na sveučilište, po- 
buđuju u mladim Francuzima simpatiju. Poljakinja po- 
stade krotkija, čim spozna, da je drugovi, koji se većinom 
»gule« i »pile«, cijene i da bi joj htjeli biti uslužni. Pa i 
previše uslužni! Marija je morala biti prekrasna, kada 
je jednoga dana njezina prijateljica Dyđynska, koja se 
postavila za njezinu tjelesnu stražu, htjela kišobranom 
rastjerati prevatrene obožavaoce. 

Marija taj posao drage volje 
prepušta Dydynskoj, jer je spram takovih ponuda sasvim 
ravnodušna. Ali se približava ljudima, koji joj ne udva- 
raju i s kojima može raspravljati o svome radu. Za od- 
mora između predavanja iz fizike i vježbi u laboratoriju 

razgovara se s Paulom Painleveom, koji je tada već pro- 
fesor, Jeanom Perrinom, Charlesom Maurainom, sve sa- 
mim budućim vodećim učenjacima. Niti to drugarstvo ne 
prelazi određenih granica. Marija nema vremena za pri- 
jateljstvo ili ljubav. Ljubi matematiku i fiziku . . . 

Njen mozak djeluje tako ne- 
pogrješivo, njena misao je tako nevjerojatno jasna, da 
nikakova »slavenska« smetnja nije kadra poremetiti nje- 
zino nastojanje. Pomažu joj željezna volja, strastvena 
želja za usavršavanjem i nevjerojatna tvrdoglavost. Sa 
sistematskim radom i strpljivošću postigne oba cilja: go- 
dine 1893. prva je u fizičkom licenciatu, a godine 1894. 
druga u matematičkom. 

Odlučila je, da će se pošteno 
naučiti francuski, bez čega ne može biti. Umjesto da mje- 
secima ponavlja pjevajućim glasom krive stavke, kako 
to čini mnogo Poljaka, ona je temeljito naučila sintaksu 
i pravopis, te odstranila još zadnje tragove nepravilnog 
naglaska. Ostala joj je tek neznatna vibracija glasa »r«, 
ali zato je i čar njezinog nešto prigušenog i milog glasa 
još veći. 

Naučila je živjeti sa četrdeset 
rubalja i, jer se odrekla i najpotrebnijeg, dozvoli si kadi- 
kad veći raskoš: večer u kazalištu ili pak izlet u parišku 
okolicu, odakle donosi poljskoga cvijeća. Seljakinja u njoj 
još nije umrla. Izgubljena među gradskim zidovima ludi 
ona za bujanjem novog života; jedva što imade nešto vre- 
mena i novaca, već hiti prema šumama. 

Marija ocu 16. travnja 1894.: 

Prošle nedjelje bila sam u Raincyju, vrlo dra- 
žesnom i prijatnom kraju u pariškoj okolici. Španjol- 
ska bazga kao i sve sađeno drveće, da, i jablani bi- 
jahu već u cvatu i zrak je bio prepun ružinog mirisa. 

U Parizu se zazeleni drveće već početkom 
ožiljka. Toplo je kao ljeti. Sobica mi postaje već pre- 

vruća. Dobro je , da u srpnju, kada ću imati ispite , 
neću biti vise ovdje, jer sam sobicu za srpanj ot- 
kazala. 

Što se više približuju ispiti, to mi se vise čini, 
da neću biti pripravna. U najgorem slučaju odgodit 
ću ih do studenog, no ipak bih s time izgubila polu- 
godište, a to baš nije ugodan osjećaj. Ko konačno — 
qui vivra, vena! 

Srpanj. S njime užurbanost, 
vrućica, uzbudljivi ispiti i zamorni dopodnevni sati, kada 
je Marija, zatvorena sa trideset drugova u dvorani za 
ispite, tako nervozna, da joj slova plešu pred očima i ne- 
koliko minuta ne može pročitati ni sudbonosnog papira 
sa zadaćom i pitanjima. Po završenom ispitu slijede dani 
neizvjesnosti, dok se svečano ne objave rezultati. Marija 
se toga dana prikrađe među kandidate i njihove rođake 
koji napuniše dvoranu. Izabranici će biti prozvani po 
redu što ga određuje postignuti uspjeh. Mariju od sviju 
strana pritiskuju i gurkaju, dok ne uđe egzaminator. I u 
neobičnoj tišini začuje kao prvo svoje ime: Marija Sklo- 
đowska. 

Svima znade prikriti svoje uz- 
buđenje. Odbije čestitke drugova, umakne njihovoj sku- 
pini i pobjegne im. Došlo je vrijeme odmora, vrijeme od- 
laska u Poljsku, kući. 

Siromašni Poljaci vraćaju se u 
domovinu po već starom obredu kojega se drži do po- 
tankosti i Marija. Kod sunarodnjaka, koji je. dosta bogat 
da si zadrži stan i preko ljetnih mjeseci, spremi pokućtvo. 
Onda se oprosti od svoje sobice i vrlo brižno je očisti 
prije no što je ostavi zauvijek. Prijazno se oprost’ i od 
najmodavke koje neće nikada više vidjeti; zatim si kupi 
nešto hrane na put. Kad je prebrojila ostatak svoga 
imetka, uđe u jednu od velikih trgovina, čega već godinu 
dana nije učinila, da probere među sitnarijama i paso- 
vima ... 

Sramota bi bila vratiti se kući 
s novcem u džepu. Velika moda i običaj zahtijevaju, da 
izđaš zadnji i to doista zadnji novac za darove svojima 
i da sjedneš na vlak bez pare. I to je također pravo! Jer 
na drugom kraju tračnica, dvije tisuće kilometara odavle, 
žive profesor Sklodowski, Josip i Hela, tamo je domaći 
krov pod kojim može utažiti svoju glad, tamo je švelja 
koja joj za malo novaca skroji i sašije rublje te popravi 
haljine koje će nositi u studenom, kad se bude opet 
vraćala. 

A povratit će se rascvala i — re- 
cimo po pravici — nešto podebela, jer će je prije, ogorčeni 
zbog njene mršavosti, tri mjeseca toviti svi Sklodowski, 
raskropljeni po cijeloj Poljskoj. I onda će opet moći stu- 
piti u novu školsku godinu, opet će moći raditi, učiti se 
i pripremati za ispit, te — mršavjeti . . . 

★ 

A sa svakom se jeseni vraća i 
tjeskobno pitanje: gdje da uzme novac za Pariz? Nje- 
zine prištednje nestaju i stidi se, kada pomisli na male 
radosti kojih se otac njoj za volju odrekao. Godine 1873. 
prilike su upravo očajne. Kada već sve ukazuje na to, 
da će Marija morati ostati u domovini, iznenada se do- 
godi čudo. Ona Dydynska, koja ju je prošle godine obra- 
nila s kišobranom pred štovateljima, sada ju je još ugod- 
nije iznenadila. Uvjerena, da Mariju čeka još velika bu- 
dućnost, podigla je cijelu Varšavu na noge, kako bi joj 
osigurala Aleksandrovićev štipendij koji je namijenjen 
najboljim đacima za študij u inozemstvu. 

Šest stotina rubalja! Dosta za 
petnaest mjeseci! Marija, koja tako lako moli za druge, 
ne bi se nikada borila za potporu, jer ne bi imala srčano- 
sti za korake, potrebne za to. Omamljena i razveseljena 
odmah se otpremila na put. 

Marija bratu Josipu 15. rujna 

1893. (iz Pariza) : 

... (7 čistoj i pristojnoj ulici jedva sam pro- 
našla praznu sobicu u šestome katu. Reci ocu, da sam 
s njome vrlo zadovoljna; prozori se dobro zatvaraju 
i neće biti ni hladna, kad si budem sve uredila, jer 
pod nije iz kamenih pločica, već je parketiran. Ako 
je uspoređujem sa lanjskom, to je prava palača. Pla- 
ćat ću za nju sto i osamdeset franaka godišnje, dakle 
je šesdeset franaka jeftinija od one koju mi je otac 
preporučio. 

Da li je potrebno, da 7 i spomenem, kako sam 
luda od veselja, šo sam opet u Parizu? Ponovni opro- 
štaj od oca bio mi je težak, vidjela sam, da je zdrav 
i još vrlo živ te mu neću manjkati, a pogotovo kada 
si 7 j u Varašavi. Za mene je sav život na vagi . . . 

Mislim, da mogu još ostati ovdje, a da me ne 
bi pekla savijest. 

Sada neprestano študiram matematiku, kako 
bih bila spremna za početak predavanja. 7ri puta 
tjedno pripravljam neku svoju drugaricu, Francus- 
kinju za ispite što sam ih ja upravo završila. Reci 
ocu, da sam se tome poslu već priličila, da me ništa 
više ne umara i da ga ne mslim napustiti. 

Danas započinjem sa uređivanjem svog ovogo- 
dišnjeg kutića. Bit će po siromaški, a šta ćeš ? Raditi 
moram sama, jer bih inače plaćala, da bi bilo grozno. 
Urediti moram također pokućtvo, iako ne zaslužuje 
tog imena, jer je sve ropotarija koja jedva vrijedi 
dvadeset franaka. 

Ovih ću dana pisati Josipu Boguskom te ću ga 
zamoliti za neka razjašnjenja glede njegovog labo- 
ratorija. O odgovoru ovisi, s čime ću se odsada baviti 

Marija Josipu 18. ožujka 1894.: 

. . . Moj je život tako jednoličan i u biti tako 
malo zanimljiv, da 7 i zbilja ne mogu pružiti kakovih 
potankosti. Ipak me ta jednoličnost ništa ne smeta; 
tek nečega mi je uvijek žao — da su dani tako kratki 
i da tako brzo prolaze. Nikada ne vidimo ono što smo 
već svršili, nego uvijek tek ono što je još pred nama. 
Kad ne bismo ljubili svoj rad, vrlo bismo lako oča- 
javali . . . 

Željela bih, da se prihvatiš disertacije i nači- 
niš doktorat . . . Čini mi se, da neće nitko od nas ima- 
ti lagodan život. Ništa zato, biti moramo ustrajni i 
ne smijemo izgubiti vjere u sebe. Morasevjero- 
v a ti, da je čovjek za nešto nadaren i 
to mora postići, stajalo to koliko mu 
drago. Možda će biti u trenutku, kada se najma- 
nje nadamo, još sve dobro. 

Kakav Božji dar je taj Alek- 
sandre vićev stipendiji Zagrižljivom škrtošću kuša se 
Marija sa svojih šest stotina franaka čim dulje uzdržati 
na površini i čim dulje ostati u raju predavaonica i labo- 
ratorija. Sa istom zagrižljivom škrtošću će nekoliko go- 
dina kasnije uštedjeti od svoje prve zaslužbe šest stotina 
franaka — »Društvo za podizanje nacionalne industrije« 
naručit će kod nje neku tehničku raspravu — te ih po- 
slati tajniku Aleksandrovićeve ustanove. Taj će se moći 
načuditi! Ta, otkada postoji ova ustanova, još se nije 
dogodilo, da bi bivši stipendist povratio iznos što ga je 
bio primio. 

Marija je primila štipendij kao 
znak povjerenja, kao časni dug. Njezina nepopustljiva 
narav predbacila bi joj nepoštenje, kad bi ma i za časak 
dalje, nego je to neophodno potrebno, zadržala novac 
koji bi mogao postati uže spasa kojoj drugoj siromašnoj 
djevojci. 


Kadgod čitam majčinu kratku 
poljsku pjesmu o toj dobi života te se sjetim još svega 
onoga, što mi je s osmijehom i šaljivim opaskama kat- 
kada pripovjedala, pa ove uspomene još upotpunim sa 
fotografijom, koja joj je bila najmilija, a predstavljala je 
študenticu oštrog pogleda i odlučne brade, onda osje- 
ćam, da su joj te mučne godine oile milije od svih ostalih 
u njezinom životu. 

Ah, kako stroga ljeta studentica živi , 
dok drugi mladi ljudi zabave si traže 
što sila neka uvijek obnavlja ih sama. 

No iako je ona daleko od svijeta, 
presretna je ipak u toj samoći — 
jer nalazi ovdje u ćeliji svojoj oganj 
koji širi srce . . . 

A blaženo to vrijeme tako brzo bježi! 

1 gle već napušta zemlju znanja, 
stupa na sive ceste života 
u borbi za kruh . . . 

... i kako će se često pun gorčine njezin duh 
navraćati amo pod krov kutića toga 
koji ostade mio njenome srcu, 
jer odiše radinošću tihom 
i ostavljenim svijetom uspomena . . . 

Dakako da je Marija kasnije 
upoznala i druge radosti. Ipak i u satima najveće njež- 
nosti, pa i u satima časti i slave nije bila vječna studen- 
tica nikada tako zadovoljna sa sobom, možemo reći, tako 
ponosna na sebe, kao što u bijedi i u ognju napona sviju 
sila. Na svoje siromaštvo je ponosna. Ponosna, jer neo- 
visno živi u stranom gradu. Kad uveče radi u svojoj siro- 
mašnoj sobi kod petrolejske svjetiljke, pričinja joj se, da 
se njezina još neznatna sudbina veže s velikim životima, 
kojima se najviše divi, i da postaje ponizna, nepoznata 
drugarica velikih učenjaka prošlosti koji su, zatvoreni 

u svoje slabo rasvijetljene ćelije i daleko od svoga vre- 
mena kao i ona, bodrili svoj duh, da im uz poznate već 
otkrije još i nove svijetove. 

Da, te junačke četiri godine, 
makar i ne najsretnije, bijahu u njezinim očima najsavr- 
šenije i najbliže vrhuncima ljudskog poslanja, kamo se 
upro njen pogled. Dok je čovjek mlad i sam, te zakopan 
u studij, može postići maksimum života, pa da i nema 
»od čega živjeti«. Dvadesetšestgodišnja Poljakinja crpe 
iz svog oduševljenja toliku snagu, da bijede, koju trpi, 
pravo niti ne osjeća, da, njezin mukotrpan život štaviše 
pokazuje joj se u sjaju. Ljubav i materinstvo, brige udate 
žene i majke te kompliciranost ogromnog grada kasnije 
će presaditi opsjednutu u realni život. Ali u čarobnom 
trenutku, kada je siromašnija nego li će ikada biti, ot- 
kriva djetinju bezbrižnost. Lagodno se kreće u drugome 
svijetu, u onom koji će za njenu misao biti uvijek jedini 
pravi i jedini istinski. 

Nije svaki dan blagdan, ako se 
nalaziš u takovim prilikama. Nepredviđena nezgoda okre- 
ne ti sve; pričini ti se, da će biti nemoguće još štogod po- 
praviti: umornost koje ne možeš više svladavati, bolest 
koje ne smiješ zanemariti. A imade i drugih neugodno- 
sti .. . Jedini par cipela, zapravo već odavna razdrapan, 
sada se potpuno raspao i trebat će kupiti novoga. Prora- 
čun će zbog toga biti cijele tjedne u neredu; veliki iz- 
datak krije se stavkom za hranu i petrolej. 

Zgodi se također, da se zima 
zavuče, što oštro osjeća taavnska soba u šestom katu. 
Radi hladnoće Marija više ne može spavati. Ugljena je 
nestalo... Je li moguće? Varšavska djevojka da klone 
pred pariškom zimom? Marija iznova zapali svijetlo. 
Obazire se naokolo i traži. Otvori veliki kovčeg i pokupi 
iz njega sve haljine, što ih imade. Obuče ih toliko, ko- 
liko ih može, zatim uđe ponovno u postelju, te se po- 
krije još sa ostalim i s rubljem. Još je uvijek zebe. Marija 
izvuče ruke, pograbi jedinu stolicu i stavi je na se povrh 
haljine, da bi joj barem težina dala iluziju topline. 


S Marija Sklodouska 

Sada mora čekati samo još na 
san. Ne smije se pomaknuti, da se ne sruši građevina 
koju je nagradila na sebe. 

Voda se u vrču međutim pre- 
krije debelom ledenom korom. 

Deseto poglavlje 
PIERRE CURIE 


Iz svog životnog programa 
Marija je brisala ljubav i brak. 

U tome baš nije izvorna. Si- 
romašno djevojče, poniženo i uvrijeđeno u svojoj prvoj 
ljubavi prisegne, da nikada više ne će ljubiti. Još lakše 
nego ostale, slavenska će studentica bez muke sa inte- 
lektualnim ambicijama odreći se svega što njezine vr- 
šnjakinje zasužnjuje i vodi ih u sreću ili nesreću. Slijedit 

će jedino svoje zvanje. Žene, koje htjedoše postati velike 
umjetnice, od nekada prezirahu ljubav, materinstvo i 
normu. 

Marija si je izgradila unutar- 
nji svijet neumoljivom strogošću kojim sasvim prevlada- 
va znanost. Jedino još povezanost sa obitelji i ljubav do 
potlačivane domovine smiju imati u njemu svoje mjesto. 
A to je i sve! Osim toga nema stvari na svijetu koja bi 
još štogod vrijedila. Tako je barem odlučila dvadesetgo- 
dišnja samotna djevojka koja živi u Parizu i koja se na 
predavanjima i u laboratoriju svaki dan susreće s mla- 
dim ljudima. Opsjednuta je svojim sanjama, izmučena 
siromaštvom i umorna prenapornim radom. Nerada i nje- 
govih pogibli ne poznaje. Ponos i plahost je štite. I nje- 
zina nepovjerljivost. Otkada je kod Z. ne htjedoše za 
snahu, uvjerena je, da se djevojke bez miraza ne smiju 
nadati požrtvovnosti i stalnosti kod muških. Takove teo- 
rije i gorka razmišljanja uče je cijeniti neovisnost. 

Ne smijemo se ništa čuditi, da 
se genijalna, u teškoj životnoj borbi osamljena Poljaki- 
nja htjela čuvati znanosti na volju. Ali se moramo silno 
čuditi, da se za tu Poljakinju čuvao genijalni Francuz i 
da ju je nesvijesno čekao. Čudno je, da je upravo onog 
časa, kad je ona na Novvolipkama sanjarila o Sorbonni, 
napuštao baš tu Sorbonnu Pierre Curie koji je već učinio 
nekoliko značajnih otkrića te tada zapisao u svoj dnev- 
nik ove melankolične retke: 

Žena ljubi život radi života dosta više nego 
mi; genijalne žene su rijetke. Ako tada, tjerani od 
nekog tajanstvenog naloga pođemo na put , koji nas 
odmiče prirodi, kada usredotočimo sve svoje misli na 
rad koji nas udaljuje od svojih, naići ćemo uvijek na 
žene koje će nam se suprostainti. Majka traži od svog 
djeteta prije svega ljubav, ma da bi moralo ostati 
glupakom. Upravo, tako ljubavnica hoće imati muža 
za se; žrtvovati i najvećeg duha za sat ljubavi, čini 

joj se najprirodnija stvar na svijetu. U borbi između 
spolova, žena je gotovo uvijek jača. Ka njezinoj je 
strani pravedna stvar: u ime života, u ime prirode 
želi nas iznova zadobiti. 

Prošle su godine. Pierre Cu- 
rie, odan dušom i tijelom znanosti, nije se oženio niti jed- 
nom od nevažnih ili dražesnih djevojaka koje mu križahu 
put. Sada mu je trideset i pet godina. Ni u koga nije za- 
ljubljen. 

Ako, igrajući se, lista po dav- 
no već napuštenom dnevniku i katkada pročita koju iz- 
blijedjelu bilješku, zaustavi mu se pogled i na četiri ri- 
ječi, koje su pune žaljenja i duboke nostalgije: 

. . . genijalne žene su rijetke. 

★ 

Kad sam unišla, stajao je Pierre Curie izme- 
đu balkonskih vratiju. lako je tada imao već trideset 
i pet godina, učinio mi se vrlo mlad. Što me na nje- 
mu najviše zadivilo, bio je bistar pogled, nekako ne- 
hajno držanje njegovog visokog tijela. S ponešto la- 
ganim i promišljenim govorom, priprostošću te svo- 
jim ozbiljnim, a mladosnim smijehom, odavao je po- 
vjerljivost. Među nama se razvio skoro prijateljski 
razgovor o nekim znanstvenim problemima. Bila sam 
sretna, jer sam saznala za njegovo mnijenje. 

S tim priprostim, nedužnim 
riječima opisuje Marija taj prvi susret početkom godine 
1894. 

Kowalski, profesor fizike na 
sveučilištu u Fribourgu, također Poljak, nalazi se u Fran- 
cuskoj na bračnom putovanju sa ženom koju Marija po- 
zna još iz Szczuka. Boravak u Parizu upotrebi profesor 
i za znanstveni rad. Prisustvuje sjednicama fizikalnog 
društva i također predaje. Otkada je ovdje, zanima se za 

Mariju. Studentica mu je povjerila svoje časovite brige: 
»Društvo za podizanje nacionalne industrije« naručilo je 
kod nje studiju o magnetskim osebinama raznih vrsti če- 
lika. Radila je najprije u laboratoriju profesora Lippman- 
na. Na svojim je istraživanjima morala analizirati kovi- 
ne i razvrstavati njihove uzorke, što je zahtjevalo mnogo 
mjesta, a u prenapunjenom laboratoriju. Marija sad ne 
zna, što bi i gdje da pronađe prostorije za svoje ekspe- 
rimente. 

»Već znadem«, rekne joj Josip Kowalski nakon 
kratkog razmišljanja. »Poznajem značajnog učenjaka 
koji radi na Ecole de Physique et de Chimie u ulici Lho- 
mond. Možda bi imao primjerene prostorije. A svakako 
će vam moći savjetovati. Dođite sutra uveče k nama na 
čaj. Pozvat ću također tog mladog čovjeka; po imenu ga 
vjerojatno već poznajete: zove se Pierre Curie.« 

U sobi obiteljskog svratišta, u 
kome boravi mladi bračni par, zbližila je te mirne večeri 
oboje fizičara u času porođena simpatija. 

Pierre Curie imade zbog svoje 
ozbiljnosti i nehotične miline neki osebujni čar. Visok je. 
Staromodno odijelo doduše nekako visi na tijelu, no ipak 
mu usprkos svemu dobro pristaje. Prirodno je elegantan, 
a da si toga nije svijestan. Prsti su mu na rukama dugi 
i senzibilni. O njegovom pravilnom bradatom licu može- 
mo reći, da je vrlo lijepo. Njegov pogled je besprimjeran: 
dubok, vedar i od sviju stvari udaljen. 

Iako se taj čovjek drži stalno 
sam za se i nikada ne povisuje glas, ipak je nemoguće ne 
opaziti njegove izrazite razumnosti i odličnosti. U doba, 
kada duhovna nadmoć ne uključuje uvijek moralne vri- 
jednote, Pierre Curie je gotovo jedinstveni primjer prave 
čovječnosti: duh mu nije samo jak nego i plemenit. 

Naklonjenost, što je od prvo- 
ga časa osjeća spram mlade šutljive tuđinke, radi njego- 
ve jake radoznalosti, još se povećava. Ta gospojica Sklo- 
dowska je zbilja dosta čudnovato biće . . . Dakle, Polja- 


kinja je i došla je iz Varšave, da bi studirala na Sorbon- 
ni? Prošle godine je bila prva u licenciatu iz fizike? Za 
nekoliko mjeseci će se prijaviti za licenciat iz matemati- 
ke? I nabor između njenih pepeljastih očiju je odatle, što 
ne zna kamo bi postavila svoju aparaturu za istraživanje 
magnetizma u čeliku? 

Općeniti se razgovor doskora 
ograniči na znanstveni dvogovor između Curieja i Sklo- 
dovvske. Marija ispituje puna poštovanja, isto tako prima 
Pierrove pobude. I on pripovijeda o svojim nacrtima i 
opisuje pojave iz kristalografije s kojom se bavi. Kako 
je to neobično, naišli si fizičar, govoriti sa ženom o radu 
što ga čovjek ljubi, rabiti u razgovoru tehničke izraze, 
komplicirane formule i vidjeti, da se ta mlada, dražesna 
žena oduševljava, da slijedi i da raspravlja čak o nekim 
potankostima s nepogrešivom bistrinom . . . Kako pri- 
jatno! 

A kod toga motri njenu kosu, 
visoko, izbočeno čelo, ruke, što ih laboratorijske kiseline 
i rad u kućanstvu oštetiše. Njena milina, koja se još više 
ističe, jer u njoj nema nikakove koketnosti, smete ga. U 
pamćenju ponavlja što mu je o njoj rekao gostoprimac 
koji ga je pozvao na čaj: da je godine i godine radila 
prije no što je mogla u Pariz, da ni sada nema novaca 
i da živi sama u tavanskoj sobici . . . 

»Hoćete li za uvijek ostati u Francuskoj?« pita 
Sklođowsku, makar ne zna, čemu takovo pitanje. 

Sjenka preleti Marijinim li- 
cem. Svojim pjevajućim naglaskom odgovori: 

»Jasno, da ne. Već ljetos, ako ću načiniti ispit, 
vraćam se u Varšavu. Vrlo bih željela na jesen opet doći 
u Pariz, no ne znam, bude li štogod novaca. Jednoć ću 
biti profesorica u Poljskoj; pokušat ću, da budem kori- 
sna. Poljaci ne smiju ostavljati svoje domovine.« 

Razgovor, u koji se uplete i 
oboje Kowalskih, prijeđe na nasilna sredstva ruskog pri- 
tiska. Trojica emigranata osvježuju uspomene na rodnu 

zemlju i izmijenjuju vijesti o domaćima i prijateljima. 
Osupnut, zapravo i nezadovoljan, sluša Pierre Curie Ma- 
riju, kako govori o dužnostima spram domovine. 

Tako se sav predao fiziki, da 
ne razumije pravo, kako može ta izvanredno nadarena 
djevojka posvetiti ma i jednu samo misao nečemu što 
nije znanost i kako je moguće, da bi njena zadaća bila 
upotrebiti svoje moći u boju s carizrnom. 

Želio bi se još sastati s njome. 

★ 

Tko je Pierre Curie? 

Genijalni francuski učenjak, 
kod kuće gotovo nepoznat, a u inozemstvu među struč- 
nim kolegama već vrlo cijenjen. 

Rodio se u Parizu dne 15. svib- 
nja 1859. kao drugi sin liječnika doktora 15 ) Eugena Cu- 
rieja koji je i sam bio sin liječnika. Obitelj potiče iz Alza- 
ške te je protestantske vjere. Rod Curie je nekada bio 
malograđanski, no kasnije se iz koljena u koljeno sve više 
intelektualizirao. Makar da si je Pierrov otac morao prak- 
tičnim liječništvom služiti kruh, bio je i vatreni učenjak. 
Bio je muzejski preparator i pisac djela o cijepljenju pro- 
tiv sušice. 

I oba njegova sina, Jacques i 
Pierre već su se od rane mladosti zanimali za znanosti. 
Sanljiv i slobodoljubiv Pierre nije se mogao prilagoditi 
disciplini i sistematskom gimnazijskom radu. Nikada nije 
bio redoviti učenik kakove škole. Kad je đr. Curie uvi- 
dio, da njegov svojevrsni sin ne će moći biti blještavi 
školarac, podučavao ga je najprije sam, a kasnije ga je 
povjerio nekom znamenitom profesoru. 

*) Naslovom »doktor« nazivaju u Francuskoj samo liječni- 
ke. Kod neliječnika se akademski naslov nikada ne upotrebljava. 
Francuzi u međusobnom općenju obično ne rabe titule, nego se 
naprosto nagovaraju sa gospodin ili gospođa te prezimenom. 

Slobodouman uzgoj bio je na 
mjestu : Pierre Curie je sa šesnaestom godinom abiturient, 
sa osamnaestom je načinio licenciat. Sa devetnaestom je 
imenovan na prirodoznanstvenoj fakulteti preparatorom 
kod profesora Dessainsa. Na tom mjestu ostaje pet go- 
dina. S bratom Jacquesom, koji je također preparator na 
Sorbonni, posvećuje se znanstvenom radu. Mladi fizičari 
doskora najave, da su otkrili nov, značajan fenomen — 
piezoelektričnost. Njihov eksperimentalni rad prouzroku- 
je također, da izume novu, vrlo upotrebljivu napravu: 
piezoelektrični kremenjak s kojim se mjere i male elek- 
trične količine. 

Obojica žale, kad se moraju 
godine 1883. rastati. Jacques je imenovan profesorom u 
Montpellieru, Pierre pak postane voditeljem laboratorija 
na gradskoj školi za fiziku i kemiju u Parizu. Iako ga 
praktičan rad sa učenicima vrlo zaposluje, nastavlja on 
svoja teoretska istraživanja o fizici kristala. Uspjeh toga 
rada je stavak o simetriji koji postade osnovom moder- 
ne znanosti. 

Kad se opet počeo baviti eks- 
perimentalnom fizikom, izumi i sastavi izvanredno osjet- 
ljivu vagu — Curiejevu vagu — zatim istražuje pojave 
magnetizma i dođe đo otkrića jednog od osnovnih zako- 
na — do Curiejevog zakona. 

Kao nagradu za trud, koji je 
okrunilo toliko uspjeha, i za brigu, koju posvećuje svojoj 
tridesetorici učenika, francuska mu država dade godine 
1894. — dakle, nakon petnaest godina rada — mjesečnu 
plaću od tri stotine franaka, otprilike toliko, koliko za- 
služi kvalificirani tvornički radnik. 

A kada dođe u Pariz najslav- 
niji engleski učejak lord Kelvin, nije mu dosta, da sluša 
predavanja Pierra Curieja u Fizikalnom društvu, ne, taj 
znameniti starac piše mladom fizičaru pisma, slavi nje- 
gov rad i želi se s niime sastajati. Lord Kelvin Pierru 
Curie, u kolovozu 1893.: 

Dragi gospodine Curie, 

jako sam Vam zahvalan za aparat koji mi omogu- 
ćuje tako praktično motrenje piezoelektrike, tog div- 
nog otkrića, što ga učiniste sa svojim bratom. 

Za »Philosopkical Magazine« sam napisao 
nekoliko bilježaka, gdje sam također utvrdio, da su 
Vaša djela nastala vremenski pred mojima . . . 

3. listopada 1893.: 

Dragi gospodine Curie , 

nadam se, da ću već sutra uveče biti u Parizu. Zahva- 
lan bih Vam bio, ako bi mi javili, kada bih vas smio 
u ovome tjednu posjetiti u Vašem laboratoriju . . . 

Sigurno se ugledni učenjak ne 
malo čudio, kada je kod tih svojih posjeta i za dugih sati 
raspravljanja spoznao, da Pierre Curie kod znanstvenog 
rada nema niti pomoćnika, a niti prikladnih prostorija, 
da izgubi najviše svog vremena za slabo plaćeni rad i da 
u Parizju gotovo nitko i ne pozna ime fizičara kojega on, 
lord Kelvin, cijeni kao majstora. 

★ 

A Pierre Curie nije samo zna- 
meniti fizičar. On je i čovjek koji prijateljima, kad mu 
savjetuju, da se pobrine za neko unosnije mjesto, ovako 
odgovara : 

Rekoše mi, da će jedan od profesora vjero- 
jatno napustiti službu i neka u tom slučaju kandidi- 
ram za njegovo mjesto. Čini mi se, da je gadna ra- 
bota biti kandidat, a nisam ni vičan takvom poslu 
koji prije svega demoralizira. Zao mi je, što sam te 
stvari spomenuo. Držim, da ne može niti jedna stvar 
biti duhu tako štetna kao bavljenje ovakovim poslo- 
vima. 

Kad ga htjede ravnatelj pred- 
ložiti za odlikovanje (»palmes academiques« ! ) , otkloni s 
riječima: 

Gospodine ravnatelju, 

gospodin Muzet mi je rekao, da me ponovno namje- 
ravate predložiti za odlikovanje. 

Molim Vas, da toga ne činite. Ako uspijete sa 
svojim prijedlogom, prisilili biste me, da odbijem 
odlikovanje, jer sam tvrdo odlučio, da neću nikada 
primiti bilo kakvoga odlikovanja. Vjerujem, da ćete 
mi uštedjeti odbijanje koje bi me pred ljudima do- 
nekle i osmiješilo. 

Ako ste htjeli pokazati zanimanje za me, po- 
stigli ste tu namjeru već na podatniji način, kada ste 
mi pružili mogućnost nesmetanog rada zbog čega ću 
Vam biti uvijek zahvalan . . . 

I pisac je — to znači, mogao 
hi biti! Čovjek s tako svojevrsnim odgojem imade izvo- 
ran, elegantan i jak slog: 

»Etourdir de grelots V esprit qui veut penser.«*) 

Da na svaki dašak ne poniknem glavom, sla- 
bić, kakov jesam, moralo bi oko mene biti sve nepo- 
kretno ili pak bih morao biti kao čegrtaljka, što zuji, 
da bih tako zbog gibanja bio nepristupačan vanjskim 
uplivima. 

Ako sam na tome, da se zavrtim, da poletim 
oko svoje osi, upravo ništa me ne mole — kakova ri- 
ječ ili vijest, kakov časopis ili posjet — u tome spri- 
ječiti i prisiliti me na rakov put te mi možda dapače 
ugrabiti za uvijek čas, kada bih se zbog svog brzog 
okretanja usprkos svemu, što me okružuje, mogao 
potpunoma koncentrirati. Ide se za tim, da jedemo, 
pijemo, spavamo, ljenčarimo, ljubimo, to znači, da 

*) Victor Hugo: Le Roi s’amuse. 


123 


smo u doticaju sa svim najslađim stvarima života, ali 
im ne podlegnemo. Ide se za tim, da se ničemu ne 
odreknemo, a da naše k prirodi usmjerene misli, ko- 
jima smo se zavjetovali, usprkos tome prevladavaju i 
nastavljaju svoj hladnokrvni put kroz naš mozak. Ide 
se za tim, da učinimo iz života san, a iz sna život. 

Umjetnička je njegova osje- 
ćajnost, mašta, malodušnost, tjeskoba ... U svoj dnev- 
nik godine 1881. zabilježio je: 

Kako će jednoć biti sa mnom? . . . ‘Tek rijet- 
ko si sav pripadam; dio mojega bivstva obično mi- 
ruje. Čini mi se, da postaje moj iz dana u dan ne- 
okretnijim. Prije sam se prepuštao znanstvenom ili 
bilo kakovom vrludanju, danas se predmeta jedva 
još lagano dotičem, ne usrkavamo ih u sebe. I tako je 
još beskrajno mnogo stvari preda mnom! 

Bijedni razume, jesi li doista preslabašan, da 
gospodariš tijelom ? I vi, moje misli, vi ste malo vri- 
jedne, kad ne možete prodrmati siromašnog duha! 
Ponos i častohleplje, barem vas dvoje bi mogli dati 
poticaj: ili vam je draži takav život? Mašti bih još naj- 
prije dosudio, da će me izvući iz kolotečine. Možda 
će pokazati put mojemu razumu, možda će ga privu- 
ći k sebi. Ali se vrlo bojim, da je i ona već mrtva . . . 

★ 

Marija je podjarmila pjesnika 
i fizičara. S nježnom tvrdokornošću pokušava joj se pri- 
bližiti. Susreo ju je još dva ili tri puta na sjednicama 
Fizikalnog društva, kada je slušala izvještaje učenjaka 
o novijim istraživanjima. Zatim joj je poklonio »posebni 
otisak« svoje zadnje rasprave: »O simetričnosti kod fizi- 
kalnih pojava. O simetričnosti električnog i magnetskog 
polja« i na prvoj strani napisao posvetu »Gospojici Sklo- 

dowskoj iz poštovanja i prijateljstva poklanja autor P. 
Curie«. Vidio ju je također još u laboratoriju profesora 
Lippmanna, kada je bila sagnuta nad aparatima šuteći. 

Zamolio ju je, bi li je smio 
posjetiti. Marija mu je dala svoj naslov: 11, Rue des 

Feuillantines. Primila ga je u svojoj sobici; doduše pri- 
jateljski, no suzdržljivo. Pierru se grčilo srce nad tolikim 
siromaštvom, ipak je negdje duboko u svojoj unutraš- 
njosti uživao nježnu skladnost osobe s okolicom. Nikada 
mu se nije pričinila u ponošenim haljinama Marija ljep- 
šom nego li u toj gotovo praznoj sobi. Njenom mladom 
vatrenom licu, na kome se poznaše tragovi asketskog 
života, bila je ova gola soba najsavršeniji okvir. 

Prođe nekoliko mjeseci. Prija- 
teljstvo postaje sve iskrenije; u istoj mjeri kako raste 
obojestrano poštovanje, divljenje i povjerenje, raste tako- 
đer srdačnost. Pierre Curie je već zarobljenik prepamet- 
ne i odviše bistroviđne Poljakinje. Sluša je, drži se njenih 
savjeta. Pod njenim uplivom pobjeđuje svoju bezbrižnost; 
usavrši svoje rasprave o magnetizmu i učini odličnu 
disertaciju. 

Marija si umišlja, da je još uvi- 
jek slobodna. Ništa ne pokazuje, da bi bila spremna od- 
govoriti na zadnje pitanje što se ga učenjak boji postaviti. 

Možda se već po deseti puta 
sastaše u Marijinoj sobi. Vrijeme je krasno: predvečerje 
lipanjskog dana. Na stolu leže matematički udžbenici — 
ispit je pred vratima — a pokraj njih stoji čaša s bijelim 
tratinčicama što ih nabraše na šetnji. Marija nalijeva čaj. 

Fizičar je upravo opširno go- 
vorio o nekom radu kojim se bavi. Nato će bez prelaza: 
»Htio bih. da upoznate moje roditelje. Živimo u 
maloj kućici u Sceauxu. Prekrasni su . . .« 

Zatim joj opiše oca, visokog i 
vrlo živahnog starčića, plavih, živih očiju; pametan je, 
kolerik koji odmah plane, a neizmjerno dobar — i majku, 
koja je radi bolesti doduše nepokretna, no odlična doma- 

cica, srčana i vesela. Zatim joj govori o svojoj čudnova- 
toj mladosti i o besciljnom lutanju s bratom Jacquesom 
po šumama. 

Marija ga začuđeno sluša. Koli- 
ka sličnost i tajanstvena suglasnost života! Samo neke 
sitnice bi trebalo zamijeniti: premjestiti kućicu u Sceauxu 
u bilo koju varšavsku ulicu i imala bi umjesto obitelji 
Curie obitelj Sklodowski. Ako ne izuzmemo vjere (slo- 
bođomislilac dr. Curie svojih sinova nije dao krstiti), 
vladalo je u obim isto ozbiljno i pošteno raspoloženje: 
isto čašćenje kulture, ista ljubav do znanosti, ista uza- 
jamnost među roditeljima i djecom, isti smisao za pri- 
rodu. 

Marija se otapa. Nasmijana pri- 
povijeda o veselim praznicima na poljskoj zemlji — ze- 
mlji koju će opet vrlo brzo vidjeti. 

»No u listopadu se vraćate? 
Obećajte mi, da ćete se vratiti! Ako ostanete u Poljskoj, 
nećete moći nastaviti štuđij. Sada više nemate prava 
odreći se znanosti!« 

Iza ovih riječi beznačajne za- 
brinutosti sakriva se tjeskobna bojazan. Marija znade, 
da je htio sa stavkom: »Sada više nemate prava odreći 
se znanosti«, reći zapravo ovo: »Nikada me više ne smi- 
jete ostaviti«. 

Dugi trenutak šutnje. Nato se 
Marija zagleda u Pierra i rekne još uvijek nekako okli- 
jevajući: 

»Vjerojatno imadete pravo. Htjela bih doći na- 


trag«. 


★ 




Pierre je više puta započimao 
govor o budućnosti. Pa i zaprosio ju je, ali bez uspjeha. 
Udati se za Francuza, za uvijek se odijeliti od obitelji, 
napustiti nacionalni rad, ostaviti misao na Poljsku, sve 
je to gospojici Sklodowskoj bilo kao strašno izdajstvo. 
Ne može! Ne smije! Ispite je odlično načinila, sad opet 


mora u Varšavu, barem preko ljeta, ako ne za uvijek. 
Sjela je na vlak, a da nije zabezeknutom mladom uče- 
njaku ništa obećala. Prijateljstvo, koje mu pruža, njega 
ne zadovoljava. 

U mislima je prati. Htio bi je 
slijediti u Švicarsku, kamo se otputila na nekoliko tje- 
dana s ocem, koji je došao pred nju, ili pak u Poljsku na 
koju je ljubomoran. Ali ne može ... 

Ovaj se puta iz daljine bori za 
svoju stvar. Gdjegod će Marija ljetos boraviti kroz praz- 
nike, dobivat će nezgrapnim i nekako djetinjim rukopi- 
som pisana pisma koja će je uvjeravati, pozivati i opo- 
minjati, da Pierre Curie još uvijek čeka. 

Prekrasna pisma. 

Pierre Curie Mariji Sklodovvskoj 10. kolovoza 1894.: 

Ništa me nije moglo toliko razveseliti kao no- 
vosti o Vašem životu. Svijest, da dva mjeseca neću 
o Vama niti čuti, bila mi je vrlo neprijatna; time že- 
lim reći, koliko sam, zadovoljan što ste se javili. 

Nadam se da ćete se naužiti svježega zraka i 
vratiti se u listopadu. Ja po svoj prilici neću otputo- 
vati; ostajem u pokrajini gdje proboravim sve dane 
kod otvorenog prozora ili na vrtu. 

Obećali smo. si, da ćemo ostati velikim prija- 
teljima (je li, da je tako?). Samo se nemojte predo- 
misliti! 7 a nisu obećanja koja vežu, nego nešto što 
je izvan naše volje. Ipak bi bilo prekrasno, tako kra- 
sno, da se u ostvarenje bojim i povjerovati, ako bi 
jedan kraj drugoga izživljavali naše sanje: naš na- 
rodni san i naš san čovječanstva, naš san znanosti. 

Od svih tih sanja po mome mišljenju oprav- 
dane su tek posljednje. Time želim kazati, da nam 
nije dana moć mijenjati društvovni red; jer kad bi 
nam bila dana, ne bismo znali što da učinimo s njo- 

me i usmjerit jući svoje djelovati je, u bilo koji smjer, 
ne bismo znali, da li možda ne uzrokujemo više štete 
od koristi, da li možda ne ometamo neki nužni raz- 
voj. Naprotiv se pak možemo u znanosti truditi, da 
nešto postignemo; tu je tlo tvrđe i svako otkriće je 
dobitak, bilo ono ma i najsitnije. 

Vidite, sve je u tako t jesnoj vezi ... “To stoji, 
da ostajemo veliki prijatelji, ali ako ćete nakon je- 
dne godine ostaviti Francusku, bit će prijateljstvo 
između dvoje ljudi, što se više neće sresti, ipak odveć 
platonsko. Zar dakle nije bolje, ako ostanemo zaje- 
dno? Znam, da o toj stvari nećete govoriti, pa je 
prema tome više neću spominjati — a nisam Vas ni 
vrijedan, ni u jednome pogledu . . . 

Htio sam Vas moliti dopuštenje, da bih Vas 
slučajno mogao sresti u Fribourgu. Ali ostajete on- 
dje, kako izgleda, samo jedan dan, a taj će biti, da- 
kako, posvećen našim prijateljima Kowalskim. 

Odani Vam 

P. Curic 

Sretan bih bio, ako se budete još koji puta 
javili te mi obećali, da se u listopadu vraćate. Ako 
naslovite pisma izravno na Sceaux, imat ću ih prije 
u rukama: Picrre Curie, 13, Rue des Sablons, Sceaux 
(Scinc). 

Pierre Curie Mariji Sklođowskoj 14. kolovoza 1894.: 

Nisam se mogao odlučiti na put; cijeli sam 
dan razmišljao, a naposljetku zaključih, ostati 
kod kuće. Kada sam čitao Vaše pismo, moj prvi uti- 
sak bio je takov, da bi Vam bilo draže, ako ne do- 
đem; drugi pak, da ste ipak bili vrlo Ijubezni, kad 
mi htjedoste omogućiti, da proboravim tri dana u 
Vašem društvu. Pada sam bio već na tome, da otpu- 
tujem. Onda sam se ovog proganjanja — koje je za- 

pravo protiv Vaše volje — ponešto stidio, a konačno 
me zadržala kod kuće svijest, da moja nazočnost ne 
bi bila mila Vašemu ocu i da bi mu pokvarila vese- 
lje nad Vašom prisutno: ti. 

Sada. kad je već prekasno, žao mi je, što ni • 
sam došao. Zar ne bi tri zajednički proboravljcna 
dana produbila naše prijateljstvo i dala nam snage 
prkositi zaboravi u mjesecima rastanka ? 

Jeste li fatalistkinja? Da li se sjećate Mi-Ca- 
reme ?") Iznenada sam Vas u gužvi izgubio. Činilo 
mi se, da bi s time mogli biti prekinuti naši prija- 
teljski odnosi, ma da si toga niti jedan nije želio. 
Nisam fatalist. Možda je to posljedica naših znača- 
jeva. U odlučnom ću času uvijek oklijevati. 

Doduše, to je samo Vama u korist, jer zbilja 
ne znam, kako sam si mogao utuviti u glavu, da mo- 
rate ostati u Francuskoj , napustiti domovinu i svoje, 
kada Vam u zamjenu za žrtvu ne mogu pružiti ništa 
dobroga. 

Mislim, da ste nešto preuzetni, kada tvrdite, 
da ste potpunoma slobodni. Svi smo više ili manje 
robovi svojih nagnuća, sužnjevi predrasuda onih, 
koji su nam blizu, a povrh toga se moramo preživ- 
Ijati i biti kotačić u stroju. 

Najneprijatnije su koncesije predrasudama 
naše okolice: tih će koncesija biti mnogo ili pak ne- 
što manje, u koliko si budemo svijestni svojih moći 
i slabosti. Ako bude koncesija premalo, satrt će nas. 
Ako ih bude previše, malo smo vrijedni i sami sebi 
ćemo se zgaditi. Kako sam se jako udaljio od na- 
čela sto sam ih imao prije deset godi?ia; držao sam 
tada . da treba u svemu preljeravati i ni u čemu po- 
pustiti svojoj okolici. Pretjeravati kako 'u slabom. 

> , *} Mi-Careme je u Francuskoj blagdan koji pada u treći 

četvrtak korizmenog vremena. 


9 Marija 81clodowska 

tako u dobrom. Onda sam nosio poput sviju radnika 
plave košulje i t. d. . . . 

Po svemu tome vidite, da sam već vrlo star 
i također dosta oslabio. 

Želim Vam mnogo zabave. 

Vaš odani 

P. Curie 

Pierre Curie Mariji Sklodowskoj 7. rujna 1894.: 

Lako ćete odgonetnuti, da me je Vaše pismo 
uznermrilo. Odlučno Vam savjetujem, da se u listo- 
padu povratite u Pariz. Jako bi me boljelo, kad biste 
ove godine ostali kod kuće; nipošto pak ne mislitie, 
da me prijateljsko samoljublje nuka na taj savjet. 
Uvjeren sam tek, da bi ovdje lakše radili i mšili ko- 
risniju zadaću. 

■ . . Što bi si mislili o čovjeku, koji bi htio gla- 
vom srušiti zid iz tesanog kamena ? Može biti ta na- 
kana porođena iz ne znam kako plemenitih nagona, 
stvarno će biti smiješna i bedasta. Mnijenja sam, da 
nekoja pitanja zahtijevaju općenita riješenja, da ih 
danas samo djelomično ne možemo riješiti i da mo- 
žemo učiniti mnogo zla, ako krenemo krivim putem. 
Upravo tako mislim, da pravda nije od ovoga svijeta 
i da će pobijediti najjači, odnosno na j ekonomičniji 
red. Da živi čovjek koji je radom sasvim iscrpen, 
svejedno u siromaštvu, to je pojava koja vapi u 
nebo, ali zbog toga ne će biti odstranjena. 

A vjerojatno će biti odstranjena zato, jer je 
čovjek do neke mjere stroj i jer je gospodarski ko- 
risno, ako svaki stroj radi samo toliko koliko može 
i ako ga ne preopterećuješ. 

Vaše pojmovanje samoljublja začuđuje; kad 
mi je bilo dvadeset godina , zadesila me teška ne- 
sreća; izgubio sam u strašnim okolnostima prijate- 


ljicu iz mladih godina koju sam vrlo volio — ne- 
mam srčanosti pripovijedati Vam o tome . . . Nato 
sam dane i noći živio u nekoj fiksnoj ideji, mučio se 
i osjećao pri tome kao neku nasladu. Dobronamjerno 
sam se zavjetovao duhovnom životu i odlučio se za- 
nimati samo još za stvari, a potpuno zanemariti lju- 
de i sebe. Kasnije sam se više puta pitao, da li nije 
bilo ovo odricanje života gola samoprevara s kojom 
sam na svirep način htio zadobiti pravicu da za- 
boravim. 

Da li u Vašoj državi pregledavaju pisma ? 
Vrlo je vjerojatno, da jest. Zato će u buduće biti pa- 
metnije, ako napustimo sva raspravljanja, koja bi 
vlast, iako su sasvim akademska, ipak mogla krivo 
tumačili i prouzročiti Vam zbog njih neugodnosti. 

Ako želite, možete mi pisati na 13. Rue des 
Sablons. 

Vaš odani prijatelj 

Pierre Curie 

Pierre Curie Mariji Sklodowskoj 17. rujna 1894.: 

Vaše pismo me je uznemirilo. Govorilo mi je 
o Vašoj smetenosti i neodlučnosti. A pismo iz Var- 
šave opet me je umirilo, jer osjećam, da Vam se po- 
vratio unutrašnji mir. Vaša slika mi se jako sviđa. 
Dobro pogodiste, da ste mi je poslali. Najsrdačnije 
se zahvaljujem za nju. 

Dakle ćete se ipak povratiti u Pariz, vrlo me - 
veseli. Živo želim, da postanemo bar nerazdruživi 
prijatelji, a Vi ne? 

Kad biste bili Francuskinja, ne bi Vam bilo 
teško dobiti profesorsko mjesto na gimnaziji ili pak 
u kakvoj ženskoj preparandiji. Da li bi Vam se ta- 
kovo zvanje sviđalo? 

Vaš odani prijatelj 

P. Curie 

Pokazao sam bratu Vašu sliku. Da li sam uči- 
nio pravo ? Sviđate mu se. Nadodao je: »Izgleda vrlo 
odlučna, gotovo tvrdoglava «. 

★ 

Listopad. Pierru se od sreće 
širi srce. Marija je obećanje održala i vratila se. Možete 
je naći na Sorbonni, na predavanjima ili pak u labora- 
toriju profesora Lippmanna. Ljetos — svoje zadnje godi- 
ne u Francuskoj, kako sama misli, ne stanuje više u 
Latinskoj četvrti. Bronja joj je odstupila sobu kraj ordi- 
nacijskog kabineta u kući 39, Rue de Chataudun. Kako 
su Dluski još uvijek stanovali u La Villette, a Bronja je 
bila samo kroz dan u ordinaciji, to je Manja mogla mirno 
raditi. 

U tom mračnom i nekako ža- 
losnom stanu ponovi Pierre svoje nježno udvaranje. 
Tvrdoglav je baš kao Marija, samo na svoj način. Vodi 
ga ista ona vjera kao i njegovu kasniju ženu, tek što je 
njegova još više zahtjevna i isključiva. Znanost mu je 
jedini cilj. Pa i njegovo doživljavanje ljubavi je neobično, 
gotovo nevjerojatno; jer u tom se doživljavanju susreće 
naklonjenost srca s nekom bivstvenom težnjom duha. 

Tog učenog čovjeka vodi k Ma- 
riji strast kao i najviša potreba. 

Spreman bi bio žrtvovati sve, 
što ljudi zovu srećom, da bi postigao onu sreću koju •, 
samo on poznaje. 

Postavio je Mariji predlog koji 
je dosta neobičan, a ipak sasvim u skladu s njegovom 
prirodom, iako je na oko sličan lukavom približavanju. 
Ako ga već Marija ne može ljubiti, da li bi onda možda 
pristala na neko drugo, sasvim prijateljsko rješenje: radili 
bi u zajedničkom vrtnom stanu u ulici Mouffetard (stan 
bi se mogao razdijeliti u dvije samostalne polovice) ? 

Kada nešto moramo imati, 
spremni smo platiti svaku cijenu: što, kad bi pošao on, 

Pierre Curie, s njom u Poljsku? Da li bi se onda udala 
2 a njega? Najprije bi podučavao francuski, a zatim bi 
prema mogućnostima zajednički znanstveno radili . . . 

Pred nekadanjom učiteljicom, 
koju je obitelj poljskih seljačkih plemića nekoć prezirala, 
stajao je taj jedinstveni čovjek kao skromni prosac. 

Marija povjeri Bronji svoju 
neodlučnost, pripovjedi joj, da je Pierre spreman iseliti 
se. Do takove žrtve nema nikakvoga prava. A taj dokaz 
njegove ljubavi jako je uznemiri. 

Kad Pierre sazna, da je Marija 
kod Dluskih govorila o njegovim nakanama, pokuša još 
i od ove strane. Najprije sasvim predobi Bronju, a zatim 
pozove obe sestre na očev dom u Sceaux. Tu Pierrova 
majka s dirljivom ustrajnošću moli Bronju, neka utječe 
na svoju mlađu sestru. »Na cijelome svijetu nema bolje- 
ga čovjeka«, ponavlja. »Neka vaša sestra ne oklijeva. 
Sretnija će biti s njime nego li bilo s kime!« 

Tek će se poslije deset mjeseci 
tvrdokorna Poljakinja sprijazniti s mišlju na brak. Kao 
prava slavenska intelektualka Marija imade punu glavu 
teorija o životu i dužnostima. Nekoje ođtih su lijepe i 
plemenite, druge samo .djetinjaste. Prije svega pak nisu 
niti prve niti druge — Pierre je to već dugo znao — ono 
što Mariju uzdiže iznad poprečnosti. Učeni Pierre baš ne 
cijeni visoko ona čuvstva što ih Marija dijeli s nekoliko 
tisuća izobraženih Poljakinja. Ono, što ga privlači i fas- 
cinira, to je njezina potpuna predanost radu, genij, koji 
je uznemiruje, te njezina srčanost i njezina plemenitost.. 
Ta dražesna djevojka imade značaj i nadarenost velikog 
muža. 

Načela? I sam je dugo godina 
živio po načelima, a život mu je dokazao njihovu besmi- 
slenost. I on je bio odlučio, da se nikada neće oženiti. 
Doduše, nema Poljske, koju bi morao braniti, ali je uvi- 
jek bio uvjeren, da je brak nezdruživ sa životom, koji 
se posvetio znanosti. Tragični završetak vruće mlade- 
načke ljubavi pretvorio ga je u pustinjaka i udaljio ga od 

žena. Nikada više nije htio ljubiti. Spasonosno načelo, ta 
očuvalo ga je pred svakidanjom vezom i prištedjelo za 
susret sa izvanrednom ženom, sa ženom koja je bila 
»stvorena za nj«, s njom, Marijom! Valjda neće biti tako 
lud, da bi zbog nekog načela odbacio mogućnost velike 
sreće i predivne suradnje. 

Sve to pomalo dokazuje gospo- 
jici Sklodowskoj. S takovim i još nježnijim riječima, sa 
svojim budnim pokroviteljstvom i sa neodoljivim čarom 
svoje svakodnevne osobne nazočnosti promijeni polako 
Pierre Curie od ljudi udaljenu samotarku u ljudsko biće. 

★ 

14. srpnja 1895. pošalje Josip, 
Marijin brat Ijubeznu privolu obitelji Sklođowski: 

. . . Pošto si sada zaručnica gospodina Curie ja, 
neka Ti najprije izreknem svoje najiskrenije želje, 
da bi našla uz njega svu onu sreću i veselje, što ga 
po mom osjećanju i osjećanju sviju, koji poznaju 
Tvoje nada sve dobro srce i Tvoj značaj, zaslužuješ. 

Držim, da činiš pravo, ako slijediš svoje srce 
i ne postoji pravednik koji bi ti to mogao predbaciti, 
jer Te poznam, uvjeren sam, da ćeš ostati uvijek 
svom dušom Poljakinja i da u svome srcu nikada ne- 
ćeš prestati biti članom naše obitelji. I mi Te nikada 
nećemo prestati ljubiti i smatrati Te našom. 

Sto puta mi je draže da ostaneš u Parizu sret- 
na i zadovoljna nego da Te gledam u domovini kao 
žrtvu, za uvijek satrtu Tvojim prerigoroznim poj- 
movanjem dužnosti. Morat ćemo nastojati, da se bu- 
demo uza sve to češće vidjeli. 

...Tisuću Te puta ljubim, draga moja Ma- 
rijo, i još Ti jedanputa želim sreće, veselja, uspjeha. 
Izruči svom zaručniku moje najsrdačnije pozdrave. 

Reci mu, da ga s veseljem primam kao budućeg čla- 


na naše obitelji i da već sada uživa moje iskreno pri- 
jateljstvo i svu moju simpatiju. Madam se, da će i 
on naći u svom srcu za me prijateljstvo i poštovanje. 

U iskrenoj ljubavi Tvoj brat 

Josip 

Nekoliko dana kasnije piše Ma- 
rija prijateljici Kaži te joj javlja svoju važnu odluku: 

Kada ćeš primiti ovo pismo, Tvoja će Marija 
već nositi drugo ime. Vjenčat ću se s mužem o ko- 
jem sam Ti lani u Varšavi pripovijedala. Žalostim 
se, jer ću za uvijek ostati u Francuskoj, a ne ide dru- 
gačije. Sudbina je htjela, da smo se sasirim navezali 
jedan na drugoga i da ne podnosimo misli na ras- 
tanak. 

Nisam Ti prije pisala, jer je sve došlo vrlo 
nenadano. Jednu godinu sam oklijevala, jer nisam 
znala, kako da se odlučim. Nato sam se sprijaznila 
s mišlju, da ostanem ovdje. Moj je novi naslov: 

Madame Curie, Ecole de Physique et de 
Chimie, 42, Rue Lhomond. 

Tako ću se odsada preživati. Moj muž je na 
toj školi profesor. Na godinu će me pratiti u Poljsku, 
kako bi upoznao i moju domovinu. Tom prilikom 
neću zaboraviti predstaviti ga svojoj maloj dragoj 
posestrimi s molbom, da bi ga i ona uzljubila. 

28. srpnja Marija se zadnji puta 
probudi u stanu na Rue de Chataudun. Vrijeme je pre- 
krasno. Djevojčino lice je vrlo lijepo. Na njem je nešto, 
što mu podaje poseban sjaj, čega nisu študijski drugovi 
nikada vidjeli. Danas će postati gospojica Sklodowska 
gospođom Curie. 

Počešlja si svoju bujnu kosu, 
obuče svadbenu haljinu, dar stare majke Kazimira Dlus- 
kog koja se međutim preselila k sinu. »Imadem jedino 

haljinu koju nosim svaki dan«, rekla joj je Marija. »Ako 
mi zbilja želite jednu darovati, voljela bih, da bi bila tam- 
na i praktična, kako bih je kasnije mogla ponositi kod 
rada«. Pod Bronjinim vodstvom je na to švelja sašila 
ta mn i kostum i k tome svijetloplavu prugastu bluzu, 
koja je čini još mlađom i još ljepšom. 

Mariji je po volji, što neće nje- 
no vjenčanje biti ni u čemu slično drugim svadbama. Bit 
će bez bijelih haljina, bez zlatnih prstena, bez svatova. 
Niti crkvenih obreda neće biti. Pierre je slobodomislilae, 
a i Marija već dugo nije bila u crkvi. Niti notar neće biti 
potreban, jer nemaju ništa na svijetu — ništa osim dviju 
novih blještavih dvokolica, bratićevog vjenčanog dara na 
kojima će u ljetnim praznicima upoznavati pokrajinu. 

Da, lijepo će biti to vjenčanje, 
jer kod njega neće biti bezbrižnosti, niti radoznalosti, niti 
zavisti. U općinskom uredu gradića Sceaux i u vrtu kuće 
u Rue des Sablons bit će uz Pierrove roditelje jedino još 
Bronja i Kazimir, nekoliko vrlo dobrih prijatelja sa sve- 
učilišta i profesor Sklodowski sa Helom. Njih dvoje pri- 
spješe iz Varšave. 

★ 

Pierre je došao sam po Mari- 
ju. Voze se na kolodvor, da ih vlak poveze u Sceaux gdje 
ih čekaju roditelji. Sunce žeže na »imperialku«, kada se 
omnibus uspinje po bulvaru Saint-Michel. Sa ovog svog 
svečanosnog voza promatraju poznatu okolicu. 

Kad se dovezu do Sorbonne, 
pred ulazom prirodoznanstvenog fakulteta Marija se tje- 
snije stisne uz druga i potraži njegov mirni i jasni pogled. 

Jedanaesto poglavlje 
MLADI BRAK 


Slikovitost prvih dana zajed- 
ničkog života . . . Voze se na svojim čuvenim dvokolica- 
ma po cestama Ile de France. S remenjem su privezali 
nešto odjeće i dvije duge pelerine što ih nabaviše zbog 
kišnog ljeta. Hrane se s kruhom, sirom i voćem. Jedu, 
kada se odmaraju na mahovini šumskih proplanaka. Pre- 
noćuju na slijepu sreću po nepoznatim gostionicama, gdje 
ih posluže vrućom gustom juhom i sobom kojoj su zidovi 

presvučeni papirnatim tapetama. Svijeća po njima rise 
zabavne sjene. Tako ostaju posve sami u prividnoj tišini 

seoske noći. v 

Kad si zažele poblize ogledati 

šumu ili kakove pećine, sađu s dvokolica i pođu pješke. 
Pierre jako ljubi pokrajinu; sigurno godi njegovom ge- 
niju i njegovom razmišljanju dugo tiho hodanje u jedna- 
komjernom ritmu. Vani, na vrtu ne bi mogao mirno sje- 
djeti. Niti ne zna kako se ljenčari. Isto tako ne mari za 
obične šetnje s već određenim ciljem. Za vrijeme pak po- 
gotovo nema nikakovog smisla: zašto bi dan bio priklad- 
niji za izlete nego noć? Zašto bi bili za nasu prehranu od- 
ređeni nepromjenjivi satovi? Već se u ranoj mladosti na- 
učio nenadano zaputiti na put; nikada se nije pitao, da 
li je zora ili polumrak i nikada nije znao, da li će se vra- 
titi za tri dana ili za jedan sat. Na to svoje i bratovo ski- 
tarenje navezuje on najljepše uspomene: 

Oh kako sam krasno doba proživljavao u onoj 
ugodnoj samoći, gdje sam zaboravljao na tisuću ne- 
snosnih stvari koje su me mučile u P arizu . . . Ne, 
nije mi zao noći što sam ih probdio u gori, ni dana 
što su mi samo tako minuli. Kad bih imao vremena, 
vrlo bih rado pripovijedao o svom tadanjem sanja- 
renju. Rado bih također opisao dražesnu dolinu, pre- 
punu daha mirisnog cvijeća i krasni rosnato -svježi^ 
krš, kroz koji je tekla rijeka Brevre, zatim vilinski 
grad s kolonadama hmelja i sve pećinaste bregove, 
što se crnili od vrijesa i gdje je bilo čovjeku tako. 
prekrasno. Da, uvijek ću se sa zahvalnošću sjećati 
planina La Miniere! Taj mi je kut od sviju, što 
sam ih vidio, najdraži, tamo sam bio najsretniji. Če- 
sto sam pod večer odlazio po dolini uzbrdo i vraćao 
se s punom glavom misli . . . 

»Svadbena skitarenja« godine 
1895. bila su još slađa, ta, poljepšavala i uveličavala ih je 
ljubav. S nekoliko franaka :a sobe po seoskim krčmama 





i sa hiljadama pritisaka na pedale zadobi mladi bračni 
par za svih tih začaranih dana i noći pravo na raskoš 
samoće u dvoje. 

Danas spremiše dvokolice kod 
seljaka, ostaviše glavnu cestu i pođoše na slijepo nekom 
stazom. Sa sobom imadu tek nešto voća i kompas. Du- 
gim koracima stupa Pierre pred Marijom koja baš ništa 
ne zaostaje. Da bi lakše hodala, prkoseći konvencional- 
nosti, podvila si suknju. Gologlava je i obučena u bijelu, 
još dosta lijepu i svježe opranu bluzu. Obula je velike 
cipele i opasaia se doduše praktičnim, no ipak nelijepim 
kožnatim pojasom, koji sakriva u svojim džepovima nož, 
novac i sat ... 

Pierre glasno razglaba neko 
teško poglavlje iz kristalografije i niti se ne osvrće na 
svoju ženu. Dobro zna, da ga sluša i da će sve, što bude 
odgovorila, biti pametno, korisno i izvorno. I ona se bavi 
velikim nacrtima. Prijavila bi se na konkurzni ispit za 
profesora i skoro je uvjerena, da bi joj Schutzenberger, 
ravnatelj na Ecole de Physique, dozvolio za njezine po- 
kuse upotrebu laboratorija u kojemu radi Pierre. Onda 
bi bili uvijek zajedno! Nikada se ne će rastati! 

Par prispije kroz šikaru do 
obale nekog ribnjaka koji je obrasao trskom. S djetinjim 
veseljem pretraži Pierre floru i faunu tog mirnog mora. 
Odlično poznaje sve te vodenjake, vilin-konjice i velike 
šturke .... Međutim, dok se mlada žena ispruži po travi, 
upotrebi spretni Pierre trupac i riskira nedobrovoljnu ku- 
pelj, kako bi se domogao žutih perunika i blijedog lopoča. 

Marija leži nepomična, drijem- 
jliv^a i gleda lagane oblačiće na nebu. Kad osjeti na svom 
dlanu nešto vlažno, hladno i poviče. To je drhtava zelena 
žabica koju je Pierre oprezno položio na njezin dlan. Nije 
je mislio prestrašiti : za nj je intimnost sa žabama posve 
prirodna stvar. 

»Pierre ... Gledaj, Pierre!« protestira Marija još 
uvijek u strahu. 

Fizičar je uvrijeđen. 

»Ti ne trpiš žaba?« 

»Da, ali ne na svojim rukama • • •<< 

»To je velika pogrješka«, odgovori joj ravnodušno. 
»Vrlo je zabavno promatrati žabu . . . Otvori lagano 
ruku! . . . Gledaj, kako je dražesna!« .. 

Kad joj oduzme životinjicu, 

Marija se olakšano nasmjehne. Nato stavi žabu na rub 
ribnjaka i vrati joj slobodu. Već mu je bilo odviše od- 
mora, zato pođe novom stazom. I Manja se podigla i sada 
ga slijedi ukrašena prirodnim nakitom lopoca i perunika. 

Opet ga preuzme misao na rad. 

guma i nebo, žabe i ribnjak, sve je u času zaboravljeno. 
Misao mu se bavi još jedino sa ogromnim poteškoćama 
znanstvenog istraživanja, sa divnom i tajanstvenom tvo- 
revinom kristala. Potanko joj opisuje napravu koju ce sa- 
staviti za neki novi pokus. I iznova slusa Marijin vjerni 
glas, njezina jasna pitanja i promišljene odgovore. 

U tim danima sreće nastade 
jedna od najljepših veza što je ikada združila muza sa 
ženom. Dva srca kucaju u istom ritmu,, ava tijela pos si- 
doše jedno, dvije genijalne glave pnucise se na zajednič- 
ki rad. Marija ne bi mogla postati ženom nikome do li 
ovom plemenitom fizičaru, a Pierre se nikada ne bi mo- 
gao oženiti s drugom nego li sa ovom plavokosom, njež- 
nom i živahnom Poljakinjom, koja može biti u isto vri- 
jeme djetinjasta i uzvišena, drug i družica, ljubavnica i 
učenjakinja. 

★ 

Čudesno lijepo ljeto! Sredinom kolo- 
voza bračni se par naselio na posjedu blizu Chantilly-a. 
To mirno bivalište pronašla je i za vise mjeseci unaj 
Bronja. Tu nađu Pierre i Marija staru gospođu Dlusku, 
Kazimira Bronju s kćerkom Helenom (koju su zvali 
»Lu«) i profesora Sklodowskog s^Helom, oni si produ- 
ljiše boravak u Francuskoj. Poetična kuca usred sume, 

koju oživljavahu fazani i zečevi i kojoj je tlo bilo pokri- 
veno lišćem đurđica, imala je svoj posebni čar. K tome 
još dodajmo čas prijateljstva, što je zbližilo dvije rase i 
tri roda . . . 

Pierre Curie je potpunoma os- 
vojio obitelj svoje žene. S tastom vodi znanstvene razgo- 
vore, a s malom trogodišnjom Lu, dražesnom, prpoš- 
nom i veselom miljenicom sviju sasvim se ozbiljno raz- 
govara. Kadikad ih posjete također đr. Curie i žena. Tada 
stave na veliki stol još dva jedaća pribora, a živahan raz- 
govor polazi od kemije k medicini, od odgojnih k socijal- 
nim i općim pitanjima Francuske i Poljske. 

Pierre nema baš ništa od one 
instinktivne nepovjerljivosti s kojom primaju često naši 
sunarodnjaci strance. I njega su Dluski i Sklodowski oča- 
rali. Da pruži ženi još jedan dokaz svoje ljubavi, obaveže 
se, da će naučiti poljski, taj najteži i, jer je zemlja pod- 
jarmljena, također najnepotrebniji evropski jezik. Marija 
se doduše usprotivi, a razveseljena je zbog ove dirljive 
pozornosti. 

U Chautilly-u se »popoljačio« 
Pierre. A kada se u rujnu presele u Sceaux, na Mariji je 
red, da se »pofrancuzi« : Ništa ne prigovara. Uzljubila je 
svekra i svekrvu, njihova simpatija olakšat će joj život 
u tuđini, kad se otac i Hela vrate u Varšavu. Stare nije 
Pierrova ženidba sa siromašnom tuđinkom, što je živjela 
u tavanskoj sobi Latinske četvrti, niti uznemirila, a još 
manje iznenadila. Odmah su joj se u prvi čas divili. Nije 
bio samo čar »slavenske žene« koji je na njih tako jako 
djelovao. Omamio ih je također muški razum Studentice 
i njezin značaj. 

Jedino iznenađenje, što ga Ma- 
rija u toj okolici doživje, jest otkriće političke gorljivosti 
svog svekra i njegovih prijatelja. Curie je pristaša ideja 
iz godine 1848. i dobar je prijatelj radikalnog političara 
Brissona koji je vrlo borbenog duha. Marija, koja je iz- 
rasla s jedne strane u borbi protiv tuđinskih zatirača, a 
s druge strane u mirnoj predanosti određenom socijal- 

nom idealu, spoznaje sada i strančarske borbe u kojima 
se izži vljavaju Francuzi. Mora slušati duge prepirke i 
tumačenje isto tako borbenih kao i velikodušnih ideja. 
Kada joj je dosta, pobjegne k mužu koji kod političkih 
razgovora šuti i prepušta se svojim sanjama. Kad žele 
nedjeljni gosti potegnuti i Pierra u prijateljsku prepirku, 
izazvanu kakovim dnevnim događajem, ovaj im se izmak- 
ne s kakvim slabim opravdanjem: 

»Šteta sila, da se uznemirim!« 

v 

Marija će kasnije zabilježiti: 

Pierre Curie nije imao smisla za aktivno po- 
sizanje u politiku. Radi odgoja i vlastitog čustvo- 
vanja bio je, doduše, pristaša demokratskih i socija- 
lističkih ideja, ipak se nije nikada podredio kakvoj 
strančarskoj doktrini. Kako u privatnom, tako i u 
javnom životu on je bio protiv upotrebe sile. 

Dreyfusova afera bit će jedna 
od rijetkih prilika, kada će i Pierre Curie odbaciti svoju 
nepristupačnost i posegnuti u politički boj. Pa i tada mu 
djelovanje neće voditi strančarski duh nego prirodna 
svijest, da se mora zauzeti za stvar progonjenog i ne- 
dužnog čovjeka. Borit će se kao svaki poštenjak protiv 
krivice koju mrzi. 

S prozora stana u Rue de la 
Glaciere, kamo se bračni par u listopadu uselio, lijep je 
pogled na drveće povelikog vrta. To je jedina privlačnost 
doma koji je inače bez svake udobnosti. 

Ni Pierre ni Marija nisu sobice 
ničime ukrasili. Odbiše štoviše i pokućtvo što ga je po- 
nudio đr. Curie. Svaki divan, svaki naslonjač bio bi opet 
predmet s kojega bi trebalo ujutro brisati prašinu i teme- 
ljito ga isprašiti u dane velikog čišćenja. A Marija toga 
ne može, a ni nema vremena za to. A i šta će im divan ili 
naslonjač, kad su odlučili, da neće primati posjete niti 
priređivati sastanke. Zanovijetala, koji se neće prestra- 


šiti četvrtog kata i koji će doći smetati bračni par u nji- 
hovom brlogu, za uvijek će odbiti gola radna soba s poli- 
cama za knjige i sa stolom iz mekanog drveta. Marijina 
je stolica na jednome kraju stola, a Pierrova na drugom. 
Na stolu leže fizičke rasprave, stoji petrolejska svjetiljka, 
a u vazi je kitica cvijeća. To je sve. " 

v . Pierre poznaje samo jedan cilj: 

živjeti za znanost kraj ljubljene žene koja se i sama pre- 
dala tome idealu. A Marijin je život težak, jer su se pri- 
đružile mukama znanstvenog rada još i priproste dužno- 
sti žene koje ipak zamaraju. Sada više ne može zanema- 
rivati praktičnog života kako je to radila za vrijeme stu- 
dija na Sorbonni. Zato je također prva stvar, što si ju 
je nabavila poslije praznika, crna računska bilježnica sa 
zlatnim natpisom: Izdaci. 

Pierre Curie imade na školi 
pet stotina franaka mjesečnih dohodaka. Dok Marija ne 
dobije s diplomom, za koju se sprema, pravo na poduča- 
vanje, bit će tih pet stotina franaka jedini novac s ko- 
jim raspolažu. 

To bi još išlo, jer s tim novcem 
mogu skromni ljudi i pristojno živjeti — a Marija se 
naučila štedjeti! — ali je poteškoća u tome, kako posvr- 
savati u dvadeset i četiri sata ogroman svakodnevni po- 
sao. Najviše vremena proboravi Marija u školskom labo- 
ratoriju gdje joj doista odstupiše nešto mjesta. Labora- 
torij je njezina sreća! Ali kod kuće, u Rue de la Glaciere, 
treba pospremiti sobu, očistiti parkete. Isto tako mora 
biti muževa odjeća u redu, a i jelo da bude ukusno. Sve 
bez sluškinje . . . 

. Zato Marija ustaje vrlo rano, 

polazi na trg i uveče, kada se vraća s mužem kući, zau- 
stavlja se još u mljekarnici ili kod trgovca mješovitom 
robom. Gdje su vremena, kada gospojica Sklodowska nije 
imala niti pojma, što sve spada u juhu! Za gospođu Curie 
je kuhinja pitanje časti! Kad se odlučila na brak, potajice 
se učila kuhanja kod Bronje i stare gospođe Dluski. Nau- 
čila je ispeći kokoš i ispržiti krumpirove nareske. Sada 

marljivo kuha zdravu hranu Pierru koji je i onako utje- 
lovljeno praštanje i tako rastresen, da ništa ne zna o po- 
teškoćama, s kojima se mora boriti. 

Mariju bodri neko djetinje sa- 
moljublje. Kakovo bi bilo poniženje za nju, kad bi je nje- 
zina francuska svekrva pri pogledu na neuspjelu pala- 
činku kada upitala, što se zapravo uče mlade varšavske 
djevojke! Uvijek iznova pregledava svoju kuharsku knji- 
gu, te u nju zapisuje savjesno i sa znanstvenom sitniča- 
vošću svoje misli o uspjelim ili neuspjelim kuharskim 
pokusima. 

Izmišlja jela koja ne traže po- 
sebne pozornosti, koja se »kuhaju sama«, dok je među- < 

tim Marija u školi. Ipak je i kuhanje isto tako teški i 
tajanstveni posao kao kemija! Kako neka zapriječi, da se 
ne slijepe makaroni? Da li da pristavi govedinu u hladnoj 
ili vrućoj vodi? Koliko dugo mora grah kipjeti u loncu, 
da je kuhan? Rumenih obraza stoji kod štednjaka i milo 
uzdiše. Kako je bilo sve jednostavnije onda, kad se hra- 
nila s kruhom, namazanim maslacem, s čajem, s rotkvi- 
com i trešnjama! 

A polako njeno znanje u do- 
maćinstvu ipak raste. Plinski štednjak, koji je nekoliko I 

puta prigorio pečenku, sada znade kakova mu je duž- 
nost. Prije nego Marija pođe od kuće, namjesti plamen 1 

s fizičkom točnošću, kao u nekoj brizi još jednoć baci i 

pogled na lonce, koje je povjerila vatri, zatim zaključa 1 

vrata i pohiti niz stepenice, da dostigne muža s kojim a 

dolazi u isto vrijeme u školu. a 

Nakon četvrt sata sagibat će 9 

se nad drugim retortama i sa istom brižnom kretnjom na- S 

mještat će visinu plamena na plinskom grijalu. ,9 

Osam sati studija i dva do tri ;■ 
sata rada u kućanstvu: to još uvijek nije dosta. Kad su li 
uveče upisani dnevni izdaci — Izdaci gospodinovi, Izdaci ■ 
gospođe, — sjedne Marija na gornji kraj stola i udube se 9 

u ispitni materijal. A s onu stranu svjetiljke pozorno se 
sagiblje nad stol Pierre i sastavlja nastavnu osnovu fizi- 
ke za svoj rad na školi. Marija osjeti često duboki pogled 
svoga muža; tada i sama podigne oči, da prihvati posla- 
nicu ljubavi i divljenja. Smiješak se pojavi na obrazima 
obojice što se ljube. Prozori njihovog stana rasvijetljeni 
su do dva ili tri izjutra. U radnoj sobi s dvije stolice čuje 
se sve do tada tiho šuštanje pera kako klizi i listova 
koje okreću. 

Marija Josipu Sklođowskom 23. studenoga 1895.: 

... Kod nas je sve u redu: zdravi smo i dobro 
nam je. Polagano si uređujem stan, i to u takvom slo- 
gu, da mi neće prouzrokovati brige i zadavati poseb- 
ne muke zbog uzdržavanja, kada nemam prave po- 
moći u kućanstvu. K meni dolazi tek na jedan sat 
dnevno žena koja mi opere suđe i posvrsava teže po- 
slove. Kuham i spremam sama. 

Skoro svaki drugi dan idemo u posjet k Pier- 
rovirn roditeljima u Sceaux. Rad nam s time ne za- 
ostaje, jer u prvome katu imademo dvije sobe sa 
svim potrebnim tako, da smo tamo kao kod kuće pa 
se možemo posvetiti poglavljima koja ne iziskuju 
eksperimenata. 

Ako je lijepo , vozimo se u Sceaux dvokolica- 
ma; na vlak idemo samo, ako lije kao iz kabla. 

Moji »lukrativni« poslovi još su uvijek u 
zraku. Nadam se, da ću ove godine dobiti neki po- 
sao koji ću moći izraditi u laboratoriju. Napola znan- 
stvena, napola industrijska stvar, a koja mi se više 
sviđa od podučavanja.- 

Marija Josipu Sklođowskom 18. ožujka 1896.: 

. Naš je život još uvijek jednak, bez promjene. 

Osim Dluskih i Pierrovih roditelja ne vidimo nikoga. 

Tek rijetko polazimo kazalište, a i inače si ne pri- 

10 Marija Sklodovuska 

uštimo nikakve zabave. O Uskrsu ćemo si možda 
dopustiti nešto praznika i nekuda otputovati. 

Zao mi je da neću moći prisustvovati Heli- 
nom vjenčanju. Kad ne bi bilo nikoga od naših u 
Uaršavi, vjerojatno bih usprkos tome smogla novaca 
za put. A na sreću Hela nije zapuštena. Zato se mo- 
ram odreći tog velikog veselja, tu ne bih si ga mogla 
priuštiti bez promišljanja. 

Već je nekoliko tjedana kod nas jako toplo. 

Sva polja su se zazelenila. U Sccauxu smo još u ve- 
ljači brali ljubice, a sada ih je tako mnogo. Ka pa- 
riškim ulicama dobije se cvijeća za posve malo no- 
vaca tako, da imademo kod kuće uvijek po nekoliko 
kitica. 

Marija Josipu i njegovoj ženi 17. srpnja 1896.: 

Dragi moji, tako bih rado došla ove godine 
kući i zagrlila vas! Ka žalost ne smijem na to niti 
pomisliti, nešto zbog novaca , a nešto i radi vremena. 
Profesorski ispit, koji sada radim, može mi se zavući 
i do sredine kolovoza . . . 

Na ispitu za srednjoškolske 
profesore bila je Marija najbolja. Šuteći, s kretnjom za- 
štite i ponosa Pierre je zagrlio svoju Poljakinju. Zagrljeni 
došli su do svog stana. Odmah napuniše kotače dvokolica 
i torbe. Nakaniše se u Auvergnu; poučno putovanje. 

Kako rasiplje naš bračni par 
svoje duševne i tjelesne sile! Čak u praznicima preko- 
mjerno troše energiju. 

Ka jedan sunčani dan, zapisat će kasnije 
Marija, ostala nam je svijetla uspomena. Tada smo 
poslije dugog i napornog uspona, koracali po svje- 
žom zelenilu aubraških livada i udisali čisti zrak 
visoravni. Drugu takvu zimi uspomenu sačuvasmo na 
onu večer, kada smo već pod mrak okasnili u klancu 


kod T ruyera i začuli na naše osobito veselje melo- 
diju neke narodne popjevke što je dolazila iz čamca, 
koji je plovio niz vodu, i lagano se gubila u daljini. 
Kako se preračunasmo u određivanju postaja, pri- 
spjeli smo do prenoćišta, kad se već danilo. Putem 
smo naletjeli na kola s plašljivim konjima koji se 
prestrašiše naših dvokolica. Morali smo zato preko 
obrađenih polja. Kato smo dospjeli na visoravan, 
koja se kupala u fantastičnoj mjesečini i gdje su nas 
iza otvorenih ograda promatrale krave sa svojim ve- 
likim, ozbiljnim i mirnim očima . . . 

★ 

Druga godina u braku. Od prve 
se razlikuje samo po slabijem Marijinom zdravlju — po- 
sljedici trudnoće. Gospođa Curie si je željela to dijete, a 
ljuti je osjećaj slabosti koji joj ne dozvoljava, da bez 
znakova umornosti stoji pred aparatima i proučava ma- 
gnetizam kovina. 

Marija Kaži 2. ožujka 1877.: 

Draga Kažo, sa čestitkama za rođen-dan sam 
dosta zakasnila, a bila sam zadnje vrijeme vrlo slaba 
tako, da nisam imala energije i dovoljno jasnih mi- 
sli, a to je oboje potrebno za pisanje. 

Dobit ću dijete i ta nada se već sada okrutno 
javlja. Već dva mjeseca i više, prouzrokuje mi ne- 
svjesticu, bez prestanka, od jutra do večera. Jako 
sam umorna i oslabljena, nesposobna za rad i dušev- 
no neraspoložena. 

Moje me stanje stavlja u još veću nepriliku, 
jer je i svekrva ozbiljno bolesna . . . 

Marija Josipu Sklođowskom 31. ožujka 1897.: 

. . . Kista novoga. Bolesna sam cijelo vrijeme, 
ma da izgledam dobro i nisam omršavila. Majka mog 
muža još je uvijek bolesna i jako smo potišteni, jer 

je njezina bolest neizlječiva ( rak na prsima). Silno se 
bojim, da ne bi bolest došla do svoje kritične točke 
upravo kada i moja trudnoća. Kad bi se to dogodilo, 
imao bi moj Pierre teške dane pred sobom. 

U srpnju 1897. se prvi puta 
rastanu muž i žena koji dvije godine gotovo niti jednog 
sata ne bijahu jedan bez drugoga. Profesor Sklođowski 
odlučio je proboraviti ljeto u Pr*ancuskoj. S kćerkom se 
naselio u Port-Blancu. Tamo će bdjeti nad njome, dok im 
se neće priključiti Pierre koji je zadržan u Parizu. 

Pierre Mariji u srpnju 1897.: 

Moja mala, draga, iznad svega ljubljena, pri- 
mio sam danas Tvoje pismo i vrlo sam sretan. Ovdje 
nema ništa novoga, ako izuzmem, da mi silno manj- 
kaš — s Tobom je pobjegla i moja duša . . . 

Ti su reci s puno truda napi- 
sani poljski, na tom teškom jeziku kome je htio fizičar 
izmamiti najmilije riječi. Marija mu odgovara također na 
poljskom jeziku. Stavci su skoro djetinji, kako bi bili 
razumljivi početniku. 

Dragi mužu, vrijeme je lijepo, sunce peče , 
vruće je. Bez Tebe sam žalosna, uskoro dođi, čekam 
od jutra do večera, a ne vidim Te, da dolaziš. Osje- 
ćam se dobro, radim koliko mogu, ipak je Poinca- 
reova knjiga teža nego sam očekivala. O nekojim 
stvarima moram još s Tobom govoriti i moramo za- 
jednički obraditi poglavlja koja mi zadaju muke. 

Slijedeća pisma piše Pierre opet 
francuski. U brzini opisuje u njima svoj život i rad pri 
završetku školske godine. S najvećom ozbiljnošću govori 
o povojima, kaputićima i košuljicama za novorođenče: 

Danas sam Ti poštom poslao zamotak. U nje- 
mu ćeš naći dva kaputića iz trikota što ih je poslala, 

ako se ne varam, gospođa P. Najmanje su veličine 
koja odgovara rastezljivosti trikota, a platnene se 
moraju načiniti nešto šire. Moraš, dakle, imati ka- 
putiće u dvije veličine. 

I iznenada nađe teške i rijetke 
riječi za izpovijed svoje ljubavi: 

. . . Mislim na svoju dragu, koja mi ispunjava 
život, i htio bih imati neku novu sposobnost. Kad mi 
se duh kao sada usredotoči isključivo na Tebe, pri- 
čini mi se, da bih Te morao ugledati pred sobom i 
slijediti Tvoje poslove, a Ti da bi morala osjetiti, 
da sam tog časa sav u Tebi — no ne uspijeva mi 
ugledati tu sliku. 

Početkom kolovoza požuri se 
Pierre u Port-Blanc. Da li će ga dirnuti Marijino stanje 
— u osmome je mjesecu — te će u miru proboraviti po- 
kraj nje svoje praznike? Ni najmanje! S neozbiljnošću 
bedaka — ili bolje učenjaka — otputi se đvokolicama u 
Brest. Pojedine su etape baš tako duge kao i inače. Ma- 
rija tvrdi, da ne osjeća nikakove umornosti, a Pierre joj 
prerado vjeruje. Imade nekakov neodređeni osjećaj, da 
je ona nadnaravno biće, koje nije podvrgnuto prirodnim 
zakonima. 

Ipak morade tijelo mlade žene 
ovaj puta moliti milosti. Marija je nažalost prisiljena pre- 
kinuti putovanje i povratiti se u Pariz gdje 12. rujna rodi 
kćerku Irenu, lijepo dijete, kasnijeg nosioca Nobelove 
nagrade. Dr. Curie nadzire porod. Stisnutih zubi te bez 
i najmanjeg krika podnosi Marija sve bolove. 

Djetetov porod nije pobudio 
osobite pozornosti i nije bio ni skup. 12. rujna zapisala 
je u knjigu izdataka: »Izvanredni izdaci«: Šam- 
panjac 3 franka, brzojavi lfr. 10. U rubrici 
»Bolesti«: lijekovi i bolničarka 71 fr. 50. Da 

Tbi dala oduška svom nezadovoljstvu, što su se mjesečni 
Soškovi obitelji Curie - 430 fr. 40 - s gornjim iznosi- 
ma povećali. Marija je brojku 430 fr. dva puta debelo 

podcrtala. 


Mariji ne dođe niti na misao, da 
bi se morala odlučiti ili za obitelj ili za znanost Živjeti 
želi ljubavi, materinstvu i znanju te nikoga kod toga ne 
prikratiti. Uz jaku ljubav i volju to joj uspije. 


Marija oou 10. studenog 1897.: 

Svoju malu Irenu još uvijek dojim, a vec 
smo se ozbiljno pobojali, da ću dojenje morati na- 
pustiti. U tri tjedna djetetova se težina iznenada 
smanjila. Izgledala je slaba, mlohava i bez života. 
Nekoliko dana je bolja. Ako će se pravilno debljah, 
dojit ću je još sama. Ako ne, uzet ću dojilju, makar 
bi me to žalostilo, a bilo bi i dosta skupo. Ni. za što 
na svijetu ne bih htjela kočiti djetetov razvoj. 

Vrijeme je još uvijek vrlo lijepo, toplo i sun- 
čano. Svaki dan idem s Irenom u šetnju. Kada ja ne 
dospi j em ide sluškinja. Kupam je u malom čabru za 
pranje. 

Radi energične liječnikove za- 
brane, morade Marija uskoro napustiti dojenje svoje 
kćerke. No svaki je dan ujutro, o podne, uveče i po noći 
previja, kupa i oblači. Dojilja se šeće s djetetom po pe- 
rivoju Montsouris, dok je međutim mlada majka zaposle- 
na sa aparatima i s redakcijom rasprave o magnetizmu 
koja će izići u Izvještajima društva za pospješivanje na- 
rodne industrije. 

Iste godine, u razdoblju od 
tri mjeseca, Marija je dala svijetu prvo dijete i rezultate 
prvih istraživanja . . . 

Imade trenutaka, kad izgleda, 
da ne će izdržati tih životnih akrobacija. Otkako je bila 
trudna, nije sasvim zdrava. Kazimir Dluski i dr. Vauthier, 
kućni liječnik obitelji Curie, misle, da joj je bolesna li- 
jeva strana plućiju. Budući nasljedno opterećenje — Ma- 
rijina je majka umrla od sušice — nije isključeno, savje- 
tuju joj višemjesečno liječenje u sanatoriju. Tvrdoglavka 
ih sluša rastreseno i otvoreno izjavi, da im se neće po- 
koriti. 

Imade dosta drugih briga! La- 
boratorij, muž, dom, kćerka .... Irenin plač, kad dobiva 
zubiće, gripa, manja nezgoda, to su stvari, koje često na- 
rušavaju mir i uzrokuju obojici noći nespavanja, pune 
tihe bojazni. Katkada spopane Mariju i u školi neshvat- 
ljiv strah, pa pobjegne u perivoj Montsouris. Što kad bi 
dojilja izgubila svoje dojenče? Ne . . . Već izdaleka ugleda 
ženu i kolica, u kojima može naslutiti nešto bijeloga. 

U svom je svekru našla dra- 
gocjenu potporu. Dr. Curie, kome je nekoliko dana na- 
kon Ireninog rođenja umrla žena, s nježnom se ljubavlju 
priljubio maloj unučici. Bdije nad njome, kad ona poku- 
šava svoje prve korake na vrtu kuće u Rue des Sablons. 
Kada se Pierre i Marija preseliše iz Rue de la Glaciere u 
skromni paviljon na bulvaru Kellermann, preseli se k 
njima i starac. Postat će Irenin odgojitelj i njezin najbo- 
lji prijatelj. 

★ 

Kakov životni put od onog ju- 
tra u studenom godine 1891., kada je na sjevernom ko- 
lodvoru izišla iz vagona trećeg razreda Poljakinja, oblo- 
žena zaraotima svake vrste! . . . Marija Sklodowska je 
međutim upoznala fiziku, kemiju i štaviše ženski život. 
Svladala je lake, a i teške zapreke i nije pri tome niti 
trenutak samo pomislila, kako je izvanredne žilavosti i 
srčanosti bilo za to potrebno. 

Borbe i pobjede izmijenile su 
je i tjelesno te su joj dale nov izraz. Teško je gledati bez 
ganuća sliku gospođe Curie, kada joj je bilo nešto iznad 
trideset godina. Mlado, jedro i dosta čvrsto djevojče po- 
stalo je bestjelesno biće. I nehotice bi rekli: »Kako očar- 
ljiva, osobita, lijepa žena!« Ali se pred tim visokim če- 
lom i prodirnim pogledom nećemo usuditi progovoriti. 

Gospođa Curie ide na sastanak 
sa slavom, pa se učinila lijepom. 

Dvanaesto poglavlje 
OTKRIĆE RADIJA 


Mlada udata žena vodi kućan- 
stvo, njeguje malo dijete, pristavlja pladnje na oganj . . . 
a u bijedno opremljenom laboratoriju škole za fiziku ot- 
kriva učenjakinja najznačajniji pronalazak savremene 
znanosti. 

★ 

Dva licenciata, ispit za sred- 
njoškolsku službu, rasprava o magnetizmu prekaljenog 

čelika, to je bilanca Marijinog rada, kada se, još uvijek 
ne baš zdrava, povrati poslije poroda koncem godine 1897. 

k studiju. 

Slijedeći cilj, kao posljedica 
logičnog razvoja njene karijere, jest doktorat. Tada ne- 
koliko tjedana oklijeva. Potražiti si mora materijal koji 
će biti dosta plodan i izvoran. Kad traži temu za doktor- 
sku tezu, još se jedanput ogleda po najnovijim fizičkim 
djelima. 

Kod toga joj je važno Pierrovo 
mišljenje. On je glavar laboratorija i tako reći njezin nad- 
stojnik. Osim toga je on i fizičar s većim iskustvima od 
njezinih i stariji je od nje. Pričinja joj se, da je kraj muža 
ponešto slična naučnici. 

A presudni upliv na izbor pred- 
meta moramo ipak priznati njezinom značaju i njezinom 
sakrivenom bivstvu. Već od rane mladosti opažamo kod 
nje želju za naukom i smionost istraživača. Jedino taj 
instinkt gonio ju je nekoć, da otkrije Pariz i Sorbonnu, 
prognao ju je iz udobnog stana Dluskih u zapuštenu sobu 
u Latinskoj četvrti. Na svojim šumskim šetnjama polazi 
još uvijek negaženim i pogibeljnim tragom. 

Slična je putniku, koji se spre- 
ma na daleki put pa sagnut nad zemljovidom opazi u ne- 
koj tuđoj zemlji ime, koje mu razdraži fantaziju, i zaključi 
da mora tamo i nikamo drugamo. Kada Marija lista po 
zadnjihi izvještajima o fizičkim eksperimentima, zaustavi 
se kod rasprava francuskog fizičara Henrija Becquerela 
što ih je objavio prošle godine. Marija i Pierre već su ih 
poznali. Sada ih ona nanovo čita i studira s prirođenom 
joj pažljivošću. 

Nakon što je Roentgen otkrio 
zrake X, Henri Poincare se pitao, da li zbog upliva svi- 
jetla ne izbacuju slične zrake također fluorescentna ti- 
jela. Na isto pitanje upozoren, Henri Becquerel je istražio 
soli rijetke kovine — urana. No umjesto očekivanih po- 
java naišao je on na nešto drugo, neočekivano, nerazum- 

ljivo, što onome nije baš nimalo sličilo: uranove su soli 
izbacivale same od sebe neke nepoznate zrake, a da na 
njih nije uplivala svijetlost. Ako staviš kakov uranov 
spoj na fotografsku ploču, omotanu crnim papirom, taj 
spoj će djelovati na nju i kroz papir. I upravo tako kao 
što razelektriziraju zrake X elektroskop — razelektrizi- 
raju ga i uranove zrake, nakon što su zrak oko sebe uči- 
nile električno provodnim. 

Henri Becquerel se uvjerio, da 
ta svojstva nisu u nikakovoj vezi s prethodnim osvjetlji- 
vanjem i da su ostala još i onda, kada je uranov spoj 
ostavio dulje vremena u tami. S time je otkrio pojavu 
koju će Marija Curie jednoć okrstiti imenom: radioaktiv- 
nost. Ipak je bio izvor tog izbacivanja zraka zagonetka. 

Becquerelove zrake živo su za- 
nimale oboje Curieja. Otkuda bi dolazila energija, dodu- 
še zbilja minimalna, koja se u obliku zraka izbacuje iz 
uranovih spojeva? Kakova svojstva imadu te zrake? Po- 
dručje, koje je trebalo istražiti, tema za doktoratsku za- 
daću! Predmet je Mariju toliko više privlačio, jer je bio 
još sasvim neobrađen. Becquerelove rasprave bile su tek 
pred kratko vrijeme objavljene i u evropskim laboratori- 
jima, koliko je to mogla ustanoviti, dosada se još nitko 
nije produbio u studij uranovih zraka. Kao ishodište i 
kao cjelokupnu literaturu upotrebit će Becquerelov izvje- 
štaj Akademiji znanosti iz godine 1896. Zanimljiva zada- 
ća: prodrijeti u nepoznato i neiztraženo područje! 

★: 

Sada je trebalo samo još pro- 
naći mjesto gdje bi Marija mogla eksperimentirati — a 
tu već započinju poteškoće. Iako je Pierre bio već po- 
novno kod ravnatelja škole za fiziku, uspjeh nije sasvim 
zadovoljavao: Marija smije slobodno upotrebljavati sta- 
kleni atelier u prizemlju zgrade. No prostorija je prena- 
trpana i vlažna od pare, a ujedno je skladište i strojara. 

Tehnička oprema je vrlo manjkava, a udobnosti nema baš 
nikakove. 

Mlada žena ne izgubi srčano- 
sti. Iako nema uvedenog električnog postrojenja, pa i ina- 
če još ničega, što bi bilo uvjet za prirodoslovni rad, ipak 
joj i u tom brlogu uspije staviti aparate u djelovanje. 

A to nije lak posao! Precizne 
sprave imadu dva neprijatelja u zasjedi: vlagu i nejed- 
naku temperaturu. »Klima« u ovoj maloj radionici nije 
neugodna samo za osjetljive elektrometre, nego je opa- 
sna i za Marijino zdravlje . . . Ali to nije važno! Ako je 
ipak previše zebe, osvećuje se nad zimom s time, da ^u 
radnu knjigu zabilježi dnevnu temperaturu. Tako zapiše 
6. veljače 1898. među formule i brojke: »Termome- 
tar 6° 25«. 

Šest stupnjeva je doista pre- 
malo! Da bi dala oduška svom negodavanju, pripisala je 
još deset malih uskličnika. 

Prva briga doktorantice po- 
svećena je mjerenju ionizacijske sposobnosti uranovih 
zraka, to znači njihove sposobnosti učiniti zrak električno 
provodnim i razelektrizirati elektroskop. Odličnu metodu 
mjerenja, što je upotrebljava — metodu koja će biti ključ 
do njenih eksperimentalnih uspjeha — pronađoše nekoć, 
studirajući drugačije pojave, dva njoj dobro poznata fi- 
zičara Pierre i Jacques Curie. Naprava, kojom se Marija 
služi, sastoji se iz »ionizacijske ćelije«, Curiejevog elek- 
trometra i piezoelektričnog kremenjaka. 

Prvi uspjeh višetjednog rada 
bio je zaključak, da je jakost tih izvanrednih zraka raz- 
mjerna s količinom urana u istraženim primjercima i da 
na to izbacivanje, koje se može točno izmjeriti, nema 
upliva niti vrst kemijskog spoja, u kojem se trenutno na- 
lazi uran, a niti vanjske okolnosti kao što su svijetlost 
i temperatura. 

Ti rezultati kod lajika doduše 
ne pobuđuju naročite pozornosti, a za učenjaka su oni 
izvanredno zanimljivi. U fizici se često dogodi, da se može 

već nakon kraćih istraživanja neraspoloživa pojava do- 
vesti u sklad s već poznatim zakonima i zato se učenjak 
neće više baviti s njome. A u našem slučaju tomu nije 
tako! Koliko se više produbljuje Marija u bivstvo urano- 
vih zraka, toliko više joj izgledaju neobični, toliko više 
joj je nepoznata njihova bit. Ničemu dosada poznatomu 
nisu slični. Na njih ništa ne može uplivati. Makar je nji- 
hova jakost slaba, imadu izvanredne »osebine«. 

Razbijajući si s pojavom gla- 
vu i u želji, da što prije utvrdi istinu o njoj, ubrza Marija 
svoj rad i već ubrzo može tvrditi, da mora neshvatljivo 
izbacivanje biti svojstvo atoma. Postavi se novo pitanje: 
istina, da su tu pojavu opažah dosada samo kod urana, 
ipak s time još nije rečeno, da bi uran bio jedino kemij- 
sko počelo koje joj je uzrokom. Zašto ne bi imale i dru- 
ge tvari takovih sposobnosti? Moguće, da su bile zrake 
samo slučajno najprije otkrivene kod urana s kojim su 
zato u demonstracijama fizičara ostale uzročno povezane. 
Potražimo ih, dakle, još i drugdje! 

Rečeno, učinjeno! Marija ski- 
ne s dnevnog reda studij urana te se posveti istraživanju 
svih poznatih kemijskih počela. Na potvrdu svoje tvrdnje 
ne treba dugo čekati. Spojevi nekog drugog počela, to- 
rija izbacuju također sami po sebi zrake koje su slične 
uranovim i imadu podjednaku jakost. Mlada žena pravil- 
no je zaključivala: pojava nije nikako vezana na uran, 
pa će zato biti potrebno dati joj ime kojim će se od njega 
razlikovati. Gospođa Curie predlaže za nj naziv: radio- 
aktivnost, a počela, kod kojih se to izžarivanje javlja kao 
kod urana ili torija, zvat će se radioaktivna počela. 

Mariju radioaktivnost tako ja- 
ko zanima, da je traži uvijek po istoj metodi kod najraz- 
ličitijih tvari. Radoznalost, divno žensko svojstvo, a ujed- 
no i najveća odlika učenjaka, Mariji je dana u najvećoj 
mjeri. A svoje pokuse ne radi samo sa priprostim spoje- 
vima, solima i oksidima, već je u času zahvati želja, uzi- 
mati iz školske mineraloške zbirke i na slijepu sreću, za 

zabavu, raditi s rudama pokuse koji zbog elektrometra, 
što ga pri tom upotrebljava, sliče carinskom pregledava- 
nju. Pierre udovolji toj želji te zajedno izaberu nekoliko 
žilavih, krhkih i tvrdih komada koje Marija svom silom 

želi prokušati. Marijina ideja je jednostavna 

kao što su uopće sve genijalne zamisli jednostavne. Sto- 
tine i stotine istraživača na ovom bi prvom stupnju, d 
kojega se Marija dokopala, zaostalo mjesecima, a možda 
i godinama. Kad bi bili istražili sva vec poznata kemijska 
počela i otkrili kao Marija izžarivanje tonja, pitali bi se 
uzalud dalje, odakle ta tajanstvena radioaktivnost. 1 Ma- 
rija se čudi i pita. No svoje iznenađenje izražava, ona u 
obliku plodne radinosti. Vidljive mogućnosti je iscrp a. 
sada će se posvetiti neistraženim i nepoznatim. 

Već unaprijed zna, odnosno 
naslućuje kakov će biti rezultat rada s rudama. Primjer- 
ci, koji ne sadržavaju niti urana niti tonja, pokazat ce 
se posve »neaktivnim«, oni pak s uranom ih tonjem b t 

će radioaktivni. ,. 

Činjenice potvrdise nasluciva- 

nia. Neaktivne minerale ostavi po strani, a kod ostalih, 
mjeri njihovu radioaktivnost. Tu naiđe na pravo pozor- 
ničko iznenađenje: njihova je radioaktivnost veća nego 
što bismo smjeli očekivati po količini urana i tonja koji 

se nalazi u istraženim tvarima! 

»Kod eksperimentiranja mi se 

negdje izmakla pogrješka . . .« rekne si mlada žena — jer 
na neočekivanu pojavu uvijek je prva reakcija ucenjako- 

va sumnia. , . 

Hladnokrvno ponavlja svoja 

mjerenja na istoj tvari. Deset puta, dvadeset puta, dok 
konačno ne bude prisil jena spoznati: količine urana i to- 
rija, koje se nalaze u rudama, nikako ne opravdavaju usta- 
ii ovijene izvanredne jakosti izzaravanja. 

Od kuda dolazi ta prekomjerna 
neobična radioaktivnost? Moguće je samo jedno obrazlo- 

ženje: rude sadržavaju u malim količinama neku substan- 
cu koja je neprimjerno rađioaktivnija od urana i od 
torija. 

No koju substancu, kada je 
već Marija u prijašnjim pokusima eksperimentirala sa 
svim poznatim kemijskim počelima? 

Učenjakinja odgovori na pita- 
nje sa sigurnošću i veličanstvenom smionošću velikih du- 
hova. Pribjegne riskantnoj hipotezi: bez sumnje sadrža- 
vaju minerali neku radioaktivnu tvar, a koja je ujedno 
i dosada još nepoznato kemijsko počelo — novo počelo! 

Novo počelo! Očarljiva i za- 
vodljiva slutnja ... no ipak samo slutnja. To izvanredno 
jako radioaktivno počelo postoji dosada samo u njenoj 
i Pierrovoj mašti. Ali njih dvoje vjeruje u nj ! S teško pri- 
krivenim oduševljenjem otkrije se jednoć Marija čak 
Bronji: 

»Znaš, izžarivanje, koje si nisam mogla rastu- 
mačiti, dolazi od nekog do sada nepoznatog elemen- 
ta . . . Počelo je tu; ali ga treba naći! Baš ništa ne 
sumnjamo! Fizičari, kojima smo govorili o njemu, mi- 
sle, da se potkrala kod eksperimentiranja kakova po- 
grješka pa nam savjetuju, da budemo oprezni. A ja 
znam, da se ne varam!« 

Jedinstvene minute u jedinstve- 
nom životu. Lajici imadu o učenjaku i njegovom otkriću 
romantično i pogrješno predstavljanje. Trenutka otkrića 
nije uvijek moguće utvrditi. Učenjakov rad je prenježan, 
da bi ga moglo u mučnom nastojanju kao munja iž vedra 
neba razsvijetliti spoznanje, da je napor ovjenčan uspje- 
hom. Kad je Marija stajala pred svojim spravama, po 
svoj prilici nije osjetila opojnosti pobjede. Razdijelila se 
na više odlučnih i zbog velike nade grozničavih radnih 
dana. Ali kako 'je zanosan morao biti trenutak, kada je, 
logično razvijajući svoju misao, morala zaključivati, da 
je našla tragove još nepoznatog počela i kada je tajnu po- 

vierila starijoj sestri, svojoj saveznici. Makar i bez vid- 
ljivog ganuća, sestrama je tada sigurno oživjela uspo- 
mena na godine čekanja, međusobnih žrtava i mučnog 
studentskog života, a koji je usprkos tome bio pun sa- 
nja i vjere. . 

Jedva su četiri godine prošle, 

da je Marija pisala: 

Čini mi se, da neće nitko od nas imati lagodan 
život. Ništa zato, biti moramo ustrajniji i ne smje- 
rno izgubiti vjere u sebe. Mora se vjerovati, da je čo- 
vjek za nešto nadaren i to mora postići, stajalo to ko- 
liko mu drago. 

Marijin »za nešto« otvarao je 

znanosti neočekivani put. 

U izvještaju Akademiji, što ga 
je dao profesor Lippmann i koji je bio objavljen u Iz- 
vještajima Akademije s danom 12. travnja 1898., navješ- 
ćuje »Marie Sklodowska-Curie« vjerojato opstojanje neke 
nove vrlo radioaktivne tvari u uranovom smolincu. 

Dvije uranove rudaće: uranov smolinac 
(uranov oksid ) i halkolit (bakrov uranilfosfat) dosta 
su aktivniji od samog urana. Ta činjenica je vrijedna 
pozornosti, jer vodi k slutnji, da bi se u navedenim 
rudacama mogao nalaziti element koji bi bio mnogo 
aktivniji nego uran . . . 

To je prvi stupanj otkrića radija. 

★ 

Snagom svoje intuicije Marija 
je dokazala, da tvar opstoji. Ona joj je tako zapovijedala. 
Sada mora njezino bivanje još potvrditi. Slutnju mora 
pokusom dokazati i tvar izlučiti, da mogne reci: »Tu je. 
Vidjela sam je«. 

Pierre Curie je velikim zani- 
manjem pratio uspješna istraživanja svoje žene. Doduše, 
nije joj stvarno pomagao kod rada, a davao joj je savje- 
te i upute. Zbog velikog značenja postignutih uspjeha 
odluči za neko vrijeme odgoditi svoju raspravu o krista- 
lima i pomoći svim silama Mariji, kako bi dobila novu 

tvar. 

Tako je, dakle, kada je veličina 
zadaće zahtijevala sudjelovanje, podupre veliki fizičar 
koji je uz to njezin životni drug. 

Tri godine prije ljubav je sje- 
dinila tog izvanrednog muža i ovu izvanrednu ženu. Lju- 
bav. a možda i potajna slutnja ili njihov nepogrješiv 
instinkt! 

★ 

Borbene sile sada su udvo- 
stručene. U malenom i vlažnom atelieru ulice Lhomond 
dvije su glave i dva para ruku na radu oko traženja ne- 
poznate tvari. Odsada će biti nemoguće dijeliti zasluge 
jednoga ili drugoga u radu obojice Curieja. U svibnju ili 
lipnju godine 1898. započinje doba njihovih zajedničkih 
napora koje će trajati osam godina, dok ga neće okrutno 
zaključiti smrtna nesreća. 

Nemoguće, a i nepotrebno nam 
je ustanoviti, kakova je zasluga Marije kakova pak Pierra 
u uspjesima ovih osam godina. Ne bi im bilo pravo. Pier- 
rova osobna genijalnost posvjedočena je djelima što ih je 
dovršio pred skupnim radom. Genijalnost njegove žene 
spoznajemo u prvom intuitivnom otkriću nove tvari, u 
njenom silnom zamahu. Otkriti ćemo je također već 
osamljenu, kada će gospođa Curie kao udovica nositi cje- 
lokupni teret nove znanosti i kada će je od pokusa do 
pokusa bez malaksanja privesti do skladnog rascvata. 
Imademo, dakle, teških dokaza, da je bila u ovoj divnoj 
vezi muža i žene izmijena sebi jednakih. 

Neka zadovolji ta svijest našu 
radoznalost i naše divljenje. Ne razđružujmo dvoje Ijub- 

ljenih bića što i na stranice radnih bilježnica naizmjence 
upisuju formule, dvoje bića što će skupa potpisivati go- 
tovo sve svoje znanstvene publikacije . . . Pisat će: »Na- 
đosmo . . . Opazili smo . . .« i tek kađikad na pritisak okol- 
nosti, da svoje uloge podijele, upotrebljavat će ovaj dir- 
ljivi obrazac : 

Nekoji minerali, koji sadržavaju uran i torij 
(uranov smolinac, halkolit, uranit) vrlo jako izžari- 
vaju Becquerelove zrake. U nekoj prijašnjoj raspravi 
jedan je od nas dvoje upozorio, da je njihova aktiv- 
nost dapače veća nego uranova ili torijeva te je izra- 
zio mnijenje, da će ta pojava biti posljedica neke 
druge vrlo aktivne tvari koja se u malim količinama 
nalazi u tim mineralima . . . 

(Pierre i Marija Curie, Izvje- 
štaji Akademije od 18. travnja 1898.). 

Curiejevi traže tu »vrlo aktiv- 
nu tvar« u nekom uranovom mineralu, u uranovoj smoli. 
Pokazalo se, da je sirova uranova smola četiri puta ra- 
dioaktivnima od čistog uranovog oksida koji je u smoli. 
A sastav je te rudače dovoljno poznat. Količina novoga 
počela u njoj mora biti prilično neznatna, kad ga sve do 
sada uz svu pozornost učenjaka i strogost kemijskih ana- 
liza ne opaziše. 

Po njihovim računima — koji 
su »pesimistični« kao uvijek, kada pravi fizičari zastanu 
između dviju mogućnosti — moglo bi biti u mineralu naj- 
više jedan postotak novog počela. Drže, da je to malo . . . 
Kako bi bili slomljeni, kad bi znali, da nema u uranovoj 
smoli nepoznatog radioaktivnog počela niti u razmjeru 
jedan prama milijunu! 

Strpljivo započnu sa istraživa- 
njem upotrebljavajući pri tom metodu osnovanu na radio- 
aktivnost, a koju su sami zamislili: sa običajnim anali - 
tičko-kemijskim postupkom dijele sve sastojine uranove 
smole i zatim mjere radioaktivnost svake posebno. Izlu- 

čujući ovako redom, opaze, da je »izvanredna« radioak- 
tivnost sakrivena samo u nekojim sastojinama minerala. 
Koliko više s radom napreduju, toliko je uži krug njiho- 
vih istraživanja. 

Radioaktivnost je usredotočena 
prije svega u dvije kemijske sastojine uranove smole. Za 
bračni par to znači, da imadu posla sa dva nova počela! 
U srpnju 1898. već mogu najaviti otkriće jedne od tih 
substanca. 

»Ime joj moraš potražiti!« rekne tada Pierre svo- 
joj mladoj ženi. 

Bivša gospojica Sklodowska na 
trenutak se preda svojim mislima. Njeno je srce vodi u 
domovinu koju izbrisaše sa zemljovida. Sjeti se, da će o 
znanstvenom događaju pisati možda i u Rusiji, Njemač- 
koj, Austriji — kod tlačitelja — zato plaho odgovori: 
»Što, kad bi je nazvali polonij?« 

U Izvještajima Akademije u 

srpnju 1898. stoji: 

Držimo, da sadržava substanca, koju smo iz- 
lučili iz uranove smole, dosada još nepoznato počelo 
koje je po svojim analitičkim osebinama srodno biz- 
mutu. Ako se iskaže, da ta kovina doista postoji, 
predlažemo, radi porijekla jednoga između nas, za 
nju ime polonij. 

Izbor imena nam dokazuje, da 
Marija nije zatajila ideala svoje mladosti niti pošto je već 
postala Francuskinjom i fizičarkom. A za ovu tvrdnju 
imademo još jedan dokaz: još prije nego je bilješka za 
Akademiju znanosti »O novoj radioaktivnoj substanci u 
uranovoj smoli« tiskana u izvještajima, poslala je Marija 
rukopis u svoju domovinu baš onomu Josipu Boguskomu 
koji je vodio rad u laboratoriju Muzeja za industriju i 
poljodjelstvo, kada je tamo pravila svoje prve pokuse. 
Obavijest je bila tiskana u varšavskom mjesečniku za 
fotografiju »Swiatlo« skoro kada i u Parizu. 

Domaći život nije se ništa pro- 
mijenio. Pierre i Marija rade još više nego obično, to je 
sve. Kad nastupiše vrući dani, uzela si je Marija samo 
toliko vremena, da je na trgu kupila nekoliko košara 
voća koje je kao uvijek ukuhala za zimu po receptima 
obitelji Curie. Nato je zatvorila prozorske kapke, predala 
na stanici d’Orleans obadvije dvokoliee i otputovala po- 
put tisuća drugih mladih Parižanki s mužem i djetetom 
na praznike. 

Bračni par si je unajmio se- 
ljačku kuću u Aurouxu u Auvergni. Kako im prija čisti 
zrak po štetnom zadahu u ulici Lhomond! Na dvokoli- 
cama se voze u Mende, Puy, Clermont, Mont-Dore. Uspi- 
nju se na brežuljke, razgledavaju špilje, kupaju se u rije- 
kama. Živeći pustinjačkim životom u pokrajini, govore 
svaki dan i o svojim »novim kovinama«, o poloniju i o 
onoj drugoj koju će morati istom pronaći. U rujnu se 
vraćaju u vlažnu radionicu k svojim mutnim mineralima. 
S novim zanosom opet se laćaju svojega istraživanja. 

Neka žalost zagorčuje kod rada 
Marijino oduševljenje: Dluski napuštaju Pariz. Ođlučiše 
sagraditi u Zakopanom — u Karpatima — ^ sanatorij za 
sušičave. Rastanak Marije i Bronje vrlo je žalostan. Ma- 
rija gubi prijateljicu i zaštitnicu. Sada si je istom po prvi 
puta svijesna, da živi u progonstvu. 

Marija Bronji 2. prosinca 1898.: 

. . . Ne možeš si predstavljati praznine koju si 
ostavila. S vama sam izgubila sve, što sam u Parizu 
imala, ako izuzmem muža i dijete. Sada mi sc čini. da 
izvan zidova našega doma i školske radionice nema 
Pariza. 

Pitaj svoju svekrvu, koliko je puta na dan po- 
trebno zalijevati biljku što ste je ovdje ostavili. Da li 
treba mnogo sunca i topline ? 

Makar je loše vrijeme, svi smo zdravi. Irena 
postaje velika nevaljanka. Kod prehrane mi zadaje 


velike muke, redovito neće skoro ništa jesti, pa ni 
jaja. javi mi, kakova je hrana najprikladnija za dje- 
cu njene starosti . . . 

★ 

Dobro činimo, ako navedemo 
nekoliko bilješki gospođe Curie iz te značajne 1898. godi- 
ne, makar su vrlo prozaične, da, baš zato, jer su pro- 
zaične. 

Na rubu knjige sa naslovom 
»Građanska kuhinja«, pripisala je k naputku za ribizlov 
pekmez: 

Uzela sam osam funti voća i upravo toliko kri- 
stalnog šećera. Nakon kuhanja od deset minuta, istis- 
nula sam smjesu kroz dosta sitno sito. Dobila sam če- 
trnaest čaša neprozirnog vrlo kompaktnog voćnog 
sira. 

U sivu školsku bilježnicu, ka- 
mo je mlađa majka zapisivala svaki dan Ireninu težinu, 
način prehrane i pojavljivanje prvih zubića, ubilježila je 
20. srpnja 1898. dakle tjedan dana nakon objave o otkri- 
ću polonija, ovo: 

Irena rekne »hvala« s rukom . . . četveronoške 
već sasvim dobro koraca. Veli »Gogli, gogli, go.« Ci- 
jeli dan je na vrtu gdje se igra na sagu. Koprca se, 
ustaje i opet sjeda . . . 

Na dan 15. kolovoza u Aurouxu: 

Irena je dobila svoj sedmi zub, na lijevo odo- 
zdo. Pola minute već može stajati bez tuđe pomoći, 
već je tri dana kupamo u potoku. Kod kupanja uvijek 
viče- a danas se nije derala (četvrta kupelj ) nego se 
u vodi igrala i brčkala. 

Igra se s mačkom, bježi za njom i dreči. Više 
se ne boji stranih osoba. Rado pjeva. Ako je posjed- 
nemo na stolicu, uspinje se na stol . . . 

Tri mjeseca kasnije, 17. listo- 
pada, zabilježi Marija s ponosom: 

Irena već dobro hoda i vise ne puze četveronoške. 

I 5. siječnja 1899.: 

Irena ima petnaest zubi! 

* 

U vrijeme između zadnjih, bilje- 
ški - između bilješke od 17. Ustopada lSOS po kojoj 
Irena više ne puže, i bilješke od 5. siječnja 1899 , kada 
Irena imade već petnaest zubi — te ubrzo nakon biljesie 
o čašama sa voćnim sirom, nailazimo jos na jednu koja 
je svakako vrijedna naše pozornosti. . . . 

J Sastaviše je Manja i Pierre 

Curie te još neki suradnik, po imenu Bemont. Namijenje- 
na je Akademiji znanosti i objavljena u Izvještajima Aka- 
demije od 26. prosinca 1898. Bilješka najavljuje opstoja- 
nje drugog radioaktivnog počela u uranovoj soli. 

Neka slijedi nekoliko redaka iz tog izvještaja: 

.. .Svi nabrojeni razlozi potvrđuju, da sadr- 
žava nova radioaktivna tvar neko novo počelo ^ koje 
predlažemo ime RADIUM. U novoj radioaktivno 
tvari je razmjerno sigurno vrlo mnogo banja, uza sv 
Z je radioaktivnost prilična; radioaktivnost radija 
mora biti dakle ogromna. 

Trinaesto poglavlje 
ČETIRI GODINE U BARACI 


Kad bi ma koji čovjek iz puka 
čitao izvještaje o otkriću radija, mogli bi o njemu sa 
svom sigurnošću tvrditi, da niti za časak ne bi sumnjao 

0 njegovu opstojanju; jer ljudi, kojima osjećaj kritike 
nije izoštren i niti zbog kakvegod specijalizacije nije po- 
kvaren, imadu još sasvim svježu maštu. Zato su sprem- 
ni odmah priznati neočekivane pronalaske, pa bili oni još 

1 kako izvanredni i makar im se silno čudili. 

A potpunoma drugačije prihva- 
ća novost fizičar, drug obojice Curieja. Svojstva polonija 
i radija ruše temeljne teorije u koje učenjaci već stoljeća 
vjeruju. Kako neka si protumače spontano izžarivanje ra- 
dioaktivnih tvari? To bi otkriće znalo uzdrmati cijelu 
zgradu već pridobivenih pojmova, a protivi se duboko 
ukorijenjenim nazorima o izgradnji materije. Fizičar će 
zato biti nepovjerljiv. Za rad Pierra i Marije Curie on će 
se doduše živo zanimati i također ne će prezreti njegovih 
nedoglednih posljedica, a sa svojim sudom ćekati, dok 
ne budu postignuti konačni rezultati. 

Još dosta hladniji bit će kemi- 
čar. Taj je vičan vjerovati u bivanje nekog novog počela 
istom tada, kad ga vidi, kad ga takne, kada vagne, pre- 
traži te ga iskuša sa kiselinama, kada ga spremi u sta- 
klenoj bočici i odredi njegovu atomsku težinu. 

A radija do tada još nitko nije 
vidio. Nitko još ne pozna njegove atomske težine. I ke- 
mičari vjerni svojim načelima, zaključuju: »Jer nema 

atomske težine, nema ni radija. Najprije nam pokažite 
radij, a onda ćemo vam istom vjerovati.« 

Da bi sumnjičavima pokazali 
radij i polonij, da bi dokazali opstojanje svoje »djece« i 
da bi na kraju i sebe konačno uvjerili, još će četiri go- 
dine Curieji mučno raditi. 

★ 

Žele dobiti radij i polonij u či- 
stome obliku. Ali i u najradioaktivnijim produktima, do 
kojih se dokopaše, nema o obim tvarima prihvatljivog 
traga. Kad bi htjeli izlučiti nove kovine, morali bi imati 
ogromne količine rude. 

Treba im sada riješiti tri teška pitanja: 

Gdje da dobiju potrebnu količinu rude? 

Na kojem mjestu bi je mogli preraditi? 

I gdje da dobiju novac za neizbježive troškove? 



Uranova smola, koja sadržava 
polonij i radij, dragocjena je rudača; kopaju je u rudni- 
cima Joachimova u Češkoj, da iz nje dobiju uranove soli 
koje se rabe u staklarskoj industriji. Više tona uranove 
smole stajalo bi ogromno. Za bračni par Curie bilo bi to 
svakako preskupo . . . 

Dosjetljivost pomaže sreći ! 
Prema rezultatima obojice učenjaka postupak za pridobi- 
vanje uranovih soli baš ništa ne upliva na tragove polo- 
nija i radija koji su u rudi. Ti će tragovi biti i u otpacima 
rude. Ako je dakle uranova smola kao sirovina skupa, 
otpaci su nakon izlučenja urana malo vrijedni. Prema 
tome bi morali zamoliti kakvog austrijskog kolegu za pre- 
poruku s kojom bi dobili od ravnateljstva Joachimovskih 
rudnika za umjerenu cijenu priličnu količinu ostataka. 

Stvar je priprosta. Samo joj 

se trebalo domisliti. 


A ipak treba i tu sirovinu ku- 
piti i platiti za nju prijevozne troškove do Pariza. Pierre 
i Marija si »posude« potrebni iznos iz svojih vrlo skrom- 
nih prišteđnja. Nisu tako naivni, da bi zamolili javnu pot- 
poru . . . Kad bi zamolila dva fizičara, koji su na tragu 
izvanredno važnom otkriću, pariško sveučilište ili pak 
državnu upravu za potporu, kako bi kupili otpatke ura- 
nove smole, sve bi im se smijalo. Svakako bi njihova mol- 
ba ostala ležati među spisima kakvog ureda te bi morali 
čekati mjesece i mjesece na odgovor koji bi po svoj vjero- 
jatnosti bio negativan. Ta čini se, da nije od načela i 
predaje velike revolucije — po kojima uvedoše metarski 
sistem mjere, ustanoviše Ecole Normale, te uopće u raz- 
nim prilikama pođupiraše znanstveni rad — ostalo držav- 
noj upravi nakon više od sto godina u uspomeni drugo 
nego malo primjerne riječi Fouquier-Tinvilla, što ih je 
izrekao na raspravi, kada su zaključili otsjeći glavu La- 
voiseru: »Republika ne treba učenjaka«. 

Zar se među brojnim prosto- 
rijama, što spadaju k Sorbonni, ne bi mogla naći skrom- 

na radionica s kojom bi Curieji mogli raspolagati? Možda 
ne! Nakon neuspjelih pokusa vraćaju se Pierre i Marija 
k svome ishodištu, naime u školu za fiziku, gdje Pierre 
podučava, u malu radionicu u kojoj je Marija našla za- 
klon za svoje prve pokuse. Prozori ateliera gledaju na 
dvorište. A na onoj strani dvorišta stoji drvena, napu- 
štena baraka s razbijenim staklenim krovom koji propu- 
šta kišu. Nekad je medicinski fakultet upotrebljavao tu 
prostoriju za seciranje, a sada već dugo nije prikladna 
niti za spremanje lješeva. Nema ni poda; zemlju pokriva 
jedva vidljiv sloj asfalta. Sva je oprema nekoliko ras- 
klimanih kuhinjskih stolova, Bog zna otkud i zašto done- 
sene školske ploče i stara željezna peć sa zarđalom cijevi. 

Niti jedan radnik ne bi htio ra- 
diti u takvoj prostoriji. A Marija i Pierre prilagode se i 
tome. Baraka naime imade neku prednost: tako je malo 
privlačna i tako bijedna, da im doista nitko ne će uskra- 
titi prava do slobodne upotrebe. Ravnatelj škole Schu- 
tzenberger, koji je već Pierru dokazao svoju naklonjenost, 
gotovo žali, što im ne može pružiti nešto boljega. A brač- 
ni par je zadovoljan, da nije sa svojim materijalom na 
ulici; zato mu se zahvaljuju i uvjeravaju ga, »da će već 
ići, da će si već nekako urediti«. 

Dok se sele u baraku, stigne 
i odgovor iz Austrije. Vijesti nisu loše ! Otpadaka uranove 
rude slučajno još nisu zabacili, već su ih negdje u bli- 
zini Joachimovskih rudnika nagomilali. Posredovanjem 
profesora Suessa i bečke Akademije znanosti austrijska 
je vlada kao vlasnica te državne tvornice prijazno ponu- 
dila tonu otpadaka mjesečarima koji je možda trebaju. 
Ako bi moguće kasnije željeli i veću količinu toga mate- 
rijala, rudnik će im ga ustupiti pod najpovoljnijim uvje- 
tima. 

Jednoga jutra zaustave se pred 
školom za fiziku teška kola, slična kolima za prijevoz 
ugljena. Pozovu Pierra i Mariju. Gologlavi i u radnim 
haljecima pohitiše na ulicu. Pierre je kao uvijek i sada 

miran. A Marija ne može prikriti svojega veselja o po- 
gledu na vreće što ih radnici odnašaju. To je uranova 
smola, njezina uranova smola što je na javiše pred neko- 
liko dana sa teretne stanice! Ne može se uzdržati, da u 
svojoj radoznalosti i nestrpljivosti sva razgrijana ne od- 
veže odmah jednu od vreća i da se ne divi svome blagu. 
Kad prereže uže i rastvori vreću, zagrabi rukama u za- 
gasito smeđu smjesu s kojom su pomiješane iglice češ- 
kih crnogorica. 

U njoj je sakriven radij. Iz nje 
će ga dobiti, pa makar morala preraditi cijelu goru te 
mrtve tvari, slične uličnom prahu. 

★ 

Marija Sklodowska proživila je 
najraskošnije časove svog studentskog života u nekoj ta- 
vanskoj sobici. A Marija Curie će doživljati sate veselja 
i sreće u baraci koja se raspada. Kako sudbonosni zakon, 
da si trpka duhovna sreća (kao što je prije Marije bez 
sumnje nije okusila još ni jedna žena) izabere obadva 
puta najsiromašniji okvir. 

Baraka u Rue Lhomond je pri- 
mjer neudobnosti. Ljeti je zbog staklenog krova vruća 
kao rasadnjak, a zimi ne znaš bi li si želio hladnoće ili 
kiše. Ako pada kiša, propušta stakleni krov kap po kap, 
da pada lakim šumom na zemlju ili na radni stol, na mje- 
sta, koja fizičari posebice označiše, kako ne bi nikada 
onamo postavili kakav aparat. Ako se smrzava, smrzava 
se i njih dvoje. A pomoći nema. Peć, makar i razžarena, 
ostavlja ih sasvim na cjedilu. Ako staneš uz nju, nešto te 
grije, a kada se od nje malko odmakneš, nađeš se u po- 
jasu vječnoga leda. 

Zapravo je i bolje, da se pri- 
uče na vremenske nepogode, jer zbog pomanjkanja teh- 
ničkih naprava — ta nemaju ni nužno potrebne odvodne 
cijevi za otrovne plinove — primoram su obavljati ve- 

ćinu svog rada na dvorištu, na čistom zraku. Ako se spu- 
sti jaka kiša, moraju s najvećom brzinom spremiti apa- 
rate u baraku. No raditi svejedno ne prestaju: da se u 
baraci ne bi ugušili, otvore vrata i prozore i tako načine 
propuh. 

Marija se takovim postupkom, 
koji je za razvoj sušice osobito pogodan, zbilja nije mogla 
pohvaliti pred liječnikom dr. Vauthierom. 

Kismo imali niti novaca, niti laboratorija, 
niti kakve druge potpore koja bi nam pomogla sretno 
izvršiti važnu i tešku zadaću, piše kasnije. Trebalo je 
iz ničega stvoriti nešto i, ako je Kazimir Dluski oprav- 
dano nazvao moje studentske godine »heroičnim go- 
dinama u životu moje svastike «, smijem bez pretjera- 
vanja reći , da je to doba za oboje bilo junačko doba 
našeg zajedničkog života. 

. . . A ipak su bile godine, koje smo proživjeli 
zajedno u toj staroj baraki i koje su bile posvećene 
samo radu, najljepše i najsretnije u našem životu. 
Više sam puta tamo pripremila i ručak, kako ne bi- 
smo morali prekinuti kakvog vrlo važnog postupka, 
katkada sam po cio dan miješala tvarinu, što se ku- 
hala sa željeznom motkom koja nije bila ništa manja 
od mene. Uveče sam bila na smrt umorna. 

U takovim okolnostima radili 
su Curieji od godine 1898. do 1902. 

Prve godine obojica se trude, 
kako bi dobili kemijski čisti radij i polonij te promatraju 
izžarivanje uvijek aktivnijih produkata što ih dobivaju. 
A uskoro spoznaju, da će biti korisnije, ako si rad raz- 
dijele. Pierre Curie neka pokuša što točnije odrediti svoj- 
stva radijeva i što točnije se upoznati s novim počelom. 
A Marija će i dalje nastojati, da dobije soli čistoga radija. 

Kod te razdiobe Marija si je 
izabrala »muški dio«: obavlja radnički posao. U baraci se 

Curie udubljuje u teške pokuse, a na dvorištu je njegova 
žena u svom starom, prašnom i od kiselina razjedenom 
haljetku, s lepršavom kosom u dimu, koji joj puni oči i 
grlo — prava pravcata tvornica. 

Katkada sam prerađivala i do dvadeset kilo- 
grama materijala odjedanput, piše, zbog čega je 
bila cijela baraka puna velikih posuda s talogom i te- 
kućinom. Strašno naporno je bilo prenašati staklene 
posude, cijediti tekućinu i cijele sate miješati smjesu 
koja se kuhala u kotliću. 

No radij ne izdaje svoje tajne. 
Niti malo dobre volje ne pokazuje, da će se dati od čo- 
vjeka spoznati. Gdje su vremena, kada je Marija naivno 
mislila, da je jedan postotak radija u otpacima uranove 
smole ! Izžarivanje nove tvari je tako jako, da je već silno 
mala količina radija u rudi izvor onih čudesnih pojava 
koje se mogu vidjeti i mjeriti. Poteškoća je u tome, kako 
da se izluči izvanredno mala količina, kako da se je odije- 
li od mrtvog kamenja s kojim je tako tjesno spojena. 

Radni dani množe se i posta- 
ju mjeseci, a mjeseci godine. Pierre i Marija ne malakšu. 
Tvar, koja im se tako tvrdokorno protivi, učarala ih je. 
Kako ih je sjedinila ljubav i duševno zanimanje, žive u 
toj drvenoj baraci svoj »protuprirodni« život za koji su 
oboje stvoreni. 

U to nas je vrijeme novo područje, koje smo 
s poznavali zbog neočekivanog otkrića, sasvim zapo- 
slilo, piše Marija. Ma da su radili uvjeti bili teški, 
bili smo vrlo sretni. Proživljavali smo dane u labora- 
toriju. U našoj bijednoj baraci vladao je najveći mir; 
katkada, kada smo na koji postupak morali sctmo pa- 
ziti, šetali smo se po njoj uzduž i poprijeko i rasprav- 
ljali o sadanjem i budućem radu; ako nas je zeblo, 
ispili smo kod peći šalicu vrućega čaja. Potpuno nas 
je preuzeo taj rad i živjeli smo kao u sanjama. 

U laboratorij je dolazilo tek malo l jadi; ^ od 
vremena do vremena došao je ovaj ili onaj od fizičara 
i kemičara bilo da je htio vidjeti naše eksperimente, 
bilo pak dobiti kakov savjet od Pierra Curie koji je 
bio na nekojim fizičkim područjima priznati autoritet. 

Tada smo imali pred crnom pločom razgovore kojih 
ću se uvijek s veseljem sjećati; uplivali su blagotvor- 
no na naš znanstveni rad i na naše oduševljenje, a da 
pri tom ne bi prekidali tok našega razmišljanja ili pak 
pomutili stanje mira i sabranosti koje je jedino pra- 
va laboratorijska atmosfera. 

Kad ostave Pierre i Marija za. 
neko vrijeme aparate na miru i počnu pripovijedati, pre- 
laze razgovori o njihovoj ljubavi za radij iz transcenden- 
talnih u djetinjaste. 

»Htjela bih znati, kakav će biti«, prekine jednog 
dana Marija sa silnom radoznalošću maloga djeteta ko- 
jenrn obećaše igračku. »Kako si ga ti zamišljaš, Pierre . « 

»Ne znam . . .«, odgovori fizičar tiho. »Želio bih, da 
imade vrlo lijepu boju.« 

★ 

Čudnovato je, da u korespon- 
denci Marije Curie ne nalazimo o tom njihovom izvanred- 
nom naporu nikakvog slikovitog ili plastičnog komentara 
’ s kakovima je nekoć poput munja ispreplitala svoja sr- 
dačna pisma. Da li su joj godine, što ih je proboravila 
u tuđini, uzdrmale iskrenu ljubav spram svojih. Ili pak 
ju je rad tako obuzeo, da jednostavno za drugo nema 
vremena? 

Pravi uzrok njezine rezervira- 
nosti mogao bi biti i negdje drugdje. Nije slučaj, da joj 
pisma izgubiše izvornost upravo tada, kada njezin živo- 
topis postaje izvanrednim. Dok je Marija bila još gimna- 
zijalka, učiteljica, studentica ili mlada žena, mogla se is- 

povijedati . . . Danas pak je tajna i veliko poslanje osa- 
miše. Među onima, koje ljubi, ne nalazi nikoga više koji 
bi je mogao razumjeti i s kojim bi se mogla porazgovoriti 

0 svojim poteškoćama i o svojim namjerama. Svoju op- 
sjednutost može dijeliti samo s jed n i m čovjekom: s Pier- 
rom Curie, s drugom. Samo njemu povjerava svoje tajne 
misli i svoje sanje. Marija se odsada pokazuje svima, pa 

1 najbližima, u skoro svakidašnjoj svjetlosti. Opisuje im 
samo svoj gradski život. Jedino za svoju žesku sreću nađe 
još katkada srdačnu riječ, a o svom radu govori tek u 
kratkim, lakoničkim, neizrazitim stavcima: riješi ga se 
s tri retka . . . 

Ovdje osjećamo bezuvjetnu vo- 
lju, da ne smije nikakova literatura objašnjavati sudbine 
koju si je izabrala. Radi njezine skromnosti i radi straha 
pred nepotrebnim riječima o svemu što je odviše, Marija 
se sakrije, ukopa se u sebe, a mogli bi i reći: pokazuje 
još samo jedan svoj obraz. Stidljivost, briga i pamet za- 
sjeniše genijalnu učenjakinju koja se sakrila za »ženom, 
kakove su sve druge«. 

Marija Bronji 1899.: 

, . . U našemu životu sve je po starome. Radi- 
mo mnogo, a ipak i dobro spavamo, zato naše zdrav- 
lje ne trpi od rada. U veće se zaposlimo s malom. Uju- 
tro je sama obučem i nahranim takp, da mogu obično 
oko devet sati od kuće. Cijele godine nismo bili niti 
jedanput u kazalištu ili na koncertu, a nismo niti ni- 
koga posjećivali. Inače se ne osjećamo loše . . . Jedino 
mi mnogo manjka rodbina, a prije svega vi, dragi 
moji, i otac. Više puta razmišljam sa žalošću u srcu 
o svojoj osamljenosti. Kad ničim drugim ne mogu se 
potužiti, jer zdravi jesmo, dijete dobro napreduje, a 
ja imadem najboljeg muža, što se ga može zamisliti ; 
niti sanjati ne bih bila mogla, da ću jednoć takvoga 
dobiti. Pravi je dar Božji i što dalje zajedno živimo, 
to se više ljubimo. 

Naš rad napreduje. Uskoro ću o stvari morati 
predavati. Morala bih već prošle subote, pa sam bila 
spriječena i zato ću po svoj prilici ove subote ili za 
četrnaest dana. 

A uistinu rad, o kome se tako 
suho i kratko izrazila, predivno napreduje. U godini 1899. 
i 1900. objavili su spomenicu o otkriću »inducirane radio- 
aktivnosti«, što je prouzrokuje radij, drugu o učincima 
radioaktivnosti i još treću o električnostima, što ih pre- 
našaju zrake. Isto tako su i za kongres fizičara 1900. go- 
dine sastavili općeniti izvještaj o radioaktivnim tvarima, 
a koji je pobudio silno zanimanje među učenjacima. 

Nova znanost o radioaktivnosti 
razvija se strjelovitom brzinom. Curieji trebaju pomoć- 
nike. Do sada im je katkada pomagao jedino laboratorij- 
ski sluga Petit, spretan čovjek koji je dolazio u labora- 
torij iz vlastitog oduševljenja, gotovo kriomice i samo u 
slobodno vrijeme. A sada bi trebali izabrane tehničare. 
Njihovo otkriće bi se dalo na polju kemije značajno pro- 
dubiti, a za to je potreban pažljiv studij. Htjeli bi se udru- 
žiti sa dobrim istraživačima. 

Proučavanje radioaktivnosti započeto je u sa- 
moći, piše Marija. A opseg zadaće je sve više tražio 
suradnike. Već godine 1898. je g. Bemont, jedan od 
laboratorijskih voditelja na školi za fiziku poslao pri- 
vremenu pomoć. Oko godine 1900. došao je Pierre u 
doticaj s mladim kemičarom Andre Debiernom; bio 
je preparator kod profesora Friedla koji ga je vrlo 
visoko cijenio. Andre Debierne je drage volje prihva- 
tio Pierrov prijedlog, da se počne baviti sa radioak- 
tivnosću. Prije svega se posvetio istraživanju nekog 
novog radioaktivnog počela koji bi se po njegovom 
mišljenju nalazio u skupini željeza i rijetkih zemlji. 

‘To počelo aktinij, on je doista i otkrio. Iako je radio 
u kemijsko-fizičkom laboratoriju na Sorbonni, kome 

je bio na čelu Jean ePrrin, često nas je posjećivao u 
baraci i postao doskora našim vrlo dobrim prijate- 
ljem kao i prijateljem Curieja, a kasnije i naše djece. 

Tako je, dakle, francuski ke- 
mičar Andre Debierne otkrio još prije nego su bili izoli- 
rani polonij i radij, njihovog »brata« — aktinij. 

Nekako u isto vrijeme, pripovijeda Marija, do- 
lazio je k Pierru mladi fizičar Georges Sagnac, koji 
je proučavao zrake X, na razgovore q analogijama, 
što su se mogle naslućivati među ovima i njihovim 
sekundarnim zrakama te izžarivanjem radioaktivnih 
tvari. Zajedno su izradili raspravu o električno sti, 
što je prenašaju te sekundarne zrake. 

Marija je prerađivala kilogram 
za kilogramom otpadaka uranove smole, što ih je još 
uvijek dobivala iz Joachimova, a kojih je bilo više tona. 
U svojoj sablasnoj strpljivosti bila je kroz četiri godine 
svakog dana učenjakinja, specialista, inžinjer i radnica 
ujedno. Zasluga je njenoga mozga i njenih mišica, da su 
se u baraki po starim stolovima gomilali danomice kon- 
centrirani produkti sve bogatiji radijem. 

Gospođa Curie približava se 
svome cilju. Prošlo je vrijeme, kada je stajala na dvo- 
rištu i obavi jena zagušljivim dimom pazila na teške ko- 
tlove sa. tvari koja je mijenjala oblik. Njezin je rad sada 
u stadiju pročišćavanja i »frakcionirane kristalizacije« 
jako radioaktivnih rastopina. Barem sada bi morala imati 
izvanredno čistu radionicu i aparaturu koja bi bila do- 
voljno osigurana pred zimom, vrućinom i nečistoćom! . . . 
Ali u bijednoj baraci, koja je izvrgnuta svim vjetrovima, 
dimi se željezna i ugljena prašina te se miješa s produk- 
ima koje je tako teško očistila. Hvata je očaj i srce joj 
se grči kod svakiđanjih nezgoda koje joj odnose sile i 
vrijeme. 


Marija Skloćknvska 

A Pierre je te beskonačne 
borbe već tako sit, da bi najradije popustio. Treba pravo 
razumjeti: jasno, da ne misli prestati sa istraživanjem 
radija i radioaktivnosti, ali bi želio za neko vrijeme osta- 
viti tu posebnu zadaću: dobiti čisti radij. Zapreke izgle- 
daju nepremostive. Zar ne bi bilo bolje obnoviti rad kas- 
nije pod ugodnijim uvjetima? Kako mu je smicao pri- 
rodnih pojava više na srcu nego li njihova tvarfia real- 
nost, ne može on više gledati jadnih uspjeha Marijinog 
rada koji joj crpe sve snage. Neka zaključi primirje! 

No kod toga nije računao sa 
značajem svoje žene. Marija hoće izlučiti radij i ona će 
ga izlučiti. Prezire umor i brojne poteškoće kao i praz- 
nine svoga znanja, koje joj još otežavaju zadatak. Ta 
ona je još uza sve to vrlo mlada učenjakinja i ne može 
imati one sigurne i opsežne izobrazbe kao njezin muž 
koji radi već dvadeset godina; zato je razumljivo, da se 
katkada i spotakne kod pojava ili metoda koje premalo 
pozna i o kojima se mora na brzinu još potanko podučiti. 

Što zato! Sa očima, koje joj 
žare pod visokim čelom, prkosno se baci na svoje aparate 

i posude za pročišćavanje. 

Godine 1902., četrdeset i pet 
mjeseci nakon onoga dana, kada su Curieji najavili vje- 
rojatnost bivanja radija, može Marija konačno reći, da 
je pobijedila u toj teškoj borbi. Uspjelo joj je dobiti dese- 
tinu grama čistoga radija i po prvi puta odrediti njegovu 

atomsku težinu koja je 225. 

Kemičari, koji ne vjerovahu — 
a još je uvijek bilo i takovih — moraju se prikloniti pred 
činjeni cam a i nadčovječnom tvrdokornošću žene. Radij 
sada i službeno postoji. 

★ 

Deset je sati uveče. Pierre i 
Marija su kod kuće. Već nekoliko godina stanuju na bul- 
varu Kellermann. Kuća je baš kao stvorena za njih . . . 
Sa bulvara u tri reda drveća, što tek napola sakrivaju 


utvrde, vidi se samo pusti zid i neznatna vratašca. Ali 
pozadi, iza jednokatne kuće, skriva se uzani, no prijatni 
i vrlo mirni pokrajinski vrt. I kroz »Barriere de Gentilly« 
brzo su s đvokolicom iz grada. 

Stari dr. Curie već je u sobi. 
Marija je nakon kupanja stavila dijete spavati i još je 
dosta dugo ostala kod krevetića. To je skoro već obred. 
Dok Irena uveče ne osjeti kraj sebe mame, kriči svoj 
»Me!«, koji će nam za uvijek nadomjestiti riječ »mama«. 
Marija se pokori tvrdokornosti četirigodišnjeg djeteta, 
popne se po stepenicama, sjedne k dječjem krevetu i 
ostane kod njega u tami, dok lagano đihanje ne zamijeni 
glas. Istom onda se povrati k već nestrpljivom Pierru. 
Iako je Pierre mekan, ipak je vrlo zahtjevan i ljubomo- 
ran suprug. Tako se jako priučio na stalnu prisutnost 
svoje žene, da ga u tom pogledu i najmanja neredovitost 
smeta pri mirnom razmišljanju. Ako se Marija kod dje- 
teta samo nešto dulje zadržala, dočeka je uvrijeđen s pri- 
govorom: 

»Samo za dijete se brineš!« 

Laganim koracima Pierre mje- 
ri sobu. Marija sjedne i načini nekoliko uboda na rubu 
još nedovršene Irenine pregače. Među njezina načela 
spada, da nikada ne kupuje za malu gotovih haljinica; 
previše su joj načičkane i neudobne. Kad je bila još Bro- 
nja u Parizu, zajedno su i po vlastitim krojevima šivale 
haljinice za svoje kćerke. Te krojeve Marija još uvijek 
upotrebljava ... 

No danas se nikako ne može 
zadubiti u posao. Nervozno odloži šivanje, ustane i izne- 
nada reče: 

»Kako bi bilo, da pođem na časak onamo?« 

U glasu joj podrhtava nepo- 
trebna molba, jer i Pierre bi se htio povratiti u baraku 
koju su tek pred dva sata napustili. Radij, čudnovat po- 
put živog stvora i privlačiv poput malo koje ljubavi, vabi 
ih k sebi. 

Za sobom imađu teški radni 
dan i najpametnije bi učinili, da legnu na počinak. A 
Pierrovi i Marijini čini nisu uvijek pametni; navuku ogr- 
tače, jave se dr. Curieju i pobjegnu. Drže se pod ruku i 
šuteći koracaju po živim ulicama, kraj tvorničkih zgrada, 
nepoziđanih parcela i skromnih kuća, dok ne stignu u 
Rue Lhomond gdje skrenu na dvorište. Pierre stavi ključ 
u bravu i vrata zaškripe kao što su tisuću puta zaškri- 
pala. I već su u svijetu svojih sanja. 

»Ne pali svijetla!« oglasi se Marija. I dometne sa 
smiješkom: 

»Da li se sjećaš dana, kada si mi rekao: Želio bih, 
da bi radij imao lijepu boju?« 

Stvarnost, koja već nekoliko 
mjeseci razveiseljuje Curieja, još je mnogo čarobnija nego 
što si ju je zamislio u svojoj naivnoj želji. Radij nema 
samo »lijepe boje«, nego još više: imade i svoju svijetlost! 
U mračnoj baraci na policama i stolovima fosforesciraju 
silhuete staklenih posudiea, u kojima su pohranjeni dra- 
gocjeni komadići i modrikasto se svjetlucaju u noć. 

»Gle . . . gle!« zašapuće mlada žena. 

Oprezno se približi slamnatoj 
stolici i sjedne. U tami i tišini dva se obraza zagledaju u 
smjeru blijedoga svijetlucanja, gdje je tajanstveni izvor 
izžarivanja, gdje je radij — njihov radij! Marija je sa 
svojim nagnutim tijelom i požudnim izrazom upravo ta- 
kova, kakova je pred jednim satom bila kod krevetića 
zaspalog djeteta. Suprugova ruka lagano se dotakne 
njene kose. 

Sve svoje dane sjećati će se 
kresnica ove večeri, ove priče. 

Četrnaesto poglavlje 
TEŽAK ŽIVOT 


Njihov bi život bio potpunoma 
sretan, kada bi smjeli sve sile upotrebljavati u boju što 
su ga navjestili prirodi i bojevali ga u svojoj siromašnoj 
baraci. 

No bojevati moradoše još i dru- 
ge bojeve iz kojih ne dolažahu kao pobjednici. 

Za pet stotina franaka na mje- 
sec mora Pierre podučavati sto dvadeset sati i još voditi 

praktične vježbe učenika. Dok su bili bez djece, tih pet 
stotina franaka dostajalo je. Nakon Ireninog rođenja 
izdaci za sluškinju i dojilju jako opteretiše njihov prora- 
čun. Pierre i Marija uvidješe, da si moraju potražiti nove 
dohotke. 

Samo malo stvari poznajem 
koje bi bile tako beznadno žalosne kao što je nezgodno 
i neuspješno nastojanje dvojice značajnih učenjaka, da si 
osiguraju još dvije ili tri tisuće franaka. Ne radi se samo 
o tome, da si nađu drugorazredno zaposlenje s kojim bi 
krili manjke. Ne smijemo zaboraviti, da je Pierru Curie 
znanost životna potreba i da mu je rad u laboratoriju — 
zapravo u baraci, jer laboratorija nema — važniji od 
jela i spavanja. I jer mu već rad na školi oduzima skoro 
sve vrijeme, ne bi smio sada tražiti još novog zaposlenja 
nego bi se morao pokušati odteretiti. A novaca nema. 
Što da čini? 

Rješenje bi bilo vrlo priprosto 
— skoro odveć priprosto. Kad bi ga imenovali profeso- 
rom na Sorbonni, što po svojim djelima nesumnjivo za- 
služuje, primao bi deset tisuća franaka godišnje, imao 
manje obuke, a sa svojim znanjem bi obogatio študente i 
podigao ugled sveučilišta. I kad bi kao profesor raspo- 
lagao još sa vlastitim laboratorijem, ne bi više ničega 
zahtijevao od sudbine. Sve njegove težnje dalo bi se sve- 
sti na ove dvije želje: sveučilišna stolica, da bi mogao 
živjeti i podučavati mlade fizičare i laboratorij, da bi mo- 
gao raditi. Laboratorij, u kome bi našao sve što mu tako 
strašno manjka u baraci: električne i tehničke naprave; 
mjesta za nekoliko pomoćnika; zimi nešto topline . . . 

Kako ludi zahtjevi! . . . Istom 
godine 1904., kada već cijeli svijet cijeni učenjaka, dobije 
Pierre Curie profesuru. A laboratorija nikada. Smrt se 
brže pobrine za velike ljude nego li javna oblast. 

Jer kao što je Pierre nenadma- 
šiv, kada je potrebno razuzlati komplicirane pojave i 
spretno se boriti s neprijateljskom materijom, tako je 
utjelovljena nespretnost, kada se treba natezati za služ- 

bu. Najviše mu smeta genijalnost, s kojom izaziva u lju- 
dima protivljenje i prikrivenu ogorčenost. I uz to tuđi su 
mu jednako proračunanost i intriga. Sve njegove sposob- 
nosti ništa mu ne koriste, jer im ne zna dati potrebnog 
naglaska. 

Jer je uvijek bio spreman ukloniti se svojim 
prijateljima, dapače i protivnicima, bio je, kao što 
velimo, »loši kandidat«, napisao je o njemu Henri 
Poincare te još nadodao: »No ako našoj demokraciji 
čega manjka, onda to nisu kandidati . . .« 

Godine 1898. ispraznila se na 
Sorbonni stolica za fizikalnu kemiju. Pierre Curie odluči, 
da će se za nju natjecati. Ako će sve ići po pravici, mora 
je dobiti ... Ali Pierre nije bio učenik na Ecole Normal, 
a niti na Ecole Polytechnique i zato mu manjka ona od- 
lučna potpora, što je daju svojim bivšim učenicima ove 
ustanove. Osim toga tvrde neki osjetljivi profesori, da 
njegova, u posljednjih petnaest godina objavljena otkri- 
ća ne spadaju »sasvim« u područje fizikalne kemije. I 
njegova kandidatura ne prodre. 

Poraženi smo, piše mu jedan od njegovih pri- 
staša, profesor Friedel, i žaliti bih morao, da sam 
Vas nagovarao na kandidaturu, koja nije uspjela, 
kada diskusija o njoj ne bi bila toliko ugodnija od 
glasovanja. No što pomažu Lippmannova, Boutyeva, 
Pellatova i moja nastojanja i slavospjevi, što su Vam 
ih zbog Vaših značajnih djela pjevali čak i Vaši pro- 
tivnici, protiv zaključka matematičara ? 

Činjenica, da su u diskusiji 
Pierru priznali zasluge, vrlo je platonska utjeha. Mjesece 
i mjesece nema izgleda za odgovarajuće zaposlenje i Cu- 
rieji, koji su posve u svom velikom djelu o radiju, vole 
životariti nego li gubiti vrijeme s čekanjem po predsob- 


183 


ljima. Doduše, oni se niti ne pritužuju. Pet stotina fra- 
naka na kraju krajeva također još ne znači bijede. Ne- 
kako će se već progurati . . . Makar i slabo. 

Marija Josipu Sklođowskom 19. ožujka 1899.: 

Vrlo se moramo ograničavati; muževa plaća 
nije sasvim dostatna za pokriće svakidanjih izdataka 
i samo nekojim izvanrednim i neočekivanim dohocima 
ide hvala, da smo do sada izbjegli pomanjkanjima. 

A inače se nadam, da će jedan od nas dvoje 
uskoro dobiti stalnu službu. Onda nećemo samo lakše 
živjeti, nego ćemo. moći i nešto uštedjeti i osigurati 
djetetu budućnost. A prije nego si potražim stalnu 
službu, željela bih učiniti doktorat. 

Trenutno smo tako jako zaposleni s našim no- 
vim počelima, da se mogu izraditi disertacije, iako će 
biti zasnovana na njima; za nju će biti potrebno još 
nekoliko dopunskih studija, a s kojima se sada ne mo- 
gu baviti. 

Zdravi smo; muž više ne trpi toliko od reuma- 
tizma. Ja ne kašljem; na plućima nemam ništa, to se 
pokazalo kod liječničkih pregleda i kod ponovne ana- 
lize ispljuvka. 

1900. . . U knjizi izdataka stav- 
ka troškova stalno raste i nadmašuje prihode. Kako 
sada stanuje stari doktor kod sina, obitelj je sa 
sluškinjom narasla na pet osoba. Za kućicu na Boule- 
vard Kellermann plaćaju tisuću i četiri stotine franaka 
najamnine. Zbog prilika Pierre je prisiljen natjecati se 
za mjesto repetitora na Ecole Polytechnique te ga i do- 
bije. Za taj posao dobiva dvije tisuće pet stotina frana- 
ka godišnje. 

A iznenada — dođe neočeki- 
vana ponuda — no ne iz Francuske. Makar šira javnost 
još ne zna za otkriće radija, znadu za nj fizičari. Da bi 
pridobilo muža i ženu, koje treba ubrajati među najzna- 



čajnije svjetske učenjake, sveučilište u Ženevi odlučilo 
se na nešto izvanrednoga. Dekan nudi Pierru Curie sto- 
licu za fiziku s plaćom od deset tisuća franaka i bes- 
platnim stanom te vodstvo laboratorija »za koji će 
se povećati kredit sporazumno s profe- 
sorom Curiejom, kome će biti dodijeljena 
i dva asistenta. U skladu sa raspoloživim 
sredstvima zbirka fizikalnih aparata će 
s e u p o t pu n i t i«. 

Sudbina znade biti i šaljiva! 
Nudi vam što ste si najviše željeli ... a ipak s nekim 
»ali«, zbog kojega ne možete njenog dara primiti. Kad bi 
stajalo na čelu pisma s velikim slovima: »Sveučilište 

Pariz« umjesto »Republika i kanton Ženeva«, bile bi 
ostvarene sve' njihove želje. 

Ženevčani su ih pozvali tako 
srdačno i uslužno, da je Pierre u prvoj navali čuvstava 
ponudu primio. U lipnju se s Marijom otputi u Švicarsku 
gdje ih drugovi najljepše prime. A u ljeti se pojave po- 
teškoće. Dakle, odmah neka žrtvuje nekoliko mjeseci i 
neka se pripravlja na važnu učiteljsku dužnost?... Da 
napuste za neko vrijeme istraživanje radija — prijevoz 
sviju naprava bio bi vrlo težak — i da odlože na kasnije 
vrijeme pročišćavanje novog počela? Ne, odviše su gor- 
ljivi i kao opsjednuti, a da bi mogli podnijeti takove 
žrtve! 

Sa žaljenjem napiše Pierre svoj 
otkaz. Kušnja sa udobnim životom ne zavede ga, radiju 
za volju ostat će u Parizu. Svoju službu na Ecole Poly- 
technique zamijeniti u listopadu za nešto bolje plaćeno 
učiteljsko mjesto na P. C. N.*) , odjeljenju sveučilišta. 
Marija, koja također želi doprinijeti svoj dio, natječe se 
za mjesto profesorice na djevojačkoj Ecole Normale Su- 
perieure u Sevresu kraj Versaillesa. Mjesto dobije. 


*) P. C. N.: Fizika, kemija, prirodoznanstvo. 

Dva uspjeha odjedanput. Pro- 
račun će doduše za dugo doba biti uravnotežen, ali Cu- 
rieji su se jako natovarili poslom baš u trenutku, kada 
bi pokusi zahtjevali sve njihove sile. Samo jedna služba 
bi bila vrijedna Pierra Curieja: profesura na Sorbonni. 
A te mu neće dati. No zato su presretni, da mogu zapo- 
sliti ovog majstora s poslom drugorazrednog značenja. 

Pierre i Marija sagiblju se nad 
priručnicima, sastavljaju zadaće, pripravljaju eksperi- 
mente za svoje tečajeve . . . Pierre sada podučava na dvije 
škole i imade s dvjema skupinama učenika praktične 
vježbe. Marija se kao početnica na francuskoj školi ne 
osjeća osobito dobro i mnogo se trsi, da temeljito pri- 
premi predavanja i čim bolje organizira vježbe svojih 
učenica. Uvađa nove metode i tako izvorno sastavlja svoj 
nacrt predavanja kojim svrati na se pozornost i rektora 
sveučilišta, te joj ovaj čestita. Marija ne poznaje polo- 
vičnosti. 

Kakovo gubljenje sila, koliko 
sati ukradenih pravome radu! Više puta na tjedan mora 
Marija s torbom punom popravljenih zadaća po pola sata 
čekati na očajno dosadni tramvaj da je odveze u Sevres. 
A Pierre bježi od Rue Lhomond do Rue Cuvier, gdje je 
P. C. N., a zatim od Rue Cuvier do Rue Lhomond gdje 
je baraka. Jedva počnu eksperimentirati, već mora opet 
sve ostaviti i posvetiti se svojim golobradim fizičarima. 

Nadao se, da će imati u novoj 
službi na raspolaganje i laboratorij. Laboratorij bi ga 
sasvim utješio. Ali ne ... U P. C. N. su mu dozvolili tek 
upotrebu dviju malih prostorija. Razočaranje je tako ve- 
liko, da svlada ponos u sebi i zamoli dođijeljenje veće 
prostorije. Uzalud. 

Oni, koji su već kada imali takove puteve, pi- 
sat će Marija, znadu, s kakovim se novčanim i uprav- 
nim poteškoćama treba boriti i sjetit će se također ne- 
brojenih službenih dopisa, posjeta i reklamacija, što 

su potrebni, ako hoćemo postići ma i najmanju pogod- 
nost. Pierre je bio od svega toga izvanredno umo- 
ran i potišten. 

Radi ovih napora smanjiše se 
njihove radne snage i tjelesna otpornost. Osobito je Pier- 
re tako izmučen, da bi htio smanjiti svoje obveze podu- 
čavanja. Baš tada se na Sorbonni ispraznila stolica za 
mineralogiju; učeni autor važnih teorija o kristalnoj 
fizici kao nitko drugi osposobljen je za nju. Natječe se 
za mjesto. Pobjedi njegov konkurent. 

»Tko je vrlo zaslužan i još više skroman nego za- 
služan«, veli Montaigne, »neće ga dugo priznavati«. 

Pierrovi prijatelji ne propuste 
niti jedne prilike i čine sve, kako bi mu približili taj tako 
teško đosežan cilj sveučilišne profesure. Godine 1902. 
hoće profesor Mascart, da Pierre kandidira u Akademiji 
znanosti . . . Misli, da će sigurno biti izabran i da će to 
s vremenom ugodno utjecati na njegov gospodarski po- 
ložaj. 

Pierre oklijeva. Po starome obi- 
čaju morao bi posjetiti sve akademike, a tome se protivi, 
jer mu se čini ponižujuće i bedasto. No fizički razred 
akademije jednoglasno se odlučio za nj. To ga se vrlo 
dojmilo, zato se pokori i prijavi svoju kandidaturu. Kada 
ga još Mascart dobro izgrdi, najavi on svakomu članu 
tog izabranog društva svoj posjet. 

Kada je kasnije postao slavan, 
pa su novinari tražili pikantne anekdote o velikom uče- 
njaku, jedan od njih opisao je Pierrovo hođočašćenje od 
akademika do akademika u mjesecu svibnju 1902. go- 
dine ovako : 

Kedobrovoljnog kandidata bilo je već stid, jer se 
morao uspinjati u katove, zvoniti, najavljivati se i pri- 
povijedati zašto je došao. A sve ljudske snage po nje- 
govom mišljenju bile su premalene, da bi mogao nabra- 
jati još svoje naslove i uzvisivati samoga sebe, svoje 


187 


znanje i svoj rad. Ali je radije iskreno slavio svog su- 
parnika i izjavljivao, da je gospodin Amagat dakako 
bolje kvalificiran za primitak u Institut nego on, 
Curie. 

9. lipnja bio je objavljen ishod 
izbora. Akademici, koji su morali birati između Pierra Cu- 
rieja i Amagata, ođlučiše se za zadnjega. 

Novost je javio Pierre svom 
dobrom prijatelju Georgesu Gouyu ovako: 

Dragi prijatelju, kako Vam se već činilo, bio 
je izabran Amagat, koji je dobio 23 glasa, dok ih je 
bilo danih za me 20, a za Gerneza 6. 

Jako mi je žao, što sam s posjetima izgubio to- 
liko vremena i postigao tako odličan rezultat. Razred 
me je predložio sa svim glasovima na prvome mjestu, 
pa im se nisam protivio. 

Pripovijedam Vam te tričarije, jer znam, da 
Vas vesele; a ne smijete misliti, da sam radi takovih 
sitnica ozbiljno pogođen. 

Pierre Curie 

Novi dekan Paul Appell — isti 
onaj, čija su predavanja nekada Mariju Sklodowsku za- 
nosila u ekstazu — pokuša se zauzeti za Pierra. Kako 
poznaje njegovu nepopustljivost, najprije si utire put. 

Paul Appell Pierru Curie: 

Ministarstvo želi moje prijedloge za Legiju 
časti. Vi morate biti na tom iskazu. Molim Vas, da fa- 
kultetu za volju pristanete. Priznajem, da čovjeku 
Vaše kakvoće odlikovanje ne može mnogo značiti, ali 
meni je do toga, da predložim najzaslužnije muževe 
s našeg fakulteta, one, koji su se doista odlikovali sa 
svojim otkrićima i svojim djelima. Samo tako ih mogu 

predstaviti gospodinu ministru i ujedno mu pokazati 
koliko se kod nas radi. Ako budete odlikovani, dakako 
Vaša je lična stvar, da li ćete odlikovanje nosili ili 
ne, ja Vas samo molim, da Vas smijem predložiti . . . 

Paul Appell Mariji Curie: 

Već sam više puta raspravljao s rektorom 
Liardom o lijepim Curiejevim djelima, o manjkavim 
napravama, kojima raspolaže i o tome, da bi bilo 
pravo, ako bi mu se dodijelio veći laboratorij. Go- 
spodin rektor je govorio o g. Curieju s ministrom ko- 
jemu bi ga najlakše predstavio prilikom lipanjskih od- 
likovanja. Čini mi se, da se ministar za g. Curieja 
vrlo » zanimao te će možda za početak htjeti pokazati 
svoju naklonost s time, da će ga odlikovati. U tom 
Vas slučaju molim, da upotrijebite sav svoj upliv, ka- 
ko g. Curie odlikovanje ne bi odbio. Stvar sama po 
sebi, doduše, nije važna, ali ako pomislite na praktične 
posljedice — laboratorij, kredit i t. d. — ne smijemo 
joj poreći važnost. 

Molim Vas u ime znanosti i viših interesa fa- 
kulteta, da utječete na g. Curieja, da se nipošto ne 
protivi. 

A ovaj se puta Pierre Curie 
»protivi«. Već njegov stari otpor spram odlikovanja bio 
bi dovoljan, da s njime opravda svoj postupak. Ali u ovom 
ga slučaju vodi i neko drugo čuvstvo. Smiješno mu se 
čini, da se učenjaku ne da mogućnosti za rad, dok mu se 
međutim istovremeno u znak pobude recimo kao »dobar 
red«, na prsa pripne mali križić na crvenoj svilenoj vrpci. 

Odgovor Pierra Currie na rektorovo pismo: 

Budite toliko Ijubezni, pa se zahvalite g. mini- 
stru i ujedno ga obavijestite, da ne osjećam baš ni- 
kakove potrebe za odlikovanjem, ali zato tim veću za 
laboratorijem. 

Curieji se više ne nadaju udob- 
nijem životu. Jer ne dobiše, što su si željeli, zadovolje se 
s barakom, utočištem njihovih eksperimenata. Opojni sa- 
tovi, što ih preživljavaju između drvenih zidova, pomažu 
im preko sviju neuspjeha. I podučavaju još uvijek. Taj 
posao obavljaju bez slabe volje i bez ogorčenosti. Mnogi 
mladi dječačić zahvalno će se sjećati Pierrovih živahnih 
i zornih vježbi i predavanja. I mnoga »Sevriennka« bit 
će zahvalna Mariji, plavokosoj profesorici s pjevajućim 
slavenskim naglaskom, što joj je ucijepila veselje za 
znanost. 

U vječnom nemiru službovnog 
i znanstvenog rada zaboravljaju na jelo i spavanje. Pra- 
vila »normalnog« života, kako si ga je Marija nekoć za- 
mislila, te njene vještine u kuhanju i kućanstvu nema više. 

Svoje opsjednutosti tako su si malo svijesni, da zlorabe 
svoje klonule sile. Već se nekoliko puta dogodilo, da je 
morao Pierre ostati u krevetu radi nesnosnih bolova u 
zglobovima. Marija za sada još ne malakše, jer živi u 
prevelikoj živčanoj napetosti; otkada je nekoć sa omalo- 
važavanjem sviju propisa uništila u sebi znakove sušice, 
koji su kod njezinih prouzročili veliku brigu, misli, da je 
neranjiva. Ali u maloj bilježnici, kamo upisuje svoju te- 
žinu, brojke su iz tjedna u tjedan manje. Za četiri godine 
života u baraci omršavila je za sedam kilograma. Prija- 
teljima ne izbjegne njezina bljedoća i njezin nezdravi iz- 
gled. Mladi fizičar čak piše Pierru neka pazi na njeno i 
svoje zdravlje. Njegovo pismo je živa slika njihovog ži- 
vota i njihovog žrtvovanja samoga sebe. 

Georges Sagnac Pierru Curie: 

Bio sam iznenađen, kada sam u Fizikalnom 
društvu vidio gospođu Curie. Dobro znam, koliko 
imade posla sa disertacijom . . . Ipak sam se tom pri- I 

likom uvjerio da nema dovoljno otporne snage da bi j 

smjela još dalje živjeti ovako stopostotnim intelektu- | 

alnim životom, kakov Vas dvoje živite. I što sam re- J 

kao b njoj, vrijedi i za Vas. j 


Neka spomenem samo to, da i jedan i drugi od 
Vas dvoje gotovo ništa ne jede. Više nego jedanput 
vidio sam gospođu Curie kako je žvakala komadić ko- 
basice i na to ulila šalicu čaja u sebe. Mislite li, da 
je koje tijelo tako zdravo, da bi moglo bez štete pod- 
nositi ovako manjkavu prehranu ? Šta će biti s Vama, 
ako gospoda Curie ozbiljno oboli ? 

Bezbrižnost i tvrdoglavost, s kojom bi gospođa 
možda odgovorila na Vašu opomenu, ne može Vas 
opravdati. Možda ćete prigovarati: »Gladna nije. 
Dosta je stara, da mora znati što smije i što ne smi- 
je!« 1 to je krivo. Trenutno se ponaša kao dijete. To 
Vam velim kao iskreni prijatelj ... 

★ 

Na ovakove grdnje i opomene 
odgovaraju vrlo prostodušno: »Pa priuštimo si odmor. 
Svakog ljeta idemo na praznike«. 

I doista idu na praznike ili bar 
misle, da idu. Onda se voze dvokolicama kao nekada iz 
kraja u kraj. Od godine 1898. pa do godine 1903. provezli 
su se gotovo cijelom Francuskom. 

A da li ih ti izleti i uistinu tje- 
lesno i duševno osvježuju, čega su tako potrebni? Mogli 
bismo sumnjati. A kriv je Pierre, jer je odviše nemiran. 
Jedva su dva-tri dana u istome kraju, već on govori o 
povratku u Pariz. Nježno napomene svojoj ženi: 

»Dugo već nismo ništa radili!« 

Godine 1899. dadoše se na dugo 
putovanje. Prvi puta, otkako se udala, Marija je opet u 
domovini, doduše ne u Varšavi, ali u Zakopanom, u 
austrijskoj Poljskoj, gdje su si Dluski sagradili sanato- 
rij. Tu se sabrala cijela obitelj. 

Tri godine kasnije, u svibnju 
1902. Marija se opet vozi u domovinu. Pisali su joj, da je 
njezin otac iznenada obolio i bio operiran na žučnom mje- 
huru. Isprva su bile vijesti dosta povoljne, a kasnije joj 

brzojavno javiše, da se približuje konac. Marija htjede 
odmah otputovati, no najprije treba dobiti putnicu. Sati 
i sati prođoše prije nego budu sve isprave u redu. Istom 
za dva dana i pol prispije u Varšavu, u Josipov i očev 
stan. Prekasno. 

Marija se ne može sprijateljiti 
s pomisli, da više nikada ne će vidjeti očevog lica. Za nje- 
govu smrt saznala je već putem i brzojavno zamolila se- 
stre, da odgode pogreb. Kada uđe u mrtvačku sobu, ugle- 
da usred cvijeća već zatvoren lijes. Sa svojom izvanred- 
nom nepopustljivošću postigne, da joj lijes otvore. Kad 
ugleda vedro, a bez duše, očevo lice, Marija se počne opra- 
štati. Uvijek si je prigovarala, što je ostala u Francus- 
koj i razočarala starca koji je želio proboraviti svoje po- 
sljednje dane pokraj nje. Pred lijesom se tiho optužuje, 
dok brat i sestra ne prekinu mučnog prizora. 

Marija se bez potrebe muči. 
Posljednje očeve godine bile su lijepe — lijepe prije sve- 
ga radi nje. Sklođowskog su domaći okružili ljubavlju, 
uživao je kao otac i djed i tako zaboravio na neprilike 
svojeg ne baš blještavog života. A njegove zadnje i naj- 
dublje radosti bile su povezane s Marijom. Otkriće polo- 
nija i radija te zapaženi izvještaji njegove kćerke u Iz- 
vještajima pariške Akademije znanosti bili su profesoru 
fizike, koji se radi svakiđanjih briga nije mogao sam po- 
svetiti znanosti, vrelo silnoga ganuća. Korak po korak 
slijedio je rad svoga djeteta. Znao je, da je značajan i da- 
lekosežan. Nedavno mu je Marija javila, da joj je uspje- 
lo nakon četirigodišnjeg napora izlučiti čisti radij. I Sklo- 
dowski je šest dana pred smrt u svom zadnjem pismu 
drhtavom rukom, koja je tako žalosno izmijenila njegov 
inače lijep i jednakomjeran rukopis, napisao ove riječi: 

Dakle si ipak dobila soli čistog radija ? Ako 
uvažimo, koliko je rada za to trebalo, onda je to ne- 
sumnjivo najskuplje od svih kemijskih počela. Šteta, 
što imade sav rad, kako izgleda, tek teoretsko zna- 
čenje . . . 


Blijeda i omršavljena napusti 
Marija Varšavu. Već u rujnu ponovno se vraća onamo. 
Nakon očeve smrti osjećaju Sklođowski potrebu za sasta- 
janjem i da si na taj način dokazuju još uvijek živu snagu 
obiteljske uzajamnosti. 

★ 

U listopadu vrate se Pierre i 
Marija u baraku. Umorni su. Marija sudjeluje kod pokusa 
i sređuje rezultate svog rada o pročišćavanju radija. Ali 
je bez srčanosti i ništa je ne veseli. Njezini živci, koje je 
tako strašno opterećivala, osvećuju se na sasvim izvan- 
redan način: noću imade lakše napadaje somnabulizma ; 
mora ustajati i nemirno hodati po stanu. 

I druga godina nije bez nesre- 
ća. Nova trudnoća završi s pobačajem. To razočaranje sil- 
no pogodi Mariju. 

Marija Bronji 20. kolovoza 1903.: 

Tako sam slomljena radi te nesreće, da ne mo- 
gu nikome ni pisati. Kaučila sam se već misliti na to 
dijete i sada se ne mogu utješiti. Piši mi, molim Te, 
ako misliš, da je tome kriva moja opća umornost, jer 
moram priznati, da nisam dobro gospodarila sa svo- 
jim snagama. Vjerovala sam u svoj organizam i sada 
mi je beskrajno žao, jer sam skupo platila to svoje 
vjerovanje. Dijete, mala djevojčica, bilo je dobro raz- 
vijeno i još je živjelo! 

Kasnije dođe žalosna vijest iz 
Poljske, da je drugo Bronjino dijete, mali dječačić, u ne- 
koliko dana podlegao tuberkuloznoj upali mozgovne opne. 

Sasvim sam uništena radi nesreće, koja je po- 
godila Dluske, piše Marija svom bratu. Dijete je bilo 
utjelovljeno zdravlje. Ako je moguće kraj takve nje- 
ge izgubiti takvo dijete, kako neka se onda čovjek još 
nada, da će sačuvati život drugima i odgojiti ih. Kc 
mogu više bez strašne bojazni pogledati svoje kćerke. 

I Bronjina bol mi kida srce. 


m 

Ta dva žalosna događaja ba- 
caju sjenu na Marijin život koji ugrožava još neka gora 
briga. Pierre je bolestan. Silni bolovi napadoše njegovo 
tijelo; jer im liječnici ne znadu izvora, okrstiše ih reuma- 
tizmom. Pierre je potpuno slomljen. Cijele noći muče ga. 
nesnosne boli, da se baca jaučući po krevetu kraj kojega 
bdije prestrašena žena. 

Pa usprkos tome mora Marija 
podučavati u Sevresu, a Pierre ispitivati svoje brojne uče- 
nike i nadzirati njihov rad. Jednako moraju fizičari na- 
stavljati svoje teške eksperimente, makar i bez labora- 
torija, o kome uvijek sanjaju. 

Jedanput, samo jedanput iz 
bjegne Pierru tužba. Sasvim tiho rekne: 

»Tvrd je taj život, za koji smo se odlučili«. 

Marija bi htjela prkositi, a 
ipak ne može sakriti svoje bojazni. Ako je Pierre postao 
malodušan — zar to nije znak, da ga ostavljaju sile? Mož- 
da je teško neizliječivo bolestan? I ona, Marija, da li će 
moći svladati svoju strašnu slomljenost? Već je mjese- 
cima progoni misao na smrt. 

»Pierre!« 

Učenjak se začuđen okrene k Mariji, koja ga zov- 
nula s glasom, u kojemu đrhće strah. 

»Što želiš, draga, što ti je?« 

»Pierre . . . kad bi jedan od nas dvoje otišao . . . 
drugi ga ne smije preživjeti. Ne možemo biti jedan bez 
drugoga. Zar ne?« 

Pierre lagano otkimne. S time, 
da je Marija za časak zaboravila na svoje poslanje i pro- 
govorila kao žena i ljubavnica, samo ga je podsjetila, da 
učenjak nema prava napustiti znanosti u kojoj je sav 
smisao njegovog života. 

Neko vrijeme gleda njezino na- 
vorano lice, puno straha, a na to odlučno reče: 

»Varaš se. Došlo što mu drago, pa da ostane čo- 
vjeku samo tijelo bez duše, svejedno bismo morali još 
raditi.« 

Petnaesto poglavlje 
DISERTACIJA I PETMINUTNI RAZGOVOR 


Znanost baš ništa ne pita jesu 
li njezini sluge siromašni ili bogati, sretni ili nesretni, 
zdravi ili bolesni, jer znade, da su rođeni zato, da istra- 
žuju i otkrivaju te da će istraživati i otkrivati, doklegod 
ih ne ostave zadnje snage. Učenjak se ne može boriti 
protiv svoga zvanja, štoviše i u danima, kada mu se sve 
gadi i kada se u njemu sve protivi, sa sudbonosnom si- 
gurnošću vodi ga korak na poprište njegovog rada. 

Ne smijemo se zato čuditi, da 
su Pierre i Marija i u tim teškim godinama odlično do- 
vršili premnogo djelo. Mlada znanost o radioaktivnosti 
razvija se i cvate i — uništava životne sile onih, koji joj 
dadoše život. 

Od godine 1899. do 1904. obja- 
vili su Curieji — bilo zajednički, bilo pojedinačno, bilo uz 
sudjelovanje kojega od svojih kolega — trideset i dvije 
znanstvene rasprave. Naslovi ovih publikacija odbijaju, 
a sadržaj im je isprepleten crtežima i obrascima tako, da 
se lajik hvata za glavu. Svaka od tih rasprava znači novu 
pobjedu. Kada čitamo suhoparne naslove nekih ponajvaž- 
nijih djela, na mjestu je, da ne zaboravimo, koliko se na- 
pora, znanja i genijalnosti nalazi u svakome. 

O kemijskim svojstvima radijevih 
zraka (Marija Curie i Pierre Curie, 1899.) . 

O atomskoj težini bari ja (Marija Cu- 
rie, 1900.). 

Nova radioaktivna počela i njiho- 
vo izžarivanje (Marija Curie i Pierre Curie, 1900.) . 

O induciranoj radioaktivnosti ko- 
ju prouzrokuju radijeve soli (Pierre Curie 
i Andre Debieme, 1901.). 

Fiziološke posljedice radijevih zra- 
ka (Pierre Curie i Henri Becquerel, 1901.). 

O radioaktivnim tvarima (Marija Cu- 
rie i Pierre Curie, 1901.). 

Atomska težina radija (Marija Cu- 
rie, 1902.). 

O absolutnom mjerenju vremena 
(Pierre Curie, 1902.). 

O induciranoj radioaktivnosti i o 
emanaciji radija (Pierre Curie, 1903.) . 

O toplini koju radijeve soli same 
po sebi proizvode (Pierre Curie i A. Laborde, 
1903.). 

Istraživanja radioaktivnih tijela 
(Marija Curie, 1903.). 

O radioaktivnosti plinova koji se 
nalaze u termalnim vodama (Pierre Curie i 
A. Laborde, 1904.). 

Fiziološko djelovanje radijeve ema- 
n a čije (Pierre Curie, Ch. Bouchard i V. Balthazard, 
1904.). 

U Francuskoj rođena radioak- 
tivnost vrlo si brzo osvaja i inozemstvo. Od 1900. pa dalje 
dolaze u Rue Lhomonđ pisma iz Engleske, Njemačke, 
Austrije, Danske; u njima mole razjašnjenja ponajveći 
učenjaci. Curieji su u neprekidnoj pismenoj vezi sa sirom 
Williamom Crookesom, bečkim profesorima Suessom i 
Boltzmannom i s danskim učenjakom Paulsenom. »Rodi- 
telji« radija daju svojim staleškim drugovima s veseljem 
razjašnjenja i tehničke savjete. U nekojim zemljama za- 
počnu sada učenjaci tražiti još nepoznata radioaktivna 
počela; nadaju se novim otkrićima. Lov je uspješan; pli- 
jen su počela: mezotorij, rađiotorij, ionij, protaktinij, ra- 
dioaktivno olovo. 

Godine 1903. dokažu dva en- 
gleska učenjaka, Ramsay i Sodđy, da radij stalno izba- 
cuje malu količinu nekoga plina, helija. To je prvi poznati 
slučaj izmjenjivanja atoma. Nešto kasnije će Englezi 
Rutheford i Soddy primiti hipotezu koju je još godine 
1900. naslutila Marija Curie; objavit će uzbudljivu »teo- 
riju o radioaktivnom raspadanju atoma«. Tvrde, da su 
radioaktivna počela, iako na prvi pogled nepromijenjiva, 
u stanju svojevoljnog raspadanja: koliko je brže njihovo 
raspadanje, toliko je veća njihova »aktivnost«. 

To je uvjerljiva teorija o transmutaciji počela, 
no ne u onom smislu, kako su je razumjeli alkemisti, 
piše Pierre Curie. Keživa se tvar tako po vječnim za- 
konima u tisućljećima mijenja. 

Čudesni radij! . . . Očišćen je 
zag asi to bijeli prah, da ga lako zamijeniš sa običnom ku- 
hinjskom soli. No njegova iz dana u dan točnije istražena 
svojstva zadivljuju. Njegovo izžarivanje, po kojemu ga 
Curieji pronađoše, tako je jako, da nadmašuje svako oče- 
kivanje; od uranovog izžarivanja je dva milijuna puta 
veće. Znanost ga je već analizirala i našla tri vrste zraka 
koje prodiru i kroz najgušće tvari, te se kod toga, daka- 
ko, i same izmijene. Samo debeli olovni zid može zausta- 
viti njihov nevidljivi tok. 

Radij imade i svoju sjenu, svo- 
ju priliku; sam od sebe producira čudno plinsko tijelo — 
radijevu emanaciju koja je isto tako aktivna i koja se 
po neumoljivom zakonu opet raspada, čega ne možemo 
spriječiti niti ako je izoliramo u staklenoj cijevčici. Zna- 
kove njene prisutnosti naći će u mnogim termalnim vo- 
dama. 

Još nečim ruši radij teorije, 
koje su vrijedile kao nepromjenjivi temelji fizike: sam 
od sebe stvara i toplinu. Toplina, koju daje u jednome 
satu, rastopit će toliko leda koliko sam teži. Ako ga do- 
bro osiguramo od vanjskih uticaja, njegova se tempera- 
tura može podignuti za deset i više stupnjeva iznad tem- 
perature okolice. 

Što sve ne može? Na fotograf- 
ske ploče djeluje i kroz crni papir; zrak oko njega posta- 
je električno provodan i tako na daljinu razelektrizira 
elektroskop; staklene posude, kojima je u časti da ga po- 
krivaju, obojadiše ljubičasto i plavo; ako ga zamotamo 
u papir ili vatu, rasjede je tako, da se raspadne u prašinu. 

A da se svijetli, to i onako već znamo: 

Po bijelome danu ne može se opaziti to svjctlu- 
canje, piše Marija, ali ga dobro opažamo u polutami. 

'Ta svijetlost može dapače biti i toliko jaka, da bi kraj 
nje mogli čitati. 

No tog čudesnog dara ne drži 
on sebično za se: cijeloj vrsti tijela, što ne mogu svijet- 
liti vlastitom snagom, on daje fosforescencu. Tako i dia- 
mantu : 

Radi upliva radijeva diamant fosforescira i 
na taj ga je način lako razlikovati od imitacija, čije 
je svjetlucanje vrlo slabo. 

Radijevo izžarivanje je i »pri- 
Ijepčivo« . . . Priljepčivo kao fini parfum ili kakova bo- 
lest! Ako je kraj tube s radijem kakova stvar, biljka, ži- 
votinja ili osoba, postaju i one vidljivo »aktivne«. Ta pri- 
ljepčivost jako otežava točne pokuse i čini Pierru i Ma- 
riji dan za danom velike poteškoće: 

Kod proučavanja pako radioaktivnih tvari, piše 
Marija, moramo biti osobito oprezni, ako želimo točno 
mjeriti. Predmeti u kemijskom laboratoriju kao i na- 
prave za fizikalne pokuse postaju s vremenom radio- 
aktivni i djeluju također kroz crni papir na fotograf- 
ske ploče. Prašina, zrak, prostorija, u kojoj radimo, 
odjeća, sve postaje radioaktivno. Zrak u prostoriji je 
provodan. U našem su laboratoriju prilike već neizdr- 
žive, jer niti jednoga aparata nemamo više koji bi bio 
potpuno izoliran. 

Kada će biti Curieji već davno 
mrtvi, imat će njihove bilježnice i nakon trideset ili četr- 
deset godina još uvijek tu živu i tajanstvenu »aktivnost«, 
te će djelovati na aparate za mjerenje! 

Radioaktivnost, davanje topli- 
ne, proizvađanje helija, svojevoljno raspadanje . . . Kako 
se silno protive te pojave naukama o mrtvoj materiji, o 
nepromijenljivosti atoma! Još nedavno su učenjaci mi- 
slili, da je svemir izgrađen iz poznatih počela koja da su 
vječno nepromjenljiva. A ovdje najedanput vidimo, da 
proizvađaju dijelići radija svaku sekundu atome helija te 

ih s ogromnom snagom izbacuju u prostor . . . Ostatak 
tih si tnih , ali strašnih eksplozija, koje će Marija nazvati 
»kataklizam izmijenjivanja atoma«, jest atom emanacij- 
skog plina koji će sam postati radioaktivna tvar — koja 
će opet sama od sebe prijeći u neku drugu! Tako tvore 
radijevi elementi neobično žilave obitelji kod kojih je sva- 
ki član stvoren po svojevoljnoj promjeni materinske tva- 
ri: radij je »potomak« urana, a polonij »potomak« radija. 
Ova počela, koja uvijek iznova nastaju, slijedeći vječne 
zakone, dobrovoljno se uništavaju: svako radijevo po- 
čelo izgubi pola svoje tvari u vremenu koje ostaje jedna- 
ko i koje ćemo nazvati njegovom »periodom«. Da se sma- 
nji za polovicu, treba uran nekoliko milijardi godina, ra- 
dij tisuću i šest stotina godina, radijeva emanacija četiri 
dana, a »potomci« emanacije samo nekoliko sekundi . . . 

Na oko mrtva materija popri- 
šte je poroda, borbi, umiranja i samoubojstava. Poprište 
je drama što ih iziskuje neumoljiva sudbina, poprište 
života i smrti. 

Te činjenice je svijetu otkrila 
radioaktivnost. Stvar je filozofa, da iznova stvore svoje 
filozofske sisteme, a stvar fizičara da nanovo izgrade 
nauku o fizici. 

★ 

Zadnje blaženo čudo: radij 

može koristiti neposredno čovječanstvu. Postaje mu sa- 
veznik u borbi s groznom bolesti, s rakom. 

Kada su njemački učenjaci 
Walkhoff i Giesel godine 1900. javili, da uzrokuje novo 
počelo i fiziološke promjene, Pierre Curie, ne osvrčući se 
na pogibelj, izložio je svoju ruku obasjavanju radija. S ve- 
seljem je ustanovio nastalu povredu! Motrene simptome 
opisuje u izvještaju Akademiji: 

Koza je pocrvenjela na površini od šest kva- 
dratnih centimetara; izgled je bio isti kao kod opekli- 

na, ipak nisam osjećao gotovo nikakvih boli. Nakon 
nekoliko dana postalo je crvenilo intenzivnije, no 
nije se povećala površina; nakon dvadeset dana naj- 
prije se naćiniše kraste, a zatim se otvorila rana koju 
smo povezivali; četrdeset i drugog dana počela je ko- 
za od vanjskih rubova prema sredini cijeliti i pedeset- 
dva dana nakon obasjavanja, rane je bilo još samo za 
jedan kvadratni centimetar. Boje je sivkaste, po tome 
zaključujemo, da su pogođeni i dublji slojevi. 

Neka k tome još dodamo, da je slične opekline 
zadobila i gospoda Curie, kada je nosila u maloj za- 
pečaćenoj djevčici nekoliko centigrama jake aktivne 
tvari, iako je bila cjevčica zatvorena u tankoj kutiji 
od kovine. 

Osim opisanih jakih učinaka opažamo na ruka- 
ma zbog eksperimenata s jako aktivnim tvarima još 
neke pojave. Tako se koža na rukama često Ijušti, 
vršci prstiju, kojima prihvaćamo cijevčice ili kutijice 
s jako aktivnim počelima, otvrdnu i postaju katkada 
vrlo bolni; kod jednoga od nas dvoje trajala je upala 
vršaka prstiju četrnaest dana; završila je odlupljiva- 
njem kože, a ipak osjetljivost niti nakon dva mjeseca 
još nije sasvim prestala. 

Nehotice se opekao također 
Henri Becquerel, kada je nosio u džepiću prsluka cijev- 
čicu s radijem. Oduševljen i radoznao doleti do Curieje- 
vih, da im tuži »enfant terrible«. 

Svoje pripovijedanje zaključio je s riječima: 

»Taj radij, doduše i volim, ali me ipak i jako ljuti!« 

Nato si bilježi rezultate svog 
nedobrovoljnog eksperimenta koje zajedno s Pierrovim 
opažanjima objavi u Izvještajima od 3. lipnja 1901. 

Tajanstvena sila zraka Pierra 
je tako iznenadila, da proučava posljedice obasjavanja 
na životinjama. Znameniti liječnici profesori Bouchard i 
Balthazard njegovi su suradnici. Doskora ustanove, da 

radij uništava bolesne stanice i tako ozdravljuje lupus, 
čirove i neke oblike raka. Ta će se terapija odsada ime- 
novati Curiejeva terapija. Francuski praktičari (Daulos, 
Wickam, Dominici, Degrais i drugi) uspiju sa prvim lije- 
čenjima. A upotrebljavaju cijevčice s radijevom emana- 
cijom koju si posuđuju kod Ourieja. 

Dr. Daulos iz bolnice Saint-Louis istraživao je 
utjecaj radij evih zraka na kožu, piše Marija. U tome 
pokazuje radij značajne rezultate; sloj epiderme, koju 
je mjestimice uništio, obnavlja se sasvim zdrav. 

Radij je koristan — i to vrlo 
koristan! Lako nam je odgonetnuti, kakove su posljedice 
tog otkrića. Pridobivanje novog počela nije više samo 
znanstveni eksperiment. Pridobivanje postaje potrebno, 
ono je blagoslov. Na radiju se razvije cijela industrija. 

, Kod njezine koljevke su Pierre 

i Marija. Sa svojim rukama — prije svega su to bile da- 
kako, Marijine ruke — dobili su u baraci iz osam tona 
uranove smole prvi gram radija koji je ikada ugledao 
dnevnu svijetlost. Postupak pridobivanja njihov je izum. 
S vremenom su pak rađijeva svojstva mnogome pobudila 
maštu i bračni je par našao dosta djelatne pomoći kod 
organizacije proizvodnje na širokoj podlozi. 

S proizvodnjom rude na veli- 
ko počelo je pod vodstvom Andre Debierna »Socete Cen- 
trale de Produits Chimiques«. Vodstvo društva ne oče- 
kuje dobitka. Godine 1902. dade Akademija znanosti Cu- 
riejima 20.000 franaka potpore »za pridoblivanje radio- 
aktivnih tvari«. Odmah započeše taliti pet tisuća tona 
rude. 

Godine 1904. htjede inteligen- 
tni i poduzetni francuski industrijalac Armet de Lisle 
osnovati tvornicu za radij koji bi davao liječnicima za 
liječenje opasnih tvorevina. Pierru i Mariji ponudio je u 
toj tvornici prostoriju gdje su se mogli prihvatiti posla 
koji u dosadanjoj svojoj prostoriji ne bi mogli izvršiti. 

Curieji si doskora odgoje suradnike kao što su F. Ilau- 
depin i Jacques Danne; njima kasnije Armet de Lisle 
povjeri pridoblivanje dragocjene tvari. 

Marija se od prvoga grama 
radija neće nikada odijeliti. Ostavit će ga jednoć svom 
laboratoriju. Nikada nije imao i neće imati druge cijene 
osim one koju mu daje vrijednost tvrdokornog rada. Kad 
će već zidarski trnokopi razrušiti baraku i kada više ni 
Marije Curie neće biti, ostat će taj gram radija svijetlim 
simbolom velikog djela i junačke dobi u životu dvaju bića. 

Kasnije dobiveni grami radija 
imadu neku drugu vrijednost, vrijednost u zlatu. Tržna 
cijena radija učini iz tog počela jednu od najskupljih ko- 
vina svijeta. Za gram je trebalo platiti sedam stotina 
pedeset tisuća zlatnih franaka. 

Tako plemenita kovina, daka- 
ko, ne smije ostati u tami. U siječnju 1904. izađe prva 
brojka časopisa »Le Radium« koji se bavi isključivo sa- 
mo s radioaktivnim tvarima. 

Radij postade tržno blago. 
Imađe svoju tržnu cijenu i svoje novinstvo. Na čelo 
tvorničkog listovnog papira dat će Armet de Lisle tiskati 
s velikim slovima: 

Radijeve soli — Radioaktivne tvari. 

Naslov za brzojavke: 

Radium — Nogent — Sur — Marne. 


Da postadoše djela učenjaka iz 
više zemalja plodna, da se razvila nova industrija i da se 
pokazaše na obzorju obrisi nove terapeutske metode, 
svemu tome bila je uzrokom mlada, plavokosa i znanosti 
željna žena koja si je godine 1897. izabrala Becquerelove 
zrake za temu svoje doktorske zadaće. U uranovoj smoli 
naslutila je novo počelo i udruživši svoje sile s muževim, 
uspjela je dokazati njegovu eksistencu; uspjelo joj je do- 
biti čisti radij. 

Ta mlada žena stoji 25. lipnja, 

1903. pred školskom pločom u maloj dvorani na Sorbonni 
do koje dođeš po sakrivenim pužastim stepenicama. Pro- 
šlo je više od pet godina, otkako je Marija započela pri- 
premati svoju disertaciju. U vrtlogu, koji je prouzročilo 
ogromno otkriće, dugo je odgađala s prijavom za dok- 
torski ispit, jer nije imala niti vremena prijaviti se na nj. 

Danas stoji pred svojim sucima. 

Po starome običaju izručila je 
eksaminatorima, profesorima Lippmannu, Boutyu i Mois- 
sanu, tekst svoje zadaće »Istraživanja radioaktivnih tvari, 
Madame Sklođowska-Curie«. Jednako si je kupila — ne- 
vjerojatan događaj! — novu crnu, napola svilenu, napola 
vunenu haljinu. Zapravo je nije kupila ni sama nego je 
baš tada došla u Pariz Bronja, izgrdila je radi njezinih 
ponošenih haljina i na silu je odvela u trgovinu gdje joj 
je izabrala tkaninu i kroj ne obazirući se na zlovoljno 
lice svoje mlađe sestre. 

Jednoć već doživješe u ništa 
manje svečanosnom raspoloženju isto tako lijepo dopod- 
ne. I tada je Bronja istom brižljivošću i istim ganućem 
obukla Mariju. Točno dvadeset godina je od dana, kada 
je također u crno obučena Manja čekala, da primi iz ruku 
ruskog činovnika zlatnu kolajnu gimnazije u Krakovskom 
predgrađu Varšave . . . 

Gospođa Curie ponosna je i 
uspravna. Na njenom blijedom licu, na visokom, izboče- 
nom čelu, koje ne skriva svijetla, natrag začešljana kosa, i 

svijedoči nekoliko tankih bora o borbi i pobjedi. U pro- j 

storiji, obasjanoj suncem, gnjetu se fizičari i kemičari. J 

Morali su donijeti još stolica; muževe znanosti dovelo je | 

ovamo izvanredno zanimanje za važne pronalaske o ko- | 

jima će se na tom mjestu govoriti. | 

Stari đr. Curie, Pierre Curie i 
Bronja sjede u pozadini među studentima. Pokraj njih 
je skupina brbljavih mladih »Sevrienki«, Marijinih uče- } 
nica koje dođoše pljeskati svojoj profesorici. 


Za dugim hrastovim stolom 
sjede eksaminatori u frakovima. Jedan za drugim po- 
stavljaju kandiđatici pitanja. Marija odgovara svojim 
ugodnim glasom. U rukama imađe kredu, da njome na- 
crta od vremena do vremena shemu kakvoga aparata ili 
pak napiše važne formule. Rezultat svoga rada opisuje 
s tehničkom suhopamošću i neodređenim izrazima. No 
u glavama fizičara, što je okružuju, mladih kao i starih, 
učenjaka kao i učenika, događa se još jedna »transmu- 
taeija«. Hladna Marijina riječ mijenja se u bliještavu i 
divnu sliku — sliku najznačajnijeg otkrića u ovome 
stoljeću. 

Nakon svršenih govora eksa- 
minatora koji su zapravo brižno izmicali svim zvonkim 
frazama poput Marije, izgovori profesor Lippmann po- 
svećeni obrazac: 

»Pariško sveučilište priznaje vam naslov doktora 
fizičkih znanosti«. 

Ti strogi ispiti, te ozbiljne i 
skromne svečanosti, koje su jednake, bile one namije- 
njene genijalnom istraživaču ili pak neumornom radniku, 
ne mogu izazvati smiješka. 

Svoj slog imadu i svoju veličinu. 

★ 

Još prije nego je morala bra- 
niti Marija svoju tezu i još prije nego se razvila u Fran- 
cuskoj i drugdje industrijsko-trgovačko iskorištavanje 
radija, Pierre i Marija ođlučiše nešto, što se doduše njima 
nije činilo važno, a odlučno je utjecalo na daljnji tok nji- 
hovog života. 

Kad je Mariji uspjelo koncen- 
trirati uranovu smolu i izlučiti radij, ispunila je time i 
stvorila također neki tehnički postupak. Otkada su po- 
znata terapeutska djelovanja radija, posvuda traže radio- 
aktivne rude. U nekojim zemljama, napose u Belgiji i 

Americi, osnivaju širokopotezno iskorištavanje ovih ruda. 
A tvornice ne mogu pridobivati te »čudesne kovine« sve 
dotle, dok inžinjeri ne saznaju od Curiejevih kako se do- 
biva čisti radij. . 

O tim se stvarima nekog ne- 
djeljnog jutra razgovarao Pierre sa svojom ženom. Bili 
su u stanu na bulvaru Kellermann. Upravo je listonoša 
donio pismo iz Sjedinjenih Američkih država. Učenjak 
ga pažljivo pročita, nato ga savije i stavi na svoj pisaći 
stol. 

»Dobro bi bilo, da se malko porazgovonmo o tom 
našem radiju«, rekao je mirnim glasom.^ »Njegova će se 
industrija jako razviti, o tome danas više nema sumnje. 
Upravo sam dobio list iz Buffala, tehničari žele u Ame- 
rici osnovati tvornicu i mole me za upute«. 

»No, pa?« 

»No. pa birati moramo između dvje mogućnosti. 
Da li da bez pridržavanja opišemo rezultate našega rada, 
ovamo uključujem i tehnički postupak . . .« 

Marija potvrdi i promrmlja: 

»Dakako!« 

»Ili pak«, nastavi Pierre, »moramo postupati kao 
vlasnici i kao »izumitelji« radija. U tom slučaju bismo 
morali još prije nego objavimo kako si ga izlučila iz ura- 
nove smole, zaštititi postupak i priđržati si sva prava za 
pridobivanje radija po cijelom svijetu«. 

Pierre se potrudio, da joj 
objektivno ocrta položaj. Ništa ne može zato, ako mu je 
glas nekako nevažno zazvučio, kada je izgovarao za nj 
gotovo tuđe riječi: »zaštititi« i »priđržati si sva prava«. 

Marija razmišlja nekoliko časaka, a onda reče: 

»To je nemoguće. Protivilo bi se duhu znanosti. 

Da umir i svoju savjest, Pierre ustraje: 

»Slažem se . . . Ipak ne želim, da gledaš cijelu stvar 
s lake strane. Naš je život tvrd — i jako se bojim, da će 
takav uvijek ostati. Imademo kćerku, možda ćemo imati 

još više djece. Za tebe i za nas znače ta prava mnogo 
novaca, znače bogatstvo. Osigurali bismo sebi udoban 
život i riješili bismo se briga . . .« 

Sa smiješkom spomene još ono 
jedino, što zbilja teško žrtvuje: 

»Imali bismo također lijep laboratorij«. 

Marija gleda pred sebe. Za ča- 
sak pomisli na moguću zaradu i na novčanu dobit. Ali 
tu misao odmah odbaci. 

»Fizičari uvijek objavljuju bez pridržavanja svoje 
pronalaske. Ako imađe naše otkriće također trgovačku 
budućnost, to je samo slučajem i nas dvoje nemamo pra- 
va izrabiti to. Osim toga će radij služiti bolestnicima . . . 
Čini mi se nemoguće ovdje tražiti svoje koristi«. 

S time ne misli uvjeravati 
muža. Dobro zna, da je govorio o patentiranju postupka 
samo zbog umirenja savjesti. Riječima, što ih je izgo- 
vorila tako odlučno, izrazila je čuvstva obojice i njihovo 
nepogrješivo shvaćanje učenjakovog poslanja. 

Pierre prekine tišinu, koja je 
na časak nastala i ponovi kao odjek Marijin stavak: 

»Ne, protivilo bi se duhu znanosti«. 

Zastane, pa onda nastavi kao 
da uređuje pitanje drugorazrednog značenja: 

»Pisat ću, dakle, još noćas amerikanskim inžinje- 
rima i dati im objašnjenja koja su me tražili«. 

Sporazumno sa mnom, piše Marija dvadeset 
godina kasnije, Pierre Curie se odrekao svakog nov- 
čanog dobitka koji bi mogao imati; naše otkriće nismo 
zaštitili patentom i bez pridržavanja objavili smo re- 
zultat našeg istraživanja kao i postupak za pridobiva- 
nje radija. Osim toga davali smo zanimanima sva 
objašnjenja što su ih željeli. To je bila velika blago- 
dat za industriju radija, jer se mogla sasvim slobodno 

razvijati — najprije u Francuskoj, a zatim i u ino- 
zemstvu, te je mogla opskrbljivati liječnike i učenja- 
ke potrebnim proizvodima. 7a industrija sluzi se jos 
danas gotovo neizmijenjenim našim postupkom. 

* 

Četvrt sata nakon tog razgo- 
vora sjede Pierre i Marija na svojim dvokolicama i voze 
naivećom brzinom prema šumama Clamarta. 

J Toga dana izabraše za uvijek 

siromaštvo i odrekoše se bogatstva. Uveče se umorni po- 
vratiše punih ruku grančica i poljskog cvijeca. 

Šesnaesto poglavlje 
NEPRIJATELJ 


Kao što je bila Švicarska prva, 
koja je ponudila Curiejevima položaj kak6v zaslužuju — 
sjetimo se samo dopisa ženevskog sveučilišta — tako 
prednjači svim drugima Engleska u dokazima štovanja. 

U Francuskoj im podijeliše ne- 
koja znanstvena odlikovanja: Pierru godine 1895., »prix 
Plante«, godine 1901. »prix Lacaze«. Marija je tri puta 
dobila »prix Gegner«. Ipak u Francuskoj njihovo ime još 

nije odlikovano po zasluzi, kada u lipnju 1903. čuveno 
Kraljevsko društvo službeno pozove Pierra, da dođe pre- 
davati o radiju. Fizičar poziv prihvati i otputuje sa svo- 
jom ženom u London. 

Dočeka ih domaće lice iz koje- 
ga sijeva prijateljstvo i dobrodošlica: lord Kelvin. Slavni 
starac osjeća njihov uspjeh kao svoju ličnu stvar te je 
na njihovo djelo isto tako ponosan kao da je njegovo. 

Odmah ih povede u svoj laboratorij gdje svojim surad- 
nicima s ganutljivim veseljempo kazuje dar što mu ga 
je bračni par donio iz Pariza. A dar je i vrijedan fiziča- 
ra: dragocjeni komadić radija u staklenoj ampuli. 

Kod predavanja sjedi lord 
Kelvin pokraj Marije, prve žene koju su pripustili zasje- 
danju Kraljevskog društva. U prepunoj dvorani sabrao 
se sav engleski učeni svijet: sir William Crookes, lord 
Rayleigh, profesori Dewar, Ray Lankaster, Ayrton, S. 

P. Thompson, Armstrong . . . Pierre francuski lagano i 
jasno opisuje svojstva rađijeva. Nato zatraži zamračenje 
dvorane, kako bi pokazao nekoliko značajnih pokusa; ča- 
robnom radijevom silom pokrene iz daljine elektroskop,. 
prouzroči fosforescencu napetog platna, prevučenog cin- 
kovim sulfidom, pokaže kako radij djeluje na fotografske 
ploče koje su umotane u crni papir, dokaže spontano pro- 
izvađanje topline ove čudne substance . . . 

Odušeljenje te večeri nađe dru- 
gog dana svoj odjek. Cijeli London želi od blizu vidjeti ' 

»roditelje« radija. »Professor and Madam Curie« pozi- 
vaju se na večere i bankete. 

Pierre i Marija prisustvuju 
tim svečanosnim primanjima i slušaju zdravice sebi na 
čast . . . Pierre je u nešto pohabanom fraku što ga oblači 
za predavanja na P. C. N. Iako je izvanredno uljudan, 
izgleda, da su mu misli drugdje i da tek teško shvaća po- 
klone koje mu čine. A Mariji je neprijatno u unakrsnoj 
vatri tisuću pogleda — uprtih u izvanrednu zvjerku, u 
ženski fenomen: u ženskog fizičara! j 


Obukla je tamnu haljinu sa 
malenim izrezom, a njezine od kiseline izjedene ruke bez 
rukavica su. Niti vjenčanog prstena nema. A oko nje po 
golim vratovima blistaju najljepši điamanti imperija. Ma- 
rija si ogledava taj nakit sa iskrenim veseljem i začuđe- 
na opazi, da si ogrlice ogledava i njezin muž koji je obič- 
no tako rastresen . . . 

»Ne bih vjerovala, da su na svijetu takove drago- 
cjenosti«, reče uveče Pierru, kad se spremahu spavati. 
»Kako su lijepe!« 

Pierre se nasmije. 

»Promisli, za večere, kad nisam znao što da poč- 
nem, izmislio sam si igru. Računao sam, koliko bi se la- 
boratorija dalo izgraditi s draguljima koji se blistahu 
po vratovima tih žena. Kada dođoše na red zdravice, bio 
je već broj zgrada upravo astronomski!« 

Nakon nekoliko dana vrate se 
Curieji u Pariz, u baraku. U Londonu uspostavile trajna 
prijateljstva i nađoše plodnih suradnika. Pierre će baš 
uskoro objaviti zajedno sa engleskim profesorom Dewa- 
rom raspravu o plinovima što ih izlučuje radijev bromid. 

Anglosasi su vjerni štovatelji. 
U studenom 1903. javi im londonsko Kraljevsko društvo, 
da im izražava priznanje s jednom od svojih najviših re- 
dova — s Davyjevom medaljom. 

Marija nije zdrava i zato pođe 
muž na put. Vrati se s teškom zlatnom kolajnom u koju 
su urezana njihova imena. Pierre potraži u svome stanu 
prikladno mjesto za tu kolajnu. Nespretno je premeće 
amo i tamo. I izgubi je. Pa je opet nađe . . . Naposljetku 
se ipak dosjeti i dade je na dar svojoj kćerki Ireni koja 
u svom šestgodišnjem životu još nije doživjela većega 
veselja. 

Ako je prijatelji žele vidjeti, 
učenjak im pokaže dijete koje se zabavlja s tom igračkom. 

»Irena obožava svoj veliki cekin!« kratko im obraz- 
loži. 

Sjaj dvaju kratkih putovanja, 
djevojčica koja se igra sa zlatnom, medaljom ... to je 
preludij simfonije slave koja odmah slijedi. 

Ovaj je puta dala znak Švedska. 

Na svečanosnoj glavnoj sjed- 
nici Akademije znanosti u Stockholmu 10. prosinca 1903. 
objave, da se Nobelovu nagradu za fiziku u tekućoj go- 
dini dijeli na dvije polovice; prva pripada Henri Becque- 
relu, a druga Pierru i Mariji Curie za njihova otkrića na 
području radioaktivnosti. 

Curieji ne sudjelovahu kod 
svečanosti. U njihovo ime primi francuski poslanik iz 
kraljevih ruku diplomu i zlatnu kolajnu. Pierre i Marija 
su boležljivi i radom preopterećeni te su se pobojali du- 
gog putovanja usred zime. 

Ova važna sjednica bila je 10. 
prosinca, a 11. prosinca iste godine datum je Marijinog 
poljskog pisma bratu koje svojim sadržajem zbilja izne- 
nađuje. Prvi dan svjetske slave! Očekivali bi, da će se 
Marija opijati slavljem. Događaj je ipak dosta izvanre- 
dan. Još nikada nije jedna žena postigla slave na stro- 
gom području znanosti. Ona je prva i dosada također je- 
dina slavna učenjakinja na svijetu! 

Marija Curie Josipu Sklodow- 

skom 11. prosinca 1903.: 

Dragi Josipe! 

Obojici srdačna hvala za pisma. Ke zaboravi u 
moje ime zahvaliti i Manjuši (Josipova kćerka ) za 
njezino kratko, a dobro i lijepo napisano pisamce koje 
me je vrlo razveselilo. Čim mi bude malko moguće, 
otpisat ću joj. 

Početkom studenog imala sam neke vrsti gri- 
pu: od onda još uvijek malo kašljem. Bila sam kod 
liječnika dr. Landrieuxa ; pretražio mi je pluća, no 
nije ništa pronašao. Ali veli, da sam slabokrvna. 

Osjećam se dobro, a i mogu raditi znše nego što sam 
mogla jesenas, a da me to odviše ne umara 

Aiu~ mi je bio u Londonu radi Davyjeve me- 
dalje što su nam je dali. Nisam ga pratila bojeći se, 
da me ne bi putovanje odveć izmučilo. 

Dobili smo polovicu Nobelove nagrade. Ne 
znam točno, koliko to iznosi, čini mi se, da će biti oko 
sedamdeset tisuća franaka. Za nas je to mnogo nova- 
ca h e znam, kuda ćemo ih preuzeti; vjerojatno, kad 
odemo u Stockholm. Prema pravilima moramo tamo 
jedanputa predavati i to u toku šest mjeseci računa- 
jući od 10. prosinca. 

Na svečanosnu sjednicu nismo išli, jer bi si to 
teško uredili. Nisam dosta jaka, da bih se izložila u to 
neprijatno vrijeme za tako dugi put na sjever (nepre- 
kidna vožnja traje četrdeset i osam sati, a možda i 
.e), kad znam, da tamo ne bih mogla ostati dulje od 
tri ih četiri dana. Pa ni školskog rada ne bih mogla 
za dulje vrijeme bez većih neprilika napustiti. Vjero- 
jatno ćemo poći tamo istom o Uskrsu; tada ćemo po- 
dići i novce. 

Listovima nas gotovo zasuše, a novinari i foto- 
grafi posjećuju nas u četama. Čovjek bi najrađe u 

Z .)l I U P ro P ao samo & imao mir. Iz Amerike smo 
dobili poziv za vrstu predavanja o našem radu. Pi - 
taju koliko tražimo. Bili uvjeti ovakovi ili onakovi, 
odlučili smo otkloniti. Bankete, koje nam htjedoše pri- 
reddt jedva smo spriječili. Odbijamo snagom očajni- 
ka i ljudi konačno ipak razumiju, da neće ništa oba- 
viti. 

i u J rena ) e zdrava. Ide u školu koja je dosta da- 
leko od našeg stana. U Parizu je teško naći dobru ško- 
lu za malu djecu. 

Nježno vas ljubim i molim vas, da me ne za- 
boravite. 

»Dobili smo polovicu Kobelove nagrade ... Me znam 
kada ćemo novac preuzeti. . .« Ova dva stavka imadu sasvim 
posebno značenje, jer ih je napisala žena koja se s lako- 
ćom odricala bogatstva. Strelovita brzina, s kojom se širi 
njihovo ime, pokloni novinstva i općinstva, službeni po- 
zivi, zlatni most što ga pruža Amerika, sve to spominje 
Marija samo zato, da se nad svim tim gorko prituži. No- 
belova nagrada imade za nju tek jedno značenje; svotu 
od sedamdeset tisuća zlatnih franaka smatra odlikova- 
njem, kojim švedski učenjaci počastiše svoje drugove; 
ako, dakle, nagradu prihvati, ne protivi se to »duhu zna- 
nosti«. . . To je jedinstvena prilika, da se Pierre riješi obu- 
ke na školi za fiziku i pobrine za svoje zdravlje. 

2. siječnja 1904. dođe na ban- 
kovnu podružnicu, koja upravlja skromnim uštedama na- 
šeg bračnog para, iz Stockholma doznaka. Pierre se ko- 
načno ipak lako zahvali na službi u gradskoj školi, gdje 
ga zamijeni poznati fizičar Paul Langevin, njegov bivši 
učenik. Curieji uzmu na svoj trošak i pomoćnika, što je 
dosta jednostavnije, nego li čekati na pomoćnike iz bajki 
što ih obećaje sveučilište. Dvadeset tisuća austrijskih 
kruna posudila je Marija Dluskima, da bi pomogla sana- 
toriju prebroditi prve poteškoće. Ostade joj skromni ime- 
tak koji se uskoro poveća još za pedeset tisuća franaka 
s nagradom Osiris koju je dobila zajedno sa Edouardom 
Branlyjem. Taj novac razdijeli pravedno na dva jednaka 
dijela i uloži prvu polovicu u francuske državne papire, 
a drugu u obligacije grada Varšave. 

U crnoj knjižici izdataka zabi- 
lježeni su izdaci za darove i zajam Pierrovom bratu, Ma- 
rijinim sestrama, potpore znanstvenim društvima te da- 
rovi poljskim studentima, nekoj Marijinoj prijateljici iz 
mladosti, slugama u laboratoriju i nekoj siromašnoj Se- 
vriennki . . . Marija se sjeti i siromašne žene koja ju je 
nekoć podučavala francuski. To je bila Mile de Saint- 
Aubin, sada uđata Kozlowska, rođena u Dieppu, a živući 

214 



u Poljskoj, koja si je silno zaželila ponovno vidjeti svoju 
domovinu. Marija je pozove k sebi, pogosti u svojoj kući 
i plati joj vožnju od Varšave do Pariza i iz Pariza u Diepp. 

Kraj sve svoje darežljivosti 
ostane Marija tankoćutna i razborita. S darovima ne 
smije biti besmisleno rasipna, jer je odlučila cijelog svog 
života pomagati one koji su potrebni njezine pomoći. 

, . „ Sjeti se i sebe! U kućici na 

bulvaru Kellermann uredila si je »modernu« kupaonicu, a 
jednu je sobu u svom stanu dala tapecirati. A ne sjeti 
se, da bi si za Nobelovu nagradu mogla kupiti i novi še- 
šh\ I makar ustraje na tome, da Pierre više ne smije po- 
dučavati na školi za fiziku, ipak sama ostaje i dalje uči- 
teljicom u Sevresu. Svoje učenice voli i osjeća se dosta 
jakom, da se i u buduće posvećuje obuci koja je vrelo 
stalne zaslužbe. 

★ 

Znatiželjnici i novinari iz svi- 
ju zemalja počnu opsjedati stan Curiejevih i baraku u 
kojoj rade. Na širokom pisaćem stolu gomilaju se brzo- 
javke i na tisuće članaka opisuje nagrađene. 

Dobro znadem, da su bili moji 
roditelji zbog ove strašne zbrke samo nezadovoljni. Pier- 
re i Marija su sretni, što su njihov rad prema zasluzi oci- 
jenili članovi švedske Akademije. Veseli ih radost rođa- 
ka i dobro su došle hiljadarke koje im umanjuju svakiđa- 
nje brige. A sve drugo, sve ono, radi čega su mnogi pri- 
pravni i na najveće napore a neki i na najveće niskosti 
— samo ih muči i stavlja u nepriliku. 

Trajni nesporazum dijeli ih od 
općinstva koje im izražava svoje simpatije. Godine 1903. 
pnspjeli su možda do svoje najsudbonosnije točke. Obo- 
jica su u onim godinama, kada iskustvo pomaže geniju, 
da dade svoj maksimum. U mokroj baraki otkriše radij 
i njegova svojstva kojima se čudi cijeli svijet. A njihovo 

poslanje s time još nije dovršeno. U mozgovima im leži 
još nepoznato blago. Raditi žele; raditi moraju! 

A slave se ne tiče budućnost 
kojoj se Pierre i Marija osjećaju odgovorni. Slava za- 
hvaća natpoprečne, objesi se o njih sa svom svojom te- 
žinom i zadržava im korak. Popularnost, koju daje na- 
građenom Nobelova nagrada, postavila ih je na čelo po- 
zornosti milijuna ljudi, muževa i žena, filozofa i radnika, 
profesora, građana i svjetovnjaka. Svi se oni oduševlja- 
vaju. Ali što zahtijevaju u zamjenu za svoju ljubav! Ko- 
risti, što su ih učenjaci darovali već unaprijed, duhovni 
kapital njihovog otkrića, njihova stvarna pomoć u borbi 
sa opasnom bolešću — sve im to nije dosta. Iako je ra- 
dioaktivnost još u povojima, uvrstiše je među dobivene 
pobjede; manje su pripravni pospješavati njezin razvoj 
nego li sa slašću uživati slikovite potankosti njegovog 
postanka. Silom hoće zagledati u posebnički život ovo 
dvoje izvanrednih ljudi što su zbog svoje genijalnosti, 
životnog poštenja i potpune nesebičnosti prelazili već u 
legendu. Njihovo pohlepno štovanje kopa po životu svo- 
jih idola — svojih žrtava — te ih orobljuje jedinog blaga 
što su ga željeli sačuvati: mirne i tihe sabranosti. 

Po časopisima tog vremena 
mnoštvo je Pierrovih i Marijinih slika. Slika »mlade svjet- 
lokose i vrlo odlične žene«, »dražesne matere sa osjećaj- 
nom dušom i duhom koji teži u beskonačnost«, slika »div- 
ne kćerkice i kućnog mačka Didija«. A kraj toga nebro- 
jeno članaka sa zornim opisima njihovog doma i labora- 
torija, tih mirnih kutića čiju bi ljepotu i stidljivu neima- 
štinu tako rado prikrili tuđim očima. Kuća na bulvaru 
Kellermann postade »obitavalištem mudraca«, »kućica, 
negdje daleko u nepoznatom i samotnom Parizu, u sjeni 
utvrda, kuća, kamo se sklonila tiha sreća dvojice velikih 
učenjaka«. 

Pa i baraka imađe svoj dio u 
slavi, nju također potanko opisuju. 

Ništa ne pomaže Pierru i Ma- 
riji, da odbijaju svaki interview, da nikoga ne primaju 
i da se zatvaraju u svoj siromašni laboratorij koji je 
preko noći postao povijesna znamenitost; njihov rad i 
njihov posebnički život nije više — njihov. Pa i njihova 
skromnost, koju bi morao zapaziti i poštivati i najbez- 
obzimiji novinar, postade slavna i javna stvar, gradivo 
za nov članak. 

Slava je sasvim svojevrsno 
zrcalo! Svog izabranika prikazuje svijetu u tisuću razli- 
čitih slika; sada vjerno i po naravi, nato opet iznakaže- 
no, kao kad bi stajao pred udubljenim ogledalom u šatoru 
sajamskog zabavišta. Ne izostavi niti jednog njegovog 
koraka, niti najmanje njegove kretnje . . . Curieji posta- 
doše kabaretne i varietetske figure. Kad su jednog dana 
nesrećom izgubili dio svog radija, neko se zabavište na 
Mont-Martre požurilo prikazati kratku šalu koja poka- 
zuje kako su se Curieji zatvorili u baraku i ne puste ni- 
koga unutra, kako spremaju i smiješno prekopavaju po 
svim kutevima i kako premiču svaki predmet, da bi pro- 
našli radij . . . 

Marija je opisala gubitak ovako: 
Marija Josipu Sklođowskom: 

Kedaimo nas je zadesila teška nesreća. Kod 
neke dosta teške operacije s radijem izgubili smo pri- 
ličan dio naše zalihe i još danas nam nije poznat uz- 
rok te velike nesreće. Zato ću morati odgoditi i pro- 
učavanje radijeve atomske težine, s čime sam htjela 
započeti o Uskrsu. Vrlo smo potišteni. 

U nekom drugom pismu veli 
o tom radiju, koji joj je jedina briga, slijedeće: 

Marija Josipu Sklođowskom 23. prosinca 1903.: s 

. . . Možda će nam ipak uspjeti, da dobijemo 
veću količinu te nesretne tvari. Za to je potrebno 
dvoje: ruda i novac. Kovača sad imamo, ali nismo 

mogli dobiti rade. Sada nas tješe i vjerojatno će nam 
prodati potrebnu količinu što do sada ne htjedoše uči- 
niti. Fabrikacija te se dakle razviti. Kad bi Ti znao, 
koliko je vremena, strpljivosti i novaca potrebno, da 
izlučiš iz nekoliko tona rude one komadićke radija! 

To su Marijine brige trinaest 
dana nakon primitka Nobelove nagrade. U tih je trinaest 
dana i svijet nešto otkrio: Curieje. »Veliki par!« Ali Pier- 
re i Marija ne će iz svoje kože u kožu tih dvaju novih 
likova. 

Pierre Curie Georgesu Goyu 22. siječnja 1904.: 

Dragi prijatelju, 

već sam se dugo spremao, da Vam pišem; ne 
ljutite se, štc toga nisam učinio. Kriv je glupi život 
kojim sada živim. 

Sigurno ste opazili to nenadano oduševljenje 
za radij. To nam je nabacilo sve prednosti trenutne 
popularnosti; novinari i fotografi bili su nam stalno 
za petama; učinilo im se vrijednim dapače reprodu- 
cirati razgovor moje kćerke s našom sluškinjom i opi- 
sati našeg bijelo-sivog mačka. Zatim su nas posjetili 
ili pak pismima zasuli sami zanesenjaci nepriznati izu- 
mitelji. Dobili smo nebrojeno molbi za novčanu pot- 
poru. Konačno su došli u veličanstveni lokal u ulici 
Lhomond, koji i onako poznajete, još lovci na auto- 
grame, kicoši, svjetovnjaci i nekoliko puta čak ljudi 
koji nešto razumiju. Jasno da sada više nema ni go- 
vora o mirnom radu u laboratoriju nego moramo 
svaku večer odgovarati na brojna pisma. Kraj takvog 
života morat ću s vremenom postati potpuna budala... 

★ 

Siromaštvo, preopterećenost 
poslom, pa i krivice podnosili su Curie ji bez pritužbe; a 
sada su prvi puta u svom životu čudnovato razdraženi. 

Koliko postaju poznatijima, toliko je veća njihova ner- 
voza. 

Pierre Curie Georgesu Goyu 20. ožujka 1904.: 

. . . Kako vidite, sreća nam je sada naklonje- 
na. Ko njezina pomoć nije bez velikih neugodnosti. 

Još nikada nismo imali tako malo' mira. Imade dana, 
da ne odahnemo. I ako pomislim, da smo uvijek sa- 
njali o životu divljaka daleko od sviju ljudi! 

Pierre Curie Ch. Ed. Guillaumu 15. siječnja 1904.: 

Od sviju strana mole nas za članke i preda- 
vanja i, kada će proći nekoliko godina, upravo će se 
ovi čuditi zašto nismo u tim godinama ništa radili . . . 

Pierre Curie Ch. Ed. Guillaumu 15. siječnja 1904.: 

Dragi prijatelju, 

moje će predavanje biti 18. veljače; novine nisu 
pravo javile. Toj se pogrješnoj bilješci moram zahva- 
liti zbog dvije stotine molbi za ulaznice; na njih neću 
odgovarati. 

Potpun i nesavladiv otpor osjećam do svega 
što se tiče Flammarionovog predavanja. Žudim za mir- 
nijim vremenima u pokrajini, gdje bi bila predavanja 
zabranjena i gdje bi novinare progonili. 

Marija Curie Josipu Sklodowskom 14. veljače 1904:. 

. . . Uvijek ista zbrka. Ljudi nas spriječavaju u 
radu koliko samo mogu. Odlučila sam, da ću biti srča- 
na i da ću odbiti sve posjetioce — pa me usprkos lome 
smetaju. Čast i slava naš život posve upropastile. 

Marija Curie Josipu Sklodowskom 19. ožujka 1904:. 

Dragi Josipe! Za imendan Ti šaljem svoje naj- 
srdačnije čestitke. Želim Ti zdravlja i uspjeha za ci- 
jelu Tvoju obitelj — i također, da ne bi nikada bio 

preplavljen s pismima kao što smo nas dvoje sada, i 
da ne bi doživljao takovih naleta, kakovim smo nas 
dvoje ispostavljeni. 

Skoro da mi je žao, što sam bacila svu kore- 
spondencu koju smo dobivali ; bila je vrlo poučna . . . 
Bilo je tu soneta, pjesama o radiju, pisama najrazli- 
čitijih izumitelja, pisama spiritista i pisama filozofa. 
]učer me je neki Amerikanac zamolio, da li smije 
prozvati po meni svog trkaćeg konja. A osim toga 
imade još stotine i stotine molbi za autograme i foto- 
grafije. Kiti na jedno od tik pisama ne odgovaram, 
a mnogo vremena izgubim već i sa čitanjem. 

Marija Curie sestrični Henriki, u proljeće 1940.: 

Kaš miran i radu posvećen život sasvim je ra- 
zoren; ne znam, hoće li još ikada biti u ravnoteži. 

Razdraženost, pesimizam, go- 
tovo bih mogla reći ogorčenost tih pisama ne vara ... fi- 
zičari izgubiše svoj unutarnji mir: 

Umor no st, koju prouzročile preveliki napori u 
godinama naših loših novčanih prilika, još se pove- 
ćala, kada je javnost prodrla u naš život, piše kasnije 
Marija. Istrgli su nas iz dobrovoljne osami jenosti i 
tako nam zadali istinsko trpljenje i nemir koji nas 
je unesrećio. 

U zamjenu za ove neugodno- 
sti morala bi slava Curiejima pružiti neke pogodnosti: 
stolicu na sveučilištu, laboratorij s pomoćnicima i kre- 
dite koje toliko trebaju. No kada će im dati te dobrote? 
Mučnome očekivanju nema kraja. 

Tako smo se dotakli jednoga 
od glavnih uzroka Pierrovog i Marijinog uznemirenja. 
Francuska je zemlja koja je do zadnjega čekala s pri- 
znanjem njihovog rada i ništa manje nije trebalo nego 

Davyjevo odlikovanje i Nobelova nagrada, da je pariško 
sveučilište konačno dodijelilo Pierru stolicu za fiziku. Či- 
njenica, da je morala nagrada doći najprije iz inozem- 
stva, vrlo jasno osvjetljuje očajne prilike koje su kumo- 
vale njihovom otkriću. 

Pierre se sjeti svih službi, za 
koje se natjecao kroz četiri godine bez uspjeha, i smatra 
svojom časnom dužnošću, da se zahvali jedinoj ustanovi 
koja ga je hrabrila i podupirala, koliko su joj to dopu- 
štale njezine skromne prilike; to je bila škola za fiziku 
i kemiju. Kod nastupnog predavanja na Sorbonni, dozove 
si u pamet bijednu i bajoslovnu drvenu baraku, te reče: 

Sa ovoga mjesta želim upozoriti na činjenicu, 
da smo sve radove i istraživanja izvršili na gradskoj 
Ecole de Physique et de Chimie. 

Kod svakog znanstvenog djela od odlučne je 
važnosti i okolina u kojoj čovjek radi te se za veliki 
dio svog uspjeha mora zahvaliti toj svojoj okolici. Već 
više od dvadeset godina ja radim na toj školi za fi- 
ziku. Schutzenberger, prvi ravnatelj ove škole, bio je 
odličan znanstvenik ... Sa zahvalnošću se sjećam, da 
mi je omogućio rad, kada sam bio samo još prepara- 
tor; kasnije je dozvolio gospođi Curie, da je smjela 
raditi pokraj mene i ta je dozvola bila u ono vrijeme 
dosta neobična novotarija . . . Sadašnji ravnatelji 
Lauth i Gariel jednako su mi bili naklonjeni. 

Profesori na toj školi i učenici, koji iz nje izi- 
đoše, velika su obitelj koja mi je dala mnogo pobu- 
da. Između bivših učenika potražili smo i našli su- 
radnike i prijatelje i sretan sam, da im se mogu sa 
ovoga mjesta zahvaliti. 

★ 

Mržnja, s kojom Curieji odba- 
cuju slavu nije samo posljedica njihove vatrene radino- 
sti i groze nad izgubljenim vremenom nego imade još i 
neki drugi uzrok. 

Pierrovo prirođeno pustinja- 
štvo i njegova nepromjenljiva načela neprijateljski su 
raspoloženi prema svakoj popularnosti. Mrska mu je 
hierarhija i sve društvovne ljestvice. Smiješno mu je 
školsko odlikaštvo i odlikovanja po kojima odrasli toliko 
žude, čine mu se isto tako nepotrebnim kao i odlikovanja 
školaraca. Prema načelu, zbog kojega je odklonio odli- 
kovanje Legije časti, ravna se on i na području znanosti. 
Svako takmičenje u bivstvu mu je tuđe i upravo ga ništa 
ne boli, ako ga s otkrićima pretekne koji drugi. »Ništa 
zato, što nisam ja nešto objavio, ako je to učinio tko 
drugi . . .« njegova je izreka. 

Takova, gotovo neprirodna 
bezbrižnost morala je i na Mariju jako utjecati. Ipak se 
ne brani slave iz oponašanja muža ili iz pokornosti do 
njega, nego jer je sili na to njezin vlastiti nagon. Kad 
stoji pred mnoštvom, obuzme je nesavladiva plahost, bo- 
lesna nestrpljivost, da, katkada štoviše osjeti nesvijesti- 
cu i tjelesnu slabost. Konačno je u njenom životu toliko 
dužnosti, da zbilja ne može zabaciti niti trunka svoje 
energije. Noseći sve terete staleškog i znanstvenog rada, 
kućanstva i materinstva, treba akrobatske spretnosti, da 
zadrži ravnotežu. Stavimo li još samo obvezu na nju, ona 
će pasti. Kao žena, mati, učenjakinja i profesorica nema 
niti sekunde vremena za ulogu slavne žene. 

Tako dolaze po različitim pu- 
tevima Pierre i Marija do istog stanovišta. Njihovi moz- 
govi i njihove duše jednaki su po kakvoći. I iz ovog is- 
kušenja izlaze kao pobjednici i u svome odklanjanju svake 
hvale ostaju međusobno povezani. 

★ 

Zašto bih prikrivala, da sam u 
životu svoje majke tražila svom gorljivošću kakov pre- 
stupak protiv ovih načela koja su mi se učinila neljud- 
skim. Iz svega sam srca željela razotkriti, da je veliki 
uspjeh i glas naučenjaka, kakvoga još nije doživjela žena, 

donio mojoj majci bar nekoliko sretnih trenutaka. Da ju- 
nakinja ove veličanstvene pustolovine mora uvijek samo 
trpjeti, učinilo mi se odviše krivičnim, i ne znam, što bih 
dala, da sam našla na kraju kakovog pisma ili pak izme- 
đu redaka povjerene tajne bar mali znak zadovoljnog po- 
nosa, uzvik ili uzdah triumfa. 

»Moja se nada nije ispunila. I 
»slavna gospođa Curie« doživljavat će također trenutke 
sreće — no nikada izvan četiri tiha zida laboratorija ili iz- 
van svojega doma. Iz dana u dan sve će se više povlačiti u 
sebe i sve više odtuđivati od svijeta, da izbjegne onima 
koji je hoće povući na javnu pozornicu te stvoriti iz nje 
zvijezdu u kojoj više ne bi mogla prepoznati sebe. Godine 
i godine odgovarat će napasnim strancima, koji će htjeti 
govoriti s njome, na pitanje: »Jeste li vi gospođa Curie?« 
nesigurnim glasom i prikritim strahom: »Ne... Varate 
se«. 

U prisutnosti svojih obožava- 
telja ili »veličina«, koji postupaju s njome kao sa kralji- 
com, ona se samo čudi, sita ih je i tek s mukom prikriva 
nestrpljivost, a prije svega dosadu, onu dosadu koja 
ubija i truje i koja je preuzima, kada govore napasnici 
onako na slijepo o njezinom otkriću i njenoj genijalnosti. 
I u tome sliči Pierru. 

Jedna od onih premnogih pri- 
lika divno pokazuje odnos Curiejevih do onoga, što Pierre 
naziva »naklonost sudbine«. Predsjednik republike Lou- 
bet pozvao ih je na večeru u Elizejsku palaču. Usred 
gozbe približi se Mariji neka dama te je upita: 

»Želite li, da vas predstavim grčkome kralju?« 

Preiskrena Marija odgovori joj nedužnim, uljudnim 
i prijatnim glasom: 

»Zbilja ne znam, zašto?« 

Kad opazi njeno iznenađenje, 
dosjeti se u strahu, da stoji pred njom gospođa Loubet, 
koje nije odmah prepoznala, pocrveni i brzo se popravi: 

»Jasno... dakako, učinit ću, da vam bude pravo! 
Kako ćete vi željeti«. 

★ 


Pierre i Marija imadu sada još 
jedan uzrok više, da žive, »kao divljaci«: izbjeći žele rado- 
znalima. Radije no ikada prije, zadržavaju se oni po zabit- 
nim selima i uvijek se, ako moraju prenoćiti vani, upisuju 
pod krivim imenom. 

A najviše ih štiti vanjski izgled. 
Tko bi pogodio, da se u loše i trošno obučenom čovjeku, 
koji gura pred sobom dvokolicu po bretonskoj cesti, i u 
mladoj pratilici u seljačkoj haljini skrivaju dobitnici No- 
belove nagrade? 

I najveći ih lukavci tek s mu- 
kom prepoznavaju. Neki američki reporter sli jedio ih je 
i dostigao u Pouldu. A tu se na svoje veliko čudo nađe 
pred ribarskom kućom. Svom časopisu imade poslati 
interview sa znamenitom gospođom Curie. No gdje da 
je potraži? Morat će nekoga pitati. . . možda onu boso- 
nogu ženu, što sjedi na pragu i istresa pijesak iz sandala. 

Žena podigne glavu, upre svoje 
pepeljastosive oči u napasnika ... i odjedanput je slična 
stotinama, tisućama fotografija što su ih časopisi dono- 
sili. Ona je! Reporter se u prvi čas ne snađe, a zatim 
sjedne do Marije na prag i izvadi notes. 

Kad opazi, da mu neće moći 
izmaknuti, popusti i odgovara kratkim stavcima na pita- 
nja. Da, Pierre Curie i ona otkriše radij. Da, oboje još 
dalje eksperimentiraju . . . 

Dotle maše sandalama, kucka 
ih o kamen, da ne bi u njima zaostalo ni malo pijeska, te 
ih konačno natakne na svoje lijepe, od trnja i kamenja 
izgrebene noge. Kako krasna prilika za novinara! Pruža 
mu se »intimni« prizor, što ga je sretnim slučajem sam 
život stavio pred njega. Oprezno prelazi od općenitih na 
manje općenita pitanja. Kad bi mu samo uspjelo izvući 

iz nje ovo ili ono o njezinoj mladosti, o metodi njezinog 
rada, o psihologiji žene koja se posvetila znanosti. 

No toga se časa iznenađeno lice 
već okamenilo. S jednim samo stavkom, sa stavkom koji 
će često ponavljati kao geslo, sa stavkom koji nam ot- 
kriva njezi nznačaj, život i zvanje, sa stavkom koji go- 
vori više nego cijela knjiga, Marija zaključi razgovor: 

»U znanosti se moramo zanimati za stvari, a ne 
za ličnosti«. 


15 Marija Sklodcnvska 

Sedamnaesto poglavlje 
SVAKIDAŠNJICA 


Ime Curie sada je »slavno 
ime«. Bračni je par bogatiji novcem, no siromašniji tre- 
nucima sreće. 

Osobito je Marija izgubila do- 
sta od svog zanosa i veselja. Nije tako isključivo predana 
znanosti kao Pierre. Svakidašnjica se dotakla njezine 
osjetljivosti i njezinih živaca koji nisu više otporni kao 
nekoć. 

Metež, izazvan radijem i No- 
belovom nagradom, smeta je i ne oduzima joj niti za 
časak brige za Pierrovo zdravlje; ta briga joj truje život. 

Pierre Curie Georgesu Goyu 31. siječnja 1905.: 

Trenutno imadem još mir od reumatizma; a 
ljeti sam imao jak napadaj te sam morao i putovanje 
u Švedsku odgoditi. Prema tome možete znati, da jc 
naš odnos sa švedskom Akademijom još uvijek neure- 
đen. Uistinu se moram čuvati svakog tjelesnog napo- 
ra, ako želim ostati zdrav. Pa ni mojoj ženi nije ništa 
bolje tako, da na nekadanju radnu energiji i ne smije- 
mo ni misliti . . . 

Pierre Curie Georgesu Goyu 24. srpnja 1905.: 

. . . Još uvijek živimo životom vrlo zaposlenih 
ljudi koji ništa pravoga ne rade. Nisam već više od 
godinu dana ničega učinio, a nisam imao ni trenutka 
za sebe. Očito se još ne znam čuvati od komadanja 
našeg vremena, a bilo bi to vrlo potrebno. To je u 
duhovnom pogledu pitanje života ili smrti. 

Moji bolovi vjerojatno izviru iz neke vrsti 
neurastenije, a ne u stvarnom reumatizmu. Otkako 
se pravilno hranim i uzimam strihnin, zdravlje mi se 
popravlja. 

Pierre Curie Georgesu Goyu 19. rujna 1905.: 

»Bio sam u zabludi pišući Vam, da mi se 
zdravlje popravlja. Ponovo me nekoliko puta pogra- 
bilo; dostatan je već i mali napor za napadaj. Pitam 
se, da li ću još ikada u ovakovom stanju biti sposo- 
ban za ozbiljan laboratorijski rad. 

Ne može više biti ni govora o 
nekadanjem prijatnom i nepametnom ludovanju u praz- 
nicima, kada su se poput dvojice đaka skitali po cestama. 

U neposrednoj blizini Pariza Marija si je sada unajmila 
kućicu za ljetovanje. Ondje se posvećuje njezi svog muža 
i kćerke. 

Marija gospođi Jean Perrin (iz 
Saint-Remy-les-Chevreuse) : 

Nisam baš zadovoljna sa Irenom. Vrlo po- 
lako preboljuje hripavac. Imade dana, kad ponovo 
kašlje, ma da smo već tri mjeseca u pokrajini. Muž 
mi je vrlo umoran, niti šetati se više ne može, zato 
proboravimo vrijeme u studiju fizičko-niatematičkih 
priručnika. 

Irena imade malu dvokolicu i već se dobro 
vozi. Za vožnju obuče dječačko odijelo pa zabavno 
izgleda. 

Pierre se zbog svoje bolesti 
osjeća ugroženim te neprestano razmišlja, kako leti vri- 
jeme. Da li se taj još tako mladi čovjek boji, da neće dugo 
živjeti ? Izgleda kao da se bori s nevidljivim neprijateljem. 
Zagrižljiv je i nagao. Svojim nemirom zaražuje i ženu. 
Morali bi ubrzati istraživanja, iskoristiti svaki trenutak 
i dulje vremena biti u laboratoriju. 

Marija se sili na još veći napor 
pa opterećuje i onako razrovane živce. 

Njezina je sudbina uistinu teš- 
ka. Cijelih dvadeset godina, od dana, kada je kao šest- 
naestgodišnja mala Poljakinja s prepunom glavom uspo- 
mena na praznike u pokrajini došla u Varšavu da si ta- 
mo zaslužuje kruh, samo se mučila. Mladost je proživjela 
u samoći; jedino su joj društvo u hladnoj i ledenoj man- 
sardi bili fizički priručnici. I kada je konačno prodrla u 
njezin život ljubav, bila je i ona nerazdruživo povezana 
s radom. 

S time, da su u njoj izgarale 
u jednom plamenu dvije silne i jednako jake ljubavi — 
do znanosti i do muža — osudila se na neumoljiv i krut 
život. Njezina i Pierrova nježnost istoga su kova, a zajed- 
nički im je i ideal. No Pierre je u svoje vrijeme okušao 

duga razdoblja nerada; proživio je vatrenu mladost i 
upoznao njene slasti. A Marija se nije niti za trenutak 
iznevjerila svojoj zadaći, otkako je postala žena. Ipak si 
katkada tako zaželi spoznati priprost užitak života. Da 
bude samo nježna žena i majka. Onda sanja o blagotvor- 
nom odmoru, o miru i bezbrižnosti. 

A toga Pierre ne shvaća, šta- 
više i ponešto joj zamjera. Opijen je s mišlju, kako je 
našao genijalnu družicu i zato očekuje, da će se sva kao 
i sam žrtvovati onomu što naziva »njihovom mišlju«. 

Marija ga sluša, jer ona uvijek 
sluša, no njezin duh i tijelo su prezasićeni. Ona je malo- 
dušna. Predbacuje si svoju intelektualnu nemoć i svoju 
»ograničenost«. A istina je vrlo jednostavna: tijelo te 
trideset i šest godišnje žene traži svoje pravo, već predu- 
go čeka na nj. Marija bi morala na neko vrijeme zabo- 
raviti. da je »gospođa Curie«, zaboraviti, da je na svijetu 
»radij« — morala bi jesti, spavati i ne bi smjela razmi- 
šljati. 

A toga ne može. Svaki dan joj 
donosi nove dužnosti. Godina 1904. je najnapornija, dvo- 
struko naporna za Mariju koja je trudna. Jedina joj je 
olakšica, koju si dozvoljava, molba za dopust na školi. 

I kada uveče odlazi s Pierrom bolesna i umorna iz labo- 
ratorija kući, kupi si katkada, kao uspomenu na Var- 
šavu, malo kavijara za kojim osjeća upravo nesavladivu ' 
želju. 

Kad se približio dan poroda, 
njezina je iscrpljenost bez granice. Ako izuzmemo Pierra, 
zbog čijega se zdravlja stalno uznemiruje, mogli bismo 
reći, da više ničega ne ljubi: niti život, niti znanost, da, 
niti dijete koje očekuje. Na Bronju, koja dođe da joj bude 
na pomoć kod poroda, učini ovakova pobjeđena Manja 
porazni utisak. 

»Zašto da dadem svijetu novo biće?« neprestano 
ponavlja«. »Život je pretvrd i pretežak. Ne bismo ga 
smjeli naložiti nedužnima . . .« 

Porod je mučan i dugotrajan. 
Konačno se 6. rujna 1904. rodi okruglo crnokoso dijete. 
Opet djevojčica: Eva. 

Bronja upotrijebi sve sile, da 
pomogne sestri. Sa svojim prividnim mirom i zdravim 
razumom bar nešto ublaži Marijinu melanholiju. Kad je 
otišla, ostalo je u kući mnogo njezine vedrine. 

Pa i osmjesi novorođenčeta i 
igre pomognu razvedriti mladu majku. Baš mala djeca 
uvijek su je raznježila. U sivu bilježnicu, kao prije za 
Irenu, bilježi si ona razvoj djeteta i, što više djevojčica 
raste, to se više gubi i Marijina bolesna razdražljivost. 
Prisilan odmor obnovio joj je snage i život je opet veseli. 
K aparatima se povratila s radošću koja joj se već otu- 
đila; doskora se vrati i u Sevres. Samo se na trenutak 
bila uzdrmala, no odmah joj je korak postao siguran. Već 
je na starom trnovitom putu. 

Opet je sve zanima: dom, labo- 
ratorij . . . Strastveno prati događaje u svojoj domovini. 
U Rusiji je izbila godine 1905. revolucija. Poljaci goje va- 
ravu nadu, da i njima sviće oslobođenje te podupiru pro- 
tucarsko gibanje. 

Manja Josipu Sklodowskom 23. ožujka 1905.: 

Kako vidim, očekuješ od tog teškog iskušenja 
nešto koristi i za našu domovinu. Tako misle i Bro- 
nja i Kazimir. Oh, kad bi se ta nada obistinila! 
Žarko si to želim i moram neprestano na to misliti. 

U svakom pak slučaju držim, da moramo pomagati 
revolucionarce. Kazimiru ću poslati u to ime nešto 
novaca, kad već nažalost ne mogu drugačije poma- 
gati. 

.... Kod nas ništa novoga. Djeca dobro na- 
preduju. Mala Eva premalo spava, a ako je budnu 
stavim u koljevku, odlučno protestira. Kako nisam 
stoičarka, nosim je na rukama tako dugo, dok se ne 


umiri. Ireni nije baš ništa slična. Imade tamnu kosu 
i plave oči, dok je Irenina kosa zasada dosta svijetla, 
a oči zelenkastosmeđe. 

Stanujemo još uvijek u istoj kući. Kako je 
sada proljeće, vrlo nam dobro dolazi vrt .. . 

S prvim veljače sam opet počela podučavati 
u Sevresu. Poslije podne idem u laboratorij, a do 
podne sam kod kuće, osim dvaju dopodneva tjedno, 
kad sam u Sevresu . . . Kućanstvo, djeca, obuka i la- 
boratorij jako me zaposluju i katkada uistinu ne 
znam gdje mi je glava. 

★ 

Vrijeme je lijepo, Pierru ide 
zdravlje na bolje, a Marija je vedra i dobre volje. To je 
pogodan čas za putovanje u Stockholm i za udovoljenje 
dužnosti što su već predugo odgađali. Na Akademiji mo- 
raju jedan puta predavati, jer tako zahtjevaju pravila. 
Bračni par se otputi na glasoviti put — na put koji će 
postati u našoj obitelji tradicionalan. 

6. lipnja 1905. govori Pierre u 
svoje i ženino ime u Akademiji znanosti u Stockholmu o 
posljedicama otkrića radija: u fizici jako izmjenjuje 
osnovna načelaj u kemiji vodi do smionih hipoteza o iz- 
voru energije što uzrokuje radioaktivne pojave; u geo- 
logiji i metereologiji daje nam ključ za razumijevanje do- 
sada nerazjašnjivih pojava. I konačno posiže radij tako- 
đer u biologiju što utječe djelotvorno na rakove stanice. 

Radij je obogatio znanost i 
služi dobru. No zar možda nije moguće, da bi mogao slu- 
žiti i zlu? 

... Mogli bismo si također zamisliti, zaklju- 
čuje Pierre svoje predavanje, da bi radij postao u 
u rukama zločinaca opasno oružje. Zato je pravo, da 
se upitamo, imade li čovječanstvo istinsku korist od 
t°ga, da iznuđuje od prirode njezine tajne, da li je 

dosta zrelo da ih korisno upotrebljava ili pak su nam 
možda te spoznaje škodljive. Kobelova otkrića su 
nam značajni primjer: jaki eksplozivi pomogoše čo- 
vjeku stvoriti veličanstvena djela; a jednauo su i 
strašno sredstvo uništavanja u rukama velikih zloči- 
naca koji vode ljude u ratove. 

Spadam među one koji kao Kobel drže, da će 
čovječanstvo imati od novih izuma uvijek više kori- 
sti nego li štete. 

Curieji su bili zadovoljni s do- 
čekom što im ga prirediše švedski učenjaci. Bojali su se 
raskošnih svečanosti. Sada su ugodno iznenađeni. Nika- 
kovog mnoštva i tek malo službenih predstavnika. Po 
volji si mogu ogledati zemlju, predaju se njenom čaru; 
razgovaraju se sa učenjacima, dobro raspoloženi vraćaju 
se kuci. 

Pierre Curie Georgesu Goyu 24. srpnja 1905.: 

. . . Bili smo u Švedskoj. Putovanje je bilo 
vrlo prijatno. Nismo imali nikakovih briga i zato 
nam je bilo kao odmor. Osim toga u lipnju već skoro 
nikoga više nema u Stockholmu te je tako bio oficiel- 
ni dio dosta pojednostavljen. 

Švedska je zemlja jezera i morskih tjesnaca, 
među kojima imade nešto suhe zemlje; crnogorica, 
pješčani prudovi, crvene kuće iz drva, sve dosta jed- 
nolično, a ipak vrlo dražesno i kao stvoreno za od- 
mor . . . 

★ 

U svojoj vrtnoj kućici, pravoj 
utvrdi protiv nepozvanih gostiju, žive Pierre i Marija uvi- 
jek isti jednostavni i sakriveni život. Kućanstvo je po- 
jednostavljeno, koliko je to samo moguće. Za teže je po- 
slove dvorkinja. Sluškinja kuha i poslužuje. Otvorenih 
ustiju gleda u odsutne obraze ovih čudnih gospodara te 



uzalud čeka, kada će pohvaliti njezino kuharsko umijeće.. 
A jednoga dana ne izdrži više, nagovori Pierra i odlučno 
zatraži, da joj pohvali bifstek što ga je upravo s tekom 
pojeo. Odgovor je stavi u nepriliku. 

»Bifstek sam jeo?« čudi se učenjak. A na to još do- 
brodušno doda: »Moguće! . . .« 

I u vrijeme najnapornijeg ra- 
da, Marija se sama brine za djecu. Radi zvanja mora ih 
povjeravati sluškinjama, no dok se ne osvjedoči, da su 
Irena i Eva dobro spavale i najele se, da su počešljane 
i umivene, da nisu prehlađene ili drugačije bolesne, dotle 
nije mirna. Ne bi joj, doduše, ništa koristilo, da nije tako 
pažljiva! Irena bi je već podsjetila, da je tu! Dijete rado 
gospodari. Ljubomorno si je prisvojilo majku i nije mu 
pravo, ako se ona brine i za »malu«. Zimi se Marija vozi 
s jednoga kraja Pariza na drugi, kako bi dobila renete 
i banane koje će Irena blagoizvoljeti jesti i bez kojih se 
boji doći kući. 

Bračni je par uveče obično kod 
kuće. Tu prelistavaju znanstvene publikacije ili pak pišu 
u svoje bilježnice komplicirane račune. Ipak ih nađemo 
i na slikarskim izložbama; a sedam do osam puta godiš- 
nje idu u kazalište ili na kakov koncert. 

Početkom stoljeća imao je Pa- 
riz sjajne glumce. Pierre i Marija vrebaju na rijetka go- 
stovanje Eleonore Duše. Patos kakvoga Mounet-Sullya 
ili umjetnost Sareh Bemhardt dirne ih baš kao i prirod- 
nost Julije Bartet, Jeanne Granier ili snaga Luciena 
Guitrya . . . 

Nikada ne propuste niti pred- 
stava »avant-garde« koje su sveučilišni krugovi od vaj- 
kada mnogo cijenili. U kazalištu Oevre glumi Suzana 
Despres Ibsenove drame, Lugne Poe prikazuje »Moć ta- 
me«. S tih se predstava vraćaju kući doduše zadovoljni, 
no onda ih po više dana more mračne misli. Dr. Curie 
prima ih s porugljivim smiješkom. Stari volterijanac ne 
cijeni bogzna koliko te sladunjave umjetnosti. Kad za- 


rije svoj oštri pogled u njihova žalosna lica, nikada ne 
zaboravi dometnuti : 

»Nipošto ne zaboravite, da ste se pošli onamo za- 
bavljati.« 

Neke vrsti misticizam i rado- 
znalost učenjaka doveo ih je tada na vrlo čudan put: pri- 
sustvuju spiritističkim sjednicama sa slavnim medijem 
Eusapijem Paladinom, ne kao vjernici, nego kao proma- 
trači, To je pokus, kako bi s jasnim i nepotkupljivim po- 
gledom prodrli u tu sumnjivu sferu spoznavanja. Osobito 
se Pierre živo zanima za tajanstvena događanja i onako 
u tami mjeri stvarne ili samo umišljene levitacije pred- 
meta. 

Ove pojave ponešto smetu nje- 
gov nepristrani duh, jer ih ne može pratiti sa strogošću 
i sigurnošću laboratorijskog eksperimenta. Medij posti- 
gne katkada rezultate, koji iznenađuju, i naši su učenja- 
ci već skoro predobiveni. Ali opet posumnjaju, kada usta- 
nove grube prevare. Ne mogu se odlučiti niti za vjerova- 
nje, niti za nevjerovanje. Marija se nekoliko godina ka- 
snije sasvim odvrati od spiritizma. 

Curieji se izmiču, kolikogod je 
to moguće, društvenim priredbama. A katkada se ipak 
dogodi, da moraju na oficijelnu večeru ili banket u čast 
stranim učenjacima. Tada Pierre svuče svoje svakidanje 
odijelo i obuče si frak, a Marija večernju haljinu. 

Marija nosi već godine i godi- 
ne tu haljinu koju joj jednostavna švelja s vremena na 
vrijeme preuredi. Elegantno obučena dama požalila bi je, 
jer Marija ne zna niti što je moda niti što je ukus. Ali 
umjerenost i uzdržljivost, značajne osebine njenog zna- 
čaja, čuvaju je svega napadnog i podaju njenom oblače- 
nju gotovo neki slog. Kada zamijeni svoju zbilja neestet- 
sku laboratorijsku halju sa večernjom haljinom, kada si 
brižno počešlja pepeljasto plavu kosu i kada si stavi oko 
vrata mali zlatni lančić, ona je uistinu odlična dama. Nje- 
zino nježno tijelo i produhovljeno lice dođu tada do izra- 

žaja. Žene, koje sjede pokraj Marije, nisu zato, jer nema- 
ju njezinog visokog čela i izrazitog pogleda, ništa manje 
lijepe, ali mnoge između njih izgledaju uz nju ograničene 
i prostačke! 

Jedne večeri tik pred odlaskom 
ogledava si Pierre neobično pažljivo ženin stas, njezin 
lijepi vrat i njezine plemenite i sasvim ženske gole ruke. 
Sjenka žaljenja preleti obrazom muža koji se posvetio 
znanosti. 

»Šteta . . .« promrmlja. »Večernja ti haljina zbilja 
dobro pristaje!« 

I s dubokim uzdahom pridoda: 

»Ali što, kad nemamo vremena . . .« 

★ 

Ako Marija pozove iznimno ne- 
koliko gostiju, pobrine se, da budu zadovoljni s jelom i 
da se kod nje dobro osjećaju. Sve, što joj treba za tako- 
vu priliku, nakupuje sama. I dok ona sama priređuje 
cvijeće, priprema užurbana sluškinja nešto komplicirani- 
ja jela nego obično. Pa i najskromnije društvo u ovom 
domu rada postavi sve na glavu. Marija porazmeće po- 
kućtvo još zadnji trenutak prije dolaska gostiju . . . Jer 
Curiejevi imadu konačno već i svoje pokućtvo! Stari obi- 
teljski naslonjači, što ih u prijašnjem stanu ne htjedoše 
imati, sada im dobro služe te podaju svijetlo tapecira- 
nom salonu domaći izgled. 

Među pozvanima su obično 
stranci, staleški kolege, koji se na prolazu zadržavaju u 
Parizu ili pak Poljaci s novostima za Mariju. Da bi se 
i Irena zabavljala, priređuje gospođa Curie dječje zabave; 
mladome rodu ostat će još dugo u pameti božićno drvce 
što ga je sama iskitila. 

A dogodi se također, da je nji- 
hov dom okvir još bajnijoj priredbi nego što je rasvijet- 
ljeni bor. Tada porazmjeste mehaničari u blagovaonici 
električne reflektore i učine »rampu« iz električnih žaru- 

lja. Poslije večere ovi će reflektori đražesno obasjati le- 
pršavu koprenu plesačice koja će u gledaocima, Curieji- 
ma i dvojici ili trojici njihovih prijatelja pobuditi viziju 
ognja, cvijeta, čarobnice . . . 

Ta plesačica je Lole Fuller, 
»vatrena vila« koja svojim fantastičnim domišljajima opa- 
ja Pariz. Njezino prijateljstvo s fizičarima imade roman- 
tičnu pozadinu. Jednoć je čitala u novinama o svijetlos- 
nim učincima radija. Zvijezda kazališta Folies-Berge- 
re zamislila si je odmah senzacionalan kostim čija će fos- 
forescenca iznenaditi općinstvo. Pitala je Curieje za sa- 
vjet. Naivno pismo razveselilo ih je, pa joj odgovoriše, 
da je nacrt, »radijevog leptira« neizvediv. 

A glasovita Američanka još ih 
je više iznenadila. Nije se hvalila s Curiejevom korespon- 
dencom i nije ih pozvala ni u kazalište. Pisala je Mariji: 
»Samo s jednim Vam se mogu zahvaliti što ste mi od- 
govorili. Dozvolite, da plešem jednu večer na Vašem domu 
samo Vama.« 

Pierre i Marija pristadoše. Jed- 
noć pozvoni na kućnim vratima čudno i slabo obučeno 
djevojče, s kalmuškim, nešminkanim licem i plavim dječ- 
jim očima. Iza nje stoji vrsta mehaničara sa svim napra- 
vama. Bračnom je paru nekako neugodno, no ipak pre- 
puste mjesto ovima, što upadoše, te se otpute u labora- 
torij. Nato se Lole sate i sate mučila sa rasvjetljenjem, 
zastorima i sagovima, kako ne bi zaostajala za prekra- 
snim nastupima u varieteju. 

Tako dobro osigurana i stro- 
ga kuća otvorila je vrata boginji music-halla. Ali ta je 
boginja imala nježnu dušu. Mariji je iskazivala ono naj- 
rjeđe divljenje koje ne traži uzvrata i koje si, razbija 
glavu s čime bi još moglo koristiti i ugoditi obožavanom 
čovjeku. Čuvajući svoj inkognito, pleše ona još jedan- 
put u njihovom stanu. Kad su je Pierre i Marija dobro 
upoznali, vraćali su joj posjete. Kod nje se upoznaju sa 
Augustinom Rodinom i sprijatelje se s njime. U tim go- 


dinama više bi puta našli u Rodinovom atelieru između 
gline i mramora Pierra i Mariju te Lo'ie Fuller i Rodina 
u ugodnom razgovoru. 

★ 

Sedmero, osmero intimnih pri- 
jatelja smije doći kadgod hoće: Andre Debierne, Jean Per- 
rin sa ženom, koja je najbolja Marijina prijateljica, Geor- 
ges Urbain, Paul Langevin, Aime Cotton, Georges Sag- 
nac, Charles-Eđouard Guillaume te nekoliko učenica iz 
škole u Sevresu . . . Učenjaci, sami učenjaci. 

Nedjeljskim popodnevom sa- 
kupe se, ako je lijepo vrijeme, na vrtu. Marija sjedne sa 
svojim ručnim radom u hladovinu gdje stoje kolica sa 
Evom. Iako krpa ili šiva, ona vjerno prati razgovor koji 
bi za svaku drugu ženu bio španjolsko selo. Onda dolaze 
na svijetlo zadnje novosti; na primjer uzbudljive indiskre- 
cije o radijevim zrakama »alfa«, »beta« i »gama« . . . Per- 
rin, Urbain i Debierne se zagriju govoreći o izvoru radi- 
jeve energije. Ako je hoćemo rastumačiti, moramo odba- 
citi ili Carnotov princip ili princip o sačuvanju energije 
ili pak princip o nepromijenjivosti počela. Pierre spomene 
hipotezu o radioaktivnoj transmutaciji, ali Urbain o njoj 
neće ništa čuti; temperamentno zagovara svoje stanovi- 
šte. A kako je daleko Sagnac sa svojim radom? Kakove 
su Marijine vijesti o atomskoj težini radija? 

Radij ! . . . Radij ! . . . Radij ! . . . 
Čarobna riječ se uvijek iznova vraća, prelazi iz ustiju u 
usta, da osjeti Marija kadikad tihu žalost; slučaj je slabo 
obavio svoj posao, kad je iz radija učinio izvanredno po- 
čelo, a iz polonija samo trenutno prvi element što ga Cu- 
rieji otkriše — »nestalni element« drugorazrednog zna- 
čenja. Rodoljupkinja bi željela da odnese svu slavu ra- 
dije taj polonij sa simboličnim imenom. 

★ 

Curieji stoje na pragu nove 
dobe. Oficielna Francuska otkrila ih je i odlučila podupri- 
jeti njihov rad. 

Prva etapa, kojoj se ne da iz- 
bjeći, jest Pierrovo imenovanje za člana Akademije zna- 
nosti. Učenjak mora još jedan puta proći kušnju mučnih 
posjećivanja. Njegovi pristaše navališe na nj s dobrim 
savjetima, bojeći se, da opet ne bude »uzoran kandidat«. 

E. Mascart Pierru Curieju 22. svibnja 1905.: 

Moj dragi Curie, 

. . . Postavljeni ste dakako na prvo mjesto, 
protivnika koji bi došao u obzir, nemate i zato nema 
nikakove sumnje , da ćete biti imenovani. 

A ipak je neophodno potrebno, da se osmje- 
lite i posjetite sve članove Akademije ; ako kojega ne 
bude kod kuće, ostavite mu svoju previnutu posjet- 
nicu. Započnite slijedećeg tjedna i za četrnaest dana 
bit će sve to za vama. 

E. Mascart Pierru Curieju 25. svibnja 1905.: 

Dragi Curie, uredite si kako mislite i znate, no 
svakako morate prije 20. lipnja obaviti svoj ophod, 
pa makar za to morali unajmiti automobil za cio dan. 

Vaši su prigovori u načelu praznini, a uzmite 
u obzir da se katkada ipak moramo pokoriti običaju. 
Isto tako pomislite na stvarnu pomoć što ćete je kao 
član Instituta moći pružiti drugima. 

3. srpnja 1905. postade Pierre 
Curie član Instituta. Dvadeset i dvojica akademika glasa- 
lo je za njegovog takmaca gospodina Gemeza! 

Pierre Curie Georgesu Goyu 24. srpnja 1905.: 

Bez moje želje i makar me Akademija nije 
zaželjelo u svojoj sredini postao sam njenim članom 
Svakog akademika posjetio sam samo jedan puta; 
kada kojega nisam našao kod kuće, ostavio sam mu 

posjetnicu. Svi rekoše da ne mogu dobiti manje od 
pedeset glasova. Zato sam skoro propao! 

. . . Što se može? U ovoj je kući nemoguće 
nešto postići bez intriga. Osim male, a vrlo dobro 
pripravljene hajke protiv mene, morao sam još ra- 
čunati i sa antipatijom klerikalaca i onih koje miš- 
Ijahu, da sam učinio premalo posjeta. S. me je pitao, 
koji će akademici za mene glasovati. Odgovorio sam 
mu: »Ne znam, nisam ih pitao«. »Baš u tom grmu 
leži zec, vi ih niste blagoizvoljeli pitati.« Sada me 
ogovaraju kao da sam ohol . . . 

Pierre Curie Georgesu Goyu u listopadu 1905.: 

U ponedjeljak sam bio u Institutu, pa sam se 
morao pitati što zapravo tamo tražim. Niti s jednim 
članom nisam u nekim odnošajima, a sjednice su 
doista nezanimljive. Uvjeren sam, da taj svijet nije 
moj svijet. 

Pierre Curie Georgesu Goyu u listopadu 1905.: 

Još uvijek nisam otkrio, čemu služi Akade- 
mija. 

Kao što ga znameniti Institut 
ne zagrijava, tako se naprotiv živo zanima za sve zaključ- 
ke sveučilišta koji su donešeni njemu u korist. Od njih 
ovisi njegov rad. Rektor Liarđ uspio je 1904. ustanoviti 
za nj stolicu za fiziku. Konačno je zauzeo tako željeno 
mjesto i bio imenovan redovitim profesorom. A prije nego 
je primio napredovanje, pitao je, gdje će biti laboratorij 
koji spada k njegovoj službi. 

Laboratorij? Kakov laborato- 
rij? O laboratoriju nije bilo ni govora! 

Tako je dobitnicima Nobelove 
nagrade, koji otkriše radij, u trenutku bilo jasno, da Pier- 
re uopće neće više moći raditi, ako se zahvali na službi 

u P. C .N., da predaje na Sorbonni. Novi redoviti pro- 
fesor ostao bi bez radionice; oba lokala, koji su mu bili 
u P. C. N. na raspoloženje, preuzeo bi, što je dakako u 
redu, njegov nasljednik. Svoje pokuse mogao bi Pierre 
raditi na ulici. Pretpostavljenima piše najuljudnije, no 
ipak odlučno, da se zahvaljuje na profesuri, jer mu ova 
ne daje niti radionice, a niti kredite za istraživanja. I uz 
brojne školske satove radije će ostati na P. C. N., te 
tako zadržati prostorije u kojima se s Marijom, koliko to 
prilike dopuštaju, može posvetiti korisnom radu. ^ 

Novi razgovori. Konačno sve- 
učilište zatraži od parlamenta sto i pedeset tisuća frana- 
ka kredita za laboratorij i istraživanja. Sa svojim za- 
htjevom sveučilište uspije, odnosno skoro uspije! Napo- 
kon zaključiše, da za Pierra nema mjesta na Sorbonni, pa 
da će za nj sagraditi na Rue Cuvier lokal iz dviju pro- 
storija. Gospodin Pierre Curie će smjeti raspolagati s 
dvanaest tisuća franaka godišnje, a povrh toga mu se 
još dozvoljavaju trideset i četiri tisuće za instalacijske 
troškove. 

Naivni Pierre misli, da ce si 
iz stavke »instalacijski troškovi« moći nabaviti aparate 
i upotpuniti svoj materijal. Da, uistinu će to moći, no 
istom onda, kada će iz te male svote biti plaćena grad- 
nja novoga paviljona. U službenom mozgu je gradnja i 
instalacija jedno te isto. Tako se u praksi okljaštruju 
vladini nacrti. 

Pierre Curie Georgesu Goyu 31. siječnja 1905.: 

Ka P. C. K. sam zadržao obe prostorije gdje 
radimo; na nekom dvorištu će mi sagraditi dva nova 
lokala. Stajat će dvadeset tisuća franaka koji će biti 
isplaćeni iz stavke za nabavu instrumenata. 

Pierre Curie Georgesu Goyu 7. studenog 1905.: 
Sutra počinjem predavati, a nalazim se u pri- 
lično nezgodnom položaju radi eksperimenata; pre- 

davaonica je na Sorbonni, a maj laboratorij u Rue 
Cuvier. U predavaonici vrše se još brojna druga pre- 
davanja te mi je raspoloživo samo jedno prije podne, 
da u dvorani pripremim predavanje. 

Kije mi ni dobro ni loše, a vrlo se brzo umo- 
rim i moja je radna snaga dosta slaba. Naprotiv je 
moja žena vrlo marljiva. Cijeli dan je zaposlena — 
sada kod djece, sada u sevreškoj školi, sada opet u 
laboratoriju. I najmanji trenutak izrabi i brine se 
redovitije od mene za laboratorijski rad u koji ulaže 
veći dio svog vremena. 


Nepokretna i škrta državna 
uprava ipak konačno primi Pierra među svoje namješte- 
nike te mu na neprikladnom mjestu sagradi dvije dvora- 
ne za koje je već naprijed jasno, da neće služiti svojoj 
svrsi. A i za ovo mjesto morao se Pierre boriti metar po 
metar. 

Neka bogata žena, kojoj su 
bile prilike poznate, želi im pomoći; pripravna je negdje 
u mirnom predgrađu sagraditi institut na svoje troškove. 
Pierre se opet nada. Povjeri joj svoje nacrte i želje. 

Pierre Curie gospođi X . . ., 6. veljače 1906.: 

. . . U prigibu vam šaljem o željenom labora- 
toriju podatke što ste ih zatražili. Ovi podaci neka 
bi bili samo osnova koja se može promijeniti, ako 
budu tako zahtijevale prilike, mjesto i raspoloživa 
sredstva. 

Mnogo nam je bilo do toga, da se laboratorij 
sagradi izvan mjesta, jer za nas je važno, da živimo 
s djecom tamo gdje radimo. Laboratorij i djeca tra- 
že stalnu prisutnost onih koji se za njih brinu. Napo- 
se je vrlo oteščan život mojoj ženi, kad nije stan i 
laboratorij blizu. Katkada premašuje ova dvostruka 
zadaća njezine snage. 

Miran život izvan pariških zidina bio bi vrlo 
ugodan za znanstveni rad, a laboratorijima bi bilo 
samo na korist, kada bi ih tamo postavili. Protivno 
pak utječe život u središtu razorno na djecu i moja 
bi se žena teško odlučila na odgoj u takovim okol- 
nostima. 

Pozornost, koju nam iskazujete, vrlo nas je 
dirnula . . . 

Veliki nacrt ostao je samo u 
porodu. Još će osam godina proći prije nego će Marija 
dobiti za svoj rad prostorije koje zaslužuje — • prostorije 
kojih Pierre nikada neće vidjeti. I nikada se neće oslo- 
boditi bolne misli, da je njezin drug do posljednjeg daha 
uzalud čekao na laboratorij, na ispunjenje ove svoje je- 
dine želje. 

O obim prostorijama u Rue 
Cuvier, što su ih kao krajnju koncesiju dozvolili Pierru, 
piše: 

Teško se branimo od ogorčenja, ako pomisli- 
mo, da je to bila zadnja koncesija jednom od, najve- 
ćih francuskih učenjaka, koji je već u svojoj dvade- 
setoj godini pokazao znakove genijalnosti, i da mu 
nikada nije bilo dano, da raspolaže primjerenim la- 
boratorijem. Ke sumnjam, da bi postigao, kad bi još 
živio, prije ili kasnije sve uvjete za uspješan rad — 
ali u svojoj četrdeset i sedmoj godini nije ih imao. 
Teško je potpuno shvatiti bol oduševljenog, nesebič- 
nog i velikoj zadaći predanog radnika kojega u ostva- 
renju njegovih osnova sprečava stalno pomanjkanje 
sredstava. Da li možemo bez osjećaja istinske boli 
pomisliti na ukorijenjeno upropaštavani e najvećeg 
narodnog blaga: genijalnosti, snage i srčanosti naj- 
boljih njegovih sinova. 

Istina je, da je radij otkriven u prilikama do- 
sta sumnjive vrijednosti; baraku, gdje smo djelo do- 

vršili, okružuje sada gloriola legende. No to roman- 
tično počelo uistinu nam nije bilo na korist; isisavalo 
nam je snage i kočilo ostvarenje. Uz bolje uvjete bi 
rad, za koji smo trebali pet godina, mogli s manjim 
trudom izvršiti u dvije godine. 

★ 

Od svih ministarskih odredaba 
samo je jedna koja je Pierra i Mariju zbilja razveselila. 
Odsada imade Pierre tri suradnika: voditelja laborato- 
rija, preparatora i slugu. Voditelj laboratorija je Marija. 

Dosada su Mariju u laboratori- 
jima samo trpjeli. Svoje pronalaske o radiju usavršila je 
bez službenog naslova i bez plaće. A u studenom 1904. 
postavljena je — s godišnjom plaćom od dvije tisuće če- 
tiri stotine franaka! — što joj tek daje pravo na rad u 
muževom laboratoriju. 

Zbogom barako!... Pierre i Ma- 
rija prenesu u Rue Cuvier još i one naprave koje su do 
sada bile u staroj baraci. Tako im se priljubila, sjeća ih 
na toliko teških i sretnih sati, da će još više puta, držeći 
se ispod ruke, dolaziti među njezine uboške zidove i na- 
trule daske. 

Ubrzo se prilagode novom ži- 
votu. Pierre priprema svoja predavanja. Marija još uvi- 
jek podučava na školi u Sevresu. Mogu se naći u skrom- 
nom laboratoriju na Rue Curier kamo dolaze osim štu- 
nata i asistenata također nekoji domaći i strani učenjaci. 

Nas dvoje, gospođa Curie i ja, bavimo se sa- 
da time, kako bismo sa izžirivanjem, što ga radij 
izbacuje, odredili njegovu količinu, piše Pierre 14. 
travnja 1906. Od toga truda, doduše, ništa se i ne 
vidi, a ipak smo na tom poslu izgubili već nekoliko 
mjeseci; tek sada dolazimo do stvarnih zaključaka. 

Nas dvoje, gospođa Curie i ja, bavimo se . . . 

U tim riječima, što ih je Pier- 
re Curie napisao pet dana prije svoje smrti, sadržano je 
bivstvo i sva ljepota veze koja se nije nikada uzdrmala. 
Svaki napredak u radu, svako razočaranje ili pobjeda još 
tjesnije ih povezuje. 

Jesam li dovoljno naglasila čar, 
povjerenje i obiteljsku skladnost koja je izvirala iz nji- 
hovog genijalnog drugarstva? Zabavne poklone i prija- 
teljske prigovore ? . . . Između jednako vrijednih, koji se 
jedan drugome dive i koji ne poznaju zavisti, vlada uzor- 
no drugarstvo u radu koje je možda najdublji izraz nji- 
hove velike ljubavi. 

U laboratoriju na Rue Cuvier, pisao mi je ne- 
davno njihov asistent Albert Laborde, radio sam jed- 
noć sa spravom na živu. Pierre Curie je bio prisutan. 
Kato dođe gospođa Curie te se zanima za pojedino- 
sti mehanizma, lako je stvar vrlo priprosta, isprva 
ne razumije. Kad joj rastumačimo, još se uvijek ne 
da, prigovara nam. Onda začujem Pierrovo ogorče- 
no i radosno nježno: »O! Gle, gle! . . . Marijo!« koje 
mi još danas zvoni u ušima te bih Vam ga rado pru- 
žio s njegovim prizvukom u glasu. 

Kekoliko dana kasnije moji drugovi, koji ni- 
su znali riješiti neke matematičke formule, pozvale u 
pomoć učitelja. Ovaj im savjetova, da se strpe, dok 
dođe Marija koja se kao rijetko koji razumije u in- 
tegrale. I zaista je Marija za nekoliko minuta rije- 
šila tešku formulu. 

Te jake osebine nejednakih 
značaja — muž je vedriji i više sanjiv, žena toplokrvnija 
i čovjekoljubiva — nikada se ne sukobe. Kroz jedanaest 
godina zajedničkog života zapravo i nisu imali prilike za 
»međusobne koncesije« koje su navodno uslov bračnom 
životu. Njima je posve prirodno, da se u svemu slažu i da 
rade i najmanje stvari sporazumno. 


Kada upita prijateljica gospo- 
đa Perrin Pierra, smije li Irena s njome na šetnju, odgo- 
vori joj ovaj plahim i skoro pokornim smiješkom? »Ne 
znam, Marije nema kod kuće; dok je ne pitam, ne mogu 
vam ništa reći«. Ako se inače šutljiva Marija u društvu 
učenjaka zagrije i vatreno posegne u tok razgovora, do- 
godi se, da odjednoć pocrveni, u neprilici zašuti i riječ 
prepusti Pierru — tako je jako uvjerena, da je Pierrovo 
mišljenje sto puta dragocjenije od njezinog. 

Bio je sve i još više nego sve što sam mogla 
sanjati u času, kad smo se sreli, piše kasnije. Iz dana 
u dan sam se sve više divila njegovim izvanrednim 
svojstvima i rijetkoj visini njegovog odgoja. Kadi- 
kad mi se gotovo pričinjao kao biće neke posebne 
vrste, jer u njemu nije bilo niti najmanje taštine ili 
one neznatnosti, koju čovjek otkriva na sebi i bliž- 
njima, te je milostivo ocjenjuje, iako teži za višom 
savršenošću. 

★ 

O Uskrsu 1906. prekrasno je 
vrijeme. Pierre i Marija priušte si nekoliko dana odmora 
u mirnoj kućici u Saint-Remy-les-Chevreuse. 

U nedjelju, kada zazvone u 
daljini uskrsna zvona, otpute se na dvokolicama u Port- 
Royalsku šumu. Sa izleta donose kitu proljetnog cvijeća. 
Slijedećeg dana je Pierre preumoran za novi izlet. Lijeno 
se ispruži u travu. Prijatno proljetno sunce raspršilo je 
zadnje ostatke jutarnje magle u koju se zavila dolina. 
Na prostortom gunju dere se Eva, dok Irena lovi leptire 
te uz vesele pokliče pozdravlja skromni plijen. Pierre i 
Marija prate s pogledom i dive se dražesnim kretnjama 
svoje kćerke. 

Ne znam, je li to bilo toga jutra 
ili već dan prije, kada se zbog pokrajinske tišine i ugod- 
nog proljetnog jutra dobro raspoloženi Pierre ne može 
nagledati svojih kćerki i Marije koja nepomično sjedi 

kraj njega. Lagano miluje njezino lice i njezinu svijetlu 
kosu te izusti: »Život je s tobom bio doista lijep, Marijo!« 
Naglo povečeravši, vraća se sam u Pariz. 

Obitelj se još jedan dan veseli 
suncu i slobodi, a zatim se u srijedu uveče također po- 
vrati <u Pariz. Irenu i Evu ostavi Marija kod kuće, a sa- 
ma pođe da potraži u laboratoriju muža. Nađe ga kao 
obično u prvoj sobi. kako stoji kod prozora sa spravom 
u ruci. Očekivao ju je. Zajedno se nato otpreme u restau- 
raciju Foyot gdje imadu članovi Fizikalnog društva tra- 
dicionalnu večeru. S drugovima, što ih cijeni, s Henrijem 
Pincarejom, koji mu je susjed kod stola, ^ Pierre razgo- 
vara o pitanjima koja ga trenutno najviše zanimaju: o 
doziranju radijevog izžarivanja, o spiritističkim sjednica- 
ma kojima je nedavno prisustvovao, o odgoju djevojčica, 
koji shvaća na svoj način te želi, da se ne bi udaljio od 

prirodoslovnih znanosti. . v , 

Vrijeme se promijenilo. Teško 

bi čovjek vjerovao, da je još jučer bilo proljeće tako bli- 
zu. Hladno je, oštar vjetar duva i kišne kaplje udaraju 
o prozore. Pločnik je mokar, mastan i sklizak. 

Osamnaesto poglavlje 
19. TRAVNJA 1906. 


Toga četvrtka je vrijeme odur- 
no. Još uvijek pada kiša, nebo je potamnilo i Curieji ne 
mogu prezreti ni u radu travanjskog nevremena; Pierre 
mora na zajednički ručak društva profesora prirodo- 
znanstvenog fakulteta, obaviti treba neke korekture kod 
svog nakladnika Gauthier-Villarsa i pogledati u Institut. 
Marija imade razne poslove u gradu. 

U jutarnjoj brzini jedva se 
bračni par i vidio. Iz doljnjih prostorija zove Pierre Ma- 

riju pitajući je, ide li u laboratorij. Ona je u prvome katu 
gdje oblači kćerke. Odgovori mu, da vjerojatno neće biti 
vremena — no njezine se riječi izgube u općenitom štro- 
potu. Vežna vrata se glasno zatvore. Pierru se žuri te je 
brzo otišao. 

Dok Marija objeduje s djecom 
i svekrom kod kuće, čavrlja Pierre prijateljski s kole- 
gama u kući »des Societes Savantes« na Rue Danton. 
Voli te mirne sastanke, na kojima govore samo o Sor- 
bonni, znanstvenom radu i staleškim pitanjima. Opći raz- 
govor nanese na nesreće, koje im prijete u laboratorijima, 
te Pierre obeća, da će se zauzeti za nacrt pravilnika ka- 
ko bi se umanjila opasnost kojoj su istraživači ispo- 
stavljeni. 

Oko pola tri digne se nasmijan, 
oprosti od kolega i rukuje sa Jeanom Perrinom. S njime 
se dogovorio i za naveče. Usput na pragu pogleda u nebo, 
otvori svoj veliki kišobran i krene nizbrdo prema Seini. 

Kod Gauthier-Villarsa nađe 
vrata zatvorena: u radionicama štrajkaju. Povrati se i 
dospije na Rue Dauphine. Ispunjuju je povici kočijaša i 
škripa tramvajskih kola na susjednoj obali. Kakova sti- 
ska u toj tijesnoj ulici staroga Pariza! Kolnik je jedva 
toliko širok, da se mogu križati dva zaprega, a pločnik je 
za brojne pješake u ovim popodnevnim satima zbilja pre- 
uzak. Pierre si traži slobodan put. Sada hoda po rubu 
hodnika, nato opet po sredini ulice s nejednakim kora- 
kom čovjeka koji se zamislio. O čemu tako napeto raz- 
mišlja? O eksperimentu za predavanje? O radu svog pri- 
jatelja Urbaina čiji izvještaj za Akademiju nosi u džepu? 
O Mariji? . . . 

Neko vrijeme ide po ulici sli- 
jedeći zatvorenu kočiju koja se lagano pomiče prema 
mostu. Na raskršću ulice i obale još je jača buka. Uz 
rijeku dojuri tramvaj u smjeru Concorde. Teška teretna 
kola, koja vuku dva konja, križaju mu put i on zavije u 
Rue Dauphine. 

Pierre bi htio prijeći ulicu i doći 
na hodnik s onu stranu asfalta. S nenadanim rastrese- 
nim pokretom odijeli se od sigurnog zaklona za kočijom, 
koja mu zastire pogled, te učini nekoliko koraka na lije- 
vo. A kod toga se zaleti u znojno živinče, u jednoga od 
konja što vuku teretna kola s kojima se kočija ovog tre- 
nutka križala. Kad se htjede zatečeni Pierre nespretno 
prihvatiti za prednji dio hama, konj se propne. Pierre iz- 
gubi ravnotežu na mokrom tlu i padne pod konjska ko- 
pita. Iz nebrojenih grla prolomi se krik groze. Prolaznici 
urlaju: »Zaustavite, zaustavite!« Kočijaš napne uzde. 

Uzalud, kola idu dalje. 

Pierre leži na tlu, živ, nepovri- 
jeđen. Još nije ni viknuo, a niti se maknuo. Konji i prvi 
kotači, među kojima je ležalo njegovo nepomično tijelo, 
ne učine mu ništa zla. Još se može dogoditi čudo. No 
kola su natovarena sa šest tona i nije ih moguće na 
mjestu zaustaviti, u zaletu se pomaknu još za nekoliko 
metara naprijed. Zadnji lijevi kotač zadjene se kod toga 
o krhku zapreku koju usput zdrobi: čovječju glavu s vi- 
sokim čelom. Lubanja pukne i sa uličnim blatom pomi- 
ješa se crvenkasta lijepiva tvar: Pierrov mozak. 

Stražari podignu još toplo tije- 
lo koje je u tisučinki sekunde prestalo živjeti. Redom 
zaustave nekoliko kočijaša, no nijedan neće primiti blat- 
nog i krvavog trupla. Tako prolaze minute, a znatiželjni 
zastajkuju i gnjetu se. Uvijek veće mnoštvo razjarenih 
ljudi opkoljuje nesvojevoljnog uzročnika drame, vozača 
Louisa Manina te ga psuje. Konačno ipak stignu dva čo- 
vjeka s nosilima. Na njih polože mrtvaca te ga prenesu, 
nepotrebno se zaustavivši kod neke ljekarne, na obližnji 
policijski komesariat. Tu mu oduzmu lisnicu i pregledaju 
njegove isprave. Kad se pročuje, da je unesrećeni Pierre 
Curie, sveučilištni profesor i slavni učenjak, žamor još 
više naraste i stražari imadu dosta muke štiteći Manina, 
da ga nekoji tvomo ne napadnu. 

Neki liječnik, đr. Drouet, obri- 
še zamazano lice, pregleda otvorenu ranu i izbroji šes- 

naest komada kostiju koje bijahu još prije dvadeset mi- 
nuta lubanja. Zatim telefonski obavijeste prirodoznan- 
stveni fakultet. U tamnim prostorijama policijske stra- 
žarnice na Rue des Grands-Augustin odmah se nakon 
toga pojavi fizičarev pomoćni preparator Clerc koji se 
rasplače kao malo dijete. Cak i policijskog komesara i 
njegovog tajnika gane pogled na mladoga čovjeka i na 
vozača koji grca u suzama. 

No Pierre, koji leži među nji- 
ma s povezanim čelom i otkritim neoštećenim licem, rav- 
nodušan je na sve to. 

Pred vratima stoji »parizer«. 
Do vrha je natovaren omotima s vojničkim odijelom. 
Kiša lagano ispire krvave mrlje sa zadnjega kotača. Te- 
ške mlade konje uznemiruje gospodareva odsutnost; zato 
sopte i biju kopitom o tlo. 

★ 

Curiejevu kuću obavije nesre- 
ća. Automobili i kočije neodlučno lutaju uz utvrde te se 
konačno zaustavljaju na zapuštenom bulvaru Kellermann. 
Na vratima se pojavi izaslanik iz pisarne predsjednika 
republike, a koji ne rekne svrhe svog posjeta, kad sazna 
da Marije još nema kod kuće . . . Opet pozvoni: dekan 
fakulteta Paul Appell i profesor Jean Perrin dolaze u 
stan. 

Dr. Curie, koji je kod kuće sam 
sa sluškinjom, začudi se. Da ih pozdravi, ide ususret po- 
sjetiocima. Tada ugleda njihova zaprepaštena lica. Paul 
Appell želi najprije obavijestiti Mariju, zato pred njenim 
svekrom u neprilici šuti. A starac uskoro prekine tešku 
i zagonetnu šutnju. Još jedanput ih pogleda, pa reče bez 
pitanja: 

»Moj sin je mrtav«. 

Kad mu opisuju nesreću, nje- 
govo se suho i navorano lice izvlači žalosnim brazdama 
što ih vrlo starim ljudima ostavljaju suze. Te suze su 

znak odbijanja i bola. S mekoćom i groznim očajem op- 
tužuje dr. Curie svojega sina radi nepažljivosti koja ga 
je stajala života. Tvrdokorno ponavlja svoj ukor: 

»Pa o čemu si opet sanjario?« 

Šest. U bravi zaškripi ključ. 
Na pragu se pokaže Marija, nasmijana i živahna. A od- 
mah nasluti u prevelikoj uslužnosti svojih prijatelja su- 
ćut. Paul Appell opiše još jedanput nesreću. Kad završi, 
Marija se tako skamenila, da izgleda kao da nije ničega 
razumjela. Ne sruši se, ne uzdiše i ne rasplače se. Slična 
je besćutnoj, mrtvoj lutki. Nakon duge i plahe šutnje 
njene se usnice ipak pomaknu. Kao da se u njoj probu- 
dila luda nada, da se nije dogodilo nešto što se ne bi 
dalo popraviti, pita ona s jedva čujnim glasom: 

»Pierre je mrtav?... Mrtav?... Doista mrtav?« 

Rekli bismo nešto svakdanjega 
i ništa novoga, ako ustvrdimo, da nenadana katastrofa 
može za uvijek promijeniti čovjeka. Ipak ne smijemo pre- 
šutjeti odlučnog upliva ovih minuta na značaj moje maj- 
ke, na njezinu sudbinu i sudbinu njezine djece. Marija 
Curie se nije promijenila iz sretne mlade žene u neutje- 
šivu udovicu. Promjena, koja se u njoj izvršila, nije tako 
jednostavna, ona je dublja. Unutrašnjost, koja je razjeda, 
strašna groza, koja se je hvata, to su preotrovni doživ- 
ljaji, da bi im mogla dati oblik tužbe ili povjerljive vije- 
sti. Ovoga trenutka, kada je njena svijest shvatila smi- 
sao riječi: »Pierre je mrtav«, za uvijek je pošla u nepri- 
stupačnu samoću; ovoga travanjskog dana nije postala 
gospođa Curie samo udovica nego i smilovanja vrijedna 
neizlječiva pustinjakinja. 

Svjedoci ove drame osjećaju 
između sebe i nje nevidljivi zid. Sve riječi saučešća ne 
dirnuše Mariju, suhe su njezine oči, bljedoća njenog lica 
je siva i čini se, da sažalnih riječi nije ni čula; tek s mu- 
kom odgovara i na najnužnija pitanja. Škrtim riječima 
otkloni obdukciju, koja bi sudskim vlastima olakšala 
rad, i odredi, da se Pierrovo truplo preveze u stan. Svoju 
prijateljicu, gospođu Perrin zamoli, da na nekoliko dana 

uzme Irenu. S kratkom brzojavkom obavijesti rodbinu u 
Varšavi. Nato ode u vlažni vrt, sjedne, nasloni lakte na 
koljena, lice pokrije dlanovima i tupo bulji pred sebe. 
Nepomična, gluha i nijema očekuje svoga druga. 

Najprije joj donesoše, što su 
našli u Pierrovim džepovima: naliv-pero, nekoliko klju- 
čeva, lisnicu, sat koji se još nije zaustavio i na kojem se 
nije ni staklo zdrobilo. U osam sati uveče zaustave se 
konačno i ambulatna kola pred kućom. Marija se popne 
i ugleda u polutami mirno samilosno lice. 

Polako i s mukom prenesu 
nosila kroz uska vrata. U sobi u prizemlju polože ga na 
odar. Marija ostane sama sa svojim mužem. 

Ljubi mu lice, vrat, još skoro 
toplo tijelo, ruku kojom još može micati. Silom je mo- 
raju odvesti u susjednu sobu, da ne bi bila prisutna, kada 
ga presvlače. Isprva se nesvijesno pokori, no onda je 
misao, da su joj te minute htjeli ukrasti, natjera natrag, 
da se iznova priljubi uz mrtvaca. 

Istom slijedeći dan, kada stig- 
ne Jacques Curie, popusti grč u njezinim prsima i suze 
joj zaliju oči. Istom kad je sama sa obojicom braće, sa 
živim i mrtvim, ona se preda čuvstvima i zajeca. Nato se 
iznova sabere, trči po stanu, ispituje, jesu li kao obično 
umili i počešljali Evu, sade u vrt, pozove Irenu koja se 
kod Perrinovih igra, i govori s njome preko ograde. 
Rekne joj, da se »Pe« jako ranio na glavi i da zato treba 
mira. Dijete se bezbrižno vrati k svojim igrama. 

Kad bude prošlo nekoliko tje- 
dana, uzet će u tišini svoje samoće Marija, koja ni pred 
kime ne može otvoriti srca, sivu bilježnicu i s drhtavom 
rukom zapisat će u nju misli koje je guše, da bi vikala 
od groze. U tim često precrtanim i suzama namočenim 
recima, koje je moguće objaviti samo u odlomcima, piše 
Pierru, zove ga, pita. Svaku potankost tragedije, koja ih. 
je odijelila, pokuša si dozvati u pamet, da bi se s njome 

mogla na smrt izmučiti. Taj kratki dnevnik — prvi i je- 
dini, što ga je Marija napisala — odsjev je najtragičnijih 
satova u životu ove žene. 

. . . Pierre, dragi moj Pierre, ovdje si, miran 
poput bijednog ranjenika koji povezane glave spava. 
Tvoje lice je lijepo i vedro još uvijek si Ti, makar u 
snu iz kojega nema buđenja. Tvoje usne, za koje sam 
nekoć rekla, da su nezasitne, blijede su i bezbojne. Bra- 
da Ti je već prosijeda. Kosa Ti se gotovo i ne vidi, jer 
tamo počinje rana i nad desnim kutom čela vidi se 
zdrobljena kost. Jao, kako je to strašno moralo biti; 
kako si jako krvario i Tvoje se odijelo natopilo krv- 
lju. Kako je grozan udarac udario u Tvoju jadnu gla- 
vu koju sam lako rado ljubila i držala u svojim ru- 
kama. Ljubila sam vjeđe koje si uvijek spuštao, da 
bi ih poljubila, kada položiš glavu u moje naručje . . . 

... U subotu u jutro položili smo Te u lijes i 
ja sam Ti držala glavu, kad su Te nosili. Zadnji smo 
puta izljubil Tvoje hladno lice. Dali smo Ti iz do- 
maćeg vrta nekoliko zimzelena i onu moju fotogra- 
fiju koju si toliko volio i koju si zvao »malom 
pametnom študenticom». Ta slika neka Te prati u 
grob; od one je koja je bila sretna, da se Ti svidjela, 
toliko svidjela, da si joj ponudio sudioništvo u svome 
životu, iako si je jedva poznao. Često si mi puta go- 
vorio, da je to bio jedini slučaj u Tvome životu, kada 
si radio bez promišljanja, uvjeren, da činiš pravo. 
Dragi moj Pierre, mislim, da se nisi varao. Bili smo 
stvoreni za zajednički život, morali smo se vezati. 

Zabili su lijes i više Te ne vidim. Keću, da ga 
pokriju odvratnom crninom. Radije ću ga prekriti 
cvijećem i sasvim blizu ću sjesti. 

. . . Došli smo po Tebe, svi tuguju, vidim ih, a 
ne govorim s njima. Pratimo Te u Sceaux i gledamo, 
kako Te spuštaju u veliku i duboku jamu. Onda ona j 

strašni mimohod svih tih ljudi. Odvesti nas ht jednu. 
Ko ustrajemo. Jacgues i ja, baš do kraja želimo osta- 
ti. Grob je zasut, na njemu leže vijenci, sve je svrše- 
no. Pierre sniva pod zemljom svoj vječni sanak, sve- 
mu je kraj, svemu, svemu . . . 


Marija je izgubila druga, a svi- 
iet velikog čovjeka. Njegova strašna smrt izazvala je 
opću sućut. Novinstvo cijeloga svijeta donosi o nesreći 
na Rue Dauphine po više stupaca duge izvještaje. A u 
stanu se gomilaju sažalnice kraljeva, ministara, pjesni- 
ka, učenjaka i nepoznatih. Među ovim hrpama pisama, 
članaka i brzojavki nalaze se i izrazi iskrenog custvo- 
vanja: 


Profesor Lippmann: 

Čini mi se, da sam izgubio brata: nisam si bio 
svijestan, da me tako tjesne veze spajaju s Vašim mu- 
žem; danas to osjećam. 

1 zbog Vas, gospođo, teško mi je. 


Ch. Cheneveau, Curiejev preparatom 

Medu nama neki ga okruživahu pravim kul- 
tom. Meni je bio, izuzev rodbinu, jedan od najdražih 
muževa — toliko je znao privući k sebi svojom srd ^ c ~ 
nošću skromnog suradnika. Kjegova beskrajna dobro- 
ta sizala je do priprostih službenika koji su ga obo- 
žavali; nikada nisam vidio ljude iskrenije i dirljivije 
plakati nego što su plakali na vijest o njegovoj nena- 
danoj smrti njegovi laboratorijski sluge. 

Ona, koju će od tada nazivati 
»slavnom udovicom«, izbjegne i ovom prilikom naletu 
slave Da ne dođe do službenih svečanosti, ubrza pogreb. 
Odredi ga za subotu 21. travnja. Ne želi svečanosne po- 
vorke niti izaslanstava ili govora. Pierra neka sto jedno- 
stavnije pokopaju, i to u Sceauxu, gdje mu počiva majka. 




Tadanji ministar prosvjete Aristiđe Briand ipak prkosi, 
u navali plemenitog čustva pridružuje se rodbini i naj- 
užim prijateljima te šutke otprati Pierrovo truplo do uda- 
ljenog okolišnog groblja. 

A među grobovima maloga 
groblja vrebaju novinski izvjestitelji. 

Gospođa Curie se poduprla o svekra i išla za 
lijesom sve do groba koji iskopaše kraj zidane ograde 
u sjeni velikog kestenja. Tamo je na trenutak nepo- 
mično zastala; pogled joj je još uvijek bio jednako 
ukočen. Tada je netko sasvim do jame položio vije- 
nac. S nenadanom kretnjom pograbila ga je, trgala iz 
njega cvijeće i bacala na lijes. 

Polako, promišljeno . . . Grobari dirnuti do su- 
za ostadoše kao skamenjeni. Činilo se, da ih je gospo- 
đa Curie potpunoma zaboravila. Istom ceremonia 
upozori gospođu Curie, da će morati primati saučešća 
prisutnih. Tada je spustila kitu iz ruke i šuteći se pri- 
družila svekru. 


Slijedećih dana govorili su go- 
vori u spomen mrtvoga učenjaka na Sorbonni i u svim 
domaćim i stranim ustanovama čijim je članom bio 
Pierre Curie Na Akademiji znanosti hvalio je svojega 
prijatelja Henri Poincare. 

Svi, koji su Pierra poznavali, znadu, kako je 
bio ugodan i pouzdan u obćenju, znadu, kakov je čar, 
rekli bi, izvijao se iz njegove skromnosti, njegove 
prostodušnosti i plemenitosti njegovog duha. 

Tko bi bio vjerovao, da se za tolikom milinom 
sakrivala neumoljiva duša ? Bio je nepopustljiv, kada 
se išlo za plemenita načela, s kojima je rastao, ili pak 
za etički ideal kojega se naučio ljubiti i ideal apsolut- 
ne iskrenosti, ideal koji je za svijet, u kojem živimo, 
možda previsoko izabran. Do zadnjega su mu bili 


nepoznati svi nebrojeni načini prilagođivanja kojima 
se služi naša slabost. Jednako nije nikada dijelio kult 
toga ideala od kulta znanosti. Sa svojim uvjerljivim 
primjerom pokazao je kako se može poroditi duboko 
pojmovanje dužnosti iz jednostavne i čiste ljubavi za 
istinu. Kije važno u kojega boga vjeruješ; nije Bog, 
nego vjera koja čini čudesa. 

Marijin dnevnik: 

. . . Dan poslije pogreba sve sam rekla Ireni 
koja je bila kod Perrinovih . . . Isprva nije pravo ra- 
zumjela; pustila me, da odem, a da mi nije rekla ni 
riječi, ali kasnije je vjerojatno plakala i htjela nas je 
vidjeti. Kod kuće je dugo plakala, a onda je opet 
išla k svojim malim prijateljicama kako bi to zabora- 
vila. Za podrobnosti nije pitala, u prvo vrijeme se 
uopće bojala govoriti o ocu . . . Kad mi donesoše crne 
haljine, otvorila je široko i preplašeno oči ... A sada 
se, izgleda, ništa ne uznemiruje. 

Prispjeli su Josip i Bronja. Vrlo su dobri. Ire- 
na se zabavlja sa stričevima, a Eva, koja je za cijelo 
to vrijeme s nedužnim veseljem tackala po stanu, igra 
se i smije. Svi govore. A ja vidim Pierra, Pierra koji 
leži na mrtvačkom odru. 

One nedjelje poslije Dvoje smrti, Pierre, išla 
sam s Jacquesom prvi puta opet u laboratorij. Htjela 
sam učiniti neka mjerenja za krivulju koju smo još 
zajedno počeli određivati. Ko nisam bila sposobna za 
daljnji rad. 

Po ulici hodam kao u hipnozi, bez zanimanja 
za okolicu. Neću se ubiti, pa ni želje po samoouboj stvu 
nemam. A možda će se između svih tih vozova naći 
jedan koji će mi omogućiti, da dijelim sudbinu s mo- 
jim dragim ? 

★ 


Dr. Curie, njegov sin Jacques, 
Josip Sklodowski i Bronja sa strahom promatraju pona- 
šanje otvrdle, mirne, u crninu obučene žene; Marija je 
postala automat. Dapače ni pogled na djecu ne pobuđuje 
u njoj nikakvog čustva. Makar tužna i u mislima odsutna 
supruga nije pošla za mrtvim, ipak se čini, da je napu- 
stila žive. 

Ali ovi je ne zaboraviše i brinu 
se za njezinu budućnost na koju sama još ne može mi- 
sliti. S Pierrovom smrću pojaviše se važna pitanja. Ka- 
kova će biti sudbina Pierrovih istraživanja koja osta- 
doše nedovršena? Što će biti s njegovom profesurom? 
Što će se dogoditi s Marijom? 

Njeni se rođaci prigušena gla- 
sa razgovaraju o tome i razmišljaju o pobudama što ih 
daju predstavnici ministarstva i sveučilišta, kada dolaze 
u kuću. Dan nakon pogreba predložila je vlada za udovu 
i djecu Pierra Curieja narodnu mirovinu. Jacques je Ma- 
riju obavijestio o tome nacrtu, a ova ga je odbila s rije- 
čima: »Ne želim nikakove mirovine. Još sam dosta mla- 
da, da se brinem za sebe i djecu«. Njezin je glas nena- 
dano opet odlučan, u njemu zazvoni nešto od njezine ne- 
kadanje srčanosti. 

A između vlasti i obitelji vode 
se neprestani razgovori. Sveučilište bi drage volje zadr- 
žalo Mariju u svome zboru. Ali pod kojim naslovom i u 
kojem laboratoriju? Da li bi mogli tu genijalnu ženu ne- 
kome podrediti? I gdje da se nađe profesor koji bi bio 
sposoban preuzeti Curiejev laboratorij? 

Marija opet umjesto da izrekne 
svoje želje, ne da jasnog odgovora. Veli, da sada ne može 
razmišljati i da ne zna . . . 

Tada shvate Jacques, Bronja i 
Georges Gouy, Pierrov najbolji prijatelj, da moraju mje- 
sto Marije preuzeti ineijativu i mjesto nje odlučivati. 
J acques Curie i Georges Gouy pođu k dekanu fakulteta. 
Nastoje ga uvjeriti, da je za nastavljanje rada, što su ga 
Curieji započeli, Marija jedini sposobni fizičar u Fran- 

cuskoj. Marija bi bila jedini učitelj, vrijedan Pierrove 
baštine. Marija bi bila jedini predstojnik laboratorija koji 
bi bio sposoban nadomjestiti pokojnika. U ovom slučaju 
treba napustiti tradiciju i običaje te imenovati gospođu 
Curie profesorom na Šorbonni. 

Neumornom nastojanju Marce- 
lina Berthelota, Paula Appella i prorektora Liarda doista 
uspije predobiti upravne oblasti za smjelo i plemenito 
djelo. Na svojoj sjednici dne 13. svibnja 1906. zaključi 
jednoglasno savjet prirodoznanstvenog fakulteta, da sto- 
lica, ustanovljena za Pierra Ourieja ostaje i predaje se 
Mariji koju imenuju izvanrednim profesorom s godiš- 
njom plaćom od deset tisuća franaka počam od 1. svib- 
nja 1906. ... , . 

Prvi puta se dogodilo, da je 

bila postavljena za profesora na francuskoj visokoj školi 

žena. , ... 

Marija je rastreseno slusala 

svog svekra koji joj je govorio o potankostima teške za- 
daće što će je morati prihvatiti. Odgovorila je kratko: 
»Pokušat ću«. 

Pierrova izreka, izreka koja je 
bila njegova moralna oporuka i njegova zapovijed, a bila 
je zapisana u njenom pamćenju i pokazivala joj put. 

»Neka dođe što mu drago, pa 
makar ostalo čovjeku samo bezdušno tijelo, morao bi 
svejedno još raditi«. 

i* 

Marijin dnevnik: 

Rekli su, neka budem "Tvojom nasljednicom , 
dragi Pierre; mjesto Tebe neka predajem i preuzmem 
Tvoj laboratorij. Prihvatila sam. Ne znam, je li pra- 
vo ili krivo. Vile si mi puta spomenuo, da bi Ti bilo 
drago, kad bih predavala na sveučilištu. Htjela bih se 
potruditi i pokušati, da nastavim rad. Katkada mi se 
učini, da ću tako jos najlakše živjeti, a zatim opet, 
da sam luda, što se toga laćam. 

7. svibnja 1906.: 

Dragi Pierre, uvijek mislim na Tebe, glava 
mi hoće puknuti i razum mi se muti. Ke mogu shva- 
titi, kako da još dalje živim, a da Te ne vidim i da se 
ne mogu nasmiješiti dragom životnom drugu. 

Već je dva dana po drveću lišće i u vrtu je 
sada lijepo. Ujutro sam bila s djecom tamo. Mislila 
sam, kako bi i Ti bio veseo kod pogleda na njih i kako 
bi me pozvao, da dođem gledati zimzelen i rascvjeta- 
ne narcise. Na groblju nisam i nisam mogla jučer ra- 
zumjeti značenja riječi »Pierre Curie« što ih uklesa- 
se u kamen. Ljepota pokrajine me je zaboljela, pa 
sam spustila veo na lice, kako bih gledala svijet samo 
još kroz koprenu . . . 

11. svibnja: 

Dragi Pierre, ustala sam još dosta ispavana i 
razmjerno mirna. Jedva je prošlo četvrt sata od onda, 
pa mi je već opet, da bih ridala kao divlja životinja. 

14. svibnja: 

Moj mali Pierre, htjela bih Ti reći da su zum- 
buli u cvatu, a glicinije, ruže i perunike počinju cva- 
sti — bilo bi Ti milo. 

Isto tako Ti moram reći, da su me imenovali 
na T voje mjesto i da se nađoše budale — koje mi na 
tome čestitaše. 

Reci T i moram, da više ne ljubim sunca ni cvi- 
jeća: ako ih gledam, teško mi je. Volim mračne dane, 
kao što je bio o T vojoj smrti, i ako lijepog vremena ne 
mrzim, to je samo zbog moje djece kojoj to koristi. 

22. svibnja: 

Sve dane sam u laboratoriju, to je sve što mo- 
gu. Tamo mi je bolje no igdje drugdje. Ne mogu si 

misliti, što bi me još moglo razveseliti; možda znan- 
stveni rad — ali ne, jer ako bih uspjela, ne bih mogla 
podnijeti misli , da Ti o tome ništa ne znaš. 

10. lipnja: 

Život je očajan. Radi svakidanjih poslova ne 
mogu u miru misliti na svojega Pierra. 

★ 

Jacques Curie i Josip Sklo- 
dowski ostavili su Pariz. I Bronja će se uskoro morati 
vratiti k mužu u Zakopane. 

Neke večeri, jedne od zadnjih 
što će ih sestre još zajedno proživjeti, povuče Marija 
Bronju u svoju spavaću sobu gdje gore drva u peći usred 
ljetne vrućine. Onda zaključa vrata. Bronja kuša raza- 
brati sa sestrinog lica što namjerava. Još je bljeđa, još 
beskrvnija nego inače, šutke izvuče Marija iz ormara 
prilični zamotak, zavijen u tvrdi, debeli i nepromočivi 
papir. Sjedne k vatri i kretnjom pozove sestru, da pri- 
sjedne. Na kaminu je dvoje jakih škara. 

»Bronjo«, promrsi Marija, »moraš mi pomoći«. 

Polako razveže vrpcu i razgr- 
ne papir. Zlatnim trakom obasja plamen njezine drhtave 
ruke. Pokaže se svitak brižno umotan u tkaninu. Marija 
još neko vrijeme oklijeva, nato rasproste bijelo platno 
i Bronja skoro vikne od groze: pred njom je odvratna 
hrpa odjeće, rublja, pocrnjele krvi i zasušenog blata. Do 
ovoga se trenutka Marija nije rastavila od odijela što ga 
je nosio Pierre, kada su ga srušila kola na Rue Dau- 
phine. 

Udovica prihvati škare i stane 
rezati tamni kaput na komade. Komade baca jednog za 
drugim u kamin i gleda kako praskaju, dime se, izga- 
raju i nestaju. A iznenada prestane. Uzalud se brani pred 
suzama koje joj zaliju umorne oči. Među naborima tka- 

nine opazi još zadnje ljepljive ostatke moždana koji su 
još pred nekoliko tjedana bili kolijevka plemenitih misli 
i genijalnih pronalazaka. 

Kad je posao, usred kojega 
nisu izgovorile niti riječi, obavljen, bace u vatru još i 
omotni papir, platno i ručnik koji su upotrebili kod pra- 
nja ruku. 

»Ne bih mogla podnijeti, da bi se toga dotakle 
tuđe ruke«, izusti konačno Marija. Zatim se približi sestri 
i dometne: 

»A sada mi reci, kako neka živim. Znam, da mo- 
ram, no kako neka to činim? Kako neka to činim?« 

Nenadano se u strahovitom 
napadaju očaja sruši prihvativši se sestre. Bronja ne- 
sretnu i iscrpljenu ženu podupre, miri te konačno svuče 
i spremi u krevet. 

Slijedećeg dana i opet je Ma- 
rija ona ista otvrdnula i besćutna lutka u koju se promi- 
jenila 19. travnja. I kada Bronja ide na vlak, učini joj 
se, da je za rastanak ogrlila lutku koja je zatim nepo- 
kretno zastala i besćutno buljila za vlakom što je odla- 
zio; ta će slika još dugo mučiti sestru. 

U kući, koja je još sva tako 
puna Pierra, da zahvati Mariju uveče. ako pozvoni, za 
četvrtinku sekunde luda pomisao, da su to bile samo 
teške sanje i da će sad eto doći Pierre Curie, u toj se kući 
polako opet naselio neki »normalni život«. Na mladim i 
starim licima, što je okružuju, čita neko očekivanje. Od 
nje očekuju osnove i nacrte za budućnost. Ta žena od 
trideset i osam godina, koja je iscrpljena od trpljenja, 
sada je glava obitelji. 

Marija odluči, da preko ljeta 
ostanu u Parizu, kako bi mogla raditi u laboratoriju i pri- 
praviti se za predavanja na Sorbonni s kojima mora za- 
početi u studenom. Ta predavanja moraju biti vrijedna 
Pierra Curieja. Marija sabere njegove bilježnice i knjige 
te pregleda učenjakove bilješke. Opet se zakopa u studij. 

Tih mrač nih praznika djeca su 
u pokrajini: Eva je s djedom u Saint-Remy-les-Chevreu- 
se, a Irena na moru s Helom Szalay, drugom Marijinom 
sestrom koja je došla ljetovati u Francusku, kako bi Ma- 
riji bila na pomoć. 

Na jesen potraži Manja drugi 
stan, jer joj je muka ostati još i dalje na bulvaru Keller- 
mann. Nađe ga u Sceauxu, u kraju gdje je Pierre prebi- 
vao u vrijeme, kada ju je upoznao i — gdje počiva. 

Na dan selidbe približi se đr. 
Curie svojoj snahi. Vjerojatno je prvi puta u životu ne- 
kako plah. 

»Sada, kad više nema Pierra, nije vam jos i dalje 
potrebno stanovati sa starcem. Mogu se odseliti i živjeti 
odsada za sebe ili pak kod starijeg sina. Odlučite se!« 

»Ne, odlučite se vi! . . . promrmlja Marija. »Ako 
odete, boljet će me. No učinite tako, kako je vama milo!« 

U njenom je glasu bojazan. Da 
li će izgubiti još i ovog prijatelja, još i ovog vjernog dru- 
ga? Ne bi bilo neprirodno, kada bi dr. Ourie volio sta- 
novati kod Jacquesa nego li živjeti s njome — sa tuđin- 
kom Poljakinjom ... No već začuje željeni odgovor. 

»Moja je želja, Marijo, da mogu uvijek ostati 

kod vas«. 


Nato još doda »ako vam je pra- 
vo, dakako«, stavak, iz kojega zvoni ganuće koje želi pri- 
kriti. Zato se brzo okrene i požuri u vrt po kome se ori 
vesela vika trenina. 


Udovica, starčić od sedamde- 
set i devet godina i djeca — to je odsada obitelj Curie. 


★ 


Gospođa Curie, udovica tragično preminulog 
slavnog učenjaka, kojoj je bila podijeljena na Sorbonni 
stolica njenoga supruga, imat će u ponedjeljak dne 
5. studeriog 1906. u pola dva sata poslije podne na- 
stupno predavanje . . . 

Gospođa Curie će u nastupnom predavanju 
razviti teoriju o ionizaciji plinova i pozabavit će se po- 
glavljima u radioaktivnosti. 

Gospođa Curie će predavati u jednoj od obi- 
čajnih predavaonica. U toj predavaonici je mjesta 
otprilike za sto i dvadeset osoba; većinu sjedala za- 
posjest će studenti. Javnost i novinstvo, koji ipak ima- 
du neko pravo, morat će se zadovoljiti najviše sa dva- 
deset mjesta! . . . Da li se ne bi moglo za tu zgodu, 
jedinstvenu zgodu u povijesti Sorbonne, mimoići pra- 
vilnik i dati gospođi Curie za njezin prvi nastup na 
raspolaganje velike dvorane ? 

Ti izvaci iz novina one dobe 
svjedoče o zanimanju i nestrpljivosti s kojom je očeki- 
vao Pariz prvi javni nastup »slavne udovice«. Izvjestite- 
lja, svjetovnjaka, ljepoticu, umjetnika, koji opsjedaju taj- 
ništvo fakulteta i uzbuđuju se, da nema posebnih poziv- 
nica i ulaznica, ne vodi ovamo želja za znanošću ili samo 
sućut. Malo se oni brinu za »teoriju o ionizaciji plino- 
va« i Marijina bol je njihovoj radoznalosti samo dobro- 
došli začin. I trpljenje imade svoje snobove. 

Prvi puta će na Sorbonni pro- 
govoriti žena, i to žena, koja je genijalna, a u isto vri- 
jeme i očajna udovica. Dovoljno, da privuče publiku »pre- 
mijera« i »velikih društvenih događaja« . . . 

Već u podne, kada još Marija 
stoji pred grobnicom u Sceauxu i tiho se razgovara s 
onim, čije nasljedstvo danas preuzima, napunja općin- 
stvo predavaonicu, gura se po hodnicima prirodoznan- 
stvenog fakulteta i stoji dapače na trgu pred Sorbonnom. 
U predavaonici su neznalice pomiješani sa učenjacima i 
intimni prijatelji Marijini sa strancima. Najgore su pro- 
šli »pravi« slušači koji dođoše na predavanje da se uče: 
moraju se držati za klupe, da ih mnoštvo ne izgura iz njih. 

Dvadeset i pet minuta preko 
jedan. Žamor u dvorani raste. Ljudi šapću, pitaju i stežu 

vratove, da im ne izbjegne niti jedna sitnica kod Mari- 
jinog dolaska. Svi misle samo na jedno. Kakove će biti 
prve riječi novopečenog profesora, jedine žene koju je 
Sorbonna do sada uvrstila među svoje učitelje? Da li će 
se zahvaliti ministru, sveučilištu? Da li će govoriti o Pier- 
ru Curieju? Da, o tome ne može biti sumnje: običaj je 
da se kod takove zgode slavi predšasnik. No u ovom je 
slučaju predšasnik suprug i drug kod rada. Slučaj je za- 
nimljiv, a trenutak uzbudljiv i jedinstven . . . 

Točno je pola dva. Vrata se u 
pozadini otvore. S burnim pljeskanjem pozdrave prisutni 
Mariju koja pristupi katedri. Onda se lagano prikloni. 
Ta neodređena kretnja neka bi bila ođzdrav. Zatim stoji 
nepomično i svom se težinom oslanja na ruke, koje se 
drže stola na kojem je mnogo aparata, te čeka, da pre- 
stane ovacija. I ta se splasne u trenutku: u prisutnosti 
ove na smrt blijede žene, koja si očevidno želi zakrinkati 
svoje lice, zahvati sve, koji dođoše uživati prizor, neko 
neočekivano ganuće i u trenutku ih prisili na muk. Ma- 
rija, koja ukočeno gleda pred sebe, započne: 

Ako uzmemo u obzir napredak fizičke znanosti 
u zadnjih deset godina, čudimo se nad prevratom koji 
se izvršio u našem naziranju o bistvu elektrike i 
materije . . . 

Gospođa Curie započela je pre- 
davanje točno ondje, gdje je Pierre Curie prestao. 

A što je tako ganutljivo u su- 
hoparnim riječima: »Ako uzmemo u obzir napredak fi- 
zičke znanosti . . .« da se orosiše oči i da teku suze po 
obrazima ? 

Sa istim, gotovo jednoličnim 
glasom nastavlja učenjakinja svoje predavanje. Pripovi- 
jeda o novim teorijama o bistvu elektrike, o raspadanju 
atoma, o radioaktivnim tvarima. Kada zaključi bez bilo 
kakove slabosti svoja besćutna izlaganja, isto tako na- 
glo, kao što je i unišla, nestane kroz mala vrata. 

TREĆI DIO 



Devetnaesto poglavlje 
SAMA 


Divili smo se Mariji, kada je 
uz potporu genijalnog muža uspjela u dvostrukoj zadaći: 
biti dobra domaćica i majka te u punoj mjeri ispuniti svoj 
dio velikog znanstvenog poslanja. Činilo nam se nemo- 
gućim, da bi mogla izdržati još teže životne uslove, da 
bi mogla još više napeti svoje sile. 

U uspoređenju s onim, što je 
čeka, njezin je dosadanji napor gotovo neznatan. Tereti 

odgovornosti, što si ih je naprtila »gospođa Curie udovi- 
ca«, premašili bi snage jakog, srčanog i sretnog muža. 

Neka odgaja dvoje djece, neka 
služi sebi i njima kruh te uspješno obavlja učiteljsku 
službu na sveučilištu. Bez Pierrove odlučne pomoći neka 
nastavlja istraživanja što su ih do sada zajedno radili. 
Svojim asistentima i učenicima neka pokazuje put i neka 
im daje savjete. A konačno joj još preostaje osobito va- 
žan zadatak: sagraditi mora laboratorij koji će biti vri- 
jedan neispunjenih Pierrovih sanja, gdje će moći mladi 
učenjaci razvijati novu znanstvenu panogu o radioaktiv- 
nosti. 

★ 

Marijina prva briga su djevoj- 
čice i svekar, njima želi osigurati zdrave životne uvjete. 
Zato si iznajmi u Sceauxu na Rue du Chemin priprostu 
kuću s prijatnim vrtom. Ugodnost, koju imade obitelj, 
plaća Marija s povećanim naporom: do laboratorija se 
mora pola sata voziti. Svakog je jutra susrećemo na putu 
za kolodvor; uvijek joj se žuri, kao da hoće nadoknaditi 
ne znam kakovo zakašnjenje. Tek rijetko imade toliko 
vremena, da dođe kući na ručak. No nalazimo je po mije* 
karnicama Latinske četvrti, kamo ide sama, kao što je 
dolazila u vrijeme, kada je bila još mlada i puna nesvije- 
sne nade. Hi pak ostane preko podne jednostavno u labo- 
ratoriju gdje pojede malo kruha i nešto voća. 

Uveče dolazi često vrlo kasno 
kući. Zimi se najprije pobrine za veliku peć u veži. Izno- 
va je naloži i udesi dovod zraka. Umišlja si, da nitko na 
svijetu osim nje ne zna postupati s vatrom — i priznati 
moramo, zbilja majstorski potpali. Istom, kad je u peći 
sve po njezinoj volji, legne se na divan i odahne poslije 
napornog dana. 

Marija je zatvorena narav i 
zato nikada ne pokazuje svoje žalosti. Nitko je nikada ne 
vidi plakati; ne želi, da bi je tko sažaljevao ili tješio. Ni- 

komu ne govori o napadajima očaja i o užasnoj mori 
koja je noću muči. A bližnjima ne izmakne niti njezin 
ukočen, prazni pogled niti drhtanje njenih ruku; na ner- 
voznim prstima uzrokuju brojne rađijeve opekline svrbež 
i zato ih neprestano tare. 

A katkada joj tijelo iznenada 
podlegne. Jedna od mojih prvih uspomena jest slika one- 
svještene majke, njezina bljedoća i njezina mrtvačka uko- 
čenost. 

Marija Kaži, svojoj prijateljici iz mladosti, 1907.: 

Gospodina M. K - kojega si mi preporučila, ni- 
sam mogla primiti. Onoga sam dana, kada je došao, 
bila vrlo bolesna, što mi se dosta često događa, a osim 
toga sam morala pripremiti predavanje za slijedeći 
dan. Svekar, koji je liječnik, zabranio mi je tada pri- 
mati pa da je došao bilo tko, jer je znao, da me raz- 
govor vrlo umori. 

A što da Ti inače još reknem? Moj je život 
tako jako opustošen, da se nikada više ne te urediti. 
Tako, kako jest, i ostat će, te također neću ni kušati 
da živim drugačije. Djecu bih željela, koliko je to god 
moguće dobro odgojiti, ali ni ona ne će moći u meni 
probuditi život. Dobra su, dražesna i vrlo lijepa. Či- 
nim, što mogu, da postanu zdrava i otporna. Ako po- 
mislim na mladu, svijesna sam, da će proći i dvade- 
set godina prije nego dorastu. Sumnjam, da bih tako 
dugo izdržala, jer moj je život vrlo naporan, a žalost 
valjda također ne utječe odviše ugodno na zdravlje i 
snagu. 

Kovčanih poteškoća nemam. Zaslužujem do- 
voljno, da djeca imadu što im je potrebno, makar i 
moramo živjeti skromnije nego prije, dok mi je živio 
muž. 

★ 

U tim žalosnim godinama ima- 
de Marija potporanj kod dvoje ljudi. Josipova svakinja, 

Marija Kamienska unosi u njen život nešto domaćeg, 
poljskog, što joj je cijelo vrijeme manjkalo. Žena je to 
meka, nježna i osjećajna koja je pošla na Bronjin nago- 
vor k Mariji za odgojiteljicu i domaćicu. Kada se radi 
svog krhkog zdravlja vratila u Varšavu, zamijeniše je 
kod Irene i Eve poljske odgojiteljice koje su bile daleko 
lošije i neprijatnije. 

Drugi i najdragocjeniji njezin 
saveznik bio je dr. Curie. Pierrova smrt bila je za nj stra- 
šna kušnja. Ipak starac crpe iz svog racionalizma otpor- 
nu snagu koje Marija više ne smaže. Čovjek neće ni da čuje 

0 jalovom žalovanju i kultu mrtvih. Nakon pogreba ni- 
kada više ne stupi na groblje. Kako iza Pierra ništa više 
nije moglo ostati, ne smije ga ni misao na nj mučiti. 

Njegova stoička mirnoća utje- 
če blagotvorno i na udovicu. Pred svekrom, koji se pri- 
silio na normalni život, koji govori, smije se, ona se stidi, 
što se ne može obvladati, pa zato i sama pokazuje uvi- 
jek vedro lice. 

Ako je doktorova prisutnost 
Mariji ugodna, za djecu je ona vrelo istinskog veselja. 
Bez toga starca s plavim očima imali bi tmurnu mladost. 
Više nego majka, koja je uvijek zadržana i uvijek u la- 
boratoriju o kome neprestano čuju, on im je drug u igri 

1 učitelj. Eva je, doduše, još premlada, da bi se među 
njima mogla razviti prava intimnost, no zato je neprocje- 
nivi prijatelj starijoj koja mu je po svom teškom i div- 
ljem značaju izgleda tako slična umrlom sinu. 

Dr. Curie ne uvodi Irenu samo 
u prirođopis, ne govori joj samo o svom oduševljenju za 
Victora Hugoa i ne piše joj u praznicima samo pamet- 
nih, poučnih i vrlo zabavnih pisama, koja su prepuna du- 
hovitih dosjetaka i rugalica, nego odlučno utječe na ci- 
jeli njezin duhovni život. Moralna ravnoteža, strah pred 
svakom žalosti, smisao za stvarnost i dapače antiklerika- 
lizam te političke simpatije — sve to imade sadanja Ire- 
na Jolliot-Curie neposredno od svojega djeda. 

Gospođa Curie tog odličnog 
čovjeka nježno i brižno njeguje. Kada mora godine 1909. 
ostati doktor radi zastajanja krvi u plućima skoro godi- 
nu dana u krevetu, proboravi Marija cijelo slobodno vri- 
jeme uz njega i kuša ga razvedriti, iako spada čovjek 
među teške i nestrpljive bolesnike. 

25. veljače 1910. utrne njegov 
život. Grobarima u Sceauxu naloži Marija nekako neobi- 
čan posao. Iz smrznute zemlje moraju iskopati Pierrov 
lijes i staviti doktorovo truplo na dno jame; nad njim 
neka počiva Pierre, a mjesto nad Pierrom, od kojega se 
niti poslije smrti ne želi rastaviti, neka bude sačuvano 
za nju. 

Za Irenin i Evin odgoj brine se 
odsada sama. O odgoju djece imade svoje nazore koje 
kušaju odgojiteljice, što se izmjenjuju, s većim ili ma- 
njim uspjehom oživiti. 

Svaki se dan započinje sa sa- 
tom duševnog ih tjelesnog rada koji Marija želi učiniti 
što zanimljivijim. Pozorno pazi kod svojih kćerki na ta- 
lente, koji se probuđuju, i savjesno bilježi svaki napre- 
dak koji pokaže Irena u računstvu ih Eva u glazbi. 

Kad je taj dnevni posao obav- 
ljen, moraju djeca na zrak. Ma kakvo vrijeme bilo, mo- 
raju ići na duge šetnje ih pak vršiti tjelesne vježbe. Na 
vrtu je Marija dala postaviti trapez, ručke i glatko uže, 
te djevojčice uskoro postanu na svim tim spravama do- 
maće; zato dobivaju kasnije kao oduševljene učenice ne- 
kog gimnastičkog zavoda prve nagrade za svoje spret- 
nosti na užetu. 

Neprestano moraju prokušavati 
gipkost svojih ruku i svojih tijela. Moraju se baviti 
vrtom, modelirati, kuhati i šivati. Na izlete dvokolicom 
uvijek ih prati i Marija, pa da je ne znam kako umorna. 
Ljeti se s njima kupa i nadzire njihov napredak u pli- 
vanju. i 

Ipak ne može na dulje vrijeme 
ostaviti Pariza i zato djeca većinu praznika proborave s te- 
tom Helom Szalay. Tako ih nalazimo na obali Canala la 
Manche ili pak u kakvom neprometnom kupalištu na 
Oceanu. Godine 1911. putuju prvi puta u Poljsku, u Za- 
kopan^. Djevojčice se tu uče jahanju. A s majkom po- 
laze na višeđnevne izlete u planine. 

Marija, dakako, ne želi, da bi 
se djevojčice razvile u akrobate ili da bi postale presmio- 
ne, ona hoće samo da budu srčane. Ne može dopustiti, 
da bi ih bilo noću »strah« ili da se ukopaju u perine, kada 
se sprema nevrijeme i da bi se bojale lopova ili priljep- 
čivih bolesti. Marija je poznavala sve te strahove, zato 
pred njima hoće očuvati svoju djecu. Niti sjećanje na 
Pierrovu nesreću nije moglo učiniti iz nje bojažljivog 
čuvara. Rano, već u jedanaestoj i dvanaestoj godini odla- 
ze djeca bez pratnje od kuće. Uskoro će smjeti i sami na 
putovanje. 

Jednako se trsi za njihovo du- 
ševno zdravlje. Želi ih očuvati pred sjetnim sanjarenjem 
i pred prevelikom osjetljivošću. Odlučila je, da neće siro- 
čadi nikada govoriti o ocu. Bilo bi joj i fizički nemoguće. 
Do konca života bit će joj teško izgovarati riječi »Pierre«, 
»Pierre Curie«, »tvoj otac« ili »moj muž«. Da izbjegne 
opasne uspomene, upotrebljava u razgovoru najčudno- 
vatije lukavštine. Čini se, da je u ovom slučaju šutnja na 
mjestu. Neka se djeca ne predaju žalosnim mislima. 

Kakogod u svome domu ne trpi 
kulta za ubijenim učenjakom, tako u njemu nema mjesta 
ni za kult mučeničke Poljske. Irena i Eva moraju znati 
poljski, moraju poznavati i ljubiti njezinu domovinu, ali 
želi, da budu prave Francuskinje. Ne će, da razdvojene 
u nutrini vise između dvije domovine i da trpe zbog po- 
tlačenog naroda! 

Djece nije dala krstiti te ih 
također ne odgaja u vjerskom duhu. Ne može ih pouča- 
vati o dogmama u koje sama više ne vjeruje. A prije 
svega se boji, da bi jednoć morali doživjeti jednake tje- 

skobe kao što ih je proživjela sama, kada je izgubila 
vjeru. U toj njezinoj bojazni nema ni traga zagovaranju 
antiklerikalne sljedbe; Marija je u tome potpuno ravno- 
dušna i djecu često puta upozoruje, da si kasnije mogu 
po volji i slobodno izabrati vjeru. 

Zadovoljna je, što djevojčice 
nemaju tako neprijatnog djetinjstva i teške mladosti kao 
što ju je sama imala. Ipak im ne želi ni bogatstva. Neko- 
liko je puta imala priliku osigurati Ireni i Evi veliki ime- 
tak. Pa toga nije učinila. Kada je obudovjela, raspola- 
gala je s gramom radija, što su ga ona i Pierre pridobili 
vlastitim rukama. Bio je njezino lično vlasništvo. Tada 
je bio vrijedan preko milijun zlatnih franaka. Pa je daro- 
vala dragocjeni komad svome laboratoriju, iako su joj 
dr. Curie i skrbnici siročadi prigovarali. 

Ne da je ugodno biti siroma- 
šan, no i veliko bogatstvo joj se čini odveć i izazovno. 
Misli, da je pravo i prirodno, ako će si i njezine kćerke 
morati služiti svakidanji kruh. 

Taj tako brižno sastavljeni od- 
gojni nacrt imade samo jednu prazninu: u njemu manjka 
odgoja. Hoću reći, da mu manjka brige, da se dobije 
ono, čemu velimo lijepo ponašanje. Osim najbližih i po- 
vjerljivih kućnih prijatelja ne vide Irena i Eva nikoga. 
Kada god se pojavi tuđe lice, zahvati Irenu plašljivost i 
nemoguće je pripremiti je na to. da bi »rekla dami dobar 
dan«. Toga se neće nikada sasvim otresti. 

, Pravila lijepog ponašanja osta- 

ju djeci nepoznata. Istom nakon deset-dvadeset godina 
djevojke će uvidjeti, da društvo imade zahtjeve i zakone 
te da zbilja nije suvišno, ako znade čovjek »reći dami 
dobar dan« ... 

★ 

v Kad dobi Irena otpusnu svje- 

dodžbu osnovne škole te bi morala poći u gimnaziju, raz- 
mišlja Marija o tome, kako bi najprimjemije dalje ško- 
lala svoju kćerku. 

18 Marija Sklodowska 

Radnica, kojoj nema premca, 
uzrujava se, jer joj se čine djeca preopterećena školskim 
poslom. Izgleda joj barbarski natrpati hrpu mladih ljudi 
u slabo zračene prostorije te im jednostavno ukrasti ne- 
brojene sate u dobi, kada trebaju najviše gibanja i zraka. 
Sestri Heli piše: 

. . . Katkada mi se čini, da bi bilo bolje djecu 
utopiti nego ih zatvarati u savremene škole. 

Htjela bi, da se Irena uz naj- 
manji trud što više nauči. Dugo razmišlja i savjetuje se 
s prijateljima, napose s drugovima na Sorbonni koji su 
također očevi obitelji. Na njezinu se pobudu rodila zami- 
sao nekakve školske kooperative u kojoj bi najizabraniji 
duhovi na svojski način poučavali vlastitu djecu. 

Za desetero djece obojega spo- 
la započe doba dragocjenih pobuda i ugodne zabave. 
Svaki dan dolaze slušati po jednoga od tih izabranih uči- 
telja i tog se dana bave samo njegovim predmetom. Je- 
dan puta nagrnu u sveučilišni laboratorij gdje im Jean 
Perrin tumači kemiju. Drugi puta krene četica u Fon- 
tenay-aux-Roses: Paul Langevin ih tamo uči matema- 
tiku. Gospođe Perrin i Chavannes, kipar Magrou i pro- 
fesor Mouton podučavaju ih u književnosti, povijesti, ži- 
vim jezicima, prirodopisu, modeliranju i crtanju. Konač- 
no im žrtvuje i gospođa Curie po jedno popodne, da ih 
u napuštenoj učionici na školi za fiziku uvodi u fiziku. 
Među ovim zidovima sigurno nije još nitko tako tumačio 
osnovnih prirodoslovnih pojmova. 

Marijini učenici — među nji- 
ma je nekoliko kasnijih učenjaka — očuvali su ove doista 
doživljene sate kao i njezin domaći način i ljubaznost u 
neizbrisivom sjećanju. Radi njezine uvjerljive snage do- 
bile su i one pojave prihvatljivo i zanimljivo lice koje su 
bile u udžbenicima preteško shvatljive i suhoparno opisa- 
ne. Po nagnutoj plohi spuštaju u crnilo namočene ku- 
glice, da zacrtaju put i nazorno dokaču zakon o te.i. Na 


zadimljenom papiru nacrta njihalo svoje pravilno njiha- 
nje. Toplomjer, koji si učenici sami sastaviše, takmiči se 
sa »pravim« i djeca su vrlo ponosna . . . 

Marija im ucjepljuje svoju lju- 
bav za znanost i svoju volju za rad. Uči ih također me- 
todu po kojoj moraju raditi. Kako je sama pravi vještak 
u računanju »iz glave«, traži i od djece, da se u tome 
vježbaju. »Nikada se ne smijete pobuniti«, veli im. »Taj- 
na je u tome, da se ne prenaglimo«. Kad učenik sastavlja 
električnu bateriju te pri tom načini nered, Marija se 

pošteno razljuti: »Ne reci mi, da ćeš »onda« sve očistiti! 
Kod sastavljanja ili eksperimentiranja uopće ne smijemo 
zamazati stola . . .« 

Katkada daje dobitnica Nobe- 
love nagrade ovoj nadobudnoj dječici pouk o zdravom 
razumu. 

»Što bi morali učiniti, da tekućina u ovom reci- 
pientu ostane topla?« 

Umske »veličine« ovoga tečaja 
— među njima Francis Perrin, Jean Langevin, Isabelle 
Chavannes, Irene Curie — predlažu bistroumna riješen ja: 
omotati posudu vunom; izolirati ga dosjetljivim, a ipak 
neizvedivim postupcima ... 

Marija se smješka i reče: 
»Vidite, ja bih ga na primjer najprije pokrila«. 

S tom izrekom iz kućanstva 
zaključi obuku onoga utorka. I već se otvore vrata. Sluš- 
kinja postavi pred djecu cijelu hrpu rogača, čokolade i 
naranča. Masteći se tim slatkim stvarima i živahno ča- 
vrljajući, raštrka se mladež po školskom dvorištu. 

Novinstvu, koje se još uvijek 
zanima za svaki Marijin korak, dakako, ne izbjegne ova 
strogo nadzirana provala profesorske djece u laborato- 
rije. Dobrohotno se podsmjehuju: 

Taj mladi svijet, koji je jedva naučio dobro 
čitati i pisati, smije po miloj volji eksperimentirati, 

konstruirati, pripremati reakcije . . . Sorbonna i zgra- 
de u ulici Cuvier za sada još nisu odletjele u zrak, no 
ipak još ne smijemo potpuno izgubiti nade! 

Nakon dvije godine dokinu to 
zajedničko poučavanje. Roditelji su odviše zaposleni, a 
djeca moraju misliti na ispit zrelosti i polako se uživjeti 
u službenu nastavnu osnovu. Marija svojoj kćerki izabe- 
re neku posebničku školu — College Sevigne koja je 
prilično ograničila broj školskih satova. U tom odličnom 
zavodu završi Irena svoj srednjoškolski studij. Kasnije 

će u ni stupiti i Eva. , , ... 

Da li je to dirljivo Manjino 

nastojanje, ta njezina želja, da se kćerke od rane mla- 
dosti samostalno razvijaju, rodilo uspjesima? Jest i nije. 
»Kolektivno poučavanje« nije, doduše, dalo stanjoj te- 
meljite podloge u književnosti, no zato je upravo odlič- 
no na području eksaktnih znanosti. Pa naš moralni od- 
goj? Bilo bi prekrasno, kad bi uistinu mogao izmijeniti 
čovjekovo bivstvo, no ne vjerujem, da smo kraj majke 
bogzna koliko postale bolje. Ipak imade stvari koje nam 
trajno uđoše u meso i krv: veselje za ra.d kod moje 
sestre još je neprispodobivo veće nego moje ! -— neka bez- 
brižnost do novaca i osjećaj neovisnosti koji nam daje 
vjeru, da ćemo si znati sami pomoći baš u svakoj zgodi. 

Borba protiv žalosti, koja se 
kod Irene pokazala dobrom, u mom slučaju nije uspjela. 
Ni uz pomoć, koju mi je htjela pružiti majka, moja mla- 
dost nije bila sretna. No u jednome je bila Marijina po- 
bjeda potpuna: njezine kćerke duguju joj zdravlje, tje- 
lesnu gipkost i veselje za šport. To je najveći odgojni 
uspjeh ove izvanredno inteligentne i plemenite žene. 

* 

Prije nego sam se prihvatila 
odgonetanja onih načela, koja su vodila Mariju Curie u 
njenom prvom doticaju s nama, morala sam u sebi svla- 

dati neku bojazan. Bojim se, da ću je prikazati kao me- 
todičkog i hotimice tvrdog čovjeka. U istini nije ona bila 
takova. Ona, koja nas je htjela učiniti neranjivima, sama 
je bila prenježna, preosjetljiva i prebrzo se razboljela. 
Ona, koja nas je odvraćala od nježnosti, bez sumnje bi 
bila željela, da bismo je ljubile i milovale, iako si toga ni- 
kada ne bi priznala. Ona, konačno, koja nije voljela, da 
bismo bile osjetljive, savila se od boli na najmanji znak 
ravnodušja. Nikada nije kaznom prokušala naše »neosjet- 
ljivosti«. Nikada nismo upoznale klasična sredstva, kao 
što su nedužna ćuška, stavljanje »u kut« ili zabrana ka- 
kove poslastice. Isto tako nismo nikada znale za viku i 
scene: radilo se to o veselju ili o žalosti, majka nije ni- 
kada trpjela vikanje. Kada je Irena bila jednoć bezobra- 
zna, htjela ju je majka kazniti. Odlučila je, da neće dva 
dana s njome govoriti. Ta dva dana bila su za obe teška 
kušnja — no kažnjena je zapravo bila Marija: žalosno 
je lutala po mrkoj kući i njezino trpljenje bilo je sigurno 
veće nego Irenino. 

Kao što i većina djece, bile 
smo sigurno zamoljubne i za čustvene izljeve neosjetne. 
Ipak smo morale opaziti dragost, nježnost i sakrivenu 
dobrotu kod one koju smo u svojim pismima, crnilom po- 
packanim — Marija će ih čuvati sve do svoje smrti — 
nazivali »Draga Me . . .«, »Moja mila draga«, »Moja ljub- 
ljena« i ponajviše :»Ljubljena Me«. 

Ljubljena »Me«, koje skoro i 
nije bilo čuti, koja je s nama govorila gotovo bojažljivo, 
koja nije htjela, da bi se je bojali, a niti joj se divili . . . 
Ljubljena »Me«, koja nas kroz sve vrijeme nije poučila, 
tko je, da nije majka poput drugih matera, da nije samo 
obični profesor, koji nalakše pod teškim teretom svoga 
rada, nego da je na cijelom svijetu ona jedini veliki izu- 
zetak. 

Marija Curie nećakinji Hani 

Szalay 6. siječnja 1913.: 

Pisala si mi, kako bi željela živjeti prije sto- 
tinu godina ... A Irena mi veli, da bi htjela živjeti 

u stoljećima koja istom dolaze. Meni se pak čini, da 
možemo u svako vrijeme živjeti zanimljiv i koristan 
život. Samo si ga ne smijemo iskvariti. ‘Tako moramo 
živjeti, da si možemo reći: »Učinila sam, što sam mo- 
gla.« To je ujedno sve, što smiju od nas zahtjevati, 
i isto tako jedino što nam može dati nešto sreće. 

Prošlog proljeća gojile su moje kćerke svilce. 
Onda sam još bila vrlo bolesna, pa sam u svom prisil- 
nom neradu dugo promatrala nastajanje kukuljica. 
Bilo je vrlo zanimljivo. Uz ove tako marljive, savjesne 
i radine gusjenice, koje imadu toliko dobre volje i 
ustrajnosti, morala sam se zamisliti. Gledajući ih, 
osjećala sam, da spadam k njihovom rodu — iako je 
možda moj organizam neprikladniji za rad od njiho- 
vog. I ja sam se cijeli svoj život strpljivo mučila za 
jedan samo cilj. Radila sam to, makar nisam imala 
niti najmanje sigurnosti, da ću tamo naći istinu, jer 
sam znala, da je život lomljiv i prolazan, da ne ostav- 
lja ničega za sobom i da će si ga drugi ljudi drugačije 
srediti. Sigurno sam tako radila, jer je bila takova za- 
povijed u meni, baš onako kao što je i gusjenica pri- 
morana raditi svoje kukuljice. Sirotica ih mora početi 
raditi i onda, kada nema mogućnosti dovršiti ih. I 
onda se trudi s jednakim marom. Ako ne može za- 
datka izvršiti, umre bez preobrazbe i bez odštete. 

Neka bi svaki od nas, draga Hanjo, preo svoju 
kukuljicu ne pitajući, zašto i čemu. 

Dvadeseto poglavlje 
USPJESI I KUŠNJE 


Svako jutro dolazi u laborato- 
rij u ulici Cuvier vrlo blijeda i vrlo sitna fizičarka koja 
skine sa vješalice haljetak od debelog platna, obuče ga 
preko svoje crne haljine i odmah započinje radom. U licu 
ja nešto ostarjela, a plava joj je kosa počela preko noći 
sijediti. 

U toj teškoj životnoj dobi Ma- 
rijina se vanjština približila nekom savršenstvu, a da si 

toga ona nije bila svijesna. Govore, da ljudi s vremenom 
dobivaju onakovo lice, kakovo zaslužuju. Za gospođu Cu- 
rie to vrijedi u punoj mjeri! Ako je bila kao djevojčica 
samo jednostavno »lijepa«, a kao studentica i mlada žena 
vrlo dražesna, onda je kao zrela i teško iskušavana žena 
izvanredno lijepa. Njenom produhovljenom slavenskom 
licu baš ništa ne manjkaju dva ukrasa: zdrava boja i ve- 
drina . . . Izraz sjetne odlučnosti i svakim danom vidlji- 
vija nježna i krhka građa tijela daju joj čar plemenite 
ljepote, otkako je stigla do svoje četrdesete godine. Irena 
i Eva će dugo godina vidjeti takovu majku — dok se neće 
zgroziti, kada budu jednog dana spoznale, da se već jako 
poštar ala. 

Marijina nevjerojatna radna 
napetost nikada ne popušta, pa radila ona kao profeso- 
rica, istraživačica ili navnateljica laboratorija. Još uvijek 
podučava u Sevresu. Na Sorbonni, kada su je godine 1908. 
imenovali naslovnom profesoricom, ona je prva i tada 
također jedina na svijetu koja predaje o radioaktivnosti. 
Zadatak koji iziskuje mnogo truda. Kako se joj čini fran- 
cuska srednja škola vrlo manjkavom, tako se sama divi 
visokoškolskom poučavanju. Htjela bi postati jednaka 
učiteljima koji su nekoć očaravali Mariju Sklodovvsku . . . 

Naskoro počne Marija sređiva- 
ti svoja predavanja. Godine 1910. izda temeljno djelo: 
Rasprave o radioaktivnosti. Devet stotina sedamdeset i 
jedna stranica jedva dostaje za sažetak spoznaja dobive- 
nih na tome području od dana, kada je s mužem najavila 
otkriće radija! 

Uzalud ćeš tražiti autoričinu 
fotografiju na prvim stranama knjige. Umjesto svoje, sta- 
vila je Marija Pierrovu sliku, onu koja će dvije godine 
kasnije krasiti drugo djelo od šest stotina stranica: Djela 
Pierra Curieja. Uredila Marija Curie. 

Toj knjizi je napisala predgo- 
vor kcji pruža u glavnim potezima Pierrov životni put. 
Još uvijek zvoni u njemu tiha optužba zbog krivične 
smrti koja ga je zadesila: 

Zadnje godine u životu Pierra Curieja bile su 
vrlo plodne. Njegov duh kao i njegova okretnost u 
eksperimentiranju bili su u punom razvoju . . . 

Stajao je pred novim razdobljem svojega ži- 
vota: sa sredstvima, koja bi mu odsada bila na raspo- 
laganje, bilo bi ovo prirodnim nastavljanjem čudno- 
vatog puta tog učenjaka. Sudbina je htjela drugačije, 
a mi smo prisiljeni pokoriti se njezinoj nerazumljivoj 
odluci. 

★ 

Broj učenika gospođe Curie 
stalno raste. Američki čovjekoljub Andrevv Carnegie dao 
je godine 1907. Mariji na raspolaganje dosta potpora 
tako, da može primiti nekoliko novaka za laboratorij u 
Rue Curier. Priđružiše se asistentima, koje plaća sveuči- 
lište, i još nekim besplatnim radnicima. Među njima je 
i Maurice Curie, svakov sin, izvanredno nadaren, visoki 
dečko koji ovdje započinje svoju znanstvenu karieru. Ma- 
rija je ponosna na nećakove uspjehe i okružuje ga pra- 
vom materinskom nježnošću. 

U vodstvu ove osam do deset- 
članske četice pomaže Mariji njezin stari saradnik i vjer- 
ni prijatelj: Anđre Debierne, odlični učenjak. 

Marija je sastavila nov nacrt 
istraživanja te ga i izvršila, iako se njezino zdravlje osjet- 
ljivo pogoršalo. S nekoliko dekagrama radijevog klorida 
učini drugo mjerenje radijeve atomske težine. Onda se 
lati pridobivanja radija u obliku čiste kovine. Dosada su 
još uvijek bile, kada je dobila »isčišćeni radij«, to tek 
radijeve soli (bilo kloridi, bilo bromiđi), a to je bio jedini 
za sada poznati stabilni oblik toga počela. A Mariji i De- 
biernu uspije izlučiti kovnski radij koji nije ovisan od 
atmosferskih čimbenika. Postupak je jedan od najtežih 
što ih znanost poznaje. Otada se nitko više nije prihvatio 
toga posla. 

Anđre Debieme pomaže Mariji 
također kod određivanja polonijevog izžarivanja. A zatim 
još Marija samostalnim radom pronađe metodu kojom 
se određuje množina radija mjerenjem njegove emanacije. 

Razvitak Curiejeve terapije po 
cijelome svijetu, zahtjeva pronalazak postupka po kojem 
bi se mogli s najstrožom točnošću odijeliti i najsitniji 
dijelići te dragocjene tvari. Kada se radi o tisučinkama 
miligrama, vaga nam mnogo ne pomaže. Mariji dođe na 
misao, da bi »vagala« radioaktivne tvari pomoću zraka 
koje one izžarivaju. U toj teškoj tehnici postane pravi 
majstor i dopuni svoj laboratorij uredom koji učenjaci- 
ma, liječnicima, pa i lajicima kontrolira »aktivne« ruda- 
če te im daje potvrde o količini radija koji je u njima. 

Istovremeno sa objavom ras- 
prava: Klasifikacija radioaktivnih elemenata i Tabela 
radioaktivnih konstanta, dovrši i jedno drugo, vrlo važ- 
no djelo: pripremi prvu međunarodnu mjeru za radij. 
Marija je sama zalila sitnu cijevčicu u kojoj je dvadeset 
i jedan miligram isčišćenog radijevog klorida. Bit će kao 
uzorak svim normalnim mjerama koje će se kasnije ras- 
poslati na svih pet kontinenata. Izruče je svečano Ure- 
du za mjere i utege koji se nalazi u Sevresu kraj 
Pariza. 

★ 

Nakon slave oboje Curieja, sa- 
da glas o Mariji samoj raste i strjelovitom se brzinom 
širi Doktorati »honoris causa« i imenvoanja dopisnim 
članom inozemnih Akademija pune pretince Marijinog pi- 
saćeg stola. Marija ih ne uokviruje i ne izlaže, dapače 
nema ni njihovog popisa. 

Francuska imađe samo dvije 
mogućnosti odlikovanja za svoje još žive velikane: Le- 
giju časti i Akademiju. Mariji su ponudili godine 1910. 
viteški križić Legije, no ona ga je otklonila po primjeru 
svoga muža. 


Kako to, da nije isto tako po- 
stojana, kada je nekoliko mjeseci kasnije nekoji odušev- 
ljeni drugovi sile na kandidiranje za Akademiju znanosti ? 
Da li je već zaboravila na rezultate glasovanja koji su 
ponižavali njenoga supruga kod poraza i dapače kod po- 
bjede? Zar ne zna za mrežu, što ju je oko nje splela 
zavist? 

Jest, uistinu ništa ne zna. A 
osobito si kao naivna Poljakinja misli, kako bi pružila 
izgled oholosti i nezahvalnosti, ako ne bi htjela primiti 
visokog ođikovanja, što joj ga daje — tako si barem umi- 
šlja — njezina druga domovina. 

Protukandidat je Eđouard 
Branly, poznat kao fizičar i kao katolik. Nastane bitka, 
bitka na svim područjima, a između »curiesta« i »bran- 
lysta«, između slobodomislilaca i klerikalaca, između pri- 
staša i protivnika ove senzacionalne novotarije: primiti 
ženu među akademike. Vrlo preplašena i bez moći nađe 
se Marija u središtu prepiraka na koje nije bila priprav- 
ljena. 

Za nju se bore najveći učenjaci. 
Na čelu su im Henri Poincare, dr. Roux, Emil Picard, 
profesori Lippmann, Bouty i Darboux. No i protivnik ne 
miruje. 

»Žene ne smiju u Institut!« 
viče s kreposnim ogorčenjem gospodin Amagat koji je 
prije osam godina bio sretni takmac Pierru. Uslužni in- 
formatori izvješćuju katolike, da je Marija Židovka i upo- 
zoruju slobodomislioce, da je katolikinja, premda znadu, 
da govore neistinu. Na dan izbora, dne 23. siječnja 1911. 
zapovijedi pred otvorenjem sjednice predsjednik slugama 
povišenim glasom: 

»Pustite u dvoranu sve osim žena«. 

I jedan od akademika, koji je 
bio oduševljeni pristaša Marijin, no već gotovo slijep, 
tužio se kasnije, da su mu utisnuli u ruke krivu glasov- 
nicu i da je tako glasovao protiv nje! 


282 


283 


U četiri sata žure se novinski 
izvjestitelji u uredništva, da sastave izvještaje o pobjedi 
odnosno o porazu. Marija je dobila jedan glas premalo, 
da bi bila izabrana. 

U Rue Cuvier očekivali su nje- 
zini asistenti s većom nestrpljivošću vijesti o glasovanju 
nego li kandidatkinja sama. Kako nisu sumnjali u uspjeh, 
kupili su već prije podne veliku kitu cvijeća i sakrili je 
pod stolom na kome su stajale precizne vage. Poraz ih 
iznenadi. S teškim srcem odstrani Louis Ragot, mehani- 
čar nepotrebno cvijeće, a mladi onijemjeli fizičari traže 
utješljive riječi. Neće im biti potrebne. Kad dođe Marija 
iz svoje radne sobe, ne spomenu niti s jednom riječcom 
poraza koji je baš ništa nije ražalostio. 

Čini se, da inozemstvo dosljed- 
no popravlja, što Francuska griješi protiv obojice Curie- 
ja! Mjeseca prosinca iste godine podijeli švedska Akade- 
mija znanosti Mariji Curie Nobelovu nagradu za kemiju, 
htijući s time priznati sjajan završetak rada što ga je 
s mužem zajedno započela. Još nikada niti prije niti kas- 
nije nije bio nitko niti muž, niti žena, dva puta odlikovan 
sa ovom nagradom. 

Marija zamoli Bronju, da je 
prati u Švedsku. Sa sobom uzmu i stariju kćerku Irenu. 
Dijete je prisutno i kod svecanosne sjednice. Dvadeset i 
četiri godine kasnije dobit će to dijete u istoj dvorani 
istu nagradu . . . 

U svom javnom predavanju 
prenese Marija sebi namijenjenu počast na mane Pierra 
Curie: 

Prije nego prijeđem na predmet svog dana- 
šnjeg predavanja, željela bih vas podsjetiti, da smo 
otkrili radij i polonij Pierre Curie i ja zajedničkim 
radom. Isto tako se moramo Pierru Curieju zahvaliti 
za temeljna djela o radioaktivnosti što ih je izvršio 
djelomice sam, djelomice sa mnom ili pak sa svojim 
učenicima. 


Kemijski posao s konačnim ciljem, da se dobije 
isčišćena radijeva sol i odredi radij kao novo počelo, 
izvršila sam sama, no ipak je i taj rad nedijeljivo po- 
vezan s prijašnjim. Zato po svoj prilici pravo tuma- 
čim namjeru Akademije znanosti, ako naslućujem, 
da je s mojim visokim odlikovanjem htjela priznati 
naše skupno djelo i tako počastiti uspomenu Pierra 
Curieja. 

* 

Veliko otkriće, svjetska slava, 
dvije Nobelove nagrade — svakako dovoljno, da uz div- 
ljenje porodi isto takovu zavist. 

U nenadanoj buri pograbi je 
zloba u svoj krug i htjede je uništiti. Upravo se razbjesni 
potajno gonjenje protiv ove četrdeset i četirigodišnje, 
krhke i radi premnogog rada već malaksale žene. 

Marija vrši muško zvanje i zato 
si je također među muškarcima potražila prijatelje. Nje- 
zin utjecaj na nqih bio je vrlo velik, a napose se opaža 
kod jednoga između njih. I to je dovoljno! Učenjakinju, 
koja živi samo za svoj rad i čiji je život krepostan i suz- 
đržljiv te zadnjih nekoliko godina i samilosti vrijedan, 
potvoriše s preljuba i oskvrnjenja tako slavnog imena. 

Nisam zvana, da sudim kriv- 
cima za ovaj napadaj kao što nije ni moja tsvar govoriti 
o majčinoj očajnoj i često puta već gotovo tragično ne- 
spretnoj obrani. Da ne govorim o novinarima koji se nisu 
stidjeli blatiti nezaštićenu ženu. Nekoji od ovih su je kas- 
nije sa suznim očima molili za oproštenje. Zločin je bio 
učinjen i Marija se našla tik pred samoubojstvom i ludi- 
lom. Snage su je ostavile i teško je oboljela. 

A spomenuti moram doduše ne 
baš bolnu, no najpodliju crtu koja će se uvijek držati 
njenoga života. Kada god se pruži prilika, da se ponizi 
to jedinstveno biće, kao na primjer u teškim danima go- 
dine 1911., ili kada je prezreše kod imenovanja, časti i 
nagrada, onda joj s niskošću predbacuju njeno podrijetlo. 

Tada je: Ruskinja, Njemica, Židovka, Poljakinja; »tuđin - 
ka« je, koja je samozvano došla u Pariz, da bi s prevarom 
dobila visoki položaj. A kada znanost pomoću njenog 
genija pođe korak naprijed, kada je slavi koja strana 
država te joj iskazuje svoje neobično divljenje, onda je 
Marija najedanput opet »poslanica Francuske«, »najčišća 
predstavnica genija naše rase«, »slava našeg naroda«. 
Isti listovi, koje uređuju još isti urednici, prešućuju u 
takovim pirgodama sa istom nepravednošću njezino polj- 
sko podrijetlo na koje je vazda ponosna. 

Veliki ljudi će uvijek biti žrtve 
pobješnjelih koji žele otkriti pod oklopom genija sebi 
jednako nepotpuno ljudsko biće. Kad ne bi bilo strašnog 
magneta, kome je ime slava i koje privlači jednako sklo- 
nost i neprijateljstvo, Marija ne bi nikada došla na jezik 
lajavcima i klevetnicima. Uzrok više, što slavu mrzi. 

¥ 

U nesreći brojiš prijatelje. Ma- 
rija dobiva na stotine pisama od poznatih i nepoznatih 
ljudi koji joj izjavljuju svoje suosjećanje i svoje ogorče- 
nje. Za nju se bore njezini stari prijatelji, asistenti i uče- 
nici. Među najvatrenijim braniteljima njezine časti nalazi 
se i Pierrov brat Jacques Curie. 

Ovo oduševljenje i ovi dokazi 
naklonosti uliju Mariji opet nešto srčanosti. No njezine 
tjelesne snage iz dana u dan sve više popuštaju. Puta u. 
Sceaux ne može više izdržati, zato si uzme u Parizu — 
36, Quai de Bethune — stan u koji se namjeravala pre- 
seliti u siječnju 1912. No ni dotle ne izdrži: smrtno bo- 
lesnu moradoše prenijeti 29. prosinca u neku bolnicu.. 
Dva je mjeseca visjela između života i smrti, a onda joj se 
stanje malo poboljša, no bubrežna bolest je takove naravi,, 
da će trebati operaciju. Marija, koja je još samo beskrv- 
no i svakim jadom obdareno biće, moli, da joj operaciju 
odgode do ožujka, jer još mora koncem veljače prisustvo- 
vati kongresu fizičara! 


Operaciju je odlično obavio 
slavni kirurg Charles Walther. No njezino se zdravlje još 
dugo nakon toga neće popraviti. Poput trske je suha i 
jedva još stoji na nogama. Svaku drugu ženu bi ovakovi 
napadaji groznice i bolovi na bubrezima prisilili na stal- 
nu bolničku njegu. Marija ih podnosi bez pritužbe. 

Izmučena tjelesnom nemoći i 
ljudskom zlobom Marija se još samo sakriva kao progo- 
njena životinja. Na ime »Dluska« iznajmila je njezina 
sestra za nju kuću u Brunoy pokraj Pariza. Neko vrije- 
me ostade ondje, a zatim pođe na liječenje kroz neko- 
liko tjedana incognito u Thonon. Ljeto proboravi s kćer- 
kama na engleskoj obali kod svoje odlične prijateljice 
Mr. Ayrton. 

¥ 

Kad gleda svoju budućnost u 
najcmijim bojama, uznemiri je neočekivana ponuda. 

Poslije revolucije 1905. uzdr- 
mani carizam umanjio je svoj pritisak i dozvoljavao ne- 
što slobode u mišljenju. I u Varšavi postadoše životne 
prilike podnošljivije. Neko vrlo radino i razmjerno neo- 
visno Znanstveno društvo imenovalo je godine 1911. Ma- 
riju svojim »začasnim članom«. Nekoliko mjeseci kas- 
nije započeše intelektualci veliku akciju s ciljem, da se 
u Varšavi ustanovi zavod za istraživanje radioaktivnosti. 
Vodstvo neka bi preuzela gospođa Curie, kako bi se naj- 
čuvenija učenjakinja svijeta povratila za uvijek u domo- 
vinu. 

U svibnju 1912. dođe delega- 
cija poljskih profesora k Mariji, a najslavniji i najpopu- 
larniji čovjek tadanje Poljske, pisac Henryk Sienkiewicz 
pošalje joj poslanicu u kojoj se patetično tikanje izmije- 
njuje sa izrazima poštovanja: 

Blagoizvolite, visoko štovana gospođo, prenijeti 
svoju sjajnu znanstvenu djelotvornost u našu zemlju 
i u naš grad. Poznati su Vam uzroci zbog kojih je bila 

u posljednje vrijeme u opasnosti sva naša kultura i 
naša znanost. Gubimo povjerenje u naše umske spo- 
sobnosti, padamo u očima naših neprijatelja i očaja- 
vamo nad našom budućnošću. 

. . . Narod T i se divi, no želio bi, da radiš u nje- 
govoj sredini, u svom rodnom kraju. To je žarka že- 
lja njegova. Kada ćeš biti u Varšavi, osjećat ćemo se 
jačima. Opet ćemo uzdignuti glave što smo ih sagnuli 
pod tolikim udarcima zle sudbine. Neka nam bude 
molba uslišana! Ne odbij ruke koje pružamo k Tebi! 

Kako jedinstvena prilika za 
čovjeka manje savjesnog od Marije! Svojim odlaskom ne 
bi postigla cilj, a zauvijek bi okrenula leđa kleveti. 

No Marija se nikada ne pre- 
daje mržnji. I sada dobro promisli što joj je dužnost. 
Misao, da se vrati u domovinu, privlači je i istovremeno 
također plaši. Vrlo bolesnog čovjeka uopće svaka odluka 
plaši. A osim toga je tu još jedna stvar: napokon je vlada 
ipak odobrila gradnju laboratorija koji su si Curieji to- 
liko željeli. Pobjeći iz Pariza, značilo bi dakle, odreći se 
te nade i ubiti životni san. ' 

U trenutku, kada je bila tako 
reći bez svake moći, kolebala je između dviju dužnosti od 
kojih je svaka isključivala drugu. Koliko domorodskog 
oklijevanja, koliko muka prije nego pošalje u Varšavu 
svoj odgovor o otklanjanju! A ipak, makar i iz daljine, 
zadrži nadzor nad novim institutom, kamo pošalje svoja 
dva najbolja asistenta, Poljake Danysza i Wertensteina. 

Premda je Marija još uvijek 
bolesna, odveze se ipak godine 1913. u Varšavu na po- 
svetu novog zavoda. Ruske vlasti namjerno prezru nje- 
zinu prisutnost: kod svečanosti, priređenih njoj u čast, 
nema službenog zastupnika. Ali je zato toliko toplije pri- 
mi domovina. U dupkom punoj dvorani predaje tada prvi 
puta u svome životu na poljskom jeziku. 


Nastojim pred odlaskom što više učiniti, piše 
jednome od svojih drugova. U utorak sam imala jav- 
no predavanje. Prisustvovala sam nekim sastancima 
i još ću morati prisustvovati. Svuda sam naišla na do- 
bru volju koju treba iskoristiti. Pa siromašna zemlja, 
koju muči barbarstvo i bezumno gospodstvo, zbilja 
se mnogo trudi, kako bi očuvala svoj moralni i duhov- 
ni život. Možda će doći dan slobode, a do tada treba 
uzdržati. No kakov je to život! Kakovi su mu uslovi! 

Vidjela sam opet krajeve za koje me vežu 
uspomene iz dječjih i djevojačkih godina. Opet sam 
stajala kraj Visle i kraj groba na groblju. Ova hodo- 
čašća su istovremeno lijepa i žalosna, a ipak ih se čo- 
vjek ne može odreći. 

Jedna svečanost je i u Muzeju 
za industriju i poljodjelstvo, dakle u prostorijama gdje 
je pred dvadeset i dvije godine radila svoje prve fizičke 
pokuse. Slijedećeg dana je »gospođa Sklodowska-Curie« 
gost poljskih žena. Među pozvanima je i starija, sijedo- 
kosa dama koja očima upravo proždire učenjakinju: go- 
spojica Sikorska, ravnateljica penzionata gdje se nekoć 
učila sitna plavokosa Manja. Marija napusti svoje mjesto 
te si prokrči put među stolovima, ukrašenim cvijećem. 
Pristupi k starici i u stidljivom zanosu poljubi je u oba 
obraza kao u davnim danima, kada je još iz njezinih ruku 
primala nagrade. Sirota gospojica Sikorska zaplače, a 
prisutni burno zaplješću. 

★ 

Zdravlje gospođe Curie se po- 
pravlja. Godine 1913. okušava svoje snage. S naprtnja- 
čom na leđima prehodočasti cijeli Engadin. S njom su 
još kćerke sa odgojiteljicom i učenjak Albert Einstein sa 
svojim sinom. Između gospođe Curie i Einsteina je već 
pred godinama niklo srdačno »đrugarstvo genija«. Jedan 
za drugoga osjećaju poštovanje i njihovo prijateljstvo je 
iskreno i vjerno. Vole se upuštati u beskonačne debate 

o teoretskoj fizici koje vode sada na njemačkom, a sada 
na francuskom jeziku. Sa svojom izvanrednom matema- 
tičkom izobrazbom Marija je također jedna od rijetkih, 
ljudi u Europi koji mogu pratiti učejakove teorije. 

A pred njima skaču djeca ko- 
jima je ovo putovanje izvor nepomućene sreće. Katkada 
uhvate Irena i Eva onako usput nekoliko riječi kojih ne 
razumiju. U živahnom razgovoru dohvati Einstein Mari- 
jinu ruku, zastane i tumači: 

»Shvatit ćete, gospođo, da moram znati što bi se 
dogodilo s onima, koji bi s dizalicom pali u prazninu. . .« 

Takva dirljiva briga izazove 
kod mladog svijeta radostan smijeh. A kako bi i znali, 
da taj umišljeni pad s dizalicom načinje transcendentna 
pitanja o relativnosti. 

Poslije ovih kratkih praznika 
otputuje Marija u Englesku, a zatim u Bruxelles. U Bir- 
minghamu joj podijeliše počasni doktorat. Iznimno je 
jedan puta kod ovakove svečanosti dobre volje. 

U Francuskoj se međutim bura 
slegla i učenjakinja je na visini svoje slave. Arhitekt 
Nenot građi za nju u ulici Pierre-Curie već dvije godine 
Institut za istraživanje radija. 

Dakako da nije išlo sve glat- 
ko. Dan nakon Pierrove smrtne nesreće predložiše mje- 
rodavni krugovi javno sabiranje za gradnju Curiejevog 
laboratorija. A udovica je prijedlog otklonila, jer nije 
htjela, da bi se iz nesreće u Rue Dauphine izbijao kapi- 
tal. Onda se opet upravne vlasti za stvar nisu ništa više 
brinule. A godine 1909. htio je dr. Roux, širokogrudni 
ravnatelj Pasteurovog zavoda, sagraditi za gospođu Curie 
laboratorij. Dakako, da bi onda također naustila Sor- 
bonnu i postala zvijezdom Pasteurovog zavoda. 

A to ipak nije išlo u račun sve- 
učilišnim krugovima. Izgubiti gospođu Curie? Nemo- 
guće! Pa stajalo što mu drago, ostati mora u profesor- 
skom zboru! 


Dr. Roux i prorektor Liarđ 
dođu do sporazuma. Sa zajedničkim snagama, tako da 
snosi svaki po 400.000 zlatnih franaka troškova, ustano- 
ve Pasteurov zavod i sveučilište »Zavod za istraživanje 
radija« koji će imati dva posebna odjela: laboratorij za 
istraživanje radioaktivnosti pod Marijinim vodstvom i 
laboratorij za biološka istraživanja i Curiejevu terapiju 
gdje će čuveni učenjak i liječnik profesor Claude Regaud 
organizirati proučavanje raka i tražiti uspješne metode 
za njegovo liječenje. Inače samostalne ustanove neka bi 
se u uzajamnom radu pobrinule za napredak znanosti o 
radiju. 

I zato trči Marija između Rue 
Curier i gradilišta ovamo i onamo, crta nacrte i rasprav- 
lja sa arhitektom! Ova žena, koja stari, puna je novih 
najmodernijih ideja. Sigurno želi i sebi olakšati rad; no 
prije svega bi htjela sagraditi laboratorij koji bi bio upo- 
trebljiv još i nakon trideset ili pedeset godina i gdje će 
se moći raditi, kada već sama bude prah i pepeo. Zato 
zahtijeva široke prostorije i visoke prozore kroz koje neka 
sunčana svijetlost zalije radionice. Neka budu vladini 
inžinjeri i ne znam kako mrzovoljni zbog skupe nabavke, 
ona se neće odreći ni dizalice . . . 

A najveću brigu posvećuje na- 
ša »seljakinja« vrtu oko novog zavoda. Ne sluša pamet- 
nih razloga onih, koji bi htjeli štedjeti s prostorom. Po- 
hlepno brani svaki kvadratni metar zemlje u međupro- 
storu. Kao vještak izabere drveće koje će redom zasaditi 
već davno prije nego budu uopće postavljeni i temelji 
nove zgrade. A drugovima povjeri: 

»Ako dadem svoje platane i lipe odmah zasaditi, 
pridobit ću time dvije pune godine. Kad ćemo otvarati 
laboratorij, drvca će već narasti i biti u cvatu. Pa šutite 
o tome! Nenotu nisam o tome niti spomenula!« 

I u pepeljastim očima zapali joj 
se iskra mladosne razigranosti. 

Sama uzme lopatu u ruke, da 
zasadi ružino grmlje te onda rukama nameće zemlju uz 

neđograđeni zid. Svakog dana zalijeva stabljike. Ako se 
uspravi, pa se vjetar poigrava s njezinom kosom, izgleda, 
kao da motri rast mrtvoga kamenja i rast živih biljki. 

I u Rue Cuvier radi još uvijek 
dalje. Ovdje ju je potražio i njezin nekadanji laboratorij- 
ski sluga Petit. Dobri čovjek sav je uzrujan: i škola za 
fiziku pregrađuje svoje prostorije. Načinit će nove radio- 
nice i nove predavaonice. S trnokopima se baciše i na 
jadnu pljesnivu Pierrovu i Marijinu baraku. 

S vjernim prijateljima iz neka- 
danjih dana ide ona na zadnji pozdrav u Rue Lhomond. 
Baraka još stoji. Iz pieteta još se nitko do tada nije do- 
takao ni ploče. Još se uvijek bijele na njoj reci s Pier- 
rovim rukopisom. 

★ 

Rue Lhomond, Rue Cuvier, Rue Pierre-Currie . . . 
Tri natpisa, tri etape. Onoga je dana Marija, a da toga 
nije bila svijesna, završila svoj lijepi, a okrutni put. Pred 
njom su još samo jasni obrisi budućnosti. Biološki labo- 
ratorij je već dograđen i asistenti profesora Regauda već 
su u punom poslu. Uveče već možeš vidjeti rasvijetljene 
prozore novoga paviljona. Još nekoliko mjeseci, pa će i 
Marija preseliti svoje sprave iz P. C. N. u Rue Pierre- 
Curie. 

Ta pobjeda iznenadi junakinju 
koja nije više ni mlada ni jaka i koja je već izgubila svoju 
sreću. Ništa zato, kad je okružuje mladi rast, kada je 
spremna četica oduševljenih istraživača, da se bori na 
njenoj strani. Ne, nije još prekasno! 

Po svim katovima male, bijele 
zgrade žvižde si staklari. Nad ulazom već se blista nat- 
pis, uklesan u kamen: Istitut Du Radium — Pa- 
villon Curie. 

Pred tim tvrdim zidovima i pod tim 
natpisom, koji je uznemiruje, sjeti se Marija Pasteurovih 
riječi: 

Ako su vas dirnuli uspjesi, koji 
neka služe čovječanstvu, ako ste u neprilici, kad gledate 
izvanredan učinak telegrafa, fotografije, anestezije i toli- 
kih drugih čudesnih otkrića — ako ste ljubomorni, kad 
nije udjel vaše domovine kod tih čudesa dosta velik : onda 
ne omalovažavajte, zaklinjem vas, onih posvećenih mje- 
sta što ih označuje riječ laboratorij. Tražite, da ih po- 
množe, da ih ukrase. To su svetišta budućnosti, blago- 
dati i uspjeha. To su mjesta, gdje čovječanstvo raste, 
jača, postaje boljim. Ovdje se uči čitati u djelima prirode, 
u djelima napretka i opće harmonije, dok su međutim 
njegova vlastita djela ipak prerado barbarska, fanatička 
razorna . . . 

U tom prekrasnom mjesecu 
srpnju dograđeno je konačno u zbilji »svetište budućno- 
sti« na Rue Pierre-Curie. Sada još samo čeka na radij, 
na učenjake i na svoju ravnateljicu. 

No taj mjesec srpanj je srpanj 
godine tisuću devet stotina četrnaeste! 

Dvadeset i prvo poglavlje 
RAT 


Za ljeto si je Marija unajmila 
vilu u Bretoniji. Irena, Eva, odgojiteljica i kuharica već 
su tamo, a majka bi im se morala pridružiti 3. kolovoza. 
Završetak školske godine još je zadržava u Parizu. Nau- 
čena je ona ostajati u pasjim danima sama, bez posluge 
u napuštenom stanu. Preko dana je u laboratoriju, a kući 
dolazi vrlo kasno. Najnužnije poslove u kućanstvu obavi 
joj pazikuća. 

Marija djeci 1, kolovoza 1914.: 

Draga Irena, draga Eva, ne obećaje nam se 
ništa dobroga: svakog časa očekujemo mobilizaciju. 

Još ne znam hoću li moći otputovati. Ke uznemirujte 
se, budite mirne i srčane. Ako ne bukne rat, u ponedje- 
ljak ću biti kod vas. A inače ostajem ovdje, te ću i 
vas pozvati, čim bude potrebno. Ti, Ireno, i ja poku- 
šat ćemo biti od koristi.. 

2. kolovoza: 

Drage kćerke, određena je mobilizacija. Ni- 
jemci navališe bez navještaja rata u Francusku. Za 
neko vrijeme bit će međusobno obavještavanje ote- 
žano. 

6. kolovoza: 

Draga moja Ireno, i ja bih vas željela imati 
uz sebe, no ipak je to sada nemoguće. Budite strpljive! 

Nijemci si bojevima utiru put kroz Belgiju. 
Mala, hrabra Belgija nije ih pustila preko svoje zem- 
lje bez otpora . . . Francuzi su puni nade. Drže, da 
će svršetak rata biti povoljan, makar i ne bude stvar 
tako laka. 

Poljsku zemlju zaposjeli su Nijemci. Što će još 
ostati nakon njihovog prelazak O svojoj rodbini ne- 
mam nikakvih vijesti. 

Oko Marije je strašno pusto. 
Njezini drugovi i svi namještenici laboratorija pozvani su 
pod oružje. Ostao je još jedino mehaničar Louis Raget, 
kojega zbog srčane pogrješke ne potvrdiše, i neka sluški- 
nja, pravi patuljak. 

Poljakinja tada zaboravi da 
nije Francuska njezina prava domovina. Majka neće 
k svojoj djeci. Nježno biće, koje je tako krhkog zdravlja, 
ne misli na svoje muke i učenjakinja u njoj odgodi svoj 
osobni rad, dok ne bude za nj prikladnije doba. Prevla- 

dala je njome samo jedna misao: služiti svojoj drugoj 
domovini. U tom strašnom satu probudi se opet u njoj 
intuicija i inicijativa. 

Mogla bi postati bolničarkom 
poput tolikih drugih srčanih Francuskinja. No toga ne 
učini . . . Pouči se o organizaciji zdravstvene službe i od- 
mah pronađe manjkavost koja bi po njezinom mnijenju 
mogla izazvati žalosne posljedice, makar joj vlasti, kako 
izgleda, ne posvećuju nikakove pažnje: sve bolnice u po- 
zadini, baš kao i one tik uz frontu, zapravo su bez rent- 
genskih aparata. 

Poznato je, da je nakon Roent- 
genovog otkrića zraka X moguće »gledati« u ljudsko 
tijelo i bez pomoći kirurga te fotografirati kosti i organe 
u njegovoj unutarnjosti. Godine 1914. bilo je u Francu- 
skoj je vrlo malo liječnika sa rentgenskim aparatima. 
Vojna zdravstvena služba računala je u slučaju rata s ta- 
kvim »luksuznim« predmetima tek u svojim najvećim 
središtima. 

Sprava, koja omogućuje potra- 
žiti metak u tijelu ili krhotinu granata u rani, to čudo 
savremene znanosti neka je samo »luksuz« ? 

Marijin znanstveni rad nije, 
doduše, zalazio u područje Roentgenovih zraka, no na 
Sorbonni ona im je posvetila svake godine po nekoliko 
sati te je zato i ta pitanja vrlo dobro poznavala. Kad je 
sada dobrovoljno usmjerila svoj znanstveni rad novim 
putem, odmah je spoznala što je najpotrebnije u straš- 
nom prolijevanju krvi: treba ustanoviti što prije i što više 
rentgenoloških stanica . . . 

Kad se Marija upoznala s tere- 
nom, žilavo se prihvatila posla. Već nakon nekoliko sati 
imade u rukama popis sviju aparata na sveučilištu. I nje- 
zin je među njima. Onda posjeti sve proizvoditelje i sabe- 
re sve rentgenološko tvorivo, te ga razdijeli po bolnica- 
ma u Parizu i okolici. Među profesorima, učenjacima i 
inžinjerima potraži si dobrovoljnih pomoćnika. 

No kako da se pomogne onim 
ranjenicima koji u ogromnoj mjeri dolaze u ambulante 
što još ne posjeduju potrebnih sprava? Među ovima su i 
takove koje nemaju ni električnih vodova na koje bi se 
aparature mogle priključiti . . . 

Gospođa Curie se nečemu do- 
misli. Na trošak Saveza francuskih žena nabavila je prvi 
»rentgenološki voz«. U običan automobil dala je ugraditi 
rentgenski aparat i dinamo koji proizvodi pomoću mo- 
tora samoga automobila potrebnu energiju. Od kolovoza 
1914. ta stanica putuje i seli se iz bolnice u bolnicu. Je- 
dino pomoću nje je bilo moguće točno pretraživanje u 
Pariz poslanih ranjenika prilikom bitke na Marni. 

★ 

Naglo napredovanje Nijemaca 
stavi Mariju pred tešku odluku. Da li da se preseli k djeci 
ili da ostane u Parizu ? I ako bude izgledalo, da će nepri- 
jatelj zaposjesti grad, da li da se i ona makne, kada bude 
određen uzmak sanitetskih ustanova? 

Hladnokrvno razmislivši o svim 
mogućnostima, odluči, da ostaje u Parizu došlo što mu 
drago. Ne zadržava je samo čovjekoljubna zadaća kojoj 
se posvetila. Ona misli i na svoj laboratorij, na dragocje- 
ne instrumente, koji su u Rue Cuvier, i na novu zgradu u 
Rue Pierre-Curie. »Ako budem ovdje«, misli si, Nijemci 
možda neće imati smjelosti za pustošenje. Ako odem, 
svega će nestati«. 

Tako zaključuje i vara samu 
sebe, kada traži logično opravdanje za instinkt koji je 
vodi. Jer ovoj ustrajnoj i tvrdoglavoj ženi nije do bijega. 
Bojati se, to je isto kao i služiti protivniku. Ni za što na 
svijetu ne bi ona htjela priuštiti neprijatelju-pobjedniku, 
da nađe Curiejev laboratorij prazan. 

Svom svaku povjeri djecu i 
pripremi ih na dulji rastanak. 

Marija Ireni 28. kolovoza 1914.: 

. . . Računati moramo i s mogućnošću, da zapo- 
vjednu Pariz; u tom će nas slučaju rastaviti. Ako bi 
se nešto takovoga dogodilo, ne gubi srčanosti, jer na- 
še osobne želje nisu ništa prema veličini stvari o kojoj 
se sada radi. Budi svijesna odgovornosti za sestru 
koju ćeš morati čuvati, ako nas budu odijelili na du- 
lje vrijeme, što očekujem. 

29. kolovoza: 

Draga Ireno, znaj, da za sada bojazan, da nas 
rastave, još nije utemeljena, no ipak mi se učinilo, da 
bi bilo pravo, ako Te pripremim na sve mogućno- 
sti . . . Pariz je jako blizu granice, da bi mu se Nijem- 
ci mogli jako približiti.A radi toga, dakako, još ne 
smijemo gubiti vjere u konačnu francusku pobjedu. 
Dakle — srčanost i ufanje! Ne zaboravi na dužnosti 
koje imaš kao starija sestra; bilo bi vrijeme, da ih 
shvatiš sasvim ozbiljno. 

31. kolovoza: 

Upravo sam primila Tvoje drago pismo od su- 
bote pa bih Te tako rado poljubila, da sam se skoro 
rasplakala. 

Stvari se ne razvijaju odviše ugodno, težak se 
kamen svalio na naša srca i u našim se dušama nase- 
lio nemir. Treba nam mnogo, mnogo srčanosti, a na- 
dam se, da ćemo je imati. Ne smijemo zaboraviti, da 
nakon grđih dana dolaze uvijek i lijepi. U toj vas 
nadi, draga moja djeco, pritištem na svoje srce. 

Makar Marije misao na život u 
opsjedanom, bombardiranom ili štoviše zauzetom Parizu 
baš ništa ne uznemiruje, ipak imade neko blago koje želi 
očuvati pred napadačem: gram radija što ga posjeduje 

laboratorij. No nikome ne bi povjerila komadička drago- 
cjene tvari i zato ga želi sama ponijeti u Bordeaux. 

Nađemo je u jednome od onih 
prepunih vlakova koji odvoze javne ličnosti i činovni- 
štvo. Osim ogrtača i vreće za spavanje sva joj je prtlja- 
ga gram radija, što znači teški zamotak u kome su tube 
zaštićene olovnim stjenkama. Imala je zbilja sreću, da je 
dobila nezaposjednuto mjesto i da je pred sobom mogla 
smjestiti svoju tešku prtljagu. Gluha za pesimistične raz- 
govore svojih suputnika, promatra ona kroz prozor pri- 
rodu obasjanu suncem. Ipak joj i pogled kroz prozor daje 
sliku poraza. Po državnoj cesti, koja je usporedo sa že- 
željezničkim tračnicama, bježi beskrajni lanac automobila 
prema zapadu. 

Francuzi navališe u Bordeaux. 
Nemoguće je u tom gradu naći služnika, taksi ili sobu 
u svratištu. Već pada noć, a Marija još uvijek stoji na 
trgu pred kolodvorom s teretom koji ne može nikuda po- 
nijeti. Svjetina, koja je gurka, ne može joj pokvariti dobre 
volje. Zabavlja se s položajem ... Da li će morati do jutra 
stajati na straži kraj svog zamotka koji vrijedi milijune 
franaka ? Ne. Neki činovnik iz ministarstva, koji je s njo- 
me doputovao, prepozna je i pomogne joj. Taj odriješi- 
telj potraži joj i posebnu sobu u kojoj spreme dvadeset 
kilograma teški gram radija. Slijedećeg jutra preda Ma- 
rija svoje nezgodno blago u pohranu nekoj banci, a sama 
se povrati u Pariz. 

Doputovati je mogla neopaže- 
no; a sada se vraća u prijestolnicu i izaziva zbog toga 
živahne komentare. Odjednoć se nađe usred mnoštva 
koje se zanima za čudo, za »damu, koja se onamo vraća«. 
»Dama« brižno pazi, da se ne bi izdala, ali je razgovor- 
nija nego obično, kada kuša ublažiti uzbudljive vijesti. Da 
će se Pariz već »držati« i da stanovništvu ne prijeti ni- 
kakova opasnost, tvrdi ona prijazno, no odlučno . . . 

Priključila se kao jedini »civi- 
list« vojničkom transportu koji se lagano podiče napri- 
jed. Više puta stoji po više sati usred polja. Jedan od voj- 


299 


nika uzme iz svoje krušne torbe veliki komad kruha i 
pruži ga Mariji koja ga zahvalno primi, ta već je gotovo 
umirala od gladi. Od jučer, kada je napustila laboratorij, 
još nije imala vremena za jelo. 

U divnoj rujanskoj svijetlosti 
mio joj je šutljivi i ugroženi Pariz kao još nikada. I takov 
biser da se izgubi? No već se poput strijele raširi ulica- 
ma novost: njemačka je ofenziva zastala i na Marni je 
počela bitka! 

Marija potraži na Ecole Nor- 
male Superieure svoje prijatelje Appella i Borela. Neće 
odgađati, odmah se želi javiti u pomoćnu zdravstvenu 
službu koja je bila njihova zamisao. Paul Appell, pred- 
sjednik ustanove Secours National, gleda neko vrijeme 
tu jadnu, iscrpljenu ženu, pa je nato prisili, da se ispruži 
na divan. Zaklinje je, da nekoliko dana miruje, a Marija 
ga niti ne sluša. Njoj se hoće rada, rada! — »Tada je bila 
sa svojim blijedim licem i širom otvorenim očima samo 
još plamen«, rekao je jednoć kasnije Appell. 

Marija Ireni 6. rujna 1914.: 

. . . Poprište bojeva sada se pomaklo; izgleda, 
da se neprijatelj udaljuje od Pariza. Svi smo puni 
nade i vjere u konačnu pobjedu. 

Uposli malog Ferdinanda Chevannesa s fizi- 
čkim zadaćama! Kako ne možete ničega učiniti za sa- 
dašnjost Francuske, morate raditi za njezinu buduć- 
nost. Poslije toga rata manjkat će nažalost mnogo lju- 
di i trebat će ih nadomjestiti. Učite fiziku i matemati- 
ku koliko god možete. 

Pariz je spašen. Marija pošalje 
po kćerke koje su se odlučno oduprle progonstvu. Eva se 
vrati u školu, a Irena učini ispit za bolničarku. 

★ 

Marija je pravilno zaključi- 
vala, da će rat biti dugotrajan i okrutan, da će potreba 
po operacijama na kraju borbe uvijek biti veća i da će 


morati biti i liječnici i rentgenolozi odmah pri ruci već 
u ambulantama na fronti — i konačno, da će vozovi 
s rentgenskim aparatom biti od neprocijenjive koristi. 

Na fronti su ove vozove okr- 
stili »malim Curiejima«. Marija ih je opremila u labora- 
toriju ne mareći za bezbrižnost i dapače potajno neprija- 
teljstvo birokrata. Naša plaši jivka preko noći je postala 
zahtjevna i autoritativna ličnost. Nemarne činovnike ne 
pušta na miru: sada traži od njih propusnicu, sad nalog, 
sad opet vizum. Onr joj otežavaju posao, izgovaraju se na 
odredbe... »Civilisti nas neće učiti!« to je izreka, koja 
osvjetljuje njihovu duševnost. No Marija ne popušta, te 
konačno uvijek i uspije. 

I posebnike nemilosrođno isko- 
rišćuje. Velikodušne dame, kao markiza de Ganay, prin- 
cesa Murat i druge, davaju joj ili posuđuju svoje limuzine 
koje ona odmah mijenja u rentgenološke stanice. »Po- 
slije rata vratit ću vam automobil«, priprosto ih uvjerava. 
»Uistinu ću ga vratiti, ako će biti još upotrebljiv«. 

Od dvadeset automobila, što ih 
je preudesila za službu, jednoga si zadrži za ličnu upo- 
trebu: mali Renault s karoserijom teretnih kola. U tom 
sivo oličenom vozilu sa znakom crvenog križa i francus- 
kom zastavicom proživljava ona pustolovni život. 

S brzojavkom ih telefonski oba- 
vijeste je, da ova ili ona ambulanta, prepuna ranjenika 
žurno traži retgenološku stanicu. Marija odmah pregleda 
naprave u svom automobilu. Dok njezin vojnički šofer 
puni benzinski rezervoar, trči ona po svoj tamni ogrtač, 
po mali, okrugli i mekani šešir za put, koji je već izgubio 
svoj prvašnji oblik i boju, te po raspucanu i izlizanu tor- 
bu iz žute kože koja joj je jedina prtljaga. Onda sjedne 
uz šofera i ne mareći za vjetar, koji joj zavija oko ušiju, 
juri punom brzinom svog automobila — skromnih pedeset 
kilometara na sat — prema Amiensu, prema Ipresu, pre- 
ma Verdunu. 

Nakon raznih zastajkivanja i 
rječkanja s nepovjerljivim stražama, što se često ponav- 

ljalo, stigne do bolnice. Na posao! Gospođa Curie odmah, 
izabere mjesto za rentgenološku »dvoranu« i tamo prene- 
se sanduke. Nato izvadi i sastavi instrumente. I aparat 
bude brzo spojen po kabelu s dinamom na automobilu. 
Onda dade šoferu znak, da stavi dinamo u pogon, dok 
sama nadgledava jakost struje. Prije nego počne s pre- 
gledom ranjenika, namjesti još »rentgenoskopsko platno«, 
pripremi si rukavice, zaštitne naočale i sve potrebno, za- 
mrači prostoriju s crnim zavjesama — ako ovih nema, 
dobri su i gunjevi — i improvizira u neposrednom su- 
sjedstvu tamnu komoru, gdje već čekaju s tekućinama 
napunjene posude na snimke. Jedva prođe pola sata od 
Marijinog dolaska i već je sve pripremljeno. 

Kirurg i gospođa Curie pođu 
u tamni prostor i žalosni se mimohod može otpočeti. Na 
nosilima donose ranjenike jednoga za drugim. Kod nekih 
potraže samo mjesto gdje je kugla ili krhotina granate, 
a kod drugih vrše odmah na mjestu operaciju i operater 
može n aplatnu pratiti sliku svoje pincete koja prodire u 
ranu i krči si put pokraj zapreka te hvata komadiće že- 
ljeza. 

Deset, pedeset, sto ranjenika — 
Katkada prođu sati, katkada prođu dani! Dokle god ima- 
de ranjenika, Marija je u tamnoj prostoriji. Prije nego 
napusti bolnicu, razmotri još sve mogućnosti za stalnu 
rentgenološku stanicu u tome kraju: Onda istom spremi 
svoje instrumente, sjedne na čarobno vozilo i odveze se 
u Pariz. 

Ne za dugo. Upotrebila je sve 
sile, da je negdje smogla rentgenski aparat, i sada se 
vraća, da ga namjesti. Sa sobom vodi manipulanta; samo 
ona zna gdje ga je pronašla i kada ga je o svemu potreb- 
nom poučila. Bolnica će odsada imati vlastitu rentgeno- 
lošku stanicu i gospođa Curie joj više neće biti potrebna. 

Osim onih dvadeset automo- 
bila, što ih je opremila, Marija je tako postavila i dvije 
stotine rentgenoških stanica. Broj ranjenika, kod kojih 
je upotrebljeno ovih dvije stotine i dvadeset pomičnih i 

nepomičnih stanica, ustanovljenih i postavljenih po go- 
spođi Curie, premašuje jedan milijun. 

Kod rada joj ne pomaže samo 
njezino znanje i srčanost. Marija imade osobiti dar za 
»izmotavanje« iz najtežih položaja tako, da je upravo 
majstor u organizacijskoj spretnosti koju za rata pro- 
zvaše »sistemom D«. Nema niti jednoga šofera na ras- 
polaganje? Dobro, primit će sama za volan svog Renaul- 
ta i vozit će ga po slabim cestama. Za vrijeme velike 
zime, vidjet ćemo je pred motorom, kako se sa ručkom 
za pogon u rukama energično trudi, da potjera mušičavi 
motor. Drugi je puta opet vidimo, kako podmeće dizalicu, 
da promijeni kotač ili pak, kako s pozornim i namrštenim 
čelom te sa stručnjačkim kretnjama čisti zamazane svi- 
jećice. Treba li po vlaku otposlati aparate? Sama će ih 
smjestiti u vagon za prtljagu. Kada se s njima đoveze 
u određeni kraj, opet ih sama istovaruje, smješta i pazi, 
da se što ne izgubi. 

Kako je ravnodušna za pitanja 
udobnosti, ona niti ne zahtjeva za sebe neke naročite 
pažnje ili nekih većih prava. Još nikada nije živjela slav- 
na žena koja bi bila tako skromna. Na objed i večeru 
zaboravlja, spava gdje bilo — sada u maloj služinskoj 
sobici, pa onda pod vedrim nebom u šatoru kao ono u 
Hoogstadu. Studentica, koja je nekoć prkosila zimi po 
pariškim mansardama, postala je bez daljnjega vojnik u 
svjetskom ratu. 

Marija Paulu Langevinu 1. siječnja 1915.: 

Dan mojega odlaska još nije određen, no sva- 
kako neće trebati dugo čekati. Dobila sam pismo sa 
obavijesti, da su rentgenološku kola, koja obavljaju 
službu u području Saint-Pol, oštećena. To znači, da je 
sada cijeli sjever bez rentgenološke službe! Poduzet 
ću sve, da ubrzam svoj odlazak. Odlučila sam staviti 
sve svoje sile na korist mojoj adoptiranoj domovini. 

kada mi već nije moguće pomagati mojoj pravoj, ne- 
sretnoj domovini koja pliva u krvi nakon trpljenja 
od preko stotinu godina. 

★ 

Kroz to vrijeme žive Irena i 
Eva u Parizu skoro kao kćerke pravog ratnika. Majka 
si uzme dopust samo onda, kada je njezina bubrežna bo- 
lest prisili na nekoliko dana u krevet. Ako je Marija kod 
kuće, ona je sasvim sigurno bolesna. A ako nije bolesna, 
onda je u Suippesu, Reimsu, Calaisu, Poperingha — to 
znači, da je u jednoj od onih tri ili četiri stotine francu- 
skih, odnosno belgijskih bolnica, koliko ih je za rata oba - 
šla. Mala Eva mora majku izvještavati o svojim škol- 
skim uspjesima na najčudnije naslove. 

»Gospođa Curie,’ Hotel de la Noble Rose, Furnes«. 

»Gospođa Curie, pomoćna bolnica IL, Morvillars«. 

»Gospođa Curie, bolnica 112 . . .« 

S fronte dobivaju djeca tek la- 
konske poruke, napisane u brzini: 

20. siječnja 1915.: 

Draga djeco, sada smo u Amiensu, gdje smo i 
prenoćili. Cijelim putem smo imali samo dva kvara 
na gumama. Svima lijep pozdrav. — Me. 

Istog dana: 

Prispjeli smo u Abberville. Jean Perrin se sa 
svojim kolima zaletio u drvo. Srećom je još sve neka- 
ko dobro svršilo. Spremamo se u Boulogne. — Me. 

24. siječnja 1915.: 

Draga Ireno, nakon raznih zgoda, dospjeh smo 
u Poperinghe, no dok nc budu izvršena neka potrebna 
♦ pregrađivanja, nećemo moći raditi. Sagraditi misle 

posebni zaklon za kola i u jednoj od velikih bolničkih 
soba još međuzid da bi tako rastavili rentgenološku 
sobu od bolesnika. 

U Dunkerqueu bacili su njemački zrakoplovi 
nešto bombi i ubili nekoliko ljudi, no ipak je stanov- 
ništvo ostalo mirno. Pa i Poperinghe doživljuje ova- 
kove zračne napadaje, no ne tako često. Skoro nepre- 
stano čujemo grmljavinu topova. Nije kišovito, ali se 
počelo smrzavati. U bolnici su me vrlo srdačno pri- 
mili; dali su mi lijepu sobu koju su i naložili. Ovdje 
mi je ljepše nego u Furnesu. Hranim se u bolnici. 
Ljubi 7 e — Me. - 

U svibnju 1915.: 

Draga, u Chalonsu sam morala čekati osam sati 
tako, da sam prispjela u Verdun istom danas, u pet 
ujutro ... I kola su već tu. Pripremamo se. — Me. 

U travnju 1915. dođe Marija 
jedne večeri kući još blijeda i manje živahna nego obično. 
Na zabrinuta pitanja s kojima je dočekaše domaći, uopće 
ne odgovori nego se odmah zaključa u svoju sobu. Mrzo- 
voljna je. 

A mrzovoljna je zato, što je 
šofer nespretnošću zavozio u jarak, kada su se vraćali iz 
bolnice u Forgesu. Kola se prevrnula i Mariju, koja je 
sjedjela otraga, poklopiše sanduci i parati. Silno se raz- 
ljutila. Ne zbog ogrebotina, što ih je dobila, nego se pobo- 
jala za ploče koje su se sigurno zdrobile na komadiće. 
No usprkos tome nije se mogla pod sanducima uzdržati 
od smijeha, kad je vidjela, kako njezin mladi šofer, koji 
je sasvim izgubio prisutnost duha, trči oko kola i prigu- 
šenim glasom pita: »Gospođo! Gospođo! Da li ste mrtvi?« 

Svojima nije ništa rekla o ne- 
zgodi, nego si je iza zatvorenih vratiju oprala i povezala 
lake rane. Da se nešto moralo dogoditi, izdali su im krvlju 
poškropljeni komadi rublja, što su ih našli u njezinoj 

toaletnoj sobi, i neki časopis koji je pisao o nezgodi. A 
tada već Marije nije bilo kod kuće, otputovala je sa svo- 
jim žutim kovčegom, okruglim šeširićem i velikom mu- 
škom lisnicom iz crne kože u džepu koju si je nabavila, 
kada je »pošla u rat«. 

Godine 1918. zaboravit će ovu 
lisnicu na dnu nekog pretinca, gdje će se pronaći istom 
godine 1934., dakle, nakon njezine smrti. U njoj će naći 
iskaznicu na ime »gospođa Curie, ravnateljica rentgeno- 
loške službe«, ovlaštenje pisarne štaba za artiljeriju i 
municiju, da smije gospođa Curie upotrebljavati vojničke 
automobile, te kakovih deset naloga za »specijalne misi- 
je« Saveza francuskih žena. Zatim četiri fotografije; jed- 
na prikazuje Mariju, druga oca, a ostale dvije njezinu maj- 
ku, gospođu Sklodovvsku. Osim toga još dvije papirnate 
vrećine u kojima je prije bilo biljno sjeme što ga je bez 
sumnje posijala na gredice laboratorijskog vrta, kada se 
povratila s kakvog putovanja. Na vrećicama su zapisane 
ove riječi: »Ljekoviti ružmarin, vrijeme sijanja od trav- 
nja do lipnja«. 

Gospođa Curie si nije nikada 
za ovaj svoj izvanredni život zamislila kakve posebne 
odjeće. Oblači se u svoje stare haljine, samo si na rukav 
nemarno stavlja znak crvenog križa. Nikada također ne 
nosi bolničarske kape; u bolnici uvijek radi u svom bije- 
lom radnom haljetku i gologlava. 

Vječna putnica, dakako, ne 
može se mnogo brinuti za dom. Irena i Eva pletu džem- 
pere za svoju ratnu kumčad i prate ratne događaje po- 
moću velike zidne karte, u koju zabadaju male zastavice. 
Marija ih preko praznika pošalje na selo, a ne dolazi joj 
na misao, da bi si još zbog njih razbijala glavu. Mirno 
dopusti da na znak zračne uzbune ostaju u krevetu umje- 
sto, da promrzavaju u podrumima, da se priključe godine 
1916. skupini dobrovoljnih poljodjelskih radnika, koji bi 
imali zamijeniti bretonske seljake, pozvane u vojsku, da 
smiju i godine 1918. ostati u Parizu, iako ga tada bombar- 


dira »Berta«. Po svoj prilici ne bi ona nikada mogla vo- 
ljeti odviše opreznu i prezahtjevnu djecu. 

Eva još ne može mnogo poma- 
gati, no sedamnaestgođišnja Irena već se upoznala s rent- 
genologijom, a da kod toga nije zanemarila predavanja 
na Sorbonni i ispite. Najprije je manipulantica kod svoje 
majke, a onda joj ova povjerava i posebne zadaće. Šalje 
je u bolnice i ne čini joj se ništa naročitog, da joj nalaže 
odgovornost, za koju je ipak još premlada, i da se njezino 
dijete nalazi na ratnom području. Između nje i starije 
kćerke razvilo se intimno prijateljstvo. Sada više nije 
Poljakinja osamljena. Sada se može o svome radu i o bri- 
gama razgovarati s prijateljicom. 

Već u prvim mjesecima svjet- 
skoga rata imala je sa Irenom razgovor od odlučne važ- 
nosti. 

»Vlada moli posebnike, da joj 
izruče sve zlato, pa će biti raspisani i unutarnji zajmovi«, 
rekla je tada svojoj kćerki. »Ono malo zlata, što ga 
imam, ja ću predati. Isto tako i sve zlatne kolajne koje 
su mi uistinu suvišne. No još je nešto. Dosada sam osta- 
vila cijelu svotu svoje druge Nobelove nagrade u Stock- 
holmu, jer sam bila prelijena da drugčije odredim. To je 
zapravo sve, što imamo. A sada bih htjela dobiti te šved- 
ske krune i uložiti ih u državni zajam. Domovina treba 
novaca. Ipak nemam nikako vih iluzija; novac će biti po 
svoj prilici izgubljen. Zato ne mogu učiniti takove »glu- 
posti« bez tvojega odobrenja«. 

Tako je uložila švedske krune 
u razne državne rentne papire koji propadaju kako je 
Marija pravilno naslućivala. Marija donese i zlato Fran- 
cuskoj narodnoj banci. Činovnik uzme zlatnike, a ogor- 
čeno odbije ponudu, da bi ta slavna odličja dao pretaliti. 
Marija se ne osjeti time počašćena. Izgleda joj takov feti- 
šizam bez smisla i samo s glavom odmahuje, donesavši 
zbirku svojih nagrada opet u laboratorij. 

★ 

Kada se smije gospođa Curie 
nešto odahnuti, sjedne kadikad na klupu u vrtu gdje ra- 
stu njezine drage lipe. Tada zuri u novi, prazni Institut 
za radij . . . Onda misli na suradnike koji su svi na boji- 
štima. Sjeti se na svog najmilijeg asistenta, Poljaka Jana 
Danysza koji je umro kao junak. Uzdahne. Kada će biti 
kraj tim krvavim strahotama? I kada će se opet smjeti 
baviti sa znanošću? 

Ipak se ne prepušta besplod- 
nim sanjama. Priprema se na mir, a da ne prestaje biti 
vojnikom. Uspije joj preseliti laboratorij iz Rue Cuvier 
u Rue Pierre-Curie. Radina kao mrav stalno se nalazi sa 
svojim rentgenološkim automobilom između obiju zgra- 
da. Uspjeh se doskora pokaže: novi latobratorij je spre- 
man! A svoje djelo okruni s pravcatom utvrdom, što je 
učini iz vreća pijeska s kojim vrlo uspješno okruži nado- 
gradak gdje je pohranila radioaktivne tvari. Već je go- 
dine 1915. pošla u Bordeaux po svoju zalihu radija koji 
dade javnosti na raspolaganje. 

Poput rentgenskih zraka dje- 
luje također radij ljekovito na ljudsko tijelo. Marija upo- 
trebi svoj gram radija za nekakvu »emanacijsku službu« . 
svakih osam dana »muze« ona iz radija plin koji ga okru- 
žuje; dobivenu emanaciju zatvara u tube te ih šalje ve- 
ćim bolnicama gdje njome liječe brazgotine, koje slabo 
cijele, te razna kožna oštećenja. 

Rentgenološki automobili, rent- 
genološke stanice, emanacijska služba . . . Još joj nije 
dosta. Mariju zabrinjuje pomanjkanje specializiranih po- 
služitelja. Zato predlaže vladi, da ustanovi školu za^ rent- 
genologiju. Uskoro zatim sakupi se oko dvadeset učenika 
u Institutu za radij k prvom predavanju. Nastavno gra- 
divo je teorija elektrike i rentgenskih zraka, praktične 
vježbe i anatomija. Učitelji su gospođa Curie, Irena Curie 
i još neka vrlo učena i vrlo dražesna gospođica Klein. 

Pet stotina rentgenoloških po- 
služiteljica, što ih je Marija odgojila od 1916. do 1918., 
pripada najrazličitijim slojevima. Mnoge su od njih go- 


308 


tovo bez svake izobrazbe. Ugled, što ga uživa gospođa 
Curie, najprije ih ponešto smete, no ubrzo postanu po- 
vjerljive radi njezine srdačne dobrohotnosti. Marija zna- 
de rastumačiti učene stvari tako, da ih razumije i pripro- 
sti čovjek. Sa uspjelim radom imađe takovo veselje, da 
osjeća kao ličnu zadovoljštinu, kada uspije učenici, koja 
je prije bila sobarica, razviti prvi puta rentgensku snimku. 

Pa i francuski saveznici obra- 
ćaju se k njoj kao autoriteti. Od godine 1914. često je po 
belgijskim bolnicama. Godine 1918. nalazi se u gornjoj 
Italiji, da prouči vrela za dobivanje radioaktivnih tvari. 
Ubrzo nakon toga ona će u svom laboratoriju, uvađati 
skupinu izabranih američkih vojnika u nauku o radio- 
aktivnosti. 

★ 

Radi svog novog zvanja dolazi 
u doticaj s najrazličitijim ljudima. Nekoji kirurzi, koji su 
se već naučili cijeniti vrijednost rentgenskih zraka, vide 
u njoj dragocjenu suradnicu, znamenitu kolegicu. Drugi 
pak nerazboritiji gledaju njezine rentgenske aparate 
s čudnom nepovjerljivošću. Obraćaju se istom kada s vla- 
stitim nožem nalaze kuglu ili krhotinu željeza točno ta- 
mo, gdje je rekla Marija . . . 

Elegantne gospođe, anđeli ču- 
vari svih tih bolnica, često s visoka gledaju tu skromno 
obučenu osobu, koja se nije niti predstavila, i postupaju 
s njome kao da im je podređena. Mariju obično ovakve 
stvari zabavljaju. A ako ide takova odvratna taština ipak 
predaleko, dozove si u pamet utješnu sliku dvoje šutljivih 
i strpljivih drugova iz hoogstadske bolnice: bolničarke 

kraljice Elizabete i vojnika kralja Alberta Belgijskog. 

Iako je Marija često hladna i 
nepristupačna, s ranjenicima je uvijek izvanredno srdač- 
na. Kada je pred rentgenskim aparatom ispituju uznemi- 
reni seljaci i radnici, da li će ih boljeti, Marija ih mimo 
tješi: »Vidjet ćete kao da stojite pred fotografom«. Ova 
žena imade sva svojstva, koja čine čovjeka milim: meka- 

ni glas, lagane ruke, izvanrednu strpljivost, a prije svega 
beskrajno i gotovo religiozno poštovanje spram ljudskog 
života. Spremna je svakog trenutka uložiti sve svoje sna- 
ge, kako bi spasila čovjeka ili mu uštedjela bolove, saka- 
tost ili hromost. Dok nije svega pokušala, nije joj borba 
za ljudski život još izgubljena. 

Nikada ne govori o naporima 
i pogiblima, kojima se svaki dan izlaže; nikada o nečo- 
vječno jumornosti ili o posljedicama, što ih ostavlja rad 
sa rentgenskim zrakama i s radijem na njenom oslablje- 
nom organizmu. Svojim se suradnicima pokazuje uvijek 
bezbrižnom, pa i veselom — da, veselijom nego što je 
ikada bila. Te prividne veselosti, koja je najljepša krinka 
prave srčanosti, naučio ju je rat. 

A njezina duša ne može biti ve- 
sela! K ličnim brigama — katkada misli na svoj preki- 
nuti rad, katkada na svoje poljske rođake o kojima ne 
može ničega saznati — pridružuje se još i njezina groza 
pred ludilom, kojemu se cijeli svijet predao. Sjećanje na 
tisuće razmrcvarenih tjelesa, što ih je gledala, na plač i 
očajno jaukanje, što ga je slušala, još će dugo zasjenji- 
vati njezin život. 

Hici, koji navještavahu pri- 
mirje, iznenadiše je u laboratoriju. S gospođicom Martom 
Klein pretražile su cijelu četvrt, kako bi pronašle zastave 
s kojima bi okitile Institut za radij. Uzalud. Konačno 
kupe tkanine u tri boje i sašiju trikolore koje pazikuća 
izvjesi po prozorima. Marija od veselja i živčane napetosti 
ne može više ostati na mjestu. S drugaricom sjedne u 
rentgenolški automobil kojemu se četiri godine rata po- 
znaju na svim koncima i krajima. Sluga iz P. C. N. uprav- 
lja i na slijepo ih vozi po ulicama kroz koje se valja ve- 
selo uzbuđena svjetina. Na Place de la Concorde morade 
se voz u gužvi zaustaviti. Ljudi se popeše na blatobrane 
i zaposjednu krov. Kad se kola opet pomakoše, morala 
su voziti sa sobom i sve ove ljude koji toga dopodneva 
neće više napustiti automobila. 

★ 



_ Marija slavi odmah dvije po- 

bjede. Iz ognja i ruševina ustaje nakon sužanjstva od sto- 
ljeća i pol također obnovljena slobodna Poljska. 

. U bivšoj gospođici Sklođovv- 

skoj oživi uspomena na njeno ugušeno djetinjstvo i na 
borbe njezine mladosti. Dakle ipak nije bilo uzalud, da se 
nekoć pretvarala pred carskim činovnicima, da se po si- 
romašnim varšavskim sobama potajno družila s drugo- 
vima iz »Putujućeg sveučilišta«, da je učila čitati seljač- 
ku djecu u Szczukama . . . Njezin domoljubni san, koje- 
mu bi nekoć skoro žrtvovala svoje zvanje i Pierrovu lju- 
bav, ostvaruje se! 

Marija Josipu Sklođowskom u prosincu 1920.: 
Tako smo dakle mi »rođeni u sužanjstvu, već 
od koljevke okovani« ) doživjeli uskrsnuće domovine 
o kojem smo uvijek sanjali. Nismo se više nadali, da 
ćemo taj trenutak sami doživjeti, mislili smo, da će 
možda ta radost biti dana istom našoj djeci — pa je 
već ovdje! Istina, naša je domovina morala skupo 
platiti tu sreću i morat će je još plaćati. No, možemo 
li prispodobi jati oblake, koji se sada sabiru nad njome, 
s gorčinom i očajem koji bi nas snašao, da je Poljska 
ostala još i nakon rata sputana i raskomadana ? Ja 
poput Tebe vjerujem u budućnost. 

.... . Ta vjera i te sanje pomažu joj 

zaboravljati njezine vlastite brige. Rat je gotovo onemo- 
gućio njezin znanstveni rad. Rat joj je podrovao zdrav- 
oj®,; Rat ju je novčano uništio. Novac, što ga je povjerila 
državi, nestao je kao snijeg na suncu. Kad pomisli na 
svoj novčani položaj, hvata je tjeskoba. Imade nešto 
preko pedeset godina, a bez sredstava je. Sve, što imade 
za sebe i za obitelj, to je njezina profesorska plaća: dva- 
naest tisuća franaka godišnje. Da li će imati dovoljno 
snage, da zadrži profesuru i vodstvo laboratorija tako 
dugo, da stekne pravo na mirovinu? 


*) Adam Mickiewicz: Pan Tađeusz. 


310 


311 


Nije napustila svoje vojno 
zvanje (još dvije godine dolaze učenice rentgenološke 
škole na predavanja u njezin institut) , a opet se prihva- 
tila predmeta koji je njezina najveća strast — fizike. Po- 
zvali su je, da napiše knjigu »Radiologija i ratovi«. U 
njoj slavi blagodat znanstvenih otkrića, govori o njiho- 
voj općoj ljudskoj vrijednosti. Tragična iskustva u nje- 
zinom životu uzrok su joj više, da obožava znanost. 

Povijest ratne rentgenologije dosta nam na- 
zorno pokazuje kakov neočekivani opseg može u sta- 
novitim okolnostima dosegnuti prilagođenje kakvog 
sasvim znanstvenog pronalaska praktičnom životu. 

Prije rata su iskorištavali Roentgenove zrake 
samo u neznatnoj mjeri. Što se više gomilao broj žrta- 
va ove strahovite katastrofe, u koju je zapalo čovje- 
čanstvo, toliko veća i toliko gorljivija je bila želja 
spasiti, što se još spasiti dalo, upotrebiti sva raspolo- 
živa sredstva koja bi mogla čuvati i braniti ljudski 
život. 

Pada se uskoro pojave i nastojanja, kako bi 
iz rentgenskih zraka dobili maksimum njihove vrijed- 
nosti. Što je još pred kratko vrijeme izgledalo teško, 
iznenada je lako — u trenutku se pronađe riješenje 
koje zadovoljava. Kao da tko čara, množi se tvorivo 
i osoblje. Kepoučeni se uče, a ravnodušni postaju po- 
žrtvovni. Pako će znanstveno otkriće do kraja iscrpsti 
mogućnosti svoje prirodne djelatnosti. Analogni ra- 
zvoj čeka i terapiju s radijem- ili pak liječenje sa iz- 
žaripanjem radioaktivnih tvari. 

Kakov onda neka bude naš zaključak kraj 
uživanja neočekivanog bogatstva koje je postalo na- 
šim udjelom, kada nam je pod konac devetnaestog 
stoljeća znanost otkrila nepoznato izžarivanje? Čini 
se, da nam može jedino još poživjeti povjerenje u ne- 
pristranu znanost i uvećati njezin kult i naše divlje- 
nje. 

Iz ovoga djela, pisanog suhom 
tehničkom stvarnošću, nemoguće je razabrati važnost 
Marijinih nastojanja. Kakova vraška spretnost u niza- 
nju neosobnih formula, koliko tvrde volje ostati u poza- 
dini! Marija riječce »ja« ne može mrziti, jer za nju je 
uopće nema. Izgleda, kao da su njezino djelo izvršili neki 
tajantsveni čimbenici koje naziva sad »sanitetske usta- 
nove«, onda ih opet opiše s bezličnom zamjenicom »se« 
i tek u najvećoj nuždi s »mi«, štoviše, sakrila je otkriće 
radija za stavak »kada nam je pod konac devetnaestog 
stoljeća znanost otkrila nepoznato izžarivanje«. A ako 
kada ipak mora govoriti o sebi, onda je istovjetna s be- 
zimenim mnoštvom: 

Hoteći kao toliko drugih pomagati u prošlim 
godinama kod narodne obrane, prenijela sam uskoro 
svoje zanimanje na rentgenologiju . . . 

A jedna potankost nas ipak 
uvjerava o njezinoj svijesti, da je sa svojim najboljim 
snagama služila Francuskoj. Nekoć je odbila red Legije 
časti — kasnije će to ponovno učiniti — a njezini pri- 
jatelji mogu reći, da bi godine 1918. primila to jedin- 
stveno odlikovanje, da su je bili predložili radi zasluga 
stečenih u ratu. 

A ušteđeno joj je bilo i ovo 
lako kršenje njezinih načela. Mnoge »dame« su bile od- 
likovane i dobile rozete . . .*) Moje majke nije bilo među 
njima. U nekoliko tjedana svi su zaboravili na ulogu koju. 
je imala Marija u toj velikoj drami. I kraj njezinih upra- 
vo izvanrednih zasluga nije se nitko našao i sjetio se, da 
prikopča na odjeću gospođe Curie mali vojnički križić. 


*) Znak Legije časti. 

Dvadeset i drugo poglavlje 

MIR — PRAZNICI U LARCOUfiSTU 


Svijet je našao opet mir. Ma- 
rija izdaleka prati rad onih koji ga uravnotežuju. 

Sasvim je prirodno, da su ovu 
idealistkinju zavela Wilsonova načela i da je morala vje- 
rovati u Društvo naroda. Ona sanja o takvom miru koji 
bi uistinu izbrisao neprijateljstva i spletke: »Nijemce bi 
morali ili istrijebiti do zadnjega, čega dakako ne bih mo- 
gla preporučiti, ili pak im moraju dati takove mirovne 
uvjete, da budu podnošljivi . . .« rekla je više puta. 

Među učenjacima pobjedničkih 
i učenjacima pobjeđenih zemalja obnavljaju se odnosi. 
Marija je pokazala mnogo iskrene volje, da želi doista 
zaboraviti na nedavne borbe. Ipak izbjegava bratimlje- 
nje i izraze oduševljenja s kojima neki njezini drugovi 
primaju jučerašnje protivnike. Prije nego primi kakvog 
njemačkog fizičara, uvijek pita: »Je li potpisao spome- 
nicu devedeset i trojice?« Ako je potpisao, s njime je 
samo uljudna, a ako, ne, raspoložena je prijateljski te 
razgovara s drugom o znanosti sasvim slobodno kao da 
nikada nije bilo rata. 

Ta crta, kojoj dakako ne smi- 
jemo pripisivati prevelikog značenja, dovoljno jasno 
osvjetljuje Marijino uzvišeno mišljenje o dužnostima in- 
telektualaca za nemirnih dana. Ne misli, doduše, da bi 
smjeli stajati »nad zaraćenima« — četiri godine je vjer- 
no služila Francuskoj i spasila premnogi ljudski život. 
No imade nekih stvari kod kojih intelektualci ne bi smje- 
h sudjelovati. Zato gospođa Curie nema opravdanja za 
one pisce i učenjake s onu stranu Rajne, koji su potpi- 
sah Manifest, kao što ga također kasnije nema za one 
ruske učenjake koji javno odobravaju postupak sovjet- 
ske policije. Intelektualac je izdajica svoga poslanja, ako 
ne stoji stalno na braniku civilizacije i slobodne misli. 

Marija je, doduše, sudjelovala 
u ratu, no zbog toga nije postala ratoborna ili pak fana- 
tična. Ona nije drugo nego učenjakinja, kada je godine 
1919. opet nalazimo na čelu njezinog laboratorija. 

Žarko je željela dočekati dan, 
kada će se u prostorije na Rue Pierre-Curie naseliti ne- 
mir rada. Njezina je prva briga posvećena za rata iz- 
građenoj organizaciji emanacijske službe. Pod vodstvom 
dr. Regauda, koji je nakon demobilizacije opet zagospo- 
dovao u biološkom paviljonu, još se nadalje dijele među 
bolnice »aktivne« tube. A u fizičkom paviljonu nastavlja 
gospođa Curie sa svojim suradnicima pokuse prekinute 
godine 1914. i započinje nove. 

Normalniji život sada joj ta- 
kođer dopušta, da se malko pozanima i za budućnost svo- 
je djece. Zdrave djevojke već su toliko porasle, da nisu 
manje od nje. Starija Irena, dvadeset i jednogodišnja 
studentica, tiha i izvanredno uravnotežena nije još niti 
za trenutak posumnjala o svome zvanju. Želi postati fi- 
zičarkom ili — točno rečeno — želi proučavati radij. Kod 
toga se ne ispituje, hoće li njezin put biti tako sjajan ili 
manje sjajan od majčinog; njezino slavno ime ne može 
je zastrašiti: samo se po sebi razumije, da će ići za Ma- 
rijom i Pierrom Curie kojima se divi. Njezino oduševlje- 
nje za znanost i njezini prirodni talenti pokazuju joj je- 
dan cilj: za uvijek raditi u laboratoriju koji je gledala 
svojim očima kako raste i u kojemu je godine 1918. bila 
imenovana pomoćnim preparatorom. 

A Irenin primjer zavede Ma- 
riju na mišljenje, da je mladeži lako se snaći u labirintu 
života. Evina nestalnost i neodlučnost je plaši, no ipak 
joj njezino duboko ukorijenjeno poštivanje slobodne volje 
pojedinca i precjenjivanje zrelosti svoje djece ne dozvo- 
ljavaju, da bi zavladala svojim autoritetom kod nje koja 
se još razvija. Bilo bi joj drago, kada bi Eva htjela po- 
stati liječnicom i posvetiti se studiju liječenja s radijem. 
A ipak je ne sili u tom smjeru. Neumorno uzajamna sa 
svojom prpošnom kćerkom odobrava svaki njezin nacrt. 
Veseli je, kada se ova posvećuje glazbi, prepušta joj iz- 
bor učitelja i metodu rada . . . Punu slobodu daje biću 
koje grize sumnja i koje bi trebalo jako vodstvo. A kako 
bi i upoznala svoju zabludu, kada je nju samu bez obzira 
na sve zapreke uvijek vodio prema njezinoj sudbini ne- 
pogrješivi instinkt genijalnog čovjeka? 

S nježnom ljubavlju ona će do 
smrti bdjeti nad obim kćerkama, koje se tako jako raz- 
ilkuju, te neće nikada dati prednosti jednoj pred dru- 
gom. Irena i Eva naći će u njoj u svim životnim zgoda- 
ma zaštitnicu i iskrenu saveznicu. 

Marija svojim kćerkama 3. rujna 1919.: 

. . . Često mislim na godinu rada koja je pred 
nama. Isto tako često mislim na svaku od vas i na lje- 
potu, veselje i brige, što ih donosite u moj život. Za 
mene ste uvijek veliko bogatstvo. Kadam se, da mi je 
suđeno još nekoliko godina zajedničkog života s vama. 

★ 

Da li se njezino zdravlje po- 
slije napornih ratnih godina štogod popravilo? Da li je 
nastupilo doba staračkog mirovanja? Gospođa Curie je 
postala veselijom. Mora žalosti i bolesti popustila je, a 
vrijeme je ublažilo bolove ... 

Marija Bronji 1. kolovoza 1921.: 

. . . U svome životu sam toliko pretrpjela, da 
sam za trpljenje postala gotovo neosjetnom ; jedino 
još kakova zbilja velika katastrofa mogla bi se mene 
dojmiti. Naučila sam se tupoj odanosti, a nešto malo 
veselja nadam se naći u jednoličnosti svakidašnjeg ži- 
vota. 

Zamisli, da gradiš kuće, sadiš drveće, gojiš cvi- 
jeće, gledaš kako uspijevaju, a ne misliš ni na što 
drugo! Pa nećemo više dugo, zašto bi se onda još 
mučili? 

Irena i Eva, izrasle kraj žene 
koja je u vječnoj borbi s bolom, otkriju u Mariji novu 
drugaricu, doduše stariju licem, no mlađu srcem i tije- 
lom. Irena, neumorno predana športu pobuđuje majku, 
da je slijedi, ide s njome na duge izlete, vodi je na kli- 
zališta, na jahališta, štoviše ni skijanje joj ne smije ostati 
potpuno nepoznatom tajnom. 

Ljeti živi Marija s kćerkama u 
Bretoniji. Larcouest je ime kraju, gdje proživljuju tri 

prijateljice prekrasne praznike. Seoce imade krasnu oko- 
licu, a još je više vrijedno, što onda nema u njemu obi- 
čajnih izletnika. 

Stanovnici toga naselja blizu 
Paimpola na Canalu la Manche isključivo su mornari, se- 
ljaci i sveučilišni profesori. Larcouest su otkrili povjesni- 
čar Charles Seignobos i biolog Louis Lapicque godine 
1895. Ovo je otkriće bilo za profesore na Sorbonni isto 
tako važno kao i otkriće Amerike po Krištofu Kolumbu. 
Gospođa Curie se istom kasnije doselila u učenjačku ko- 
loniju, koju je neki novinar nazvao »Fort-La-Science«, te 
je isprva stanovala kod domorodaca; kasnije je uzela 
neku vilu u najam, a uskoro ju je i kupila. Na čistini — 
s nje je imala pogled na mirno more i nebrojene veće i 
manje otoke koji su bili dobra obrana od valova — iza- 
brala si je samotno i najviše vjetru ispostavljeno mjesto. 

Marija ljubi morske svjetionike. Ovome su slična sva 
njena ljetovanja — ona, što ih u početku unajmljuje kao 
i ona, koja si sama kasnije udešava: na širokoj plohi 
skromna kućica, slabo razvrstane prostorije, a opreme 
gotovo nikakove. No pogled je izvrstan. 

Rijetki prolaznici, što ih Ma- 
rija susreće svakog jutra, izgovaraju sa zategnutim bre- 
tonskim naglaskom svoj zvučni : »Dobar dan, gospođo 
Cu-u-u-rie!« Svi su joj prijateljski naklonjeni. Kroz dvije, 
tri godine, otkako dolazi među njih, spoznali su u njoj 
svog čovjeka, otkrili u njoj seljakinju. 

Kuća gospođe Curie je samo 
jedna od mnogih. A kuća koja u Larcouestu nešto znači, 
koja je središtem veselja i palačom raskoši, to je sa sla- 
mom pokrivena koliba. Sva je prekrivena divljom lozom, 
pasionarkama i fuksijama. Po bretonski je zovu »Tašen- 
Vihan«, a to znači otprilike kao »mali voćnjak«. Tašen 
imade na strmoj strani vrt. Bez sistema zasijano cvijeće 
pokriva duge grede kao živo šareni plašt. Kada ne puše 
istočnjak, uvijek su tašenska vrata širom otvorena. Ovdje 
boravi očarljivi mladić od sedamdeset godina, Charles 
Seignobos, profesor povijesti na Sorbonni, jako malen, i 


a vrlo okretan i nešto grbav starčić koji nikada ne skida 
svoga nekoć bijeloga sada već požutjelog i zakrpanog: 
flanelastog odijela. Stanovnici ga zovu »gospodin Seigno«, 
a prijatelji kratko »kapetan«. Kult, s kojim ga svi okru- 
žuju, uopće se ne da riječima opisati kao što je i nemo- 
guće utvrditi zbog kojih je osebina svoga značaja iza- 
zvao toliko štovanje i toliko nježne pažnje. Tog nepo- 
pravljivog samca sav je svijet mazio. Uvijek je više bilo 
.ena u njegovom društvu nego li u haremu kakvoga paše- 
— po trideset-četrdeset kolegica u starosti od dvije do 
osamdeset godina. 

Marija dolazi u Tašen po str- 
moj i umjetno izvedenoj stazi. Pred kućom se već saku- 
pilo do petnaestak ljudi što čekaju na ukrcanje. Ne- 
koliko pozdrava i već Marija sjedi u njihovom krugu. Na 
glavi joj je isprani platneni šešir, nosi staru suknju i 
neizbježivu crnu mornarsku bluzu, kakovu vam sašije za 
nekoliko franaka ovdašnja švelja Elisa Leff po modelu, 
jednakom za muške i ženske, za učenjake i ribare. Bez 
čarapa je, obuvena tek u platnene cipele s pletenim pot- 
platima. Pred sebe je položila torbicu koja se ničim ne 
razlikuje od torbica sviju ostalih. U njoj je kupaći ogrtač 
i odjeća za kupanje. 

Kako bi se novinski izvjestitelj 
razveselio ove mirne skupine ljudi, kada bi iz visine pao 
među njih. Morao bi paziti, da ne pregazi u pravom smi- 
slu riječi ovoga ili onoga člana Akademije, koji se lijeno 
ispružio na tle, ili pak da se ne zaleti u kakvog nosioca. 
Nobelove nagrade. Zastupane su sve panoge. Ako bi se 
htjeli razgovarati o fizici? Gledajte, tu je Jean Perrin, 
Marija Curie, Anđre Debieme, Victor Auger. Ili bi ra- 
dije govorili o matematici i integralima? Obratite se na 
Emila Borela koji se okitio ručnikom kao kakov rimski 
imperator togom. Biologija? Zvijezdoznanstvo? Louis La- 
picque i Charles Maurain poučit će vas o njoj. A o ča- 
robnjaku Charlesu Seignobosu i onako mnogobrojna dje- 
ca iz ove kolonije povjerljivo pripovijedaju, »da znade 
svu povijest . . .« 

No najveće čudo ove skupštine 
sveučilišnih profesora jest to, da nikada ne raspravljaju 
o fizici, povijesti, biologiji ili matematici. Zaboravili su na 
poštovanje, koje si duguju, na hierarhiju, pa i na kon- 
vencionalne oblike uljudnosti. Ovdje se ljudi ne dijele na 
svećenike i učenike, na stare i mlade. Jedino lučenje, sto 
ga priznavaju, jest ono po plivačkim sposobnostima po- 
jedinca. 

Kada Charles Seignobos pre- 
broji svoje vjerne, dade znak za odlazak. Pod njegovim 
vodstvom zaposjednu čamce i flotilja odjedri u najljep- 
šem redu na more koje se kupa u suncu. U čamcu, koji 
vodi, započnu pjevati i za časak se i iz svih ostalih za- 
čuje pjesma. Svaku novu generaciju »Larcouestmaca« 
naučio je Charles Seignobos starih, ponajviše mornar- 
skih pjesama što ih pjevaju u zboru. Repertoar je upravo 
opsežan — znadu ih pjevati tri do četiri stotine. Nakon 
druge izmjene veslača, koja je bila potrebna osobito zbog 
jake struje izvan zaljeva, pristanu naši izletnici na pe- 
ćinastom napuštenom otoku Roch Vras kamo odlaze 
svakog jutra na kupanje. 

Muški se svuku u blizini ča- 
maca, a dame u sakrivenom kutiću, što ga visoka trava 
zaštićuje od radoznalih očiju, a koji se od nekada zvao 
»damskom kabinom«. Među prvima, koji se pokažu u ku- 
paćem odijelu, nalazi se Marija. Bez oklijevanja spusti 
se u more. Obala je strma, jedva što dođeš k sebi, vec 
izgubiš tlo ispod nogu. 

Jedna od najljepših slika, što 
mi ostade u sjećanju na majku, jest ona plivačice u svje- 
žoi dubokoj i kristalno čistoj vodi oko Roch Vrasa. Ne 
ogledava se doduše u »crawlu« ili »trudgeonu«, koji su 
njezinim kćerkama i njihovim prijateljima najmiliji, no 
u metodičnoj školi Ireninoj i Evinoj vrlo se dobro nauči- 
la »over arm stroke«. A za ostalo se vec brine njezina 
prirođena milina i okretnost. S lakoćom zaboraviš na nje- 
zinu sijedu kosu, koju pokriva kupaća kapica, na njezmo 

navorano lice te se samo diviš tom gipkom i vitkom ti- 
jelu, lijepim rukama i živahnim djevojačkim kretnjama. 

Gospođa Curie je vrlo ponosna 
na svoju gipkost i na svoje plivačke sposobnosti. Između 
nje i njezinih staleških drugova postoji neko potajno 
športsko takmičenje. U malom zaljevu pozorno promatra 
učenja,ke i njihove žene te ocjenjuje uspjehe. Iako ne su- 
đjeljuje u kakovoj javnoj utakmici, ipak ona želi biti naj- 
bržom i najboljom u sveučilišnom profesorskom zboru. 
Kćerke su joj u tome učiteljice i povjerljive prijateljice. 

»Držim, da plivam bolje od Borela?« 

»O, mnogo bolje, Me . . . Ne može se niti prispo- 
dobiti s tobom!« 

»Jean Perrin se danas dobro držao. No jučer sam 
plivala dulje nego on danas. Sjećaš li se?« 

»Motrila sam te, vrlo si dobro plivala. Od prošle 
godine mnogo si napredovala!« 

Takovoj pohvali, za koju zna- 
de, da je iskrena, ona se veseli poput djeteta. Marija je 
bila među najboljim plivačicama svoje generacije. 

Poslije kupelji ona se sunča, 
dok ne dođe vrijeme odlaska. Svoje zadovoljstvo izražava 
usklicima: »Kako mi je dobro!« Ili, kada gleda pećine, 
nebo i more: »Kako je lijepo ovdje!« Takove lakonske 
izreke jedini su dozvoljeni komentari u društvu Larcoue- 
stinaca.^ Jednoć za uvijek je utvrđeno, da je to najljepši 
komadić svijeta, da je ovdje more najplavije — da. plavo, 
plavo kao Sredozemno — i da je privlačnije i zanimivije 
nego li igdje drugdje; zato bi bilo suvišno gubiti još ka- 
kove riječi o tome kao što bi bilo za ovaj krug suvišno, 
kada bi tko počeo govoriti o genijalnosti najpoznatijih 
Larcouestinaca. 

Oko podneva se pjevajući vra- 
ćaju te pristanu, ako je voda niska, usred algi. Marija si 
golim nogama, koje propadaju do gležanja u mekanu, 
crnu i smrdljivu tvar, smjelo utire put na suho. U jed- 
noj ruci drži kupaće potrepštine, a drugom si pridržaje 
suknju. Začuđeno bi pogledala svakoga koji bi joj radi 

niezine starosti htio pomoći ili pak bi se ponudio da joj 
nanese torbi. Odbila bi ga. Ovdje nitko nikome ne po- 
maže; prvi član pravilnika, po kojemu ovo društvo živi, 

iest- »Samo ne odviše gorljivosti!« , 

•i ' Poslije objeda, vec oko dva, 

svi su opet kod Seignobosa spremni na ^aJridajje jedre- 
nje sa »Englantinom«, bez kojeg Lareouest ne b! vise b 
Laroouest. Jedino gospođa Cune izostaje, ne P ] 1 1 

nerad na jedrenjaku. Kada je sama, priprema^kov^pu 
bbkaciju ii pak se bavi radom u vrtu. Iz 
što je bije ondje s trnjem i korovom, dolazi do 
prebena s velikim modricama na nogama i s blatnmi 
STama! Zapravo je još dobro ako nije i ^0 gore, No 
doeodi se da Irena i Eva nađu svoju poduzetnu majKu 
sa isčašencm nogom ili s prstom napola zdi’ob jemm ... 

Oko šest sati Marija se po 

drugi puta kupa, nato se obuče i ide 

koia ie uvijek otvorena, dočeka kćerke. Bijela jedra se 
približuju i uskoro se na strmoj stazi pokažu i zagorjela 
Sca izletnika. Među njima su također Irena i Eva. U oc - 
ma im se blista odsjev ljepota, sto su ih uživale, ivese 
lih israra što su ih igrali. Kod tih igara diplome i Nobe- 
lfve nagrade ništa ne znače. Tek oni učenjaci, koji su i 

dobri trkači, zadrže svoj prestiž. v 

Bio taj napola goli život u vodi 

i na zraku djetinjast ili divljački, njegovom i se > caru i nisu 
rno-^li kasnije suprostaviti m siromasm ni bogati. A u tim 
prvim posbjeratnim godinama s njime smo cesto izazva i 
kod neznalica. Još prije nego se prdMort 

petnaest godina moda prihvatila sunca i vode, otoh smo 

ljepote pomorskog života, dugih plivačkih izleta, sunca 
nih kupelji i taborenja na zapuštenim otocima. Kao spor- 
taši nismo poznavali krive stidljivosti i zbog odjeće s 
nismo nikada razbijali glave; već sto 
paće odijelo, majica, dva para platnenih cipela dvije 
tri kod kuće načinjene pamučne haljine — to je bila sva 
naša ljetna garderoba. 

★ 

Poslije večere ogrne si Mari- 
ja svoju petnaest ili dvadeset godina staru pelerinu i ode 
s kćerkama u šetnju. Gilj je, dakako, opet — Tašen. U 
velikoj sobi već su se sakupili gosti k društvenim igra- 
ma, čitanju ili šahiranju. Katkada i na »gala-večeru« s 
programom. 

Tko bi riječima mogao dozva- 
ti nezaboravni čar svijetla, pjevanja, nedužnog smijeha, 
razgovorne tišine i prostodušnog i neprisiljenog drugar- 
stva koje je družilo mladež sa starijima? Zapravo se nije 
nikada ništa dogodilo, kao jaje jajetu bili su slični dani, 
a ipak su ostavili u Mariji i njezinim kćerkama najljepše 
i najbogatije uspomene. Usprkos jednostavnosti ostat će 
mi ovaj život za uvijek vrhunac raskoši. Još niti jedan 
miljarder nije na kakovoj plaži našao tako živih, tako 
rafiniranih i rijetkih užitaka kao što su ih našli oštrovidni 
»športaši« pariške Sorbonne u ovom kutu Bretonije. I 
jer je bio okvir tih prigoda samo đražesno bretonsko 
seoce — ništa đražesnije od bogzna koliko drugih — bila 
je zasluga učenjaka, koji su se svake godine ovdje sa- 
kupljali, da je uspjeh bio takov, a ne drugačiji. 

Kada sam pisala ovaj životopis, . 
više sam se puta pitala, da se možda neće čitaoci na ne- 
kojim mjestima zaustaviti i sa ironičkim smiješkom pro- 
mrmljati: »Moj Bože, kakovi dobri ljudi!. . . Kako iskreni, 
drugarski i povjerljivi!« 

A ipak je istina ... U tom pri- 
povijedanju prevladavaju »simpatične osobe«. Ne mogu 
ništa: baš su takovi, kako sam ih kušala ocrtati, živjeli. 
Marijini drugovi od njezinog rođenja pa do posljednjih 
dana njezinog života bili bi vrlo neprikladni objekti za 
pesimitičke romanopisce, čudimo se neobičnim obitelji- 
ma, kao što je na primjer obitelj Sklodowski ili pak Curie 
gdje se djeca i roditelji slažu, gdje nježnost vodi ljude, 
gdje nitko ne osluškuje pred vratima, gdje nitko ne sanja 
o izdaji ili baštini, gdje se međusobno ne ubijaju — gdje 
je svatko posve jednostavno pošten! Čudimo se svijetu, 

kojega tvori skupina francuskih ili poljskih sveučilišnih 
profesora, ovomu svijetu, što živi za iste ideale kojih ne 
može promijeniti niti ogorčenje niti vjerolomstvo . . . 

Sve adute naše bretonske sre- 
će bacila sam na stol. Možda će čitatelj slegnuti rame- 
nima, jer da im snobizam nije dopuštao javnih prepiraka. 
No i najpronicaviji promatrač ne bi mogao u Larcouestu 
raspoznavati velikog učenjaka od skromnog znanstvenog 
radnika, siromaha od bogataša. Niti jedanput nisam 
ondje čula govoriti o novcu, pa bio sunčani ili kišovit 
dan. Naš starješina Charles Seignobos bio nam je u tome 
najviši i najdiskretniji uzor. Nije on to činio radi kakovih 
nauka ili teorija, taj liberalni starac primjerom je učio, 
da ne treba praviti razlike između moga i tvoga. Kuća 
sa uvijek otvorenim vratima, jedrenjak »Englantine«, 
čamci — sve su te stvari bile i još su njegove, a ipak je 
on između svih nas bio najmanje njihov stvarni vlasnik. 
I kada se održavao u kući, rasvjetljenoj lampionima ples 
i kada je harmonikaš zaigrao polku, uvijek su se zavr- 
tjeli gospodari sa služinčadi — članovi Akademije sa se- 
ljačkim djevojkama, bretonski mornari s Parižankama. 

Šutke je naša majka u takovim 
zgodama promatrala zabavu. Prijateljice, koje su dobro 
znale za ranjivo mjesto ove plahe žene sa strogim izra- 
zom, nisu nikada zaboravile pohvaliti Irenu, da dobro 
pleše ili Evu, da imade vrlo ukusnu haljinu. Tada je pre- 
šao preko umornog Marijinog lica dražestan smiješak 
ponosa. 


Dvadeset i treće poglavlje 
AMERIKA 


Mjeseca svibnja 1920. uđe u 
malu čekaonicu Instituta za radij neka dama. Zove se 
Mrs. William Brown Meloney i izdaje u New Yorku veliki 
zabavni časopis. Ako je pogledaš, ne možeš niti naslutiti, 
da pripada poslovnom svijetu. Izgleda malena, vrlo sla- 
bašna i gotovo bolesna. U mladim je godinama doživjela 
neku nesreću i zato nešto šepa. Kosa joj je sijeda, a bli- 
jedo lice oživljavaju velike, sanjave i crne oči. S nesigur- 


324 


325 


nim glasom pita sluškinju, da nije možda gospođa Curie 
zaboravila na sastanak što su ga ugovorile . . . 

Na taj sastanak ona čeka već 
nekoliko godina. Mrs. Meloney je jedno od onih uvijek 
brojnijih bića koja život i rad Marije Curie izvanredno 
oduševljava. Za nju je Marija najsavršenije utjelovljenje 
ženstva. I jer je kao američka idealistkinja ujedno i po- 
znata reporterka, pokušala je sve, da se približi svome 
idolu. 

Kada na više molbi za inter- 
view nije dobila odgovora, poslala je još po nekom znan- 
cu, fizičaru, Mariji zadnje pismo slijedećeg sadržaja: 

. . . Moj otac, koji je bio liječnik, uvijek mi 
je govorio , da ne valja pretjerivati u nevažnosti čo- 
vjeka. A vi ste, gospođo, za mene već dvadeset godi- 
na važni i želim vas vidjeti samo na nekoliko minula. 

Slijedećeg dana Marija ju je primila. 

Kad su se vrata otvorila, tako je Mrs. Meloney 
opisala ovaj susret, unišla je blijeda i plaha žena, s 
najžalosnijim licem što sam ga vidjela do sada. Bila 
je crno obučena. Njezino čudnovato mirno i lijepo 
lice imalo je značajni, odsutni i u sebe zadubeni po- 
gled onih koji se posvctiše duhovnom radu. Odmah 
sam bila svijesna, da sam napasnica. 

Moja plahost bila je zbog toga još veća od pla- 
hosti gospođe Curie. Dvadeset sam godina bila repor- 
terka po zanimanju, a nisam mogla toj ženi u crnini, 
koja je bila bez obrane, postaviti niti jednoga pitanja. 
Pokušala sam joj obrazložiti zanimanje Amerike za 
njezin veliki rad, a isto sam se tako htjela opravdati 
za svoju napasnost. Da me umiri, gospođa jc Curie 
počela govoriti o Americi. 

»Amerika imade oko pedeset grama radija«, 
rekla je. »Četiri u Baltimorii, šest u Denveru. sedam 
u New TJorku . . .« 

Nastavila je s nabrajanjem i imenovala svaki 
kraj gdje irnadu radij. 

»A u Francuskoj?« pitala sam. 

»Moj laboratorij raspolaže s nešto više od jed- 
nog grama«. 

»Vi imate samo jedan gram radija?« 

»Ja? O, ja ga uopće nemam! Daj gram je vlas- 
ništvo laboratorija.« 

Spomenula sam nešto o patentu i o dohocima, 
koji bi je morali učiniti vrlo bogatom ženom. Mirno 
mi je odgovorila: 

»Radij ne bi smio nikoga obogatiti. Radij je 
počelo i vlasništvo sviju ljudi.« 

»Kad bismo morali među svim stvarima na svi- 
jetr označiti nešto što si želite, što biste si izabrali?« 

Pitanje, koje sam u brzini postavila, bilo je 
glupo, no kasnije se pokazalo kao proročko. 

. . . Još onog tjedna sam saznala, da je tržna 
cijena za gram radija sto tisuća dolara. Isto sam tako 
saznala, da je Marijin laboratorij, iako tek ustanov- 
ljen, bez dovoljnih sredstava te da se sva raspoloživa 
količina radija upotrebljava isključivo u zdravstvene 
svrhe. 

Da li si možemo predstavljati 
čuđenje ove izobražene Amerikanke? Mrs. Meloney po- 
zna vrlo dobro veličanstvene laboratorije u Sjedinjenim 
državama; Edisonov je na primjer prava palača. Uz ove 
veličanstvene zgrade izgleda ovaj, doduše novi i dostojni, 
no ipak u skromnom mjerilu francuskih sveučilišta izgra- 
đeni Institut za iztraživanje radija silno bijedno. A Mrs. 
Meloney pozna i tvornice u Pittsburghu gdje iz ruda 
pridobivaju radij. Dozove si u pamet viziju stupova crno- 
ga dima i duge lance vagona karnotita koji sadržaje dra- 
gocjenu tvar . . . 

A sada sjedi u vrlo skromno 
opremljenoj pisarni nasuprot ovoj ženi koja je otkrila 
radij. I pita je: 

»Što bi si izabrali?« 

A gospođa Curie prijazno odgovara: 

»Gram radija bih trebala, kako bih mogla nasta- 
viti svoja istraživanja, a ne mogu ga kupiti. Za mene je 
preskup«. 

Mrs. Meloney zamisli silno li- 
jepu osnovu; njezini sunarodnjaci neka bi pokloniil go- 
spođi Curie gram radija. Kad se vrati u New York, poku- 
ša predobiti deset bogatih žena, deset milijarderki, da bi 
svaka od njih s deset tisuća dolara pripomogla ostvarenju 
ovog nabrta. Ipak ne uspije. Naiđe samo na tri mecenke 
koje bi bile sposobne za takav čin. »A čemu da tražim 
deset bogatih žena?« upita se zatim. »Zašto ne bih orga- 
nizirala sabiranje kod svih naših žena?« 

U Americi nije niti jedna stvar 
nemoguća. Mrs. Meloney sastavi odbor; u njemu su ak- 
tivni članovi Mrs. William Vaugh Moody, Mrs. Robert 
G. Mead, Mrs. Nicholas F. Brady, liječnici Robert Abbe 
i Francis Čarter Wood. Doskora znadu po svim gradovi- 
ma novoga svijeta zaMarieCurieRadium Fund. 
Nije prošlo niti godinu dana od onoga posjeta kod »žene 
u crnini«, kada već piše gospođi Curie: »Novac je sakup- 
ljen, raspolažite s radijem!« 

Amerikanke su velikodušne. A 
u zamjenu pitaju je ljubezno prijateljski: »Zašto ne biste 
došli u Ameriku? Rado bi vas upoznale«. 

Marija oklijeva. Mnoštvo je uvijek 
izbjegavala. A sada neka pođe u zemlju gdje je živac 
svega života publicitet. Obuze je strah. 

Mrs. Meloney ustraje pri svome 
i odbija njezine prigovore jednog za drgim: 

»Velite, da se ne biste htjeli 
rastati od kćerki ? Povedite ih sa sobom, pozvane su. Sve- 
čanosti vas umaraju? Učinit ćemo najrazumniju osnovu 
primanja, koliko je to moguće. Dođite! Pripremile smo 


vam lijepo putovanje i u Bijeloj kući izručit će vam pred- 
sjednik Sjedinjenih država gram radija«. 

Gospođa Curie je ganuta. Kada 
bude njezina bojazan dovoljno uspavana, pedeset i četi- 
rigođišnja žena prvi si puta natovari teret velikog ofi- 
cielnog putovanja. 

Kćerke se raduju promjeni i 
pripremaju sve potrebno za put. Eva prisili majku, da si 
kupi nekoliko novih haljina, kao što je također prisili, da 
ostavi kod kuće haljine koje su joj najmilije — i dakako 
najviše ponošene i pokrpane. Oko gospođe Curie sve je 
u grozničavom pripremanju. Novine javljaju o pripre- 
mama i rasporedu dočeka gospođe Curie na onoj strani 
oceana, a vladini krugovi razbijaju si glave s pitanjem, 
kako bi je još nabrzo mogli odlikovati, đa bi došla ona- 
mo s naslovima koji odgovaraju njezinom glasu. Ameri- 
kanci je teško razumjeti, kako to da nije članica pariške 
Akademije znanosti, čudit će se, da nema odlikovanja 
Legije časti. Odmah joj nude križić, no već po drugi puta 
ga otkloni. Kasnije će ona predlagati, da s njime odlikuju 
gospođu Meloney. 

Dne 27. travnja 1921. u operi 
je oprosna svečanost u korist njezinog instituta. Nakon 
svečanosnih govora dolazi raspored što ga izvode najbolji 
glumci i glasbenici pod vodstvom Sache Guitrya. 

Nekoliko dana kasnije nalazi 
se gospođa Curie na palubi prekomorskog parobroda 
01ympic. Kćerke su s njome. Sve tri imadu, doduše, za 
svoju garderobu samo jedan kovčeg — a zato najraskoš- 
niji apartman na lađi. Ipak Marija ne može sasvim zata- 
jiti instinkta nepovjerljive seljakinje koji joj nalaže otpor 
protiv preraskošnog pokućtva i preizabranog jela. 

Da pobjegne napasnicima i da 
zaboravi na svoje oficielno poslanstvo, zaključava se u 
kabinu i mašta o ugodnim uspomenama. 

Marija Curie gospođi Jean Perrin 10. svibnja 1921:. 

. .. j\ a lađi sam primila Vaše Ijubezno pismo. 
Bila sam vesela, jer na ovaj dugi put, koji je tako 
malo po mome ukusu i mojim navikama, nisam pošla 
bez neke tjeskobe. 

Vožnja mi nije bila ugodna: more je bilo od- 
vratilo, mračno i nemirno. Nisam bila bolesna, ali sam 
bila kao omamljena te sam većinom ostajala u svom 
apartmanu. Kćerke izgledaju vrlo zadovoljne. Mrs. 
Meloney, koja s nama putuje, trsi se oko njih. ‘Iako je 
dobra i prijateljska koliko je to samo moguće. 

Često mislim na Larcouest, na ljepše časove, 
koje smo tamo s prijateljima proživjeli, na vrt, gdje 
smo se predavali neradu, na naše lijepo plavo more, 
koje je prijaznije nego hladni i šutljivi ocean. Mislim 
i na dijete Vaše kćerke koje će biti najmlađi član 
naše prijateljske skupine — prvi iz mladoga roda. Za 
njim se bude, nadam se, našoj djeci porodilo još mno- 
go djece . . . 

Iz maglovitog mora, koje daje 
slutiti lijepo vrijeme, već se pokazuju vitki, prkosni i 
veličanstveni obrisi New Yorka. Mrs. Meloney upozori 
Mariju, da je očekuju novinari, fotografi i filmski opera- 
teri. Na obali se gnjete ogromno mnoštvo koje bi htjelo 
vidjeti učenjakinju iz blizine. Pet sati će se još morati 
strpjeti, prije nego će vidjeti onu koju novinstvo naziva 
s ogromnim slovima »dobrotvorkom čovječanstva«. U 
izvanredno velikom broju zastupane su skautice, studen- 
tice i delegatkinje američkih poljskih ženskih društava. 
A nad glavama ovog mnoštva prelijevaju se žive boje 
američkih, francuskih' i poljskih zastava i zastavica. 

Na najvišoj palubi 01ympica 
posjednuli su međutim Mariju u naslonjač. S glave joj 
skinuše šešir i oduzeše joj ručnu torbicu. Imperitavne za- 
povijedi fotografa — »Gledajte ovamo, gospođo Curie! 
Nagnite glavu na desno! . . . Dignite nešto glavu! Gledaj- 


te ovamo! Ovamo! Ovamo!« — nadglašuju škljocanje 
četrdesetero fotografskih i filmskih aparata koji su upe- 
reni na umorno i začuđeno Marijino lice. 

* 

Irena i Eva vrše u tim uzbud- 
ljivim i umornim tjednima službu tjelesnih stražara. O 
Sjedinjenim državama imale bi vrlo čudne pojmove, kad 
bismo si morale stvoriti sud po vožnjama u posebnom va- 
gonu, gozbama sa pet stotine uzvanika, ovacijama mnoš- 
tva i po navali novinama. Da upoznaš zemlju i ljude, mo- 
raš imati mnogo više slobode kretanja i više mira. Tur- 
neja im nije otkrila Amerike, ali im je u zamjenu mnogo 
toga otkrila o njihovoj majci . . . 

Marijino tvrdokorno nastoja- 
nje, da bi ostala u pozadini, rodilo je u Francuskoj bar 
djelomično nekim plodovima: uvjerila je sunarodnjake i 
cijelu svoju najužu okolicu, da veliki učenjak kao poseb- 
nik nije zanimljiv. A s dolaskom u New York podigao se 
zastor i pokazala istina. Djeca iznenada otkriju, što znači 
svijetu skromna žena s kojom su cijelo vrijeme živjele. 

Svaki govor, svaka kretnja 
mnoštva, svaki novinski članak iznova im govori: još 
prije nego su Amerikanci poznavali gospođu Curie, okru- 
žili su je pravim kultom i uvrstili u prvi red živućih. A 
sada, kad je među njima, podležu tisuće »prirođenom 
čaru umorne putnice«, »maloj skromnoj ženi«, » siromašno 
obučenoj učenjakinji . . .« 

Ne osjećam se pozvanom pro- 
suđivati dušu nekog naroda, a još manje bih htjela izri- 
cati sud o Americi prema novinskim natpisima. Ali zar 
nema spontani zanos oduševljenja, s kojim primaju mu- 
li ževi i žene Sjedinjenih država Mariju Curie, dubokog 

jl; smisla? Romanski narodi priznaju Amerikancima prak- 

tični genij, no iz neke čudne taštine privilegij idealzima, 
monopol zadnje duševne profinjenosti, prisvajaju si sami. 
i A ipak je to val idealizma što okružuje Mariju. Kada bi go- 

spođa Curie bila ohola te kada bi bila sa svojim otkri- 
ćima stekla bogatstvo, kod Amerikanaca bi po svoj prilici 
isto tako pobudila radoznalost. A posve sigurno ne bi 
izazvala takvog kolektivnog ganuća. Nije samo plaha 
učenjakinja ono, zbog čega se Amerikanci oduševljavaju; 
svoje poštovanje iskazuju oni i cijelom njezinom odnosu 
do života: njezinom preziranju dobiti, njezinoj predanosti 
duhovnoj strasti i njezinoj gorljivosti s kojom služi. 

U stanu Mrs. Meloney, koji je 
prepun cvijeća — uzgajatelj cvijeća kome je radij izliječio 
bolest raka, već je dva mjeseca s ljubavlju pazio na raz- 
vitak prekrasnih ruža što ih je htio pokloniti Mariji — 
bojno vijeće sastavlja putnu osnovu. Svi gradovi, svi ko- 
legiji, sva američka sveučilišta pozivaju gospođu Curie 
u goste. Na tucete odlikovanja, počasnih naziva i dokto- 
rata »honoris causa« njoj je namijenjeno. 

»Dakako, da ste uzeli sa sobom svečanosno odijelo 
sveučilišnih profesora?« pita Mrs. Meloney. »Bit će vam 
neophodno pogrebno za ove svečanosti -c 

Marijin nedužni osmijeh izazo- 
ve zaprepaštenje. Svečanosnog odijela Marija nije uzela 
sa sobom iz vrlo važnog razloga, nije ga naime nikada 
ni imala. Učitelji na Sorbonni moraju ga imati. No Marija 
Curie, jedina profesorica, ostavila je muškarcima veselje, 
da si to odijelo nabavljaju. 

Na brzinu, pozvani krojač iz- 
radi, što se dalo brže, veličanstvenu odjeću iz teške svile 
s baršunastim okovratnikom na kojem će nositi sveča- 
nosne atribute počasnih doktorata. Kod mjerenja je Ma- 
rija nestrpljiva, veli, da je rukavi stežu, da je tkanina 
preteška, a osobito da je svila neprijatna za njezine od 
radija izranjene prste. 

13. srpnja je napokon sve ure- 
đeno. Poslije zajutarka kod Mrs. Andrew Carnegie i na- 
kon brzog ogledavan ja New Yorka polaze gospođa Curie, 
njezine kćerke i Mrs. Meloney na put. 

U bijelo obučene mlade djevoj- 
ke što stoje u redovima po sunčanim cestama, mlade dje- 
vojke koje u tisućama žure preko poljana prema kolima 
gospođe Curie, mlade djevojke koje mašu cvijećem i za- 
stave koje prolaze mimo u kolonama što joj glasno kliču 
i pjevaju zborne pjesme ... To je spontana vizija prvih 
dana koji su određeni za posjet ženskim kolegijima u 
Smithu, Vassaru, Bryn Mauru, Mount Holyokeju. Dobra 
i vrlo sretna bila je misao, da su udobrovoljili Mariju time 
što je najprije došla u doticaj sa oduševljenom omladi- 
nom, sa studenticama, dakle s njoj jednakima. Izaslanice 
upravo ovih kolegija defiliraju tjedan dana kasnije u 
newyorškom Carnegie-Hallu prigodom ogromne manife- 
stacije Udruženja akademsko izobraženih žena. U prisut- 
nosti cvijeta američkih sveučilišnih profesora, francuskog 
i poljskog ambasadora te Ignaca Paderewskog, koji je 
došao pozdraviti prijateljicu iz davnih dana, gospođa 
Curie prima sve naslove njoj namijenjene, nagrade, kolaj- 
ne i izvanrednu počast - — podijeljenje naselbene slobo- 
štine grada New Yorka. 

Kod svečanosti u slijedeća dva 
dana, na kojima se sabralo u Waldorf Astorii pet stotina 
sedamdeset i tri predstavnika američkih znanstvenih 
društava Mariji u počast, svečarica još jedva stoji na 
nogama. Između zdravog i uzburkanog mnoštva i nježne 
žene, koja dolazi iz strogog samostanskog života, borba 
je nejednaka. Mariju omamljuje silno oduševljenje svjeti- 
ne. Isto tako osjeća grozu pred silom, s kojom se guraju 
ljudi k njoj gdjegod se pokaže. Hvata je neki nejasni 
strah, da će je ovaj divlji juriš zdrobiti. Neka prevatrena 
obožavateljica doista je rani sa odviše oduševljenim 
- »shake-handom« tako, da učenjakinja morade putovanje 

zaključiti sa isčašenim zglobom i s rukom u zavoju — 
, svojevrsna žrtva slave. 

I ★ 

Nadošao je veliki dan. Dne 20. 
< svibnja izruči gospođi Curie predsjednik Harđing u Wa- 

shingtonu gram radija — ili bolje rečeno, izruči joj nje- 


332 


333 


gov simbol. Pripremili su posebnu kutijicu, okovanu olo- 
vom koja će čuvati cijevčice. No te cijevčice su tako dra- 
gocjene i radi izžarivanja također tako opasne, da ih. 
radije ostaviše na sigurnom mjestu u tvornici. Zato je 
na stolu u sredini »East-Rooma«, gdje se gnjetu diplo- 
mati, visoki civilni i vojnički činovnici te predstavnici 
sveučilišta, izložena samo škrinjica sa »imitacjjom ra- 
dija«. 

Četiri je sata. Oba krila vra- 
tiju otvore se za povorku odličnika: Mrs. Harding, koju 
vodi pod ruku francuski ambasador Jusserand. Zatim 
dolazi ispod ruke s predsjednikom Hardingom gospođa 
Curie. Odmah za njima su Mrs. Meloney, Irena i Eva 
Curie te dame iz Marie Curie Radium Funda. 1 

Počnu govori. Zadnji je pred- 
sjednik Sjedinjenih država Amerike. Srdačno nagovori 
»plemenito biće, odanu ženu i brižnu majku koja je uza 
sav svoj ogromni rad izvršila još i sve zadaće žene«. Onda 
preda Mariji Curie s trobojnom vrpcom svezani perga- 
metni svitak i objesi joj oko vrata svileni trak na kome 
je pričvršćen mali, zlatni ključić, ključić od škrinjiee. 

Kratku Marijinu zahvalu po- 
božno slušaju. Zatim idu uzvanici s bučnim veseljem u 
»Blue Room« gdje će defilirati pred Marijom Curie. Go- 
spođa Curie sjedi na stolici te se šuteći smješka onima 
što jedan za drugim prolaze mimo. A u njeno ime ruku- 
ju se s ljudima njezine kćeri i zahvaljuju se engleski, 
poljski ili francuski, kakove je već narodnosti onaj ko- 
jega im gospođa Harding predstavlja. Potom se opet i 

svrstaju u povorku i polaze na stepenice gdje ih čeka i 

armada fotografa. I 

Izabranici koji su prisustvo- ;! 

vali svečanosti, novinari koji su bučno razglašavali, da 
je »ona, koja je pronašla radij, primila od svojih ame- 
ričkih prijatelja neprocjenivi dar«, vrlo bi se začudili, 
kad bi znali, da je Marija Curie već unaprijed darovala 
gram radija koji bi joj imao izručiti predsjednik Har- 
ding. Kada joj je u predvečerje svečanog izručenja pre- 


dložila Mrs. Meloney darovnicu na odobrenje, ona ju je 
pozorno pročitala i nato mirno rekla: 

»Ovaj akt će trebati promijeniti. Radij, koji mi 
poklanja Amerika, mora za uvijek ostati vlasništvo zna- 
nosti. Dok budem živjela, upotrebljavat ću ga dakako 
jedino za znanstveni rad. No, ako bismo dopustili, da se 
stvari razviju svojim tokom, bio bi radij nakon moje 
smrti vlasništvo posebnika — mojih kćerki. A to je ne- 
moguće. Htjela bih ga darovati svome laboratoriju. Bi li 
mogao doći odvjetnik?« 

»Ali . . . da, dakako!« odvrati Mrs. Meloney nekako 
iznenađena. »Budući želite tako, pozabavit ćemo se slije- 
dećeg tjedna s tim formalnostima«. 

>:Ne slijedećeg tjedna. Niti sutra ne. Večeras. Da- 
rovnica dobiva svoju vrijednost i ja mogu za nekoliko 
sati umrijeti«. 

Čovjek zakona, kojega su u 
tako kasnom satu tek s velikom mukom pronašli, sastavio 
je s Marijom dodatni akt. Odmah ga je potpisala. 

★ 

Filadelfija. Počasni naslovi i 
doktorati. Gospođa Curie i znanstveni te industrijski od- 
ličnici u gradu izmijenjuju međusobno darove. Ravnatelj 
neke tvornice dade učenjakinji na dar pedeset miligrama 
mezotorija. Članovi znamenite American Philosophical 
Society izručiše joj John Scottovu kolajnu. U zahvalu 
pokloni Marija tome društvu »povjesni« piezoelektrički 
kremenjak što ga je izradila i upotrebljavala u prvim go- 
dinama svojega istraživanja. 

Zatim obađe radijske naprave 
u Pittsburghu gdje su dobili znameniti gram radija. Na 
sveučilištu opet počasni doktorat! Marija je obukla svoje 
profesorsko odijelo, koje joj dobro pristaje i koje nosi 
s dražesnim dostojanstvom, a odbije, da bi pokrila svoju 
sijedu kosu s doktorskim šeširom: izgleda joj oduran i 
neudoban. Gologlava, sa šeširom u ruci, stoji među štu- 

dentima i profesorima u tvrdim crnim kapama. Ni naj- 
spretnija koketa ne bi mogla točnije izračunati svojega 
učinka! Marija niti ne sluti produhovljene ljepote koju 
izžaruje njezino nepokriveno lice u ovoj okolici. 

Sa skrajnim naporom drži se 
na nogama za vrijeme svečanosti, prima kite cvijeća, 
sluša govore i himne ... A slijedećeg se dana raširi vijest 
koje su se već bojali: gospođa Curie je preslaba, da na- 
stavi putovanje. Napusti turneju u gradove na zapadu, 
a sve priredbe, koje bi se imale vršiti njoj u čast, otkazu. 

Američki novinari kliču: mea 
culpa i predbacuju svojoj zemlji, da je odviše opteretila 
stariju i krhku ženu. Njihovi članci su ljubezni i slikoviti. 

Odviše gostoljublja ! objavljuje 
neki časopis s velikim slovima. »S time, što pomogoše 
velikoj učenjakinji, američke su žene dokazale svoju vi- 
soku umsku kulturu. Ipak bi nam strogi kritičari mogli 
predbaciti, kako nam gospođa Curie mora preskupo pla- 
ćati naš dar, a samo zato, da zadovoljimo svojoj taštini«. 
Neki drugi časopis kratko i jasno izjavljuje, da bi »bilo 
koji cirkuski ravnatelj ili ravnatelj kakvog music-halla 
ponudio gospođi Curie za pola muke mnogo veću svotu 
nego što je cijena ovoga grama radija«. A pesimistima 
je zgoda malone tragična: »Već smo maršala Joffra go- 
tovo umorili sa svojim pretjeranim oduševljenjem. Da li 
je sada gospođa Curie na redu?« 

Marija je najprije igrala sa 
svojim američkim štovateljima otvorenu igru — zato su 
prvu rundu dobili. Odsada će njezini putni maršali upo- 
trebiti svaku lukavštinu kako bi joj osigurali mir. Go- 
spođa se Curie priuči silaziti iz vlaka i prelaziti tračnice 
na krivoj strani kako bi izmakla zagrijanoj svjetini što 
čeka na peronu. Da li su najavili njezin dolazak u Buffa- 
lo? Onda će sigurno izaći na predzadnjoj stanici Niagara 
Fališ: ta, htjela bi u miru razgledati glasovite niagarske 
slapove. Tek kratki odmor. Odbor za doček u Buffalu želi 
je svakako zbilja dočekati. Sa automobilima do Niagara 
Fališ i bjegunka je ulovljena. 


Irena i Eva, koje su isprva bile 
tek obična pratnja, postadoše sada ono što se u kaza- 
lišnom žargonu zove zamjenik. Irena oblači službeno odi- 
jelo i prima mjesto majke imenovanja »honoris causa«. 
Znameniti govornici govore Evi — šesnaestgodišnjoj vra- 
goljanki — govore koji su bili pripremljeni za učenjaki- 
nju. Govore joj o njezinim »veličanstvenim djelima«, o 
njezinom »dugom životu, posvećenom radu« i očekuju od 
nje primjerenog odgovora! U gradovima gdje se više 
dama iz odbora prepire za čast, koja da pruži Mariji 
prenoćište, razdijele obitelj Curie te izruče Irenu ili Evu 
kao taoce najnametljivijim gostoprimcima. 

Kada djevojke ne moraju za- 
stupati odveć znamenite majke, pružaju im zabave koje 
odgovaraju njihovoj starosti: partiju tenisa, veslanje, 
elegantni vveekenđ na Long Islandu, kupanje u Michigan- 
skom jezeru, kazališne večeri, noć neobuzdane zabave u 
vrtu za atrakcije na Coney Islandu. 

A najomamniji dani su put na 
zapad. Mrs. Meloney se, doduše, odrekla namjere voditi 
gospođu Curie preko cijele Amerike, ali uza sve to joj 
želi pokazati najveće čudo kontinenta: veliki kanjon u 
Coloradu. Marija je odveć umorna, da bi živahno izraža- 
vala svoje veselje, a kćerke su oduševljene. Sve ih za- 
bavlja: trodnevno putovanje po p ješko vitim texaškim ste- 
pama s vlakom u Santa Fe; objedi na malenim samotnim 
stanicama po kojima žeže pravo španjolsko sunce; svra- 
tište Grand Canon, otok udobnosti na rubu najnevjerojat- 
nije zemaljske pukotine — sto kilometara dugog i pet- 
naest kilometara širokog ponora gdje kod veličanstve- 
nog pogleda na nj od groze zastaje promatraču dah . . . 

Irena i Eva jaše na žilavim 
indijanskim konjima uzduž grebena na rubu ponora i 
motre s visine nepregledni kaos gora, klisura i pješčanih 
ploha što se poigravaju iz ljubičastoga u crveno, iz na- 
rančastoga u blijedo smeđe i žuto te bacaju oštre sjene. 
Nisu mogle oduprijeti se želji, morale su učiniti onaj kla- 

sični put i pojašiti na mazgama u dubinu pukotine gdje 
se vajia mladi derući Colorado noseći sa sobom pješak 3 
blato. 

Vrše se samo važne svečanosti 
kojima nije moguće izbjeći — pa i ove bi dostajale, da 
im podlegne orijaš! 28. svibnja postane gospođa Curie 
počasnim doktorom sveučilišta Columbia u New Yorku. 
U Chicagu je imenovahu počasnim članom sveučilišta, 
podijeljuju joj daljnje počasne naslove te mora prisustvo- 
vati kod triju recepcija. Kod prvoga od tih primanja di- 
jeli napeta vrpca kao bariera gospođu Curie i njezine 
kćerke od mnoštva koje koraca kraj njih. Kod drugoga, 
gdje pjevaju marseljezu, poljsku i američku narodnu 
himnu, Marija gotovo nestade pod hrpom cvijeća što joj 
ga polažu njezini štovatelji pred noge. A zadnje primanje 
nadvisi sva ostala: vrši se u poljskoj četvrti Chicaga is- 
ključivo samo za poljsko stanovništvo. Ona, kojoj ovi ise- 
ljenici kliču nije više učenjakinja. Ona je simbol daleke 
domovine. Muževi i žene suznih očiju se guraju k Mariji, 
da bi joj poljubili ruku, da bi se dotakli njezine haljine. . . 

17. lipnja morade gospođa^Cu- 
rie drugi puta priznati, da je pobjeđena i prekinuti svoje 
putovanje. Njezin vrlo niski krvni tlak uznemiruje liječ- 
nike. Marija se odmara i toliko prizdravljuje, da može 
posjetiti Boston i New Haven te sveučilišta Wellesley, 
Yale, Harward, Simmons, Radcliffe. A 28. lipnja ukrca- 
se na 01ympic; u kabini je čekaju hrpe brzojavki i cvijeća. 

Sada će ime druge »zvijezde«, 
koja je došla iz Francuske, zamijeniti njezino ime u na- 
slovnim recima novina. Boksač Georges Carpentier, o ko- 
me se širi veliki glas, upravo je stigao u Ameriku i novi- 
nari su očajni, što ne mogu izvući iz gospođe Curie niti 
najmanje riječi o ishodu njegove borbe s Dempseyom . . . 

* 

Marija je doduše vrlo umorna, 
no ipak u bivstvu i vrlo zadovoljna. Iz njezinih pisama 
govori veselje, što je dala »bar mali doprinos prijatelj- 

stvu Amerike s Francuskom i Poljskom«. Citira stavke 
kojima su predsjednik Harding i potpredsjednik Coolidge 
izraizli svoju simpatiju za obe njezine domovine. No i kad 
bi bila u svojoj skromnosti ne znam kako tvrdoglava, ne 
bi mogla pred sobom zatajiti, da je baš njezin lični uspjeh 
u Americi bio ogroman, da je pređobila za se srca mili- 
juna Amerikanaca i iskrenu naklonjenost svih koji joj 
se približiše. Mrs. Meloney će joj ostati najnježnijorn i 
najodanijom prijateljicom do kraja života. 

Gospođi Curie ostade o njezi- 
nom izvanrednom putovanju mnoštvo nejasnih i pomije- 
šanih utisaka koje pokriva blještavost nekojih osobito 
živahnih uspomena. Djelotvorna živahnost američkih sve- 
učilišta, vedro blještavilo tradicionalnih svečanosti i oso- 
bito odlični uvjeti za športsko sudjelovanje u svim pano- 
gama na kolegijima, vrlo su djelovali na nju. 

Jaki utisak učinio je također 
na nju veliki upliv ženskih saveza koji su je slavili na 
njenom putu. 

Napokon ostaviše neku gor- 
činu u njoj čuveni znanstveni zavodi i brojne bolnice koje 
su upotrebljavale Curiejevu terapiju kod liječenja raka. S 
malodušnosti napunjala ju je misao, da iste godine 1921. 
u Francuskoj nema niti jedne bolnice koja bi bila uređe- 
na za liječenje radijem! 

Zalihu radija, po koju je došla 
u Ameriku, uzela je sa sobom na lađu s kojom putuje u 
domovinu. Taj simbolični gram sili nas, da razmišljamo o 
životu gospođe Curie. Morala je za nj prosjačiti po svim 
gradovima velikog kontinenta. Sama je morala poći k da- 
rovateljima i zahvaliti im se . . . 

Kako da joj kod toga ne sune 
u glavu, da bi bilo sve drugačije, da su se ona i njezin 
muž odlučili bili svoj pronalazak patentirati? Kako da 
ne pomisli na to, da bi mogla biti bogata i svojoj zemlji 
pribaviti laboratorije i bolnice? Zar je nije dvadeset go- 
dina borbi i svakovrsnih muka ponukalo na žaljenje i 

uvjerilo je, da je žrtvovala krivoj misli razvoj svog ži- 
votnog djela, kada se bila odrekla materijalnog dobitka? 

Gospođa Curie je u svojim ži- 
votopisnim zapiseima, što ih je zabilježila poslije povrat- 
ka iz Amerike, postavila sebi ova pitanja: A na njih je 
odgovorila ovako : 

Mnogi od mojih prijatelja tvrde, i ne bez teških 
razloga, kako bismo Pierre Curie i ja, da smo čuvali 
svoja prava, mogli stvoriti potrebni financijski temelj 
s kojim bismo ustanovili radijski institut prema svim 
zahtjevima, a da ne bismo nailazili na zapreke koje 
su za nas oboje bile handicap i za me su još i danas. 
Uza sve to uvjerena sam, da smo učinili pravo. 

Čovječanstvo sigurno treba praktično usmjere- 
nih pojedinaca koji su sposobni da izvuku iz svoga 
rada maksimlni dobitak i da čuvaju vlastite koristi 
nc zaboravljajući na opće blagostanje. A treba i sa- 
njala za koje je nesebično širenje nekog poduzeća 
nešto tako zamamno, da pomisao na vlastitu korist za 
njih ne dolazi u obzir. 

Kema sumnje, da ovi sanjati nisu vrijedni bo- 
gatstva, jer ne osjećaju nikakove potrebe za njim. A 
svakako bi im dobro organizirano društvo moralo pru- 
žiti potrebna sredstva, kako bi mogli bez brige i slo- 
bodno vršiti svoju zadaću u životu posvećenom istra- 
živanju. 


i 


i 


Dvadeset i četvrto poglavlje 
NA VRHUNCU 


Mislim, da je putovanje u Ame- 
riku bilo za moju majku poučno. 

Pokazalo joj je, da je dobro- 
voljno pustinjaštvo, kojemu je pribjegla, nešto besmisle- 
no. Studentica se sa svojim knjigama može zatvoriti u 
tavansku sobu, nepoznati istraživač može pobjeći svojem 
vremenu i sasvim se osredotočiti na svoj osobni rad — 
da, tako štoviše mora učiniti. Ali gospođa je Curie kod 

pedeset i pet godina ipak još i nešto drugo nego studen- 
tica ili istraživač. Odgovorna je za novu znanost i za novo 
liječenje. Ugled njezinog imena tako je velik, da je često 
dovoljna njezina kretnja, njezina lična nazočnost, da oži- 
votvori kakovu zamisao od opće koristi koja joj je na 
srcu. Odsada će u njezinom životu biti mjesto i za takove 
odnose i takove zadaće. 

Neću opisivati sva Marijina 
putovanja; jedno drugome sliči. Znanstveni kongresi, pre- 
davanja, sveučilišne svečanosti, posjeti laboratorija vode 
je kroz mnoge glavne gradove. Svuda je slave. Nastoji 
koristiti, makar se često mora boriti sa slabošću svog 
krhkog zdravlja. 

Kada izvrši svoje službene duž- 
nosti, osjeća se najbolje nagrađenom za napore s time, 
da posjećuje nove pokrajine i da udovolji svojoj tež- 
nji za prirodom. Trideset godina strogoga rada još je 
samo povećalo njezinu pogansku ljubav za zemaljske lje- 
pote. Putovanju preko južnog Atlantika na malom tali- 
janskom parobrodu veselila se kao dijete. 

Vidjeli smo ribe koje lete! piše Evi. Ustanovili 
smo, da se može naša sjena svesti gotovo na ništa i 
imali smo sunce gotovo okomito iznad nas. Vidjeli 
smo, kako su uranjale u more dobro poznate zvijezde. 
Sjevernica i Velika kola. Na jugu se podigao Južni 
križ koji je vrlo lijepa zvijezda. O zvijezdama, koje 
se vide na ovome nebu, ne znam gotovo ništa . . . 

Četiri tjedna u Rio de. Janeiro, 
gdje predaje zajedno sa Irenom, ugodni su joj odmor. Sva- 
kog jutra pliva — incognito — u moru. Poslije podne se 
šeće i odlazi na izlete kolima ili hiđroplanom. 

Italija, Holandija i Engleska 
ponovno je primaju. Godine 1931. ide sa Evom na pre- 
krasno i nezaboravno putovanje po španiji. Predsjednik 
Masaryk, zagrižena seljačina kao i ona, pozove je "u če- 
hoslovačku, u svoju seosku kuću. U Bruxellesu, gdje je 

uopće ne smatraju inozemkom, uživa posebno priiateli- 

«•»«**. *ad 

već Pfazno žongliranje sa općim idejama. U Ženevi Ma- 
rija Curie radi opet jedanput joj uspijeva služiti zna- 
nosu. 

Bori se protiv svega što se 
zove »svjetovnom anarhijom znanstvenog rada« i kuša 
postići među učenjacima suglasnost u brojnim točno 
označenim pitanjima koja su na oko neznatna, a od ko- 
ji zavisi napredak spoznan ja: organizacija bibliografi- 
je , ova bi učenjaku omogućila, da se začas upozna sa za- 
ključcima koje su već drugi na njegovom području rada 
postavili ; jedinstvenost znanstvene simbolike, terminolo- 
gije i ormata publikacija; izradbu pregleda konstanta. 

, . .. , Poučavanje na sveučilištima i 

S dl 5 0 remena je predmetom njezine po- 
kornosti. Htjela bi usavršiti metode. Zauzima se za »di- 

’a ° Jim bi 86 uskladil ° na Pore istraživača, 
osnuje savez vodećih učenjaka, pravi 

lluropi m Stab k ° J1 bl Vodio znan stvene radove po cijeloj 

, ... j v Cijeloga je života nije ostavila 

SS’ k0 lkC ! .^nsevne nadarenosti ostaje sakrivene i ne- 

stath'pn 1 ; 6 V T JUdskim ^ojovma koji su materijalno zapo- 
tavljem. U ovom seljaku ili onom radniku možda se 

mnf a H P1SaC u UC f njak ’- Slikar ’ & Iaz benik . . . Kada si Marija 

rnierth e nm abratl SV ° Je P ° se I >no P odr učje, zauzme se svom 
energijom za osnivanje međunarodnih studijskih fondova. 

Što bi bilo Društvu naroda u korist? piše u 
svome izvještaju. Zar nije njegova zadaća pospješi- 
vati razvoj znanstvene nadarenosti ? Nismo tako bo- 
gati, da bismo se smjeli odreći onih koji se po javi ju- 
ju. Mislim, staviše, da su svojstva, koja čine zbilja po 
izbor znanstvenika, nešto tako beskonačno dragocjeno 
i rijetko, da je besmisleno i dapače kažnjivo, ako ta- 
kovo blago zanemarujemo. Morali bismo se brinuti 
sa savjesnom- pozornošću, da bi u ovome slučaju bile 
na raspolaganju sve razvojne mogućnosti . . . 

.v . , . . .. Najzad — kakov paradoks! — 

uzi čarka, koja je uvijek odbijala materijalni dobitak, po- 
s aje zbog svojih drugova pobornicom za znanstveno 
pravo vlasništva; osigurati želi učenjacima »autorsko 
pravo«, da bi tako bili nagrađeni za svoja nesebična djela 
koja postadose temeljem industrijskom iskorištavanju. 

jezin je san, da bi tako pripomogla laboratorijima jer 
bi se od prihoda ovih prava uzimala potpora za istra- 
zivanje. 

, . . * . Jedanput, samo jedan jedini 

f praktičnim pitanjima, kada predsjeda 1933. 

u Madridu debati o »Budućnosti naše kulture« u kojoj 
suajeluju pmm i umjetnici iz sviju zemalja: »sami Don 

n n h iil U p ha MM' e bore sa svojim vjetrenjačama«, veli 
o njima Paul Valery, sazivač toga zborovanja. Mariji se 
drugovi čude zbog njezinog ljubeznog autoriteta kojemu 
podliježe svijet. Onda bismo morali vidjeti Mariju, koja 

Don J Kih^ tn °t n t JV1Se donkihotska između svih prisutnih 
nrpl &h f ’ kako s VJerom lz svojih mladih dana brani 
predanost znanstvenom radu i smisao učenjaka za pu- 
der^ reći 6 “ tuđe stvari ~ mo 8 h bismo tako- 

tvotom StraStl k ° Je SU UVijek ZnaIe ov,adati njenim 

i 

Pripadam onima, koji su shvatili posebnu lje- 
potu znanstvenog rada. odgovara govornicima. Uče- 
njak u svome laboratoriju nije samo tehničar, nego je 
i dijete koje stoji pred prirodnim pojavama kao pred 
svijetom iz priča. Nastupiti moramo protiv naziranja 
da znanstveni napredak nije ništa drugo nego meha- 
nizam, nego recimo lijepi stroj sa zupčastim kotačići- 
ma koji tjeraju jedan drugoga. 

Jednako ne vjerujem, da je na našem svijetu 
u opasnosu pustolovni duh. Ako je u svijetu, koji me 
okružuje, uopće nešto životnoga, tada je to sasvim si- 
gurno ovaj pustolovni duh koji izgleda nepopravlji- 
vim i koji je tijesno povezan s radoznalosću . . . 

Borba za međunarodnu kultu- 
ru koja poštuje pojedine narodne kulture; obrana lično- 
sti i nadarenosti gdjegod se pokaže; borba »za utvrđi- 
vanje duhovnog upliva znanosti u svijetu« ; borba za »mo- 
ralno razoružanje« i mir, to su borbe, koje bije gospođa 
Curie, a da nije tako lakovjerna, da bi vjerovala u brzu 
pobjedu. 

Marija Curie Evi Curie u srpnju 1929.: 

Mislim, da je međunarodni rad vrlo teška za- 
daća, a neophodno je potrebno prebroditi ovo raz- 
doblje učenja, pa i uz cijenu mnogih napora i istinskih 
žrtava; makar i jest rad leneve nepotpun, dovoljno 
je velik, da zaslužuje našu potporu. 

★ 

Dva, tri, četiri putovanja u Poljsku . . . 

Nije mir i zaborav ono, što 
traži gospođa Curie kod kuće. Otkada je Poljska oslobo- 
đena, bavi se Marija s velikim osnovama: ustanoviti u 
Varšavi Institut za radij, središte znanstvenog istraživa- 
nja i liječenja raka. 

Njena žilavost neće joj biti do- 
voljna, da svlada teškoće. Poljska, koja još nije ozdra- 
vila od dugog sužanjstva, siromašna je zemlja; siromaš- 
na u novcu i siromašna u tehnici. Marija nema toliko 
vremena, da bi sama poduzela sve potrebno, da bi sama 
potražila novčana vrela. 

Morat će naći saveznicu koja 
ća vjerno slijediti svaku njezinu uputu. Godinama posta- 
rana Bronja, koja nije ništa manje oduševljena i ništa 
manje srčana nego što je bila pred trideset godina, pri- 
hvati se posla. Sve je u isto vrijeme: arhitekt, blagajnik 
i propagandist . . . Uskoro je zemlja poplavljena od leta- 
ka i maraka s Marijinom slikom. Sabiru novac — ili 
bolje cigle. »Kupite opeku za gradnju Instituta Marije 

Sklodowske-Curie ! « možete čitati na tisućama dopisnica 
11 a kojima je još otisak učenjakinog rukopisa: »Moja naj- 
žarča želja jest, da se ustanovi Institut za radij u Var- 
šavi«. Propagandu podupiru sa svim silama država, grad 
Varšava i najvažnije poljske ustanove. 

Zaliha opeke raste ... i 1925. 
dolazi Marija u Varšavu, da položi kamen temeljac za In- 
stitut. Triumfalan posjet: uspomene na prošlost, obeća- 
nja za budućnost . . . Cijeli narod pozdravlja »prvu poča- 
snu gospođu naše dražesne vladarice, Republike Poljske«, 
kako ju je nazvao jedan od govornika. Sveučilišta, Aka- 
demije i gradovi počašćuju je svojim počasnim naslovima 
i maršal Pilsudski stupi s njome za par dana u srdačne 
odnose. 

Sunčanog jutra položi pred- 
sjednik prvu opeku za Institut, gospođa Curie drugu, a 
predsjednik grada Varšave treću . . . 

Nema nikakve službene ukoče- 
nosti u svečanostima. Nije samo uljudnost, ako državni 
poglavar Stanislav Wojciechowski izražava Mariji svoje 
divljenje, što poslije tako dugog boravka u tuđini tako 
savršeno vlada materinskim jezikom. Zar nije bio u Pa- 
rizu drug gospođice Sklodowski? Obnavljaju se stare 
uspomene: 

»Da li se sjećate male putne perine, što ste mi je 
posudili prije trideset i tri godine, kada sam se vozio u 
tajnoj političkoj misiji u Poljsku?« pita predsjednik. 
»Dobro mi je poslužila!« 

»Sjećam se dapače, da ste mi je zaboravili vratiti!« 
odgovara Marija smiješeći se. 

Prolaze godine, iz opeka nastaju zidovi. No Marija 
i Bronja još nisu na kraju svojih napora. Makar je svaka 
od njih dala na raspolaganje za posao dobar dio svojih 
prištednji, ipak manjka novaca za nabavku količine ra- 
dija, potrebnog kod liječenja raka. 

Marija ne izgubi nade. Opet se 
obrati na zapad, na Sjedinjene države, koje su joj već 
jednoć tako krasno pomogle, obrati se na Mrs. Meloney. 

Poduzetna Amerikanka znade, da je Mariji varšavski 
institut isto tako na srcu kao njezin laboratorij. Dogodi 
se novo čudo, da sakupe svotu koja je potrebna za na- 
bavku jednoga grama radija — drugi gram, što ga Ame- 
rika daruje gospođi Ourie. I sada započinje opet sve iz- 
nova! Kao i 1921. ukrca se Marija u listopadu 1929. za 
New York. U Sjedinjene države dolazi, da se im zahvali 
u ime Poljske. Kao i 1921. zasipaju je s počastima. Usjjut 
je gost predsjednika Hoovera i boravi više dana u Bije- 
loj kući. Iako je Ameriku gospodarska kriza jako pogo- 
dila, nije njezin prijem ništa manje topao, nego što je 
bio godine 1921. Za rođendan dobije na stotine darova 
od nepoznatih štovatelja. Prije nego se povrati, sudjeluje 
još i kod Edisonovog jubileja; u svim govorima, pa i u 
poruci pukovnika Byrda s južnog pola, slavi se njezino 
ime. 

29. svibanj 1932. je kruna zajed- 
ničkog rada Marije Ourie, Bronje Dluske i poljske države. 

U prisutnosti predsjednika republike Moscickog, kemi- 
čara i Marijinog prijatelja, gospođe Ourie i profesora 
Regauda izvrši se svečana posveta impozantnog varšav- 
skog Instituta za radij. Za bolesnike, koje liječe ovdje 
Curiejevom terapijom, institut je otvoren već više mje- , 

seci. 

To je zadnji puta, da vidi Ma- 
rija Poljsku, stare ulice svog rodnog grada i Vislu koju 
svaki puta s tolikim zanosom promatra. U pismima Evi i 

uvijek iznova opisuje tok, tlo i kamenje te rijeke uz koju 
je vežu najjače čustvene veze: u 

Jučer ujutro sam se sama šetala obalom Visle... i 

Rijeka lijeno teče svojim širokim koritom , izbliza se 
zelenkasto svjetluca, a iz daljine plavo, jer se u njoj 
odrazuje nebo. Ovdje ili ondje susrećeš najljepše pru- 
dove koji se blistaju na suncu i daju vodi njezin pr- ' 

posni tok. Svijetli rubovi na ovim naplavinama nazna- 
čuju granicu duboke vode. Osjećam neodoljivu želju 
šetati se po pijesku jedne od ovih sa svijetlošću po- :] 


krivenih, krasnih pješčanih ploha. Priznati moram, da 
ovo promatranje baš ne pristaje rijeci, kojoj velimo, 
da je plovna! Jednoć će joj trebati obuzdati maštu, 
makar i na štetu ljepoti . . . 

Neki krakovjak pjeva oVisli ovako: »‘I a Polj- 
ska voda tako očarava, da će je svi, koji podle goše 
njezinom caru, ljubiti do groba«. Čini mi se, da pje- 
sma ne laže, bar za mene to vrijedi. Ova rijeka ima- 
de za me duboku privlačivost kojoj ne poznajem iz- 
vora ... 

¥ 

U Francuskoj . . . 

Dobrotvornom incijativom ba- 
rona Henria de Rothschilda ustanovio se godine 1920. 
»Fondation Curie«, samostalna ustanova koja imade 
sakupljati darove i potpore te podupirati znanstveni i 
medicinski rad Instituta za istraživanje radija. 

Godine 1922. predložila su svo- 
jim drugovima trideset i dvojica članova Medicinske 
Akademije u Parizu peticiju slijedećeg sadržaja: 

Potpisani članovi drže, 3a bi Akademiji bilo 
samo na čast, ako bi izabrala za članicu gospođu Cu- 
rie, te joj time priznala njezine zasluge kod otkrića 
radija i kod nove metode liječenja, kod Curiejeve 
terapije. 

Te riječi su revolucionarne. 
Akademici ne samo da su spremni primiti među se ženu, 
nego je žele štoviše iz vlastite pobude izabrati, a da se 
sama za to ne natječe, što se protivi svim dotadanjim 
običajima. Šesdeset i četiri člana slavnoga društva pot- 
piše taj manifest sa oduševljenjem, što je dobra lekcija 
drugovima iz Akademije znanosti. Pa i kandidati za is- 
pražnjeno mjesto odreknu se u korist gospođe Curie. 

7. veljače 1922. su izbori. Pred- 
sjednik Akademije Chauffard uputi Mariji ove riječi: 

U vama pozdravljamo veliku učenjakinju, 
srdačnu ženu koja je uvijek živjela samo za rad, koja 
se znala znanosti za volju svega odreći, i rodoljupku 
koja je u miru kao i u ratu stvorila više nego što joj 
je bila dužnost. Vaša prisutnost na ovome mjestu na- 
ma je moralnom potporom; pobuđuje nas vaš primjer 
i slava vašega imena. Zahvaljujemo vam se. Ponosni 
smo , što ste u našoj sredini. Vi ste u Francuskoj prva 
žena, koja je primljena u Akademiju, no koja druga 
bi bila tako vrijedna ove časti ? 

Godine 1923. odluči Fondation 
Curie sa sjajem proslaviti dvadeset i petgodišnjicu otkri- 
ća radija. Priključila se i vlada te predložila u obim zbor- 
nicama zakon koji je primljen jednoglasno i koji daje 
gospođi Curie kao »narodnu zahvalu« godišnju mirovinu 
od četrdeset tisuća franaka. Nakon nezine smrti pripada 
renta Ireni i Evi Curie. 

26. prosinca, dvadeset i pet go- 
dina nakon povijesnog zasjedanja Akademije znanosti, 
na kojemu su Pierre Curie, gospođa Curie i G. Bemont 
predložili onaj historijski izvještaj o Novoj jako ra- 
dioaktivnoj substanci koja se nalazi u 
uranovom smolincu, napuni ogromno mnoštvo 
veliku dvoranu na Sorbonni. Prisutni su zastupnici fran- 
cuskih i inozemnih sveučilišta, učenih društava, civilnih 
i vojnih vlasti, parlamenta, visokih škola, študentskih 
udruženja i tiska. Na pozornici su predsjednik francuske 
republike Alexandre Millerand, ministar prosvjete Leon 
Berard, rektor pariške Akademije i predsjednik ustanove 
Fondation Curie Paul Appell, profesor Lorentz, koji go- 
vori u ime inozemnih učenjaka, dok u ime prirodoznan- 
stvenog fakulteta govori profesor Jean Perrin i dr. An- 
toine Beclere u ime medicinske akademije. 


Među »odličnicima« je također 
sijedokosi ozbiljni čovjek i dvije postarije žene: iz Var- 
šave su došli Hela, Bronja i Josip, da prisustvuju sestri - 
nom slavlju. 

Predsjednik republike izruči 
Mariji odluku o narodnoj mirovini »kao neznatni, no 
iskreni izraz narodne zahvalnosti, štovanja i oduševljenja«, 
k čemu Leon Berard duhovito nadoda, »da su se morale 
za prijedlog i primitak toga zakona, koji nosi potpise 
sviju predstavnika francuskog naroda, vlada i zbornice 
sjediniti, da ne smiju ništa znati o skromnosti i nesebič- 
nosti gospođe Curie . . .« 

Zadnja ustane gospođa Curie 
koju poprati beskonačno klicanje. Tihim glasom se za- 
hvali svima, koji su je počastili, te pazi, da nikoga ne 
zaboravi. Govori o onome, kojega nema više — o Pierru 
Curieju. Nato pita za budućnost. Ne za svoju budućnost, 
koja je još kratka, nego za budućnost Instituta za istra- 
živanje radija za koji traži s jakim naglaskom pomoći i 
potpore. 

★ 

Pokazala sam Mariju Curie na 
večer njezinog života, u središtu divljenja mnoštva, kada 
su je sa svim počastima primali predsjednici država, kra- 
ljevi i poslanici. 

Uvijek ista slika prevladuje u 
meni sjećanjem na ova slavlja: beskrvno, odsutno, skoro 
bezbrižno lice moje majke. 

»U znanosti se radi o stvari- 
ma, ne o ličnostima«, rekla je nekoć. Godine su je nau- 
čile, da se javnost i dapače vlada zanima za stvari samo 
zbog kakove ličnosti. Nije joj drugo preostalo, nego pri- 
stati uz širenje legende o sebi ; s time je iskazivala čast 
znanosti i podupirala znanstvene ustanove. Postala je 
propagandnim sredstvom za djelo koje joj je bilo milo. 


350 


3511 


Ali u njoj se nije ništa promi- 
jenilo; još uvijek imade fizički strah pred mnoštvom, još 
uvijek joj od strašivosti poledene ruke i osuši joj se grlo, 
a još joj je uvijek tuđa osobito svaka taština. Uza sve nje- 
zine napore ne uspijeva joj sprijazniti se sa slavom. Ni- 
kada ne može odobravati onoga što naziva dokazima 
»fetišizma«. 

Daleko sam od vas, pisala mi je s nekog svog 
puta, i izložena izrazima oduševljenja, koji mi nisu 
niti ugodni, niti važni i samo me umaraju — tako, da 
sam ovog jutra nekako žalosna. 

U Berlinu se gurala svjetina na peronu i klica- 
la boksaču Dempscyu koji se dovezao istim vlakom 
kao i ja. Da li je u bivstvu kakova razlika, ako kliču 
Dempseyu ili meni ? Držim, da imade već sama činje- 
nica ovakovog klicanja, pa neka bude namijenjena 
komu drago, na sebi nešto Što se ne smije odobravati. 
Ipak mi nije jasno, kako da se čovjek vlada te tako- 
đer ne znam, ukoliko smije čovjek dopustiti, da zami- 
jenjuju ličnosti sa idejom koju ta osoba predstavlja... 

Kako da zadovolje strasnu i po- 
letnu mladu Studenticu, koja živi u staroj ženi, silne po- 
časti za otkriće koje se nalazi već četvrt stoljeća iza nje? 
U resigniranim riječima izrazuje se njezin otpor protiv 
preranog pogreba koji nazivaju znamenitošću: »Kada 

govore o mojim .krasnim djelima’, mislim, da sam već 
umrla i da vidim sebe kao mrtvaca«, rekne kadikad i još 
priđometne: »Mislim također, da im je malo stalo do 
rada, koji im još mogu dati, i da bi im hvalospjevi bili 
lakši, kad mene više ne bi bilo«. 

U ovome otporu i u ovom bije- 
gu nalazi se, po mome mišljenju, tajna izvanrednog učin- 
ka što ga gospođa Curie imade na mnoštvo. Protivno 
od popularnih zvjezdoznanaca — političara, vladara, ka- 
zališnih i filmskih glumaca, koji postaju onim trenut- 

kom, kada se pojave pred mnoštvom, drugovima svojih 
štovatelja — Marija se tajanstveno izmakne slavlju ko- 
jemu prisustvuje. I potresan utisak, što ga učini nepomi- 
čan lik u crnini, imade svoj izvor baš u ovom njezinom 
potpunom otuđenju od mnoštva. 

Po svoj prilici još nije bilo iza- 
branika slave i najviših časti koji bi imao tako nepristu- 
pačno lice i tako savršeno odsutan izraz. Nitko nije bio 
u buri slave tako sam kao ona. 


23 Marija Bklodowska 

Dvadeset i peto poglavlje 
OTOK SAINT-LOUIS 


Marija se vraća s putovanja. Jedna od kćerki je 
očekuje na peronu. Na prozoru luksuznog vagona prikaže 
se lice priproste zaposlene žene, što je Marija bila do 
kraja svoga života. Pažljivo drži u ruci veliku smeđu 
torbu, još uvijek onu istu koju joj je darovalo neko polj- 
sko žensko društvo. Natrpana je papirima, novčarkama i 
etuijima za naočale. U drugoj ruci imade skromnu kitu 
cvijeća, dar na put, koja joj je na teret, a boji se baciti je. 

Kad se Marija riješi ove prt- 
ljage, popne se kroz tri kata do svog stana na ^ otoku 
Saint-Louis. Dok ona pregledava poštu, Eva klečeći na 
podu, ispražnjuje njezine kovčege. 

Među dobro poznatim haljina- 
ma i šeširima nađe nove diplome počasnih doktorata, 
kožnate kutije sa odlikovanjima, pergamentne svitke i 
— dragocjenije od svega ostaloga — jestvenike sveča- 
nosnih objeda koje Marija ljubomorno čuva. Poleđine tih 
tvrdih papira čine joj se najprikladnijim za ispisivanje 
matematičko-fizičkih računa. 

Najposlije se pokažu u svileni 
papir umotani darovi za Irenu i Evu te »uspomene« koje 
si je kupila Marija. Izabrala si je najčudnije i najneznat- 
nije stvari. Odsada će biti za uvijek njezino vlasništvo. 

Komadi drvenih okamenina op- 
težuju pisma, damaščanske rezbarije iz Toleda potkradu 
se među listove znanstvenih knjiga, grubi vuneni sagovi, 
tkalački rad poljskih gorštaka, pokriju okrugle jedno- 
nožne stolove. Na ovratni izrez svojih crnih bluza objesi 
Marija sitne nakite što ih je donijela iz Gran Canona; 
ti listići sirovog srebra, u koje su Indijanci s noktima 
urezali križaste zareze, uz zaponjače iz češkog granata, 
ogrlicu iz zlatnog filigrana i vrlo dražesnu staru kopču 
iz ametista, jedini su nakit što ga je imala moja majka, 
Držim da za nj ne bi dobila niti tri stotine franaka. 

Čudan obiteljski dom je taj 
veliki i neudobni stan na Quai de Bethune s mnogim 
hodnicima i unutarnjim stubištima u kojemu živi go- 
spođa Curie dvadeset i dvije godine svojega života. Pro- 
strane prostorije u kući iz sedamnaestog stoljeća uzalud 
očekuju raskošne divane i naslonjače što ih zahtijeva 
njihov opseg i njihov slog. Mahagonijevo pokućtvo iz 
ostavine dr. Curieja onako je nasumce razdijeljeno po 
lijepim parketnim podovima, što škriplju pod svakim ko- 
rakom, u prostranom salonu koji bi mogao primiti i pe- 

deset osoba, a rijetko ih je kada više od četiri. Nema 
nikakovih sagova ni zastora; preko stakala prevučeni til 
jedva pokriv vaisoke prozore kojima okna nisu nikada 
zatvorena. Marija mrzi tapete. Voli svijetle^ stropove i 
gole prozore, da joj ne ukradu niti jedne sunčane zrake. 
Ona hoće vidjeti cijelu Seinu sa svojim obalama i s klju- 
nom Citea na desnoj strani — to je prekrasan pogled. 

Dugo je bila presiromašna, da 
bi si mogla lijepo opremiti stan. Sada je niti veseli, a niti 
imade vremena za to, da bi mijenjala sav taj namještaj 
koji tako ostaje vječnim okvirom njezinog života. Ipak 
se s vremenom nabraše darovi koji krase svijetle i praz- 
ne prostorije. Tu nalazimo akvarele cvijeća, što ih je po- 
slao nepoznati obožavatelj, plavkastu vazu iz Kopenha- 
gena — najljepša je i najveća od sviju što se tamo izra- 
đuju — sag, dar neke rumunjske tvornice, srebrnu vazu 
sa zvučnom posvetom . . . Jedini Marijin doprinos je gla- 
sovir, što ga je kupila Evi i na kojemu ova sate i sate 
svira, a da se njezina majka nikada ne bi pritužila nad 
zamornom poplavom akorda koji se ponavljaju. 

Irena, koja je baštinila vanj- 
sku bezbrižnost po majci, osjeća se najbolje sve do svoje 
udaje u ovom lenedom stanu. Eva si je za svoje prebi- 
valište uredila veliku sobu, u kojoj se — često bez us- 
pjeha — želi pokazati vještakinjom za unutarnju opre- 
mu, koju mijenja, kada god joj to dozvolavau sredstva. 

Jedino mjesto, koje daje uti- 
sak, da u njemu netko prebiva, to je Marijina radna soba. 
Portret Pierra Curieja, ormari sa znanstvenim knjigama, 
i nekoliko starinskih komada pokućtva stvaraju u njoj 
nekako plemeniti ugođaj. 

Ovaj stan, što si ga je između 
stotina izabrala radi tišine, jedan je od najbolje akustič- 
nih na svijetu. Ljestvice pianistice, zvrčanje telefona, 
skokovi crnog mačka, jako zvonjenje zovnca kod ulaže- 

nja: riječju svaki šum odjekuje u njemu i povećava se 
među visokim zidovima. A kroz prozore prodire neumor- 
no tulenje teretnjaka što voze mimo po Seini . . 

★ 

Još prije osam sati ujutro na- 
tjera štropot slabo izvježbane sluškinje i laki, a žurni 
koraci gospođe Curie cijelu kuću na noge. U tričetvrt 
na devet zaustavi se na obali pred kućom skromna limu- 
zina, nato se začuje tri puta znak trubom. Marija po- 
grabi šešir i ogrtač te pohiti niz stepenice. Laboratorij je 
očekuje. 

S državnom mirovinom i s ren- 
tom, koju joj priskrbješe širokogrudni američki prija- 
telji, riješila se materijalnih briga. Prihodi bi bili do- 
statni za udoban život, kad bi ih znala pravo upotreblja- 
vati. Ipak se nikada neće naučiti, da je dvori sobarica. 
Nikada neće ostaviti, da je čeka njezin šofer više od par 
minuta, a da se ne osjeća krivom. I ako pođe sa Evom 
u trgovinu, uistinu ne gleda na cijenu, a nepogrješivom 
sigurnošću posiže svojim nervoznim prstima po naj- 
skromnijoj haljini, po najjeftinijem šeširu — drugi joj se 
ne sviđaju. 

Trošenje novca veseli je samo, 
ako se radi o drveću i kamenju za ljetne kućice. Sagra- 
dila si je dvije; jednu u Larcouestu, a drugu na Sredo- 
zemnom moru. S godinama si je zaželjela jače sunčane 
topline i toplije morske vode nego što je u Bretoniji 
Sada je njezino veselje spavati pod vedrim nebom na 
terasi svoje vile, gledati na zaljev i na otočje Hyeres te 
saditi u strmom vrtu eukaliptus, mimose i ciprese. Dvije 
prijateljice i ugodne susjede, gospođu Sallenave i gospo- 
jica Clement, dive se s nešto zavisti njezinoj plivačkoj 
spretnosti. Marija se kupa na hridinama, pliva od pećine 
do pećine i šalje točne izvještaje svojim kćerkama. 

Njezin je san, kad bi mogla 
napustiti stan u Parizu i kao nekada živjeti po zimi u 
Sceauxu. Tamo si je kupila zemljište; govori o tome, da 

bi si sagradila kuću. Prolaze godine, a ne odlučuje se. 

I tako je vidimo svaki dan o podne, kako dolazi pješice 
iz laboratorija, kako žuri gotovo mladenačkom svježinom 
preko tournelskog mosta i kako se uspinje nešto zasop- 
ljena po stepenicama stare kuće na otoku Saint-Louis. 

★ 

Dok je još Eva bila dijete i 
Irena mlada asistentica gospođe Curie, razgovor kod ve- 
likog okruglog stola u blagovaonici obično se promijenio 
u znanstveni dvogovor između učenjakinje i njezine sta- 
rije kćerke. Stručni izrazi tada su lupali po Evinim uši- 
ma, a ona si na svoj način tumačila nerazumljive stavke. 

A jednoga jutra godine 1926. 
javi tiha Irena svojima, da se zaručila s Fredericom Jol- 
liotom, najboljim i najvatrenijim radnikom u Institutu za 
radij. Život u kući postavljen je na glavu! U ovom žen- 
skom stanu, kuda osim rijetkih vjernih prijatelja — 
Andrea Debierna, Maurice Curieja, Perrinovih, Borelo- 
vih i Maurainovih — nisu nikada dolazili nikakovi gosti, 
iznenada se pojavi mladi muškarac. Mladi par živi neko 
vrijeme kod Marije, a zatim se odseli u vlastiti stan. Ma- 
rija je, doduše, zadovoljna zbog vidljive kćerkine sreće, 
no ipak je uzbuni, kada više ne može boraviti po cijeli 
dan sa svojom suradnicom; tu svoju potajnu smetenost 
jedva prikriva. 

A kasnije, kada u svakiđanjem 
zajedničkom životu sa svojim bivšim učenikom i sadaš- 
njim zetom, pobliže upozna i počne cijeniti izvanredne 
kvalitete tog lijepog, razgovornog i života punog čovje- 
ka, opazi, da je sve najbolje. Umjesto jednog asistenta 
sada su odmah dvojica dijelila njezine brige, govorila o 
njenim pretragama i primala njezine savjete — da do- 
našala su, štoviše, pobude i nove ideje. Jolliotovi su se 
naučiti objedovati po četiri puta tjedno kod gospođe 
Curie. I opet su kod stola govorili o Bb 1 i Bb 2 . 

, / 

.★ 


»Zar ne ćeš u laboratorij, Me?« 

Pepeljasto sive oči, koje su već 
nekoliko godina čuvane velikim obrubljenim naočalima, 
zaustaviše se s nedužnim i nježnim pogledom na Evi. 

»Da, odmah ću ići. No najprije moram na Medi- 
cinsku akademiju. A jer počinje sjednica istom u tri sata, 
mislim, da imam vremena, da . . . Da, vozit ću se mimo 
tržnice s cvijećem . . . vjerojatno ću poći na trenutak i u 
Luxemburški vrt«. 

Već se začuje ispred kuće tri- 
kratni Fordov signal. Nekoliko minuta kasnije stoji Ma- 
rija usred dugih redova lonaca s cvijećem i košara, na- 
punjenih mladim biljkama, izabere što joj treba za labo- 
ratorijski vrt, i sve brižno umotano u novinski papir 
spremi na sjedalo u svome automobilu. 

Svi vrtljari i prodavači cvijeća 
na trgu dobro je poznaju; a nikada ne prijeđe praga cvje- 
tamice. Ne znam, kakov instinkt i kakve navike joj bra- 
ne, da si ne bi mogla kupiti skupoga cvijeća. Prijatelji, 
kao što su Jean Perrin ili Maurice Curie, često je u znak 
pozornosti iznenade s kitom cvijeća. I kao da se divi na- 
kitu, tako začuđeno i gotovo bojažljivo promatra pleme- 
nite vrtne ruže. 

Pola tri je. Ford je stao s Mari- 
jom kod ograđnih vratiju Luxemburškog vrta i učenja- 
kinja požuri, da ne zakasni na svoj sastanak »blizu lava 
na lijevoj strani«. Među stotinama djece, što se igraju 
u parku, nalazi se mala djevojčica, koja svom snagom, 
što joj dopuštaju njezine sitne nožice leti k Mariji, čim je 
zapazi. To je Helena Jolliot, Irenino dijete. Gospođa Curie 
je na oko vrlo suzdržljiva baka. A mnogo vremena žrtvuje 
i velike zavoje čini, da se nekoliko minuta porazgovori 
s djetetom u živoj crvenoj haljinici, što je ispituje zapo- 
vjednim tonom: »Kamo ideš, Me? Zašto me ćeš ostati 
kod mene, Me?« 

Sat na zgradi senata pokazuje 
deset minuta do tri. Mora se oprostiti od Helene i nje- 
nih igara s pijeskom. U strogoj dvorani za sjednice na Rue 

Bonaparte zauzme svoje obično mjesto kraj starog pri- 
jatelja dr. Rouxa. I sa šesdesetoricom poštovanja vrijed- 
nih drugova ona kao jedina žena surađuje u Medicinskoj 
akademiji 

* 

»Oh, kako sam umorna! . . .« 

Tako uzdahne gotovo svaku 
večer ova blijeda, od preumorenosti oslabljena i posta- 
rana žena. U laboratoriju ostaje do pola osam, često i 
do osam. Automobil je doveze kući, a tri kata su joj na- 
pornija od ostaloga. 

Ništa ne bi koristilo, kad bi 
joj kćerka rekla: »Odviše radiš; žena od šesdeset i pet 
godina ne može i ne smije raditi dvanaest ili četrnaest 
sati dnevno kao što ti radiš«. Eva točno zna, da gospođa 
Curie ne može raditi manje i da bi joj se činilo, kako pro- 
pada, kada bi se u tome pogledu ravnala prema razboru. 
Jedino, što si kćerka može željeti, jest to, da bi njezina 
majka imala još dugo dovoljno snage za četrnaestsatni 
dnevni rad. 

Otkada Irena ne stanuje više 
kod kuće, večeraju Eva i njena majka »tete-a-tete«. U 
Marijinoj glavi roji tisuću događaja dugog radnog dana 
i osjeća potrebu, da na glas izražava svoje opaske. Večer 
za večerom ođrazuje se u iskidanim stavcima tajanstvena 
i napeta slika rada u laboratoriju kojemu se Marija pre- 
daje s dušom itijelom. Aparati, kojih Eva nikada neće 
vidjeti, postaju joj isto tako domaći kao i majčini surad- 
nici, o kojima Marija govori toplo i gotovo nježno upličući 
u svoj govor mnogo posvojnih zamjenica: »Zbilja sam 
vrlo zadovoljna s mojim mladim Gregoirom. Opazila sam, 
da je jako nadaren!... (Poslije juhe): Promisli, naišla 
sam u fizikalnoj dvorani na mojega Kineza. Razgovarali 
smo se engleski, bez kraja; u Kini znači svaki prigovor 
za neuljudnost i kada god sam nešto rekla, s čime se mla- 
di čovjek nije slagao, on mi je uvijek prijazno povlađivao. 
A ja neka odgonećem, da li je drugog mišljenja! Pred svo- 

im učenicima s dalekog istoka stid me je zbog mojih sla- 
bih manira. Toliko su bolje civilizirani od nas! . . . (kada. 
si uzima kompot) : Ah, Evice, sada moramo zbilja jedan- 
put pozvati mojega Poljaka. Bojim se, da je u Parizu kao 
izgubljen . . .« 

U Institutu za radij, koji je 
prava kula babilonska, nižu se pripadnici raznih narod- 
nosti. Uvijek je među njima i po koji Poljak. Kada go- 
spođa Curie nekom svom sunarodnjaku ne može priba- 
viti potpore; a da ne ošteti drugog bolje kvalificiranog 
kandidata, snosi troškove za školanje mladoga čovjeka 
sama — makar ovaj neće nikada saznati za njezinu da- 
režljivost. 

Iznenada se Marija prekine i 
odbaci od sebe sve razgovore iz zvanja. Primakne se 
kćerki i s promijenjenim glasom upita: 

»Dakle, draga moja . . . reci mi štogod. Reci, što 
je novoga u svijetu!« 

S njome se mošeš razgovarati 
o svemu, a posebno i o dječjim stvarima. Kada joj Eva 
sa zadovoljstvom pripovijeda o sedamdeset kilometara 
poprečne brzine na sat, što ju je postigla sa svojim koli- 
ma, ona je vrlo pažljivo sluša. Zar nije i sama odušev- 
ljena automobilistkinja koju športski uspjesi njezinog 
Forđa napunjuju zadovoljstvom? Na zgodice ili izreke 
svoje unukinje Helene može se nasmijati do suza; to je 
neočekivani mladenački smijeh. 

Političkih pitanja dotiče se bez 
oštrine. Ah, kolika je blagodat taj liberalizam! Ako joj 
Francuzi hvale diktaturu, mirno im odvraća: »Ja sam 

živjela pod nalisnom samovladom, vi niste. Pa vi ne mo- 
žete razumjeti kakova je sreća, živjeti u slobodnoj zem- 
lji . . .« Zagovornici nasilnih revolucionarnih čina naiđu 
kod nje na sličan otpor: »Nikada me nećete uvjeriti o 

tome, da je bilo korisno odsjeći glavu Lavoisieru . . .« 

Svojim kćerkama već radi po- 
manjkanja vremena Marija ne može biti idealna odgoji- 
teljica. No Irena i Eva primaju od nje dan za danom nešto 

neizmjerno dragocjenoga: prednost, da smiju živjeti uz 
izvanrednog čovjeka — koji nije bio izvanredan samo 
zbog svog genija, nego i zbog svoje čovječnosti i zbog 
svojeg prirođenog otpora spram svega što je vulgarno i 
nisko, štaviše i sama mala oholost, koju bi joj sasvim 
sigurno svi drage volje oprostili, naime to, da bi dopu- 
štala stavljati je drugim ženama za uzor, štoviše i taj 
odsjev gizdavosti potpuno joj je tuđ. »Baš ništa nije po- 
trebno, da bi žene živjele tako neprirodnim životom kao 
ja«, rekla je jednom prilikom prebojevnim obožavatelji- 
cama. »Znanosti sam posvetila vrlo mnogo vremena, jer 
me veselilo i jer me istraživanje privlačilo ... A ono što 
želim ženama i djevojkama, to je jednostavni obiteljski 
život i posao koji će ih veseliti«. 

U tihim večerima dogodi se 
katkada, da gospođa Curie i Eva govore o ljubavi. Žena, 
koju je nezasluženo zadesila tragična sudbina, ne cijeni 
•odviše strasti. Poprimila je za se izreku nekog velikog 
francuskog pisca: »Ljubav nije pristojno čuvstvo«. 

Mislim, piše Evi, da moramo crpsti moralne 
snage iz idealizma koji neka visoko uzdigne naše te- 
žnje i naše sanje, a da nas ne uzoholi. Držim također, 
da bi se mogao čovjek vrlo varati, ako bi više životno 
zanimanje cijelo povezao s tako vjetrenastim čuv- 
stvom kao što je ljubav . . . 

Marija znade slušati ispovijedi 
i tako savjesno šutjeti o tajnama kao da o njima nije 
nikada ništa čula. Uvijek ona znade svojima pomoći u 
pravome trenutku, kada im prijeti opasnost ili nesreća. 
A za razgovore o ljubavi ipak nije sposobna. Njezina filo- 
zofija i njezini sudovi do krajnosti su neosobni i ona ne 
bi ni za koju cijenu otvorila vrata u svoju bolnu prošlost, 
da iz nje izvuče pouke ili uspomene. U ove skrivene ko- 


moriee svoje duše ne pusti ona nikoga, pa bio on i naj- 
bliži njezinom srcu. 

Samo u jednome pogledu daje 
kćerki naslućivati svoju tegobu, da je, naime, ostarjela 
daleko od svojih na koje ju je još uvijek vezalo nježno 
čustvo. Dva puta ju je život lišio drage joj topline obi- 
teljske sreće, prvi puta, kada je otišla od kuće, drugi puta, 
kad je postala udovicom. Rođacima, koje nažalost tako 
rijetko vidi, piše žalosna pisma. Piše ih Jacquesu Curieu, 
koji živi u Montpellieru, Josipu i Heli, te konačno Bronji, 
čiji je život opustošen kao i njezin: izgubila je oba dje- 
teta i godine 1930. također muža Kazimira. 

Marija Bronji 12. travnja 1932:. 

Draga Bronjo, i ja sam žalosna, što nismo za- 
jedno. Ko u svojoj osamljenosti ipak imadeš bar ne- 
ku utjehu: svi troje ste u Varšavi tako, da nisi bez 
svake obrane i društva. Vjeruj mi, rodbinska skupnost 
je ipak jedino dobro. Ja, koja je nemam, to dobro 
znadem. Crpi snage iz tog dobra i sjećaj se svoje se- 
stre u Parizu; moramo se vidjeti koliko je moguće 
češće. 

Ako se Eva nakon večere spre- 
ma od kuće, obično na kakov koncert, legne gospođa 
Curie na divan u njezinoj sobi i promatra kako se oblači. 

Nazori majke i kćerke o žen- 
skoj haljini i estetskim pravilima vrlo su različni. No 
Marija već odavna ne traži, da njezini zavladaju. Zapravo 
je Eva ona koja prisili svoju majku, da si nabavi novu 
crnu haljinu još prije nego je stara sasvim iznošena. Radi 
toga su razgovori obiju žena o tom pitanju sasvim aka- 
demski i Marijine opaske su odane i kadikad zabavno 
vesele. 

»Oh, ti sirotice, kakove od- 
vratne pete imaš. Ne, nećeš mi dokazati, da su ženske 
rođene zato, da hodaju sa hoduljama ... I kakova je opet 

to nova moda, da na leđima izrezuju haljine? Sprijeda bi 
još nekako bilo, ali cijeli kilometri golih leđa! Prvo, to je 
nepristojno, drugo si u opasnosti, da zadobiješ upalu pod- 
rebrice, treće, to je grdo; taj treći prigovor morao bi te 
pogoditi, ako te nisu prva dva. Ako to izuzmeš, tvoja je 
haljina lijepa. Ipak se prečesto oblačiš u crno. Crna halji- 
na ne odgovara tvojoj starosti . . .« 

A najmučniji je trenutak, kada 
dolazi na red uljepšavanje lica. Kad se Evi učini, da su 
njezina dugotrajna nastojanja uspjela, udovolji poruglji- 
vom pozivu svoje majke: »Okreni se, da ti se mogu divi- 
ti!« Gospođa Curie je promatra sa znanstvenom temelji- 
tošću i poštenjem. Začuđena je. 

»No, da, načelno ne mogu prigovarati tom ličenju. 
Znam, da su tako radili u sva vremena. U starom Egiptu 
su bile žene još i gore ... A jedno ti mogu reći: za moj 
ukus je to odvratno. Svoje obrve mučiš i sasvim besko- 
risno mažeš usnice . . .« 

»Ali Me, vjeruj mi, da je tako bolje«. 

»Bolje!!! čuj, da se utješim, doći ću sutra ujutro 
k tebi i poljubiti te, dok ćeš još biti u postelji i prije nego 
će ti biti moguće namazati se s tom gnusobom. Meni si 
milija, dok si sasvim prirodna ... A sada pođi, dijete 
moje. Laku noć . . . Da ne zaboravim, imadeš li štogod za 
čitanje za me?« 

»Dakako. A što želiš?« 

»Ne znam pravo . . . nešto, što će me razvedriti. 
Čovjek mora biti mlad poput tebe, da podnese teške i 
zamorne romane«. 

Ruskih pisaca, napose Dosto- 
jevskog, koje je nekada obožavala, više nikada ne čita. 
Premda se njihovi literarni ukusi razlikuju, Eva i majka 
ipak se poklapaju u oduševljenju za Kiplinga i za Co- 
lette ^ . . Mariji nikada ne dosade živi i lijepi opisi prirode 
u »Džungli«, »Svitanju«, »Sidu« ili »Kimu«, one prirode, 
koja joj je uvijek bila utočištem i njezinim pravim ele- 
mentom. Na pamet znade također nebrojene francuske, 
njemačke, ruske, engleske i poljske stihove . . . 


S knjigom, koju joj je Eva 
dala, pođe u svoju sobu, legne na divan, stavi si jastuk 
pod glavu, lista po knjizi i pročita nekoliko stranica . . . 

No za pola sata, možda za je- 
dan sat opet odloži knjigu, ustane, dohvati olovku, biljež- 
nicu i svoje znanstvene priručnike, te sjedne k običnom 
noćnom radu kod kojega će sjedjeti do dva ili tri izjutra. 

Kada dođe Eva kući, vidi na 
kraju hodnika, koji vodi k sobama njene majke, trak svi- 
jetla. Pođe po hodniku i otvori vrata . . . 

Svaku večer joj se pruža ista 
slika. Gospođa Curie sjedi na podu, okružena papirima, 
računalima i brošurama. Nikada se ne može naučiti, da 
bi radila k«d pisaćeg stola, udobno namještena u naslo- 
njaču, kako smo vični gledati slike »mislilaca«. Potreban 
joj je neomeđen prostor, da može po njemu razastrijeti 
svoje gradivo i rad. 

Premda opazi kćerku, kada je 
ušla, ipak je toliko zadubljena, đa ne podigne glave. Obrve 
su joj uzdignute, izraz lica odsutan. Na koljenima joj je 
bilježnica; u nju zapisuje olovkom znakove i obrasce, te 
pri tome nešto gunđa. 

Marija Curie poluglasno izgo- 
vara brojke i brojeve, kada računa. I kako je računala 
prije šesdeset godina na matematičkom satu u penzio- 
natu gospođice Sikorske, tako računa i sada kao profe- 
sorica Sorbonne još uvijek poljski. 

Dvadeset i šesto poglavlje 
LABORATORIJ 


»Da li je gospođa Curie ovdje?« 

»Gospođu Curie tražim. Da li je već došla?« 

»Da li ste vidjeli gospođu Curie?« 

Tako se međusobno pitaju mla- 
di ljudi i mlade žene u predsoblju Instituta za radij kroz 
koje ima doći gospođa Curie. Svi su u bijelim radnim ha- 
ljecima. Svakog jutra sakupi ih se po pet do deset koji 

bi htjeli, »a da je ne smetaju«, savjeta, pobuda, uputa. 
»Sovjet« zove u šali Marija tu družbicu. 

Sovjetu ne treba dugo čekati. 
U devet sati zaokrene staro vozilo u drvored na Rue 
Pierre-Curie. Vrata automobila otvore se i zatvore, a 
odmah zatim pojavi se gospođa Curie na ulazu s vrta. 
Skupina molitelja veselo se skupi oko nje. Glasovi puni 
štovanja i plahosti najavljuju, da je ono »mjerenje« do- 
vršeno, pripovijedaju o svojem napretku kod pokusa 
s polonijem, zovu je Wilsonovom aparatu »gdje će vi- 
djeti zanimljive rezultate . . .« 

Marija ljubi ovu bujicu ener- 
gije i radoznalosti, koju prima na početku dana, makar 
se kađikad nad njom pritužuje. Umjesto, da se je ubrzo 
riješi i da pođe brzo k vlastitom poslu, ostaje onako u 
ogrtaču i šeširu među suradnicima; u samoći je razmiš- 
ljala o eksperimentima svakoga od njih. 

»Gospodine Fournier, promislila sam, što ste mi 
rekli . . . Vaša ideja je dobra, ali postupak, koji ste pred- 
lagali, neizvediv je. Našla sam drugoga koji bi nas mo- 
rao privesti k cilju. Govorit ćemo još o tome. Gospođo 
Cotelle, koji broj ste dobili? Mislite li, da je račun pravi- 
lan? Ja sam ga jučer uveče ponovila, pa sam dobila ne- 
što drugačiji rezultat. No, pa to ćemo još pogledati . . .« 

U njezinim opaskama nema 
ni traga kakovom neredu ili nečemu neodređenom. U mi- 
nutama, što ih posvećuje pojedincu, koncentrirana je na 
zadatak s kojim je zaposlen i o kojemu je poučena do 
u tančine. Trenutak kasnije govori već s drugim učeni- 
kom o drugome zadatku. Njezin mozak je po svoj prilici 
posebno uređen za ovo neobično gombanje. Ovdje u la- 
boratoriju nalazi se usred mladih ljudi, koji se muče i 
trse, slična šahovskom majstoru koji igra dvadeset-tri- 
deset slijepih partija odjedanput. 

Dolaze novi ljudi, pozdravlja- 
ju i zaustavljaju se. Sovjet raste. Konačno sjedne Marija 
na stepenicu i nastavlja ovu auđienciju koja nije nimalo 
formalna. Gotovo čučeći gleda odozdo na gore svoje uče- 

nike koji stoje pred njom ili se naslanjaju o zid te baš 
ništa ne podsjeća na klasičnu sliku šefa. A ipak! . . . 

Sama prima nakon temeljitih 
kušnja studente u laboratorij. Gotovo uvijek im sama 
daje zadatke. Samo k njoj se obraćaju đaci u neprilici, 
uvjereni, da će gospođa Curie u eksperimentu već naći 
pogrješku koja ih je dovela na krivi put . . . 

Kroz četrdeset godina znan- 
.stvenog rada pridobila je sijedokosa žena ogromno zna- 
nje. Živa je bibliografija radija: u pet jezika, kojima pot- 
puno vlada, čita sve spise koji se tiču istraživanja u In- 
‘stitutu. Pojave prosuđuje s novih vidika; a isto tako iz- 
mišlja i novu tehniku. A konačno joj zdrav razum, njezin 
neprocjenjivi dar, pomaže raščistiti zamršenosti znanja 
i zaključaka. Maglovite teorije i zavodljiva, no umišljena, 
zaključivanja nekojih njenih učenika nailaze na otklon u 
jasnim i lijepim očima, na čeličnu neoborivost njezine 
tvrdje. Kako je sigurno raditi pod vodstvom majstora 
koji je i smion i mudar! 

Polako se skupina, sabrana na 
stepenicama, raziđe. Svaki od njih nosi svoj mali plijen. 
Ovoga ili onoga prati Marija još u fizikalnu ili kemijsku 
dvoranu, da bi nastavila započeti razgovor još i pred ka- 
kovim aparatom . . . Konačno se oslobodi i uđe u svoj po- 
sebni laboratorij. Tamo si obuče crni radni haljetak i 
zadube se u vlastite eksperimente. 

Ipak su ti trenuci samoće 
kratki. Već opet netko kuca na vrata. Pokaže se mladi 
znanstvenik s listovima rukopisa u ruci. Iza njega čeka 
već drugi . . . Ponedjeljak je, dan redovitih tjednih sa- 
stanaka Akademije znanosti, zato pridolaze autori poje- 
dinih izvještaja koji bi se na popodnevnoj sjednici imali 
pročitati, te ih izručuju gospođi Curie na pregled. Marija 
ih pođe čitati u vrlo svijetlu, usku i jednostavnu sobu o 
kojoj ne bi nitko pomislio, da je to radna soba slavne 
učenjakinje. U sobi je vrlo beznačajan namještaj: hrastov 
pisaći stol, kartoteka, nekoliko ormara sa knjigama, stari 
pisaći stroj, kožom presvučena stolica koja se baš ništa 


ne razlikuje od tisuća drugih takovih stolica. Na stolu je 
mramorna tintarnica, pretinci s brošurama, kupolasta 
spremnica sa utaknutim naliv-perima i zašiljenim olov- 
kama, nekakova umjetnina koju joj je nekoć poklonilo 
neko đačko udruženje ... I kao posljednje iznenađenje 
tamo je lijepa mala tamnosmeđa žara iskopana na Ischiji. 

Ruke, koje predavaju gospođi 
Curie bilješke za Akademiju, često drhću od uzbuđenja. 
Pisci znadu, da im se treba pripremiti na strogu ocjenu! 
Po Marijinom ukusu nije nikada niti jedan opet dooljno 
jasan i dovoljno otmjen. Ne pronalazi ona samo stvarne 
pogrješke, ngeo i loše izgrađene stavke, pa i slovničke po- 
grješke . . . »Tako, sada mislim, da će ići«, s takovim ili 
sličnim riječima povrati ona »majstorsko djelo« mlado- 
mu, više mrtvom nego živom znanstveniku. Ako je pak 
djelo kakvog studenta zadovolji, onda je njezin smiješak 
i njezine vesele opaske: »To je vrlo dobro ... To je od- 
lično!« nagrada za sav trud i on će kao na krilima pole- 
tjeti s rukopisom do profesora Perrina čija je zadaća 
predlagati izvještaje Institutu za radij na visokom zboru 
Akademije. 

★ 

Isti Jean Perrin ponavlja sva- 
kome, koji ga želi slušati, da »gospođa Curie nije samo 
znamenita fizičarka, nego i najdivnija ravnateljica labo- 
ratorija, što ih uopće poznajem.« 

Što je tajna te sposobnosti? 
Prije svega je to izvanredni »šovinizam« radijskog insti- 
tuta koji napunja Mariju. Ona je strastveni službenik i 
prirodni branitelj ugleda i koristi ove, njoj tako mile 
ustanove. 

Mnogo se trudi, da bi priskr- 
bila količinu radioaktivnih tvari koje su potrebne za da- 
lekosežne pokuse. Ako si gospođa Curie i ravnatelji bel- 
gijskih rudnika »Union Miniere du Haut Katanga« izmi- 
jenjuju ljubeznosti i laskanja, ishod je toga uvijek jeđ- 

nak: uprava rudnika šalje gospođi Curie cijele tone osta- 
taka, a Marija se oduševljeno laća posla oko pridobiva- 
nja zaželjenih tvari . . . 

Iz godine u godinu obogaćuje 
ona svoj laboratorij. Možemo je vidjeti, kako s Jeanom 
Perrinom oblijeće ministarstva, da isposluje potpore i 
stipendije. Budući je ona »gospođa Curie«, slušaju je oni 
koji danas drže oblasti u rukama. Tako godine 1930. do- 
bije izvanredni kredit od pola milijuna franaka za istra- 
živanja. 

Katkada je takovo prosjače- 
nje umara i ubija i onda opiše Evi svoja postajkivanja 
po predsobljima i svoje bojazni te sa osmjehom zaključi: 
»Najposlije će nas još kao prosjake izbaciti pred vrata!« 

Pod njezinim uzornim vod- 
stvom laboratorijski suradnici osvjetljuju još neistražena 
područja radioaktivnosti. Od godine 1919. do 1934. obja- 
vili su fizičari i kemičari instituta četiri stotine osamdeset 
i tri znanstvena spisa među kojima je bilo trideset i če- 
tiri disertacije i trideset i jedna publikacija gospođe 
Curie ! 

Iako je zadnja brojka visoka, 
potrebno je razjašnjenje. U posljednjem razdoblju svoga 
života gospođa Curie misli s prevelikom požtrvovnošću 
prije svega na to, da pripravi put u budućnost, zato go- 
tovo sve svoje vrijeme troši kao ravnateljica i učiteljica. 
Što bi sve još možda učinila, da je mogla kao mladi 
ljudi oko nje posvetiti istraživanjima svaki svoj trenutak ! 
I tko će kasnije moći izmjeriti njezin udio kod svih rado- 
va za koje je dala pobude i koje je korak po korak vodila ? 

Toga pitanja ne postavlja sa- 
ma. Veseli se pobjedama što ih izvojuje cjelokupnost i 
kolektivna osoba, koje niti ne zove »moj« laboratorij, 
nego s neopisivim izrazom potajnog ponosa kratko »labo- 
ratorij«. Kada izgovara tu riječ, za nju ne postoji niti 
jedan drugi laboratorij na svijetu. 

★ 


Njezine duševne i čovječanske 
Iiednosti bile su uzrokom, da je ova samotna žena po- 
stala središtem koje je oživljavalo njezin krug. Gospođa 
Curie znade si očuvati odanost svojih drugova, iako nije 
domaća s njima te ih još i nakon mnogih godina skup- 
noga rada naziva s »gospodična« ili »gospodin«. 

Kada sjedi vani na vrtnoj klu- 
pi u znanstvenom razgovoru, mora je pozvati već ozbiljno 
zabrinuti glas asistentice: »Gospođo, prehladit ćete se!... 
Gospođo, molim, dođite unutra! . . .« A kada zaboravi 
poći na objed, stave pred nju nevidljive ruke voće i kruh... 

Laboratorijski sluge, radnici, 
svi su očarani tajnim jedinstvenim čarom. Kada si je Ma- 
rija uzela vlastitog šofera, vidjeli su, kako je faktotum 
instituta Georges Boiteux prolijevao prave suze, sjetivši 
se, da će odsada netko drugi voziti gospođu Curie iz Rue 
Pierre-Curie na Quai de Bethune. 

Ljubav, koju tek rijetko po- 
kazuje, veže Mariju na one, koji se s njome zajedno bore, 
na ovu veliku obitelj u kojoj otkriva najplemenitije i naj- 
vatrenije duše. Rijetko je moju majku nešto tako potre- 
slo kao novost u kolovozu 1932. o nenadanoj smrti jedno- 
ga od njezinih najmilijih učenika. 

Kada sam došla u Pariz, doživjela sam veliku 
žalost, piše. Mladi kemičar Reymond, kojega sam vrlo 
voljela, utopio se za kupanja u rijeci. Sasvim sam 
uništena. Njegova majka mi je pisala, jer mi je htje- 
la reći da su bile godine u laboratoriju njegove naj- 
ljepše godine. A što koristi, kad se moralo tako za- 
vršiti . . . 

Isto je tako bistrovidna za po- 
grješke kao i za pohvale i neumoljivo će ustanoviti uzrok, 
zašto ovaj ili onaj istraživač neće moći postati i veliki 
učenjak. Još više nego taština, ljuti je nespretnost. Sva je 
izvan sebe, ako nespretna ruka prouzroči kod kavkog po- 

kusa tvarnu štetu. O nekom nenadarenom eksperimenta- 
toru jednoć je rekla svojim bližnjima: »Ako bi bili 3 vi 
takovi kao on, bilo bi u fizici sve vrlo skromno!« 

★ 

Ako je kakov član laboratorija 
uspio s disertacijom, načinio diplomski ispit ili dobio ka- 
kovu nagradu, priređuju njemu u čast »laboratorijsku ča- 
janku«. Ljeti to bude vani na vrtu pod lipama. A zimi 
se naruši mir u knjižnici, koja je najveća dvorana u ovoj 
zgradi, s neobičnim ropotom posuđa; i to zbilja čudnog 
posuđa! Mjesto šalica za čaj i šampanjskih čaša imadu 
laboratorijske čaše, a mjesto žlica mješalice. Studenti po- 
služuju sami i pružaju čajno pecivo drugovima, učitelji- 
ma i osoblju. U skupini su također Andre Debierne, vo- 
ditelj predavanja na institutu za radij, Ferdinand Hol- 
we *k, voditelj laboratorija te vesela i razgovorna Mari- 
ja koja brani svoju čašu s čajem od navaljivanja mno- 
štva. 

Nekoje od ovih »čajanki« ima- 
du za Mariju sasvim osobitu čuvstvenu vrijednost. Jedan- 
put, kada slave doktorat njezine kćerke Irene, drugi puta, 
kada slave doktorat njezinog zeta Frederika Jolliota. Go- 
spođa Curie vidi, kako se pod njezinim vodstvom razvija 
nadarenost obojice istraživača. Godine 1934. izvojevao je 
mladi bračni par divnu pobjedu. Nakon dugih istraživa- 
nja pojava atomskih promjena otkriju umjetnu ra- 
dioaktivnost; nekoje tvari, kao na primjer alumi- 
nij, opstreljuju sa zrakama, što ih samovoljno izžaruju 
radioaktivna počela te postignu, da se ove tvari promije- 
ne u nova radioaktivna počela kojih u prirodi nema i 
koja sada postaju izvorom izžarivanja. Posljedice, što ih 
imade ovo nevjerojatno atomsko stvaranje u kemiji, 
biologiji ili medicini, pokazuju se tek u obrisima. Tako 
možda nije daleko vrijeme, kada će moguće po tvorni- 
cama izrađivati tijela sa osebinama radija, a što bi s ve- 
seljem ponajprije pozdravila Curiejeva terapija. 


Na sjednici Fizikalnog društva, 
kada izvješćuje bračni par o svome radu, nalazi se među 
slušateljima pozorna i ponosna Marija. Kada susretne Al- 
berta Laborda, koji je bio nekada njezin i njezinog muža 
asistent, primi ga s neobičnom rječitošću: »Dobar dan!... 
Dobro su govorili, zar ne? Lijepa vremena starog labo- 
ratorija opet su se povratila«. 

Poslije sjednice odviše je uz- 
buđena, a da bi ostala sama. U pratnji nekolicine drugo- 
va, što ih je pozvala, pođe pješice kući. I uvijek iznova 
započinje razgovor o uspjehu »tih mladih ljudi«. 

★ 

S onu stranu vrta u ulici Pier- 
re-Curie suradnici profesora Regauda, koje Marija krat- 
ko zove »ljudi s onu stranu«, vode svoju teoretsku i prak- 
tičnu borbu protiv raka. Od godine 1929. do godine 1935. 
liječilo se u Institutu za radij osam tisuća tri stotine de- 
vetnaest bolesnika! 

I Claude Regaud se »šovini- 
stički« brine za svoj laboratorij. Strpljivo je sakupio oru- 
žje koje mu je za njegovu borbu potrebno: radij, apara- 
te, prostorije, bolnicu. Zbog izvanredno velikog broja li- 
ječenja i brze potrebe, morao si je radij posuđivati — 
Union Miniere mu je povjerila deset grama radija — te 
si osigurati javne i posebničke potpore. Njegovi najda- 
režljiviji mecene bih su Henri de Rotschilđ, braća Lazard 
i neki anonimni darovatelj koji je ustanovi poklonio tri 
milijuna četiri stotine tisuća franaka čuvajući svoj in- 
kognito kompliciranim propisima. 

Tako je nastalo najučenije 
francusko središte radioterapije i Curiejeve terapije. Nje- 
gov ugled je ogroman. Više od dvije stotine liječnika iz 
sviju dijelova svijeta borit će se za dozvolu prakticiranja 
u njemu, kako bi se naučili tehnike u liječenju raka. 

Gospođa Curie ne sudjeluje 
kod bioloških i medicinskih radova, no ipak sa strastve- 
nim zanimanjem prati njihov napredak. Odlično se slaže 

s profesorom Regaudom, s tim izabranim drugom, nese- 
bičnim i svijesnim svoje dužnosti koji poput nje mrzi 
privjeske slave i koji poput nje uvijek otklanja materi- 
jalne prednosti. Kada bi imao posebničku praksu, postao 
bi vrlo bogatim čovjekom. No takova pomisao nije ga se 
nikada dotakla. 

Iako donosi razvitak Curieje- 
ve metode, koju uvode prokušani stručnjaci, obojici labo- 
ratorijskih predstojnika mnogo veselja, ipak im nije 
ušteđena ni velika muka. Ogorčeni, no bez moći, morado- 
še gledati, kako se širi i zloporaba radija. Negdje neuki 
liječnici kušaju liječenje s radioaktivnim tvarima onako 
na slijepu sreću, a da si nisu svijesni, kako je to opasno. 
Drugdje opet preporučuju lijekove i sredstva za poljep- 
šavanje koja sadržavaju radij — te se, štoviše, često po- 
zivlju i na ime Curie. Jasno je, da moja majka, obitelj 
Curie, profesor Regaud i Institut za radij sa svim ovim 
stvarima nisu imali nikakvog posla. 

★ 

»Pogledajmo, ako imade što važno . . .« 

Naglo i nestrpljivo daje Mari- 
ja jutarnju poštu svojoj inteligentnoj tajnici gospođi Ra- 
set. 

Naslovi na pismima su često 
vrlo kratki: »Gospođa Curie, Pariz«, ili »Gospođa Curie, 
učenjakinja, Francuska«. Dobra polovica ovih pisama su 
molbe za autograme i pisma budala. Sakupljačima auto- 
grama odašilju odgovor na ovakovoj tiskanici: 

Gospođa Curie ne može davati autograma i 
ne ?nože potpisivati slika, te moli, da je izvinete. 

Neuravnoteženim ljudima — 
nepriznatim izumiteljima i budalama, koji misle, da ih 
slijedi, budalama koji su se zaljubili, te budalama koji 
joj se prijete, uopće ne odgovara, premda joj pišu osam 
ili deset stranica duga pisma s tintama sviju boja. 


A sada k ostalim pismima . . . 
Savjesno diktira Marija svojoj tajnici izvještaje za dru- 
gove u inozemstvu, odgovore na očajne pozive onih, koji 
| misle, da gospođa Curie može izliječiti svaku bolest i 

I olakšati svaku bol. Zatim dolaze na red pisma dobavljači- 

| ma aparata, računi, doznake i odgovori na okružnice 

I koje šalju »gospođi udovi Curie, profesoru Sorbonne« 

1 njezini službeni pređpostavljeni. To je prava poplava pa- 

I pira koju Marija razmješta u četrdeset i sedam preti- 

naca. 

A tih četrdeset i sedam preti- 
naca niti izdaleka ne predstavlja sviju veza gospođe Cu- 
rie s vanjskim svijetom. S molbama za sastanke upravo 
je kušaju zaskočiti. Utorkom i petkom ujutro obuče svo- 
ju najbolju crnu haljinu. »Moj prijamni dan je, moram 
pobuditi pristojni utisak«, veli mračnog čela i spuštenih 
obrva. U predsoblju laboratorija guraju se molitelji. 
Tamo su i novinari koje udobrovoljuju riječi tajnice: 
i »Gospođa Curie će vas primiti samo onda, ako želite ka- 

kovih stvarnih razjašnjenja; osobnih interviewa uopće ne 
daje!« 

Usprkos toga, što je Marija 
ovdje utjelovljena ljubeznost, nema ničega što bi pobu- 
dilo posjetioca na nastavak razgovora. Ne pobuđuje ga 
ni preuska soba za primanje, ni tvrdi stolci, ni nestrplji- 
vo drhtanje učenjakovih prstiju, ni njezini prikradeni po- 
gledi na zidni sat . . . 

U ponedjeljke i srijede Marija 
je već od ranog jutra nervozna i uzbuđena. U pet imade 
predavanje. Poslije objeda se zatvori u radnu sobu u 
svom stanu. Tamo priprema predavanje, te si na listove 
bijeloga papira zapisuje glavne misli. Oko pola pet dola- 
zi u laboratorij gdje se opet zatvori u sobicu. Nemirna 
je, nepristupačna, živci su joj napeti. Već dvadeset i pet 
godina predaje. Uza sve to imade svaki puta tremu, kada 
se mora u maloj predavaonici pojaviti pred dvadesetori- 
com ili triđesetoricom učenika koji bučno ustanu, kada 
ona uđe. 

Neumorna, strašna radinosti 
U odmorima zasniva znanstvene članke i knjige: raspra- 
vu o izotopiji i izotopima, kratki i potresni životopis Pier- 
ra Curieja, konačno izdanje svojih predavanja . . . 

★ 

Te divne i plodne godine ujed- 
no su i godine dramatske borbe; gospođi Curie prijeti 
opasnost, da će oslijepiti. 

Godine 1920. rekao joj je liječ- 
nik, da će je zbog sive mrene na oba oka polako obaviti 
noć. Marija ne pokazuje svog očaja. Stvarno obrazloži 
stvar svojim kćerkama i odmah govori o lijeku: o opera- 
ciji s kojom bi možda mogli pokušati kroz dvije-tri go- 
dine . . . Sve dotle će njezine mutne očne leće stvarati iz- 
među nje i svijeta, između nje i rada neodstranljiv ma- 
gleni zid. 

Marija Bronji 10. studenog 1920. 

Najviše mi brige zadaju oči i uši. Oči su vrlo 
oslabljene i tome vjerojatno nema lijeka. A u ušima 
me gotovo neprestano muči šum koji je često vrlo 
jak. Jako sam uznemirena; to bi znalo ometati moj rad 
— znalo bi ga onemogućiti. Možda je sve to u vezi s 
radijem, no o tome se ne može reći ništa pouzdanoga. 

Takovi su moji jadi. Ne govori nikome o toj 
stvari, kako se ne bi razglasilo. A sada k drugim stva- 
rima . . . 

»Ne govori nikome o toj stvari . . .« to vodi Mariju 
u razgovorima sa Irenom i Evom, s bratom i sestrama 
kojima se jedino povjerava. Njezina fiksna ideja jest, da 
mora spriječiti svaku neđiskretnost, kako se ne bi no- 
vost pojavila u kakovom časopisu kao bilješka: »Gospo- 
đa Curie je oboljela«. 

Njezini liječnici đr. Morax i đr. 
Petit njezini su saveznici. Za bolesnicu si izmisliše drugo. 

ime. Gospođa Carre, neznatna starija dama boluje od 
obojestrane očne mrene. Eva ide k optičaru za gospođu 
Carre. 

Ako ide Marija po stepenica- 
ma ili preko ulice u magli, koje njezine oči više ne mogu 
prodrijeti, vodi je pod ruku jedna od njenih kćeri te je 
neopazice pritiskom o ruku upozoruje na opasnosti i za- 
preke. Kod stola joj moraju dodavati predmete koje tra- 
ži po stolnjaku krivim i nesigurnim pokretima . . . 

No kako da se izvede ta groz- 
na i smiona komedija u laboratoriju? Eva ju je nagova- 
rala, da povjeri stvar svojim najbližim suradnicima, kako 
bi mjesto nje radili kod mikroskopa i sprava za mjere- 
nje. Suho joj je odgovorila: »Nitko ne treba znati, da 
imadem uništene oči«. 

Za svoj precizni rad pronašla 
je vlastitu slijepačku tehniku. Upotrebljava leće, koje sil- 
no povećavaju, a na ljestvice aparata za mjerenje namje- 
sti dobro vidljive znakove u kričavim bojama. Bilješke 
za predavanja piše ogromnim slovima, da ih u predavao- 
nici može vidjeti i kod slabog svijetla. 

S beskonačnim lukavštinama 
krije bolest. Učenik joj pokazuje fotografski snimak po- 
kusa, a na njemu su sasvim tanke crte. S vrlo spretnim 
i dosjetljivim pitanjima doznade Marija ono, što joj je 
potrebno znati, da si u mislima ponovi sliku. Istom onda 
je uzme u ruke i pričinja se kao da je vidjela crte . . . 

Uza sve ove mjere opreznosti 
naslućuju u laboratoriju njezinu dramu. Pa i oni šute, 
ponašaju se kao da ništa ne opažaju i isto se tako spret- 
no igraju skrivača kao i Marija. 

Marija Curie Eyi 13. srpnja 1923.: 

Ako bude moguće, operirat će me u srijedu 
osamnaestoga ujutro. Bit će dosta, ako dođeš u pred- 
večerje. Ovdje je strašno vruće i ne bih Te htjela 
umarati. 

Prijateljima u Larcouestu reci , da nisam do- 
vršila nekog posla, što smo ga zajedno pripravile i da 
Te trebam, jer ga žurno zahtjevaju. 

Ljubi Te — Me. 

P. S. — Draga, reci, koliko je moguće malo. 

Slijede vrući dani na klinici, 
kada Eva sa žličicom hrani nepokretnu, slijepu i potpuno 
obvezanu »gospođu Carre«. Dugi tjedni straha pred ne- 
očekivanim komplikacijama i pred krvarenjima koja bi 
upropastila svu nadu u ozdravljenje. Još dvije daljnje 

operacije o ožujku 1924. Četvrta operacija 1930 A 

jedva joj skinu ovoje, Marija se već nauči gledati s ne- 
normalnim očima, kojima su oduzeli leće i koje više nisu 
; sposobne ni za kakovo prilagođivanje. 

Nekoliko mjeseci nakon prve operacije piše Evi: 

Odućavam se naočala i napredujem. Bila sam 
već dva puta na šetnji po kamenitim i vrlo slabim 
gorskim putevima; išlo je posve dobro, hodala sam 
■naglo i bez neprilike. Najviše me smeta činjenica, da 
vidim dvostruko, što mi također priječi spoznavanje 
ljudi koji mi se približuju. Radi vježbe svaki dan pi- 
šem i čitam. Zasada mi je to teže nego hodanje! Kod 
članka za Enzyclopaedia Britannica morat ćeš mi sva- 
kako pomagati . . . 

A lagano pobjeđuje zlu sudbi- 
nu. S jakim naočalima zadobi iznova gotovo normalni vid, 
ide lako od kuće sama, vozi dapače i svoja kola i u labo- 
ratoriju izvodi točna mjerenja . . . Posljednje čudo tog 
čudesnog života: Marija pobjeđuje tamu i nađe opet do- 
voljno svijetla, da može raditi, raditi do konca. 

V 

U kratkom pismu, što ga piše 
u rujnu godine 1927. Bronji, izražena je tajna ove pobjede: 

Katkada mi ponestaje srčanosti, pa si dokazu- 
jem, kako bih morala prestati s radom, poći na selo i 

baviti se vrtlarstvom. Ipak me veže na tisuće veza i ne 
znam, da li bi si kada mogla tako urediti život. Jedna- 
ko ne znqm, da li bih mogla biti bez laboratorija, pa 
i onda, kada bih pisala znanstvene knjige . . . 

★ 

»Ne znam, da li bih mogla biti bez laboratorija . . .« 

Tko želi razumjeti taj uzvik, 
to priznanje, mora vidjeti Mariju kod njezinih aparata, 
kada poslije obavljenih svakidanjih dužnosti može poći 
za težnjama svoga srca. Nikako nije potrebna važnost 
nekog pokusa, a da se na njenom upalom licu pokaže iz- 
raz potpune zadubljenosti i zaboravi na samu sebe. U 
beskrajno veselje joj znade biti teški zadatak puhanja 
stakla, koji Mariji majstorski uspije, ih pak odlično izve- 
deno mjerenje. Pažljiva i dobra promatračica, njezina su- 
radnica gospođica Chamie, nacrtala nam je sliku ove go- 
spođe Curie s crtama kakove nisu sačuvane niti na jed- 
noj fotografskoj snimci. 

. . . Ovdje sjedi pred aparatom i mjeri u polu- 
tamnoj sobi koja nije naložena, da ne bi bilo tem- 
peraturnih promjena. Divno je njezino obvladavanje 
i sklad pokreta u vrsti prihvata — kada otvori aparat, 
otkopča kronometar, podigne kakov uteg itd. ... 5 ve- 
ćom spretnošču ne bi mogao učiniti niti jedan pianist 
toga, što izvađaju ruke gospođe Curie. To je potpuna 
tehnika koja je umanjila koeficient ličnih zabuna ta- 
ko reći na ništicu. 

Kako je onda očito veliko i iskreno njezino ve- 
selje, ako se pokažu računi, što ih naglo izvede za 
uspoređenje zaključaka, da je neskladnost daleko 
ispod dozvoljene granice, a što potvrđuje točnost nje- 
zinoga mjerenja. 

Gospođica Chamie također je 
opisuje kod nekog važnog pokusa, kod dobivanja aktinija 

X za spektar zraka alfa, kod zadnjega djela što ga je 
Marija do kraja izvela pred smrću: 

Aktinij X mora biti čist i u takvom kemijskom 
stanju, da se njegove emanacije ne mogu osloboditi. 
Radni dan nije dosta dug, da izvede rastavljanje. 
Gospođa Curie ostane bez večere preko večeri u labo- 
ratoriju. Ipak rastavljanje toga počela tek lagano na- 
preduje; treba raditi cijelu noć, da ne bi jaki izvor 
snage, što ga pripravlja, odviše »pao«. 

Dva sata je izjutra, treba izvesti još zadnji 
zahvat; tekućina mora teći jedan sat kroz centrifugu 
koja je izrađena na poseban način. Ova se vrti sa za- 
mornim štropotom, no gospođa Curie ostane pokraj 
nje i ne će ostaviti prostorije. Pogledava stroj tako , 
kao da njezina vruća želja za sretnim završetkom po- 
kusa može sugestivno pospješiti događanje. U tome 
trenutku za nju ne postoji ništa osim centrifuge; ni 
sutrašnji dan, ni umornost. To je potpuna odsutnost 
osobe i koncentracija cijele duše na posao što ga 
obavlja . . . 

Ako pokus ne dade željenog- 
uspjeha, čini se kao da je Mariju zadesila teška nesreća. 
Spusti se na stolicu i praznog pogleda zuri pred sebe; 
ruke je skrstila, a leđa pogrbila; tako je slična staroj se- 
ljakinji koja se u nijemom očaju predaje velikoj boli. 

A kada pokus uspije, kao da 
su joj porasla krila. Vesela žuri na vrt kao da želi reći 
svome cvijeću, svojim lipama i suncu, koliko e sretna! 
Tada je pomirena sa znanošću i tada bi se smijala i odu- 
ševljavala. 

Dvadeset i sedmo poglavlje 
ZAVRŠETAK POSLANJA 


Gospođa Curie često govori o 
svojoj smrti. Na oko gleda ravnodušno na neizbježiv do- 
gađaj i njegove posljedice. Mirno veli: »Jasno je, da više 
ne mogu živjeti mnogo godina«, ili »Sudbina radijskog 
instituta me uznemiruje, kad me više ne bude«. 

Ipak to nije prava vedrina i 
predanost. Sa svom snagom nagona odbacuje misao na 
svršetak. Ljudi, koji joj se izdaleka dive, drže, da je za 

nju život besprimjeran. A u Marijinim očima ovaj život 
nije važan, važan je samo njezin odnos prema započetom 
radu. 

Prije trideset godina se Pierre 
Curie, kao da naslućuje smrt, prouzročenu slučajem, za- 
kopao u rad s tragičnom ospjedntošću. A sada se Marija 
opire mračnoj prijetnji. Da bi se osigurala pred napada- 
jem, kojega se boji, stavlja ona grozničavo pred sebe be- 
deme nacrta i zadataka. Umomost, koja je svakim da- 
nom veća, kronične bolesti od kojih pati — oslabljen 
vid, reumatični bolovi u ramenima, jaki šum u ušima — 
za sve to ne mari. 

Zašto bi razmišljala o tome! 

Imade i važnijih stvari. U Arcueilu je upravo uredila 
tvornicu za obradbu radioaktivnih ruda u velikom opse- 
gu. Već davno si je željela takove radionice; oduševljeno 
organizira prve pokuse. Isto tako imade preko glave po- 
sla sa svojom knjigom — s pravim spomenikom znanosti, 
knjigom koje ne bi nitko više mogao napisati, kada go- 
spođe Curie ne bi više bilo. Osim toga ni istraživanja 
srodstva aktinijevog ne napreduju dosta brzo! Pa zar se 
ne bi trebalo latiti i istraživanja o finoj izgradnji zraka 
alfa? Marija ustaje rano, da dohrli u laboratorij kuda se 
vraća i poslije večere . . . 

Radi s čudnim elanom i s čud- 
nom neopreznošću koja je značajna za nju. Nikada se 
nije držala pravila opreznosti, što ih je s najvećom stro- 
gošću propisivala svojim učenicima, kao: tube s radio- 
aktivnim tvarima treba hvatati s klještima, neosiguranih 
tuba nikada se ne dotakni, treba upotrebljavati olovne 
ploče, kako bismo izbjegli štetnom izžarivanju. Jedva se 
pomirila s krvnim pretragama koje su u Radijskom insti- 
tutu obavezne. Sastav njezine krvi nije normalan. Pha!. . . 
eć se trideset i pet godina gospođa Curie bavi s radijem, < 

te udiše njegovu emanaciju. Za vrijeme rata četiri se * 

godine izlagala još opasnijim rentgenskim zrakama. Laka 
promjena krvnog sastava, mučne i bolne opekline na ru- 
kama, koje se osuše i opet ognoje, konačno nisu prestro- 


ga kazna za ovako brojne pogibli kojima se bila ispo- 
stavljala! 

Više djeluje na gospođu Curie 
kratka bolest godine 1933. Rentgenski pregled ustanovi 
dosta veliki žučni kamen, bolest koja joj je uzela oca! . . .. 
Da izbjegne operaciji, jer se je boji, pokori se propisanoj 
dieti i donekle se čuva. 

A upravo se neočekivano s ve- 
likom brzinom lati još i nekog drugog posla. Učenjakinja, 
koja nije nikada pitala za svoju udobnost i koja je uvijek 
skromne osobne nacrte odlagala, hoće zidati kuću za lje- 
tovanje u Sceauxu i promijeniti stan u Parizu. Bavi se 
s građevnim nacrtima i bez oklijevanja nakopava si veli- 
ke izdatke. Onda se domisli, da vila mora biti sagrađena, 
još za ljeta i da će se u lisotpadu 1934. preseliti iz svoga 
stana na Quai de Bethune u novu modernu kuću u Cite 
Universitaire. 

Osjeća, da je slabašna, a hoće 
samoj sebi dokazati, da joj nije ništa. U Versaillesu se 
skliže i prati Irenu u Savoye na skijanje. Sretna je, da si 
je očuvala okretnost i gipkost. Za Uskrs otputuje sa se- 
strom Bronjom, koja joj je došla u posjete, automobilom 
na francuski jug. 

Putovanje bude sudbonosno. 
Marija želi sestri pokazati svu ljepotu pokrajine i zato. 
čini velika obilaženja. Kada nakon mnogih postajkivanja 
konačno prispiju u njezinu vilu u kraju Cavalaire, ona je 
prehlađena i njezine su snage iscrpljene. Kod njihovog 
dolaska u kući je silno hladno. Centralno grijanje, koje 
su uveli u brzini, ne može kuće dosta brzo ogrijati. Ma- 
riju trese groznica te je spopane očaj. Plače na Bronji- 
nim rukama poput bolesnoga djeteta. Misao na njezinu 
knjigu progoni je i boji se, da joj bronchitis neće dozvo- 
liti završiti je. Bronja je poslužuje i miri. Slijedećeg dana. 
svladala je živčani slom koji se više ne će ponoviti. 

Nekoliko lijepih dana utješi je. 
i okrijepi. Kada se povrati u Pariz, bolje joj je. Liječnik 
joj je govorio o gripi te kao svi liječnici već kroz četr- 

deset godina — o preopterećenosti radom. Temperauri, 
koja se stalno pomalo diže, ne daje prevelikog značenja. 
Bronja otputuje uznemirena natrag u Poljsku. Pred var- 
šavskim vlakom sestre se po zadnji puta zagrliše. 

Marija visi između zdravlja i 
bolesti. U dane, kada joj je bolje, odlazi u laboratorij. 
Kada se ne osjeća dobro i kada je slaba, ostaje kod kuće 
i bavi se sa svojom knjigom. Više sati na tjedan posve- 
ćuje svom novom stanu i nacrtima za vilu u Sceauxu. 

Što dalje, to je veća moja potreba po kući s 
vrtom; ostvarenje ovog nacrta moja je naiskrenija 
zelja, piše Bronji 8. svibnja 1934. ' troškovi za grad- 
nju su tako proračunani, da odgovaraju mojim sred- 
stvima. Dakle, moći ćemo početi s radom. 

Ipak joj je potajni neprijatelj 
za petama. Groznica ne popusti, a drhtanje je jače. S ve- 
likom strplijovšću i spretnošću nagovori Eva majku, da 
dozvoli pozvati liječnika. Sa izlikom, da su »dosadni« i 
»jer čovjek nema mogućnosti, da ih plati« — niti jedan 
francuski liječnik nije htio od Marije primiti honorara — 
uvijek se obranila od liječničke njege. Učenjakinja i pri- 
jateljica napretka u zdravstvenom pogledu je tvrdoglava 
kao seljakinja. 

Prvi je prijateljski pregleda 
profesor Regaud koji preporuči dr. Raveaua. Ovaj opet 
pošalje profesora Boulina koji, čim opazi njezino bes- 
krvno lice, reče: »Ležati i potpunoma ispreći«. 

Gospođa Curie je to više puta 
čula i niti ne pomišlja, da bi se toga držala. Hoda gore 
i dolje po stepenicama svoga stana na Quai de Bethune, 
koje zamaraju, i gotovo svaki dan radi u Institutu za 
radij. Jednog sunčanog svibanjskog dana godine 1934. 
ostane do pola četiri u fizikalnoj dvorani gdje sa umor- 
nom rukom prihvaća svoje vjerne drugove — kutije i na- 
prave — te izmijeni sa suradnicima par riječi: »Grozni- 
čava sam«, izusti, »idem kući«. 


Još jednoć pođe preko vrta u 
kojemu žari upravo rascjetalo cvijeće. Pred zakržljalom 
vrtnom ružom zastane i pozove mehaničara: »Georges, 
pogledajte si ovu ružu! Odmah se morate pobrinuti za 
nju!« 

Približi joj se učenica i moli je, 
da ne ostaje nipošto vani i neka dopusti, da je odvezu 
kući. Pristane, no prije nego uđe u kola, još se jedanputa 
okrene: 

»Georges, ne zaboravite ruže . . .« 

Zabrinuti pogled na zakržljalu 
biljku njezin je oproštaj s laboratorijem. 

★ 

Sada više ne ustane iz poste- 
lje. Slaba borba s neodređenim trpljenjem, koje zovu sada 
gripom, sada bronćhitisom, sili je na neugodno liječenje. 
S predanošću, koja pobuđuje strah, predaje mu se i čak 
pristane na temeljitu pretragu na klinici. Dvije rentgen- 
ske snimke, pet ili šest analiza dovede specialiste pozva- 
ne k njoj, u najveću nepriliku i čuđenje. Izgleda, da nije 
oštećen niti jedan organ, a ne mogu ustanoviti nikakove 
izrazite bolesti. A jer se rentgenološki pokaže nekoliko 
starih oštećenja i upala pluća, odrediše obloge i pijavice. 
Kako se stanje ne popravi, ali niti ne pogorša, vrati se 
ona u svoj stan; sada progovore prvi puta o sanatoriju. 

Oklijevajući stavi joj Eva taj 
prijedlog. Marija se pokori i ovaj puta te pristane na pu- 
tovanje. Polaže nadu u čisti zrak, jer misli, da se ne 
može oporaviti zbog velegradske buke i prašine. Načine 
osnovu. Eva će pratiti majku i ostat će nekoliko tjedana 
s njome, onda će joj činiti društvo brat i sestra, koji će 
doći iz Poljske te će konačno kolovoz proboraviti kod nje 
opet Irena. Na jesen će biti opet zdrava. 

U bolesničkoj sobi razgovaraju 
se s gospođom Curie Irena i Frederic Jolliot o radu u 
laboratoriju, o vili u Sceauxu, o korekturama knjige koju 

je Marija upravo dovršila. Eva se zabavlja sa uređivanjem 
novoga stana te izabire boju tapeta i tkanina. 

Marija se katkada malko na- 
smjehne te potraži pogled svoje kćerke: 

»Možda se odviše trudimo, a ni za što . . .« 

Za ovakove zgode imađe Eva 
uvijek pripremljenu šalu i prigovor; a poduzetnike tjera 
na brži rad, što je Mariji vidljivo olakšanje. Ipak se Eva 
baš ništa ne nada, da bi izmakla sudbini; makar liječnici 
nisu pesimisti i makar nije u kući naoko nitko uznemiren, 
ona je spremna na najgore, a da ne zna zašto. 

Za svijetlih dana ovog prediv- 
nog proljeća proboravi Eva sa svojom majkom, koja je 
osuđena na nerad, vrlo ugodne duge sate dubokog sna- 
trenja. Sada se očituje Marijina netaknuta duša, njezino 
ranjivo i plemenito srce i njezina beskrajna nježnost, koju 
u času, kada dolazi do izražaja, čovjek jedva podnosi. 
Opet je »nježna Me« od nekada. A prije svega je mlado 
djevojče, koje je pred četrdeset i šest godina pisalo u 
nekom poljskom pismu: 

Ljudi, koji sve tako jako osjećaju kao ja i koji 
ne mogu izmijeniti svoju narav, moraju nastojati, da 
je barem, koliko je moguće, prikriju . . . 

To je ključ do ove, zatvorene u 
se, osjetljive i lako ranjive duše. U cijelom svom divnom 
životu Marija nije nikada dala maha niti jednom impul- 
zivnom pokretu, niti jednom priznanju slabosti i vjero- 
jatno niti jednom pozivu za pomoć koji joj se silio na 
usnice. 

Pa i sada se ne ispovijedi, go- 
tovo ne jadikuje i ako to ipak učini, čini to jedva pri- 
mjetljivo. Govori samo o budućnosti . .. O budućnosti 
laboratorija, o budućnosti varšavskog zavoda, o buduć- 
nosti svoje djece: nada se, znade, da će Irena i Frederic 
Jolliot dobiti Nobelovu nagradu! Napokon govori još o 


svojoj vlastitoj budućnosti u stanu kojega neće dočekati, 
u vili koje neće nikada sagraditi. 

Slabost se povećava. Prije ne- 
go se odluči za prijevoz u sanatorij, pozove Eva četvoricu 
najboljih i najpoznatijih liječnika na zadnje vijećanje. 
Pola sata pretražuju iscrpljenu i od nerazumljive bolesti 
na smrt osuđenu ženu. U svojoj nesigurnosti misle, da 
se opet obnovio stari tuberkulozni proces i drže, da će 
s boravkom u gorama nestati i vrućice. Prevarili su se. 

S tragičnom brzinom vrše se 
pripreme za putovanje; na Mariju paze; neka bi primala 
samo najbliže prijatelje. No ona zabrani prkosi i pozove 
k sebi potajno svoju suradnicu gospođu Cotelle, da bi joj 
dala potrebne upute: »Aktinij mora biti do moga povrat- 
ka brižno spremljen i zaključan. Oslanjam se na vas, da 
će biti sve uređeno. Poslije praznika latit ćemo se iznova 
posla«. 

Usprkos nenadanom pogorša- 
nju liječnici savjetuju najbrži odlazak. Vožnja je neizre- 
civo mučna. Kod dolaska na stanicu Saint-Gervais Ma- 
rija se u vlaku sruši onesvještena na ruke kćerki i dvor- 
kinji. Kada se konačno nađe u sanatoriju u Sancellemoz, 
gdje joj dadoše najljepšu sobu, počnu je iznova rentgeni- 
zirati i pretraživati: pluća ne dolaze u obzir kao uzrok 
bolesti, a putovanje je bilo nepotrebno. 

Vrućica naraste iznad četrdeset 
stupnjeva. Mariji toga ne mogu zatajiti, jer sa znanstve- 
nom točnošću sama nadzire svoju temperaturu. Brzo po- 
zovu iz Ženeve profesora Rocha koji usporedi krvne pre- 
trage zadnjih dana iz kojih se vidi, da naglo pada broj 
bijelih kao i crvenih krvnih zrnaca. Njegovo je mišljenje, 
da se pojavljuje teška pemiciozna anemija. Mariju, koju 
progoni misao na njezinu žučnu bolest, umiri. Zajamči 
joj, da je neće operirati te pokuša s najvećim naporom 
postići poboljšanje. Ali nije više moguće zadržati života 
u njezinom iscrpljenom organizmu. 

Započinje se žilava i mučna 
borba, kada se tijelo divlje brani pred uništenjem, borba 

koju zovemo »lijepa smrt«. A uz majku mora se boriti i 
Eva: premda je gospođa Curie kod potpune svijesti, još 
nije pomislila na smrt. Sada treba taj duševni mir oču- 
vati, uštedjeti Mariji neizmjerne muke kojih ne bi mogla 
ublažiti nikakova predanost. A prije svega je potrebno 
spriječiti tjelesne muke — ne samo duša, i tijelo se mora 
umiriti. Radi toga napustiše mučne procedure i trans- 
fuziju krvi koja više ne može koristiti i koja bi je samo 
uznemirivala. Pa ni rođake ne pozovu k postelji umiruće, 
jer bi pri pogledu na njih odmah bila svijesna strašne 
neizbježnosti. 

Uvijek ću se sjećati ljudi koji 
su mojoj majci pomagali u ovim strašnim danima. Rav- 
natelj sanatorija, dr. Tobe i dr. Pierre Lowys ne pomo- 
goše Mariji samo svojim medicinskim znanjem. Čini se, 
da je zamrla cijela kuća na vijest, da gospođa Curie umi- 
re. Oba liječnika izmijenjujuju se u njezinoj sobi i čine 
sve što mogu, da bi joj pomogli. I Evi pomažu, podupiru 
njezine laži i obećaju joj bez njezine molbe, da će zadnje 
časove trpljenja olakšati svim raspoloživim sredstvima 
omamljivan ja. 

3. srpnja prije podne gospođa 
Curie još zadnji puta pročita na termometru, koji drži u 
drhtavoj ruci, svoju temperaturu i ustanovi nenadani pad 
vrućice koji se uvijek javlja pred svršetkom. Veseli smi- 
ješak rasvijetli joj lice. I kada joj Eva tvrdi, da je to prvi 
znak oporavka, reče s požudnim i punim nade pogledom 
kroz otvoreni prozor suncu i nepomičnim gorama: »Nisu 
mi pomogli lijekovi, nego visina i visinski zrak . . .« 

Kada je u agoniji, čuju se sla- 
bašni glasovi boli i tihe nekako začuđene jadikovke: »Ne 
mogu više pravo reći, što bih željela . . . Omamljena 
sam . . .« Nisu joj usnice izrekle nikakovog imena, ne 
zove niti Eve, niti ^tarije kćerke koja je prošlog dana 
stigla sa svojim mužem, niti ikoga od svojih. Malene i 
velike brige zvanja blude joj po mozgu i oglašuju se u 
isprekidanim stavcima: »Trebat će izjednačiti paragrafe 
poglavlja . . . Mislila sam na tu pobulikaciju . . .« 


I s nepomičnim pogledom na 
šalicu čaja, u kome s mukom pomiče žličicu — ali ne, ta 
to nije žličica, nego mješalica, nekaki nježni fizički instru- 
ment — veli: 

»Da li su ga pripremili s radijem ili mezotorijem ?« 

Udaljila se od ljudi. Za uvijek 
je napustila ljubljene stvari kojima je posvetila život. 

Sada se čuju samo još nejasne 
rijeci i slab poklik otpora, kada joj liječnik htjede dati 
injekciju: 

»Neću toga. Neka me puste na miru.« 

★ 

Posljednji sati pokazuju stra- 
hovitu otpornu snagu bića, čija je nemoćnost bila samo 
prividna, pokazuju otpornost srca koje neumorno i ne- 
umoljivo još dalje bije u tijelu iz kojega bježi životna 
toplina, šesnaest sati drže dr. Pierre Lowys i Eva ledene 
ruke žene, za koju ne mari ni život ni smrt. Kada osvijetli 
jutarnja zora gorske vrhunce, kada nastupi sunce svoj 
put po jasnome nebu, kada preplavi jarka svijetlost žar- 
kog jutra sobu i postelju i takne se upalog lica i očiju, 
što se gase, onda srce konačno stane. 

Uz to mrtvo tijelo mora zna- 
nost još jedan puta progovoriti. Nenormalni znaci i krvna 
slika, koja se razlikuje od poznatih primjera perniciozne 
anemije, prokazuju pravoga krivca: radij. 

Gospođu Curie možemo pribrojiti k žrtvama 
radioaktivnih počela što ih je otkrila zajedno s mu- 
žem, piše profesor Regand. 

A u Sancellemozu upiše dr. 
Tobe ovaj primjer u dnevnik slijedećim riječima: 

Gospoda Curie je preminula u Sancellemozu 
4. srpnja 1934. 

Njezina bolest je vrlo brzo tekla, bila je to 
perniciozna anemija sa vrućicom. Kostni mozak vje- 
rojatno zato nije reagirao, jer se radi stalnog djelo- 
vanja izzarivanja promijenio. 

Novost se raširila iz udalje- 
nog sanatorija po svijetu i ovdje-ondje iznudi bolnu jadi- 
kovku: u Varšavi stigne Helu; u Berlinu, u vlaku, koji 
juri prema francuskoj, Josipa Sklodowskog i Bronju, koja 
je uzalud nastojala, da još pravovremeno dođe u San- 
cellemoz, kako bi još jedanput vidjela ljubljeno lice; u 
Montpellieru Jacquesa Curiea; u Londonu Mrs. Meloney; 
u Parizu vjerne prijatelje. 

U Institutu za radij britko pro- 
plaču mladi znanstvenici. Georges Fournier, najmiliji uče- 
nik Marijin piše: »Izgubili smo sve«. 

Međutim počiva gospođa Curie 
na postelji u Sancellemozu daleko od sviju bolova, sviju 
uznemirivanja i sviju počasti. Niti jedan tuđi pogled ne 
smije narušavati njezinog mira. Niti jedan znatiželjnik 
neće saznati kakov nadzemaljski sjaj izrazuju njezine 
crte. Bijelo obučena i s bijelom kosom, koja joj ne otkri- 
va širokog čela, te s tihim licem koje je strogo i odlučno 
poput lica ratnika, u ovome trenutku je ljepša i pleme- 
nitija od svega na zemlji. 

Nabrekle i tvrde, od radijskih 
opeklina razrovane ruke ne drhću više. Sada su spuštene 
na perini i potpuno nepomične. 

Te ruke koje su toliko radile. 

* 

U petak 6. srpnja 1934. zauz- 
me gospođa Curie sasvim skromno svoje mjesto na po- 
sljednjem počivalištu. Nema nikakove pogrebne povorke, 
nikakovih govora, nikakovih službenih zastupnika. Poko- 
paše je na groblju u Sceauxu, otpratiše je njezini naj- 
bliži, prijatelji i suradnici koji su je ljubili. Njezin lijes 

polože na lijes Pierra Curieja. Bronja i Josip bace u otvo- 
reni grob grudicu poljske zemlje. Nadgrobni kamen bude 
upotpunjen novim natpisom: Marija Curie-Sklodowska 
1867-1934. 

Godinu dana kasnije donijet će 
koju je gospođa Curie završila tik pred smrću, 
mladim »zaljubljenicima u fiziku« još njezinu zadnju po- 
ruku. 

v . U Institutu za radij, gdje se 

opet^ počeo novi rad, stave omašnu knjigu u svijetlu 
knjižnicu k ostalim znanstvenim djelima. Na sivom omo- 
tu je autorovo ime: »Madame Pierre Curie. Profesor na 
Sorbonni. Nobelova nagrada za fiziku. Nobelova nagrada 
za kemiju«. 

A naslov je jedna samo blještava riječ: 
RADIOAKTIVNOST. 

NAGRADE KOJE JE DOBILA 
GOSPOĐA CURIE 


189S. Gegnerova nagrada pariške Akademije znanosti. 

1900. Gegnerova nagrada pariške Akademije znanosti. 

1902. Gegnerova nagrada pariške Akademije znanosti. 

1903. Nobelova nagrada za fiziku (zajedno sa H. Becque- 
relom i Pierrom Curie). 

1904. Nagrada Osiris, podijeljena od sindikata pariškog 
tiska (zajedno sa E. Branlyem). 

1907. Actonianova nagrada britanskog Kraljevskog dru- 
štva . 

1911. Nobelova nagrada za kemiju. 

1921. Ellen Richardsova nagrada za znanstveno istraži- 
vanje. 

1924. Velika nagrada markiza d’Argenteuil za godinu 
1923., zajedno sa brončanom medaljom Društva za 
pospješivanje narodne industrije. 

1931. Cameronova nagrada, podijeljena od sveučilišta u. 
Eđinburghu. 


MEDALJE KOJE JE DOBILA 
GOSPOĐA CURIE 


1903. Berthelotova medalja (zajedno s Pierrom Curiejem) 

1903. Počasna medalja grada Pariza (zajedno s Pierrom 
Curiejem) . 

1903. Davyeva medalja Kraljevskog društva u Londonu 
(zajedno s Pierrom Curiejem). 

1904. Mateuccijeva medalja Talijanskog znanstvenog dru- 
štva (zajedno s Pierrom Curiejem). 

1908. Kuhlmannova velika zlatna medalja Industrijskog 
društva u Lillu. 

1909. Zlatna medalja Elliota Cressona, podijeljena od 
Franklinovog instituta. 

1910. Albertova medalja Kraljevskog društva umjetnosti 
u Londonu. 

1919. Veliki križ civilnog reda Alfonza XII. Španjolskog. 

1921. Medalja Benjamina Franklina Američkog filozof- 
skog društva u Filadelfiji. 

1921. John Scottova medalja Američkog filozofskog dru- 
štva u Filadelfiji. 


1921. Zlatna medalja Narodnog instituta socijalnih zna- 
nosti u New Yorku. 

1921. William Gibbsova medalja Američkog kemijskog 
društva u Chicagu. 

1924. Odlikovanje prvog stupnja za zasluge, podijeljeno 
od rumunjske vlade sa zlatnom medaljom i diplo- 
mom. 

1924. Zlatna medalja Radiološkog društva S. A. D. 

1929. Medalja Saveza ženskog kluba grada NewYorka. 

1931. Medalja Američkog kolegija za radiologiju. 


POČASNI NASLOVI, PODIJELJENI 
GOSPOĐI CURIE 


1904. Počasna članica Carskog društva prijatelja priro- 
doslovnih znanosti, antropoloogije i etnografije u 
Moskvi. 

1904. Počasna članica britanskog Kraljevskog društva. 

1904. Vanjska članica londonskog Kemijskog društva. 

1904. Dopisna članica Filozofskog društva u Bataviji. 

1904. Počasna članica Društva za fiziku u Meksiku. 

1904. Počasna članica Akademije znanosti u Meksiku. 

1904. Počasna članica Društva za pospješivanje industri- 
je i trgovine u Varšavi. 

1906. Dopisna članica Argentinskog znanstvenog društva. 

1907. Vanjska članica Holandijskog znanstvenog društva. 

1907. Počasni doktor prava sveučilišta u Eđinburghu. 

1908. Dopisna članica Carske akademije znanosti u Pe- 
tr ogradu. 

1908. Počasna članica Prirodoslovnog društva u Braun- 
sehweigu. 

1909. Počasni doktor medicine sveučilišta u Ženevi. 

1909. Dopisna članica Akademije znanosti u Bologni 

1909. Vanjska članica Češke akademije znanosti, književ- 
nosti i umjetnosti. 

1909. Počasna članica Kolegija za farmaciju u Filađelfiji. 

1909. Djelatna članica Akademije znanosti u Krakovu. 

1910. Dopisna članica Znanstvenog društva u Chile. 

1910. Članica Američkog filozofskog društva. 

1910. Vanjska članica Kraljevske švedske akademije zna- 
nosti. 

1910. Članica Američkog kemijskog društva. 

1910. Počasna članica Društva za fiziku u Londonu. 

1911. Počasna članica Društva za fizičko istraživanje u 
Londonu. 

1911. Vanjska dopisna članica Znanstvene akademije 
Portugalske. 

1911. Počasni doktor prirodoznanstvenih nauka sveučili- 
šta u Manchesteru. 

1912. Počasna članica Belgijskog kemijskog društva. 

1912. članica-surađnica Carskog Instituta za eksperimen- 
talnu medicinu u Petrogradu. 

1912. Redovita članica Znanstvenog društva u Varšavi. 

1912. Počasna članica filozofskog fakulteta sveučilišta u 
Lvovu. 

1912. Članica Fotografskog društva u Varšavi. 

1912. Počasni doktor politehnike u Lvovu. 

1912. Počasna članica Društva prijatelja znanosti u Vilni. 

1913. Izvanredna članica Kraljevske akademije znanosti 
u Amsterdamu (odsjek za matematiku i fiziku). 

1913. Počasni doktor sveučilišta u Birminghamu. 

1913. Počasna članica Znanstvenog i umjetničkog udru- 
ženja u Edinburghu. 

1914. Počasna članica Fizikalno-medicinskog društva na. 
sveučilištu u Moskvi. 

1914. Počasna članica Filozofskog društva u Cambridgeu. 

1914. Počasna članica Znanstvenog instituta u Moskvi. 

1914. Počasna članica Higijenskog instituta u Londonu. 


1914. Dopisna članica Akademije prirodoznanstvenih na- 
uka u Filađelfiji. 

1918. Počasna članica Kraljevskog španjolskog društva 
za elektrologiju i medicinsku radiologiju. 

1919. Počasna ravnateljica Instituta za radij u Madridu. 

1919. Počasna profesorica sveučilišta u Varšavi. 

1919. članica Poljskog kemijskog društva. 

1920. Redovita članica Kraljevske danske akademije zna- 
nosti i književnosti. 

1921. Počasni doktor prirodoznanstvenih nauka Yalovog 
sveučilišta. 

1921. Počasni doktor prirodoznanstvenih nauka sveučili- 
šta u Chicagu. 

1921. Počasni doktor prirodoznanstvenih nauka sveučili- 
šta Northwestem. 

1921. Počasni doktor prirodoznanstvenih nauka Smitho- 
vog kolegija. 

1921. Počasni doktor prirodoznanstvenih nauka Wellesle- 
yevog kolegija. 

1921. Počasni doktor Ženskog medicinskog kolegija u 
Pensylvaniji. 

1921. Počasni doktor prirodoznanstvenih nauka univerze 
u Columbiji. 

1921. Počasni doktor prava sveučilišta u Pittsburghu. 

1921. Počasni doktor prava sveučilišta u Pensylvaniji. 

1921. Počasna članica Mineraloškog kluba u New Yorku. 

1921. Počasna članica Radiološkog društva Sjeverne 
Amerike. 

1921. Počasna članica Udruženja učitelja kemije u No- 
voj Engleskoj. 

1921. Počasna članica Američkog prirodoslovno - povje- 
snog muzeja. 

1921. Počasna članica Kemijskog društva u New-Yer- 
seju. 

1921. Počasna članica Društva za industrijsku kemiju. 

1921. članica Akademije u Kristianiji. 

1921. Počasna doživotna članica Knoxove akademije 
umjetnosti i znanosti. 

1921. Počasna članica Američkog radijskog društva. 

1921. Počasna članica Nordijskog društva za medicinsku 
radiologiju. 

1921. Počasna članica Francuske alijanse u New Yorku. 

1922. Neobvezna članica Medicinske akademije u Parizu. 

1922. Počasna članica Akademskog ruskog skupa u Bel- 
giji- 

1922. Počasna članica Rumunjskog društva za medicin- 
ku hidrologiju i klimatologiju. 

1923. Počasni doktor prava sveučilišta u Edinburghu. 

1923. Počasna članica društva čeških matematičara i fi- 
zičara u Pragu. 

1924. Počasna građanka grada Varšave. 

1924. Upisano je njezino ime (zajedno sa Pasteurovim) 
u jednoj od dvorana Town Halla u New Yorku. 

1924. Počasna članica Poljskog kemijskog društva u Var- 
šavi. 

1924. Počasni doktor medicine sveučilišta u Krakovu. 

1924. Počasna građanka grada Rige. 

1924. Počasna članica Društva za fizička istraživanja u 
Ateni. 

1925. Počasna članica Medicinskog društva u Lublinu. 

1926. Redovita članica društva »Pontificia Tibernia« u 
Rimu. 

1926. Počasna članica Kemijskog društva u Sao Paulo 
(Brazilija) . 

1926. Dopisna članica Brazilske akademije znanosti. 

1926. Počasna članica Brazilskog društva za progres fe- 
minizma. 

1926. Počasna članica Farmaceutskog i kemijskog dru- 
štva u Sao Paulo (Brazilija). 

1926. Počasna članica Brazilskog farmaceutskog udru- 
ženja. 

1926. Počasni doktor odsjeka za kemiju na politehnici u 
Varšavi. 

1927. Počasna članica Akademije znanosti u Moskvi. 

1927. Vanjska članica Češkog književnog i znanstvenog 

društva. 

1927. Počasna članica Akademije znanosti u S. S. S. R. 

1927. Počasna članica Medicinskog udruženja za među- 
državno nastavljanje studija u Sjevernoj Americi.', 

1927. Počasna članica Novozelanskog instituta. 

1929. Počasna članica Društva prijatelja znanosti u Po- 
znanju (Poljska). 

1929. Počasni doktor prava sveučilišta u Glasgovvu. 

1929. Počasna građanka grada Glasgow. 

1929. Počasni doktor prirodoslovnih nauka sveučilišta u 
Saint-Lawrenceu. 

1929. Počasna članica Newyorške medicinske akademije. 

1929. Počasna članica Poljskog medicinskog i zubarskog 
društva u Americi. 

1930. Počasna članica Francuskog udruženja izumitelja 
i učenjaka. 

1930. Počasna predsjednica Francuskog udruženja izu- 
mitelja i učenjaka. 

1931. Počasna članica Svjetovnog saveza za mir u Že- 
nevi. 

1931. Počasna članica Američkog kolegija za radiolo- 
giju. 

1931. Vanjska dopisna članica Akademije eksaktnih fi- 
zičkih i prirodoslovnih nauka u Madridu. 

1932. Članica Cesarske njemačke akademije prirodoslo- 
vaca u Hallu. 

1932. Počasna članica Medicinskog društva u Varšavi. 

1932. Počasna članica čehoslovačkog kemijskog društva. 

1933. Počasna članica Britanskog instituta za radiologi- 
ju i društva za rentgenologiju u Londonu. 


Kraj 


26 Marija Sklodoivska 

